
Naročniki imajo 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Še zadnji Joker v 22. letu, kajti naslednji mesec 
naš farboviti magazin dobiva nov križ na pleča. 
Hvala, da podpirate podpirate pisano besedo, ki 
se ta mesec napovedniško dotika tako prihaja- 


iROVJE, KONZOLECO 


jočih lepih igric kot oprijemljivosti, na katerih 
omenjene tečejo. Ce česarkoli še ne veste, smo 
veseli, kot če bi dobili zastonj rift. (Ga nismo.) 

Gledati prvi del četrte sezone Igre prestolov 
na velikem platnu v Koloseju, kamor se je 4. 
marca zvečer zgrnila množica povabljenih, je 
bilo nekaj posebnega. Ne le zaradi tega, ker 
smo epizodo izkusili tri dni pred uradnim 
predvajanjem in ker smo dobili lušten 
kovanec z napisoma 'Valar morg- 
hulis — Valar dohaeris" (Vsi lju- 
dje morajo umreti — Vsi ljudje 
morajo služiti). Enostavno ni- 
si vajen tako konkretnih na- 
stopajočih in impresivnosti 
dogodkov, naj imaš doma 

še tako zajeten televizor. 

Šele platno je dodobra spo- 
ročilo, kako majhen je primer- 
jalno Tyrion, kako kraljevsko se 
drži Tywin, kakšna klada je Brien- 
ne in kako kozavo grd je Pes. Pa, se- 
veda, kako impresivni so rastoči zmaji, ka- 
terih posebni efekti so primerljivi z visoko- 
proračunskimi filmi. Škoda, da to ni bila epi- 
zoda, v kateri se Daenerys sleče — v čast te- 
mu veličastju zraven objavljamo spominsko 
sliko. A deležni smo bili drugih nagic (z nep- 


obritim mednožjem, vsa čast producentom 
za zadovoljitev nas bush-loverjev). In, seve- 
da, homerotike, ki bi se ji v tako zajetni obliki 
zlahka odpovedal. Ampak hej, treba šokirat. 
Smo pa izkusili konkreten in dobro posnet 
boj, ne na poljani, ampak v stisnjenem 
prostoru. Odlično je povzel brutal- 
nost in realizem, na katerega 
stalno ciljajo knjige. Pretepa- 
nje in mečevanje pač v veli- 
kem odstotku primerov ni- 
sta taka kot v filmih in na 
vadiščih, temveč umazan, 
živalski boj na življenje in 
smrt, poln strahu in nizkot- 
nosti, kjer je dovoljeno vse in 
se nasprotnik ne špara. Sploh 
v srednjem veku, ko je 
mečevanje v veliki meri tvorilo kme- 
tavzarsko mahanje po nasprotniku z 
ogromnim, priostrenim kosom kovine, plus 
treskanje po čeljustih s kovinskimi rokavica- 
mi in strelice v črevih za boleče, počasno 
umiranje. Dober del. 
Sneti 

a našo časoplovno rubriko, v kateri se 
vračamo petnajst let v preteklost, imam 
pred seboj Joker 69. V oči mi pade spi- 
sek oglaševalcev, ki šteje danes povsem 
nedosegljivih 33 postavk! Pa izdaja ni bila 
ne božična, ne jubilejna, niti nismo imeli kakšne ek- 
skluzivne tematike ali reportaže s sejma. Navaden 
april 1999, pač. Saj vem, da so reklame bralcem 
pretežno v napoto in da v očeh marsikoga zgolj krni- 
jo čtivo. A v resnici so eden od sestavnih delov in 
obenem virov prihodka vsakega cajtenga. Ponekod 
do te mere, da je založbi oglaševalec bolj pomemben 
od bralca, vendar je to druga zgodba. Pri nas sta ta 
svetova ločena in v tistih že davno pozabljenih letih 
debelih krav smo se, da ne bi na rovaš EPPja trpela 
vsebina, često razširili. 
Dandanašnji ima Joker dvakratno naklado in mnogo 
večji doseg. Naš pristop je vidno bolj kakovosten in 
vsebina znatno širša, zavoljo česar je tudi občinstvo 
bolj vsesortno. A reklam je komaj kaj in še te so po- 
tržene za bagatelne zneske. Precejšnjo krivdo za shi- 
ranje občega oglaševalskega kolača ima seveda go- 
spodarska kriza. Ta je oklestila tonamenske proraču- 
ne in obenem vplivala na cene oglasnega prostora. 
Če se je včasih partner pred podpisom letne pogodbe 
cenkal za vsak odstotek in bil na kraju vesel četrtin- 
skega popusta, je danes situacija naravnost bolana. 
Agencija se namreč brez slabe vesti sploh ne pogo- 
varja o uradnih cenah in procentih. Za enkratni posel 
da na mizo nekaj stotakov in zanje zahteva celostran- 
ski oglas, po ceniku vreden dobrega jurja, ter za na- 
meček še tri članke o njihovem naročniku. Če cajteng 
ni za, ni hudega, saj v vrsti stoji pet drugih, takih, ki 
bodo za ta denar rit nastavili dvakrat. Popolno raz- 
vrednotenje medijev, skratka. 
Toda če bi bila težava le to, bi revije še vedno imele 
reklame, četudi za pičel izplen. Resnični problem je, 
da firme oziroma agencije tisk kratkomalo črtijo. Kaj 
bi ga ne, če pa je toliko drugih izraznih možnosti, ki v 
njihovih očeh delujejo dosti bolj kul od preživetih rek- 
lam v časopisih. Površin za propagando je čuda v otip- 
ljivem in navideznem svetu. Potem so tu Facebook in 
druge napredne variante, spam za v poštne nabiralni- 
ke in številni kanali za neposredno nagovarjanje po- 
trošnikov. Pristopov je spričo sodobnih tehnologij in 
zdesetkanih cen nemalo, zato komunikacijski ustvar- 
jalci kar tekmujejo med seboj, kdo si bo izmislil kaj 
novega in vpadljivega najširšemu krogu ljudi. Ker šte- 
je itak le slednje. Če ni učinka, je nekaj narobe s pro- 
duktom, ne s kreativo in kampanjo. 
Joker v sleherni izdaji širi besedo o izdelkih Appla, 
Sonyja, Microsofta, Samsunga, Nintenda, Intela, LGja 
in mnogih drugih. To je naše poslanstvo, ki ga jemlje- 
mo resno. Koliko pa vidite v reviji reklam dotičnikov? 
Od večine nobene v petih letih, od nekaterih sem in 
tja kakšno, v splošnem pa je oglasov, ki pritičejo naši 
usmeritvi, zgolj za vzorec. Največji prodajalec raču- 
nalniške opreme Big Bang meni, da je naš vpliv zane- 
marljiv in da tisk umira. HP raje investira konkretno 
petmestno cifro v polepljenje mestnega avtobusa in 
medijem svoje panoge ne privošči niti drobiža. LG se 
v Sloveniji sploh ne oglašuje. Samsunga revije ne za- 
nimajo. Oholi Apple tisto revščino, ki jo namenja 
marketingu, potroši za panoje in radio. Sony že leta 
ostaja le pri obljubah. Microsoft se je ob splovitvi svo- 
jega novega sistema raje usmeril na avtobusne posta- 
je. Nintendo ima bednega distributerja, ki se požvižga 
na oglaševanje. Logitech že pet let ni predvidel niti 
centa za promocijo, ne oziraje, da njihove produkte 
redno popisujemo. 
Tega ne pišem zato, ker kurcipalci niso plačali rekla- 
me, zdaj pa sem jezen in se poimensko klevetalno 
znašam. Namen je razkritje resnično nezdravega od- 

UVODNJAK 


Baram marketingarje in tiste agencijske pičkice, 
ki nam vztrajno dopovedujejo, da naši bralci ni- 
ste ciljna publika za čokolado, pijačo, avionske 

karte in moške antismrdoline: si želimo poplaka- 
tiranega sveta, v katerem ni več kakovostne pi- 

sane besede, je pa veliko licenčnih medijev in 
slaboumnih prispevkov 'najbolj obiskanih sple- 
tišč', storjenih z Googlovim prevajalnikom? 


nosa IT-panoge do slovenskega strokovnega tiska. 
Večina blagovnih znamk naše branže jemlje časopise 
v ozir le, ko je treba posredovati sporočila za javnost. 
To zajedalsko upanje oziroma furanje na zastonjski 
PR kaže, da nimajo nikakršnega spoštovanja do na- 
šega dela. Mi pišemo o njih, oznanjamo novosti, iz- 
obražujemo o tehnologijah, marketinški budžeti gredo 
pa na druge konce. Na televizije zmečejo desetine ti- 
sočev evrov, za nas jim je petstotak preveč. Kajpakda 
je jasno, da oglaševanje cilja na višanje prodaje. A 
večina marketingarjev ne upošteva, da na uspešnost 
znamke vplivajo tudi drugi dejavniki. Med njimi stro- 
kovno novinarstvo. Če je tisk nekaj tako dinozavrske- 
ga, naj potemtakem na svoje predstavitve vabijo LPP, 
Europlakat in televizijce. Morda bi pa lahko gigaherce 
in delovanje tehnikalij razlagali šoferji avtobusov, na- 
povedovalci poročil in tisti, ki limajo jumbote? 

V poslu mora obstajati nek partnerski odnos in še 
vedno velja staro pravilo, da ni tržišča brez glasila. 
Nihče seveda ni zakonsko obvezan podpirati našega 
iskrenega truda, ki gre mnogokrat v take skrajnosti, 
da iz lastnih žepov kupujemo hardver in igre za test. 
Bi se pa spodobilo. Če ne vsak mesec, vsaj občasno, 
nikakor pa ne nikoli. Ostale panoge se obnašajo dosti 
bolj pošteno. Avtomobilistične revije, ki nimajo ne 
dosega, ne vpliva Jokerja, so polne oglasov za avto- 
mobile, četudi se le-ti pojavljajo vsepovsod. Industrija 
pač pozna pomen cehovskega biltena. Brez takega 
časopisa bi bilo s trgom nekaj hudo narobe. Joker je 
po drugi plati v veliko obravnavanih temah edini, 
predvsem pa hudo edinstven. Najdete v njem kakšno 
reklamo računalniškega ali televizorskega podjetja? 
Morda eno na letni čas. Kaj pa za xbox in Nintendo, ki 
ju polnopravno podpiramo? Ne v tem desetletju. 

Med predstavniki IT-novinarstva so se že slišale po- 
bude po bojkotu določenih imen. Sicer dvomim, da bi 
si kdo to upal, vsekakor pa Jokerju kaj takega ni v in- 
teresu. Moje delo je v službi tebe, bralca, ki te ne zani- 
ma, ali nas Apple treplja po ramah ali hodi po nas. Ti 
bi rad zgolj čital o novem ifonu. In boš. Dokler bom 
nosil uredniško klafeto, naša vsebina ne bo povezana 
z marketingom. Ne bomo je izkrivljali s plačanimi ob- 
javami in ne bomo je ožali, ker nekdo ne da reklame. 
Navsezadnje bi bila revija zelo tanka, če bi pisali le o 
tistih znamkah, ki poznajo pravi pomen oziroma dvo- 
smernost besede sodelovanje. Me pa žalosti taka jebi- 
vetrna, pravzaprav slaboumna ignoranca. In veliki 
denarji medijem, ki ne dajo ničesar nazaj oglaše- 
valcu, še manj pa družbi. 

Družbena korist je besedna zveza iz časov sociali- 
stičnih režimov. Toda v svoji naivnosti mislim, da mo- 
ra obstajati v glavi slehernika. Kakovostno novinar- 
stvo in strokovno poročanje sta neizpodbitno družbe- 
no koristna. V našem primeru to pomeni najmanj vi- 
šanje tehnične kulture in poročanje o drugod spregle- 
dani umetnosti, igrah. Zdaj pa vas pobaram, kaj ima 


družba od šopov katalogov, ki jih vsak dan najdemo v 
kaslcih? Ravno v tistem smetju je namreč večina 
marketinških kvot računalništva. Ne zaradi učinka, 
marveč so dobavitelji v to prisiljeni. Vemo, katera 
trgovinska veriga ima največji delež, in če se ji zame- 
riš, si odrežeš tri četrt polic. Večina katalogov nato 
neodprtih konča v smetnjakih v vežah blokov. Kaj 
ima nadalje družba od podolgem in počez poplakati- 
ranih mest ter cest? Ne le, da ta reklamna nasičenost 
ničesar ne da, celo jemlje, saj onesnažuje vidno polje. 
Država bi morala za zaščito tvornih občil take oglasne 
površine razredčiti in dodatno obdavčiti. Kar je seve- 
da nerealno pričakovati, saj ima od oddajanja prosto- 
ra znaten dobiček. 

Manj razumen bi pomislil, da je na nas, da se znajde- 
mo in prilagodimo oziroma da se odpovemo prazgo- 
dovinskemu papirju ter gremo v digitalije. Ali da pač 
crknemo, saj je itak na netu več kot dovolj informacij. 
Žal je spletni prostor še bednejši od revijalnega sveta. 
Informacija tam je malo vredna, kajti opisovalec, us- 
tvarjalec mnenj in strokovnjak je na instantnem webu 
vsakdo. Od bralcev ne dobiš niti centa, od oglaševal- 
cev komaj kaj več. Reklam ne manjka, a se obraču- 
navajo na klik, nanje pa ne klika nihče. S tem, da so 
tisti umobolni oglasi tipa 'Vaš ip je zmagovalen' in 
'Zadeli ste iphone', ki ti na ogromno straneh utripajo 
v čeber med branjem članka, mnogo uporabnikov 
pripravili do namestitve ad blockerjev. Nasploh je re- 
klamna nasičenost na nekaj področjih, med katere 
sodijo najmanj internet, televizija in javni panoji, bo- 
trovala k splošnemu odklonilnemu odnosu do celot- 
nega oglasnega sveta. Reklame so kratkomalo spre- 
gledane in za učinek je potreben vse večji vložek. 
Oglaševalska panoga dobesedno žre sama sebe. 
Vem, da Joker in navsezadnje vsakršen podoben tisk 
ni prilagojen časom. Namesto, da bi objavili celo- 
stransko sliko nove naprave z nekajvrstičnim podpi- 
som, kakor veleva novodobni žurnalizem, se trudimo 
z daljšimi, razlagalnimi, odzadnimi in vedežnimi zgod- 
bami, ki od čitavca terjajo čas in osredotočenost. To- 
da srečoma vas še vedno dovolj čisla tak protiovčars- 
ki pristop, ki bi moral imeti v družbi neko težo, dru- 
gače smo res na dobri poti v idiokracijo. Zato poba- 
ram marketingarje omenjenih podjetij in vse tiste 
agencijske pičkice, ki nam vztrajno dopovedujejo, da 
naše občinstvo ni ciljna publika za čokolado, pijačo, 
avionske karte in moške antismrdoline: si želimo po- 
plakatiranega sveta, v katerem ni več kakovostne pi- 
sane besede, je pa veliko licenčnih medijev in sla- 
boumnih prispevkov 'najbolj obiskanih spletišč', stor- 
jenih z Googlovim prevajalnikom? 

(Vas, 60.000 bralcev vseh starosti, spolov in izobrazb, 
pa naj za božjo voljo že stopi iz jame in začne uporab- 
ljati navadne ljudske storitve in izdelke! :) ) 


David Tomšič 


špilu, celo manjših na to vižo se ravno ne tare. 

Zato bo tretjeosebna akcijska pustolovščina 
Watch Dogs lepa vrnitev k Uplinkovi tematiki, ki ne- 
mara predstavlja karierne sanje celo še kakemu 
mladcu. Morda je ravno iz enega takih nastal Ame- 
ričan irskega rodu Aiden Pearce, ki ga bomo po Chi- 
cagu vodili v bližnji prihodnosti. Antiheroja s tragično 
družinsko preteklostjo bomo spremljali od dokaj 
skromnih začetkov, ko bo mimoidočim kradel peneze 
s transakcijskih računov, do statusa matričnega pol- 
božanstva. Takega, ki sesuva požarne zidove velikih 
ustanov ter se roga pravici v fris z izproženim sred- 
njim digitom. Ker je pač digitalen. 
Watch Dogs bodo odprta, svobodna igra po GTAje- 
vem izročilu, le da ne čisto. Sicer se bo moč tepsti, 
streljati in preganjati z avtomobili ter drugimi prevoz- 
nimi sredstvi, ki jih bo okrog šestdeset, med njimi čol- 
ni (letal ne bo). A osrednje početje bo vdiranje v 
zaščitene elektronske naprave, hekanje oziroma kre- 
kanje, kot se glasi bolj pravilen izraz. To bomo počeli 
z rabo posebne aplikacije na telefonu, ki jo je Aiden 
spisal sam - itak, drugače bi bil le beden 'script kid- 
die', vdirač s tujim softverom. Z appom bomo ovirali 
mobilni signal, da bo žrtev ostala brez sogovornika, 
menjavali luči na semaforju, s čimer bomo za sabo 
povzročili nesrečo in se otresli zasledovalcev, pre- 
usmerjali sredstva, zasledovali cilje in podobno. Prav 
tako bomo speljali k sebi signal iz kamer in si tako 
pridobili boljši pregled nad nekim območjem. 
To bo pomembno, ko bo treba nekam telesno vdreti 
in bomo odločeni, da nas ne bodo opazili. Tedaj bo- 
mo preučevali vzorce premikanja stražarjev in švigali 
od sence do sence. Se pa bo moč odločiti za akcijski 
pristop in uporabiti nažiganje iz zaklona, metanje 
bomb in podobno. Oziroma to storiti, ko nas bodo za- 
znali. Mogoče bo tudi zbežati, pri čemer bo Aiden par- 
kourjevsko gladko drsel čez ovire in pod njimi - ali pa 
bo taiste spretnosti uporabil pri odstranjevanju na- 
sprotnikov. V vsakem primeru se bomo sprli tako s 
kriminalci kot s policisti, a si bomo status sproti iz- 
boljševali ali poslabševali, po čemer bo WD spomnil 
na Red Dead Redemption. Takisto se bomo povezo- 
vali s hekerskimi združenji po vsem mestu. 


H eker že lep čas nismo bili v nobenem večjem 


Le-to ne bo preslikava pravega Chicaga in ne bo gro- 
mozansko kot ozemlje Grand Theft Auta V. Ustvarjal- 
ci iz Ubisoftovega montrealskega studia pravijo, da se 
bolj osredotočajo na detajle in živost metropole. Lju- 
dje na ulicah se bodo pozdravljali, se kuševali, čveka- 
li po fonu in stopali v trgovine, deževalo in znočilo se 
bo, mesto bo imelo predele z resničnimi znamenitost- 
mi in tako dalje. A revolucionarnost bo izostala, saj je 
špil dolgo nastajal za PS3 in xbox 360. lnačice za PC, 
PS4 in xbox one bodo naslednjegeneracijske le po vi- 
zuelnih bonbončkih. No, bo pa teh nemalo, od več 
podrobnosti ljudi na pločnikih do vlažno bleščečih se 
nočnih ulic in plahutavega Aidenovega plašča. 

Pod črto bo odločitev o pristopu k dani situaciji naša, 
tako kot v novem MGS: Ground Zeroes. Podobno bo- 
mo sami svoje tinkare kovači, kar se tiče ravnanja z 
ljudmi. Ključne in plebejske osebe bomo po lastni vo- 
lji speljali v hude težave ali jih celo pokončali oziroma 
jim bomo pomagali. Odvisno tudi od tega, kako bo- 
mo opremljeni in kaj bomo o človeku izvedeli s heka- 
njem njihovega profila. Avtorji drugače pravijo, da ne 
bomo ne velika dobričina, ne poblaznel zlobnež, mar- 
več zmerom nekje vmes. Ravno v to vlogo nas bo po- 
stavila zgodba, ki bo potekala linearno skozi misije pri 

glavnih ponudnikih, kar bo dopolnjevalo na ducate 
stranskih. Povprečen igralni čas naj bi bil nekje med 
35 in 40 urami, s stotimi za izkustvo vsega v enoigral- 
ski kampanji. lnačici za PS4 in PS3 bosta deležni ure 
peljale globlje v svet ene od hekerskih organizacij. 

Se pa bo samotarstvo prekrivalo z obetavno asinhro- 
no večigralsko komponento po okvirnem zgledu Dark 
Souls. Če bomo priključeni v splet, bomo morebiti 
dobili nalogo, naj shekamo živega človeka. Uleteli 
bomo v njegov svet, ga našli in mu začeli na fon na- 


meščati virus, pri čemer mu bomo morali ostati blizu. 
Žrtev bo prejela opozorilo, nakar nas bo skušala najti 
in nam namero fizično preprečiti. Vdelani bodo še 
drugi multiplayerski modusi, dasi je videti, da bo 
omenjeni najbolj prodoren in obiskan. 
Ciniki pravijo, da so Watch Dogs prebarvan Assas- 
sin's Creed, s katerim skuša Ubisoft stari recept upo- 
rabiti v novih, ZF-okoliščinah. Na Altairjeve in Eziove 
prigode med drugim spomnita sledenje žrtvam po uli- 
cah in preprost tepež. Morda, je pa res, da avtorji trdi- 
jo, da je tak le splošen vtis. Izvirnih in drugačnih naj bi 
bilo obilica gradnikov, med drugim spoštljiva in prist- 
na obravnava hekerske subkulture, ki so jo pomagali 
oblikovati pravi ljudje s senčne strani interneta. Prav 
tako upanje v kakovosten izdelek budi odlog novem- 
brskega datuma izida, ki ga založnik nedvomno ni bil 
vesel, saj bi bila igra v obliki lansirnega naslova za 
PS4 in XBO po vsej verjetnosti uspešnica. Vmesni čas 
so Kanadčani izkoristili za to, da "spremenijo dober 
špil v odličnega." Bojda je bilo kaj takega sploh mo- 
goče zato, ker so Ubijevi izvršni ljudje tudi sami gej- 
merji. (sn) 
Ubisoft, za PC, PS4, xbox one, PS3 in 
xbox 360 - 27. maja, wii U - kasneje 

Oddaja Game Jam 
spodletela na hard 


Game jam pomeni, da se sreča več razvijalcev iger, ki 
nato v dnevu ali dveh skupaj načrtujejo in občasno 
tudi izdelajo kak špil. Pogosteje pa se ga abnormalno 
nakadijo z vaško trobento, nakar čez pol leta pride 
ven My Barbie Stallion EX. Tudi prav. Na vsak način 
znajo biti game jami kul zleti in o njih se je medijska 
hiša Polaris odločila posneti resničnostni šov, klican 
preprosto Game Jam. V oddaji s poštenim proraču- 
nom v višini dobrih 300.000 evrov so se nakanili so- 
delovati dokaj proslavljene face iz sveta neodvisnih 
špilov, denimo Davey Wreden (Stanley Parable), Ro- 
bin Arnott (Antichamber), Mark Essen (Nidhogg) in 
Adriel Wallick (Rock Band Blitz). Game Jam naj bi 
bil za indie igre, kar je bil Top Chef za kuhanje. 


Resničnostni šov o delanju igric bi v skupnosti pri- 
tegnil pozornost. Zal so producenti menili, da po- 
trebujejo splošno javnost, ki ji je treba postreči s 
škandaloznimi, za lase privlečenimi zgodbicami. 


Slišalo se je izvrstno, toda sodelujoči so kmalu spo- 
znali, da nekaj v zaodrju smrdi. Predvsem je bila teža- 
va v pritisku sponzorja, izdelovalca v Ameriki priljub- 
ljene sladkobne pijače mountain dew, da morajo av- 
torji špilov nenehno srebati dotični zvarek, držati em- 
balažo na določen način in se smehljati, kot da v pitju 
neznansko uživajo. To bi morda šlo, če ne bi bila 'gor- 
ska rosa' na prizorišču snemanja edina pijača - imeli 
niso niti vode! To bizarno sceno v slogu Wayne's 
Worlda, le da mišljeno resno, so udeleženci še presta- 
li. Dovolj pa jim je bilo, ko so začeli voditelji pred ka- 
mero postavljati skrajno butasta vprašanja v slogu 
"Se vam zdi, da imate prednost, ker je v vaši ekipi 
čedno dekle?", namreč Wallickova. Ko spraševalec ni 
dobil dovolj škandaloznega odgovora v slogu "Seve- 
da, pa dobro nam ga zmasira, ko je delovnega dne 
konec, in na njej lahko ugašamo cigarete!", so ustavi- 
li kamere in terjali bolj žmohtne izjave. 


Na sliki ni Adriel, temveč neka druga razvijalska 
punca. Te so redke, zato jih je treba dati v kletko in 
jih opazovati. Futrati pa z mountain dewjem. 


marelj 2014 


Na tej točki je bilo indiejancem vsega dovolj, navse- 
zadnje niso bili upravičeni do nobene konkretne na- 
grade, samo do letne zaloge mountain dewa in nekaj 
malenkosti. Spokali so kufre in protestno zapustili 
reality show. Tega do nadaljnjega ne bo, in še dobro, 
ker bi bilo velika muka gledati gejmerski šov, ki so 
mu špili zadnja briga. Takega 'Top Gamer Chefa' ig- 
ralska scena pač ne potrebuje. 


Playstationove govorice 


Nekaj reči se je pripetilo v zvezi s platformo playsta- 
tion, takih, malo bolj nenavadnih in za splošno publi- 
ko obstranskih. V prvi novički sta Sonyjev najpo- 
membnejši zunanji studio Naughty Dog, kjer sta na- 
stala Uncharted in The Last of Us, zapustili pomemb- 
ni osebi. Ena je Amy Hennig, kreativna direktorica in 
sodelavka pri razvoju vseh Unchartedov, ki je bila s 
firmo več kot deset let. Govorilo se je, da sta jo preg- 
nala sodelavca Neil Druckmann in Bruce Straley, kar 
je vodstvo zanikalo. Morda sta imela taista kaj tudi pri 
odhodu Justina Richmonda, dosedanjega 'režiserja' 
prihajajočega Uncharteda 4, ki je prebegnil k Riot Ga- 
mes (League of Legends)? Kdo bi vedel. Sony pravi, 
da nič od tega ne bo vplivalo na razvoj U4. Si pa mi- 
slimo, da bo projekt šel v drugo smer od prvotne. 


san 


Razvijalke neodvisnic so mlajše in razboritejše, to- 
da Amy Hennig je legenda. Zdaj je članica Visceral 
Games, kjer pomaga pri novi igri Star Wars. 


Z Naughty Dogom je povezana naslednja vestička, da 
bo uspešnica The Last of Us s PS3 poleti skočila na 
PS4, Zraven bo prej plačljivi DLC Left Behind in grafi- 
ka bo izboljšana, v 1080p ter bojda pri 60 fps. To pa 
se nadaljuje v tretjo, najmanj otipljivo in preverjeno 
novico, ki se tiče HD-videza za starejše špile s PS1 in 
PS2. Te naj bi na PS4 zmogle teči v polni ločljivosti 
1080p, in sicer lokalno, s ploščka ali trdega diska, ne 
streamano prek interneta, kot bo pri oblačnem servi- 
su Playstation Now z izbranimi naslovi za PS3. Kdaj, 
se ne ve, emulacijski softver pa naj bi bil še v zelo 
grobi fazi. Nemara bi jim pomagali avtorji PCjevih 
oponaševalnikov ePSXe in PCSX2? 


Kakšen bo videti prvi Tomb Raider v 1080p na PS4? 
Upamo, da bodo ponudili možnosti, ki jih imajo 
emulatorji na PCju, od glajenja robov do filtrov. 

Finska naslednja avtomobilska igra 

Next Car Game se zaenkrat kliče naslednji projekt hel- 
sinške ekipe Bugbear, taiste, ki se je podpisala pod 
FlatOut. Nova igra bo sledila duhu slednjega, kar v 
praksi pomeni nitro, gas do daske čez drn in strn, raz- 
bijanje okolice in neprestano karamboliranje. Zvijanje 
pločevine in odpadanje kosov bo sodobnim tehnikali- 
jam primerno, dasi po prvih demonstracijah pretira- 
no. Avtomobilom so namreč manjkali celotni spredki, 
a so se vseeno peljali. Vključeni bodo tudi arenski raz- 
bijalski derbiji, medtem ko legendarnega katapultira- 
nja šoferja in z njim povezanih miniiger ne omenjajo. 
Sprva so Finci organizirali nabirko prek Kickstarterja, 
celo s smelo obljubo, da ob doseženem poldrugem 
milijonu pričnejo razvoj še za konzole, a so dobili le 
80 jurjev. Zdaj raje zbirajo prednaročila in prodajajo 
zgodnji dostop prek Steama. Projekt je še hudo nedo- 
delan, vendar kaže potencial. Tovrstnih iger itak manj- 
ka. Imena FlatOut pa ne smejo uporabiti, saj ima pra- 
vice do njega propadla založba Empire. 


Naslednji Borderlands ne bo trojka 

Ampak ena-cela-petka. Hecno naslovljeni Border- 
lands: The Pre-seguel bo namreč pripovedno umeš- 
čen med enico in dvojko. Igrali bomo v vlogi štirih po- 
znanih likov te prvoosebno strelske franšize: Athene, 
Wilhelma, Nishe in Claptrapa! Končno. Dva od teh 
osebkov sta negativca in pomagali bomo pri vzponu 
tolovaja Handsome Jacka. Potepali se bomo po Pan- 
dorini luni, zato bo igralna novost boj v nizki težnosti. 
In pet milijonov laserskih pušk, plus že videne reči, 
torej stripovska podoba in gora plena. Špila ne dela 
Gearbox, marveč 2K Australia, napravljen pa bo za PC 
in temeljna starejša sistema, PS3 in xbox 360. Jeseni. 


Letos dva orenk Assassina 


Ubisoft že par let na skrivem razvija naslednje poglav- 
je Ašašinovega prepričanja, podnaslovljenega Unity. 
To bo dogajanje vrnilo na Staro celino, konkretno v 
nemirni Pariz koncem 18. stoletja. Ključne besede so 
Ludvik XVI., Marija Antonija, potica, Bastilja, giljotina, 
bratstvo i jedinstvo. Francoska revolucija, kajpakda. 
Kapucinarju bo ime Arno, o njegovi vlogi v zmešnjavi 
rojalistov, žirondistov in jakobincev pa ne vemo niče- 
sar. Iz dražilnika so razvidni edinole novi parkourjevs- 
ki elementi za plezanje po bajtah. Epizoda naj ne bi bi- 
la revolucionarna le vsebinsko, marveč prav tako teh- 
nološko, saj bo storjena le za PS4, XBO in PC. 

Da pa lastniki prejšnjega rodu ne bodo razočarani, bo- 
do dobili svoj nov del, Comet. To bo nadaljevanje 
Black Flaga, odvijajoče se leta 1758 v New Yorku in 
morjeplovno na okoliškem oceanu. Znano je le to, da 
bomo tokrat prvič v osrednjem nizu v vlogi templjarja! 

Oyya je gotofa 
Dobro so nategnili pod- 
pornike tile ouyjevci. 
Leta 2012 so na Kick- 
starterju nabrali 8,5 mi- 
lijona dolarjev, torej do- 
brih šest evrskih milijo- 
nov, s katerimi so nare- 
dili mikrokonzolico za ob 
televizor na podlagi An- 
droida. Služiti so name- 
ravali s prirejenimi igra- 
mi, ki so bile na razpola- 
go tudi v demonstracijski 
obliki. Toda čemu bi igra- 
li androidne igrice na te- 
levizorju? To smo se sp- 
raševali v našem docela 
negativnem testu, ki je pograjal še splošno nedo- 
končanost ter slab kontroler. In zgodilo se je, kar se je 
zgoditi moralo: ouye kljub vsemu pompu ne bodo več 
izdelovali. Namesto tega bo podjetje izdelalo aplikaci- 
jo, ki jo bo moč naložiti na druge slične izdelke in tako 
dostopati do ouyine knjižnice špilov. To se morda sliši 
kot smiselna poteza, a ni. Xboxovemu podoben kon- 
troler ima bore malo morebitnih kupcev, owyine igre 
pa se zanašajo nanj. Težko je verjeti, da bodo avtorji 
masovno predelovali in prilagajali špile, s katerimi so 
imeli itak samo izgubo, ali da bo firma po vsej šlama- 
stiki pritegnila ekskluzive. Zato trdimo, da gre za še en 
nateg in klofuto tistim, ki so zanjo plačali. Mi smo 
svojo vrnili trgovcu, rekoč, da tako zanič izdelka še ni- 
smo videli. Ves denar so nam vrnili. 


Logitechova prilagodljiva miš 
Logitechova družina igralskih pritiklin 
G bo v naslednjih dneh dobila novo 
članico, ožičeno miško G502 proteus 
core. Švicarji jo oglašujejo kot prila- 
godljivo (tunable), vendar ne bo šlo 
za transtormersko maličenje oblike 
kot pri cyborgih. Naziv se tiče zmož- 
nosti nastavljanja mase z utežmi in 
prilagajanja laserskega senzorja raz- 
ličnim podlagam, podobno Roccato- 
vemu konu. A najbolj udaren podatek 
o tipalu je njegova ločljivost: do 12.000 
dpi! To je največ doslej, četudi nimamo pojma, kdo bi 
to sploh potreboval. Na boku bo snajperski knof za hit- 
ro prepolovitev vrednosti. Cena bo 80 evrov. 


Nov dvoprocesorski radeon 

AMD ni dolgo ostal dolžan Nvidiji za njeno najavo 
dvoprocesorskega velikana titana Z. V začetku aprila 
je tekmeca prehitel in v trgovine poslal lastno grafično 
kartico z dvema GPUjema. AMDjev prvak se imenuje 
radeon R9 295X2 in je spoj dveh radeonov R9 290X. 
To pomeni skupno 5632 računskih jeder pri giga- 
herčnem taktu in osem gigabajtov pomnilnika! Karti- 
ca zato žre elektriko kot za stavo in sobo ogreva s kar 
blizu 500 vati, česar ni počela še nobena grafikulja. 
Zato ima kot prva serijsko izdelana tako vodno kot 
zračno hlajenje. Prvo bo mrazilo GPUja, drugo oko- 
liške komponente. Po hitrosti v igrah naj bi se tale R9 
kosal s titanom Z, je pa bistveno cenejši, 1400 evrov 
proti 3000. Čeprav '1400 evrov' in 'cenejši' 
v istem stavku izpade 
precej smešno. 


Nakup meseca: 
Fejsič nabavil Okulusa 


Kar se nam je zdelo, se je izkazalo za pravilno. VR- 
čelada oculus rift je sicer vzburkala področje in napo- 
vedala renesanso navidezne resničnosti, toda izdelek 
sam je bil v resnici vaba za veliko ribo. In zgrabila jo je 
ena največjih. Podjetje Oculus, ki je začelo z nekaj 
drobiža, imenom Johna Carmacka in parom nafehta- 
nih milijonov s Kickstarterja, se je konec marca na 
presenečenje vseh potržilo Facebooku. In to za nič 
manj kot dve milijardi dolarjev. Ker Mark itak plačuje 
le v milijardnih apoenih. Od tega so čeladarji 400 mi- 
lijonov pokasirali v kešu, ki jim ga je bojda dostavil 
kar diretore osebno, preostanek pa v delnicah in 
prOnu z deep weba. A gejmerska skupnost, tudi razvi- 
jalci, ki je prej oculus zaradi garažarske iskrenosti 
podpirala, nad dogajanjem ni navdušena. 


Facebookovci pravijo, da bo ime oculus rift ostalo 
in da nameravajo izdelku ponuditi le še več podpo- 
re. Datum, hardverski detajli in cena so še vedno v 
zraku, dasi se največkrat omenjajo trije stotaki. 


Zuckerberg je nakup komentiral: "PCji so vladali 
včeraj, mobilniki so današnja oprema, mi pa se pri- 
pravljamo na platformo jutrišnjika. Oculus rift ima 
potencial, da spremeni, kako delamo, se igramo in 
komuniciramo. Predstavljajte si, da gledate košarko z 
roba igrišča, da ste v predavalnici kjerkoli na svetu ali 
da se posvetujete z zdravnikom - vse to z natikom 
čelade." Pri snovanju navideznoresnične prihodnosti 
se Facebook zanaša na svojo prepoznavnost in moč. 
Vsekakor bo pripravo zastavil širše od igrarskega po- 
dročja in z obeh strani mize so se slišala leporečenja, 
kako je navidezna resničnost naslednji korak v dru- 
žabnem mreženju. Nenavadna vremena, da se bese- 
do 'družabno' omenja vkup z zaprtostjo v naglavni 
čeber. Upamo, da v svojih planih upoštevajo glas jav- 
nosti, da nam ni do nikakršnih naglavnih kukal. 


Nove kocke za yeeke 


Lego je že februarja v sodelovanju s Foxom brez veli- 
kega trušča udejanjil dom najbolj poznane Spring- 
fieldske familije, Simpsonov. Po novem pa je 200- 
evrski komplet, ki vsebuje poltretji tisočak gradnikov, 
prek spletne trgovine naprodaj tudi Evropejcem, celo 
Slovencem. Bajturina, ki jo je moč razpreti, ima vse 
poznane prostore, od dnevne sobe, kjer se družina 
drenja na kavču, prek sekreta do garaže s ponkom. 
Poleg šestih figuric (zraven je še sosed Flanders) je 
podrobnosti za poznavalce nemalo. Tu so plakat od 
klovna Krustyja na Bartovi steni, radioaktivna 
ploščica iz elektrarne, prizor ltchyja in Scratchyja na 
televizorju, Homerjevo 'izposojeno' orodje in še in še. 

Čeprav hiša vsebuje čuda inventarja, kot so roštilj, 
sesalnik in fotoaparat, komplet zvečine ne bo rabil 
kot igrača, marveč kot razstavni modelček ponos- 
nih geekov. lpak gre za omejeno serijo. 


Naveza med Danci in TV-mrežo se s tem ne neha, 
kajti za maj so napovedali še pripadajočo izdajo mini 
figures, torej 3-evrske zavojčke z najbolj znanimi 
Springfieldčani. Datum ni naključen. Četrtega maja 
bodo 25. sezono zaključili s prav posebno, legokoc- 
kasto epizodo Brick Like Me. Mimogrede, govori se, 
da bodo skockali tudi Foxovo Futuramo. 


Med malimi figuricami bo kot običajno šestnajst 
stričkov in tetk, vsak s sebi lastnim predmetom. 
Gospod Burns rula! Žal nam ni uspelo izvedeti, ali 
bo niz na voljo tudi na tej strani oceana. 


Drugi zbirateljski set so sloviti, četudi danes že neko- 
liko pozabljeni Ghostbusterji. Štirje možički in njihov 
prepoznavni Cadillacov karavan bodo sedmi model 
projekta Cuusoo. To je portal, na katerem skupnost 
predlaga in glasuje, nakar Lego zmagovalne ideje 
prevetri in se odloči za morebitno izdelavo. Ti komp- 
leti niso nikoli v prosti prodaji, marveč jih je moč do- 
biti samo v fabriških štacunah, od katerih sta nam 
najbližji v Minkenu i Beču. Skratka, Izganjalci duhov z 
vso pripadajočo opremo pridrvijo junija za okoli 50 
evrov. Izid sovpada z obletnico, kajti film je štartal ju- 
nija 1984. Žal je eden od lovcev, očalarski 

Harold Ramis, februarja umrl. 


Najbolj znana sta seveda Bill Murray in Dan Ay- 
kroyd ter njihov gromozanski avto ECTO1. Pla- 
stična izvedba je pristna in privlačna, vendar v 
kompletu nekaj manjka. Duhci, vendarle! 

Google vstopa na polje 
pametnih urarjev 


Ena od 'naslednjih velikih reči' bodo zagotovo napra- 
vice, ki jih nosimo na sebi. Največ pozornosti so kljub 
odlašanju s splovitvijo še vedno deležni Googlovi 
naočniki glass. A ravno konec marca je veliki G nare- 
dil korak naprej, da čudež tehnike spravi med ljudi, 
saj je podpisal partnerstvo z Luxottico, največjim iz- 
delovalcem očal na svetu. Podjetje, ki med ostalim 
fura blagovni znamki Oakley in Ray-Ban, naj bi teh- 
nologijo glass brezšivno vdelalo v sončna in korekcij- 
ska očala. Kdaj, ne povedo. 


Glass je nanosna priprava brez šipe, ki v kot desne- 
ga očesa postavi displej z informacijami. Po no- 
vem bo ta del nameščen na dizajnerska očala. 


Bolj razširjena naprava sveta wearable computers so 
pametne ure. Ti podaljški telefonov, ki na zapestju pri- 
kazujejo sporočila in informacije, se doslej niso izka- 
zali, saj so vse inačice nedodelane in polovično upo- 
rabne. Vseeno na tem svežem segmentu nihče noče 
izostati, zlasti po govoricah, da se bo v bitko kaj kma- 
lu podal Apple. Zdaj se je v dogajanje vpletel Google, 
vendar ne z napravo, marveč z enovito platformo An- 
droid Wear. To torej ni blagovna znamka hardvera kot 
nexus, marveč operacijski sistem, ki namerava po- 
enotiti razdrobljeno področje. Gre za okleščen, prila- 
gojen, bateriji prijaznejši Android z drugačnim gra- 
fičnim vmesnikom. Podoben je glassovemu, s kartica- 
mi, na katerih so informacije predstavljene jedrnato in 
jasno. Glavna komponenta je namreč virtualni po- 
močnik Google Now, ki bo sprejemal tako dotikovne 
kot govorjene ukaze. Platforma bo vključevala tudi 
zdravstvene in fitnes postavke, ni pa nujno, da bodo 
izdelovalci vgradili vse potrebne senzorje. 

Novemu sistemu so se zavezali vsi večji podporniki 
Androida. Sistem žegnata znani proizvajalec ur Fossil 
in Intel. Slednji kani Wear bržkone uporabiti kot pod- 
lago za svojo iniciativo internet-of-things, po kateri 
bomo imeli čipovje in zaslonje v vsaki nogavici. Prvi 
uri z Android Wearom bosta Motorolin moto 360 in 
LGjev G watch, ki izideta poleti. Upamo, da bo Goo- 
glov softver premišljeno in funkcionalno zastavljen, 
kajti doslejšnje ure so imele preveč kapitalnih napak. 


Okrogli moto 360 je videti zanimiv in bolj elegan- 
ten od modelov, kot sta gear in smartwatch. 

Maja Windows Phone 8.1 


Lastniki telefonov s ploščicami, radujte se, zakajti Mi- 
crosoft je na marčevski konferenci Build predstavil 
naslednjo inačico finega, čeprav nekam nesrečnega 
mobilniškega sistema. Zaradi poenotene številske 
označbe z velikimi Okni 8.1 dela revizija le decimalen 
korak, toda v resnici gre za večjo nadgradnjo. 

Med izboljšavami in novostmi je največkrat omenjana 
beseda Cortana, po računalniku iz serij Halo poimeno- 
vana pomočnica nalik Applovi Siri. Ta bo poslušala in 
izpolnjevala naravne ukaze tipa "call guattro on skype" 
ali "tweet | ate burrito, now | have diarrhea", pri čemer 
bo delovala tako znotraj sistema kot v sodelovanju z 
aplikacijami. Nenehno si bo beležila navade uporabni- 
ka, iz mailov dopolnjevala koledar s hotelskimi rezer- 
vacijami in letalskimi leti, samodejno priporočala re- 
stavracije v bližini ter podobno. Sprva bo služkinja na 
voljo za ameriški trg, kasneje za britanskega, za Mi- 
klavža pa bo govorila še v slovenščini. (Nikoli, to po- 
meni.) Za celotno delovanje, tudi za naštimanje alar- 
ma, bo zahtevala povezavo v splet. Siri in Google Now 
jo, saj razpoznava govora poteka v oblaku. 


Levo je dolpotegljivi Action Center z notifikacijami 
in bližnjicami, kakršnega imata Android in iOS že 
lep čas. Tudi Cortana na desni sledi sličnima po- 
močnikoma pri tekmecih. Na sredini pa je bolj nap- 
hano omizje z možnostjo odzadne slike. 


Naslednja in bržda najpomembnejša alineja na spisku 
pridobitev je Action Center, roletno potegljivo središče 
z informacijami in bližnjicami. Končno, Microsoft! Na- 
dalje sistem prinaša večjo sinhronizacijo s PCjevimi 
Okni, recimo skupne podatke v vseh Internet Explo- 
rerjih, isto sliko za podlago na več platformah in enot- 
no statistiko predvajane glasbe. Po novem bodo možni 
samosvoji zaklenjeni zasloni, več ikon na namizju, 
drsanje črk ob pisanju (swype) ... Veliko bo tudi fičrov, 
ki so jih nekateri okenski telefoni že imeli, zdaj pa bo- 
do sistemski. Recimo podpora za LTE in DLNA, navi- 
gacija in boljše fotografsko okolje. 

Hardverska pogoja za upgrade na 8.1 sta dvoprocesor 
in pol giga rama. Prvi splovljen fon s svežim sistemom 
bo zelo verjetno lumia 630, saj zastavonoša 930 pride 
šele poleti. Drugače je Microsoftu uspelo prepričati v 
sodelovanje kar nekaj izdelovalcev. LGju in HTCju se 
pridružuje indijski Micromax, vrsta Kitajcev, vnovič 
Samsung in celo Sony. Mu privoščimo in obenem 
upamo, da pokrpajo nekatere vmesniške neprilike. 


Amazon obelodanil fire TV 


Svojčas smo govorili, da boj za dnevno sobo poteka 
med sobnimi konzolami, nakar so se v obračun vrgli 
Steamovi računalniki in mikrokonzole, kot je ouya. 
Propad slednje ni ustavil Amazona, ki je zvlekel tan- 
čico s svoje slabo varovane skrivnosti. Fire TV se ime- 
nuje set-top box za 99 dolarjev (72 evrov) plus davek 
in ga onkraj oceana že tržijo. 

Poudarek je na videu na zahtevo s plačljivih servisov, 
kot so Netflix, Hulu in Amazon's Instant Video. Dosto- 
pen bo tudi Amazonov oblačni servis, iz katerega bo 
moč kazati fotografije. Od novosti poudarjajo lastnost 
ASAP, ki bo na podlagi uporabnikovih navad predvi- 
devala, kaj bi najraje gledal, in z govorjenimi ukazi v 
priloženi modrozobi daljinec. Ob tem so podrezali 
xbox one, češ, da glasovno iskanje s fire TV dejansko 
deluje in da tu ni naročnine na servis Live, ki bi omo- 
gočala prav tako naročniško spremljanje programa. 


Amazonovo prepoznavanje govora deluje še pose- 
bej dobro, če besede prihajajo iz ust lepih mla- 
denk. Ostali imajo 14 % manj uspeha. 


Kvadratna škatlica, podobna apple TVju, ima štirijedr- 
ni osrednji procesor, namenskega grafičnega in dva 
gigabajta pomnilnika, kar je kot nalašč za igre. V ta 
namen so ustanovili podružnico Amazon Game Stu- 
dios, kamor so z dolarskim magnetizmom med osta- 
lim privabili skupino Double Helix (Killer Instinct, Stri- 
der). Na napravi bodo tekli tudi Minecraft in Telltalove 
epizodnice, kot so Walking Dead, The Wolf Among Us 
ter prihajajoči Game of Thrones. Hardcore igralce pa 
prepričujejo z videom tretjeosebnega združka streljan- 
ke in branjenja s stolpiči Sev Zero. 
Četudi je operacijski sistem Android, je zaradi prede- 
lanosti tega treba prilagoditi špile. Taka ouyasta zas- 
nova vnaprej budi dvome, pri čemer je igranje mobil- 
nih špilov na teveju itak vprašljivo. Za nameček je tre- 
ba za igranje dokupiti kontroler po zgledu xboxovega, 
ki stane 40 $. To pa ni več tako poceni. Vtis je, da 
Amazon sicer dela trušč, da pa bodo igr(ic)e bolj po- 
pestritev za osrednji namen naprave - gledanje teveja. 
Nas se vse to ne tiče pretirano, saj fire TV zahteva 
ekosistem, ki tod verjetno ne bo nikoli na voljo. Na- 
prava pa ne podpira standarda DLNA za sukanje vse- 
bin z računalnika in ne šmirgla 
kontejnerjev mkv ter divx. 


Kontroler je xboxovski, prva poročila pa pravijo, da 
je od Microsofovega občutno slabši, kot je značilno 
za vse androidne settope in konzole. Ne, kakovost- 
nega joypada ne storiš kar tako. 


NOVO 
Durn BERRY 


4. 


EKSPLOZIJA SADNE ENERGIJE 

GREY GOO Grey Box za PC, koncem leta Petroglyph se po gi 
6 propadu širokopoteznega End of Nations vrača s starošolsko »49i 
VUK OJ realnočasovno strategijo, kjer bomo gradili bazo, v njej naštan- 
; cali miljavžent tankcev in robotejev in jih zmetali v pisane ek- " . 
% splozije. A Grey Goo ni majhen, obstranski projekt. Na dizajnu z . od 
življa in okolice dela WETA Workshop, studio za Gospodarjem šl pra sl. : j di 
4? s | prstanov in Okrožjem 9. Oblikovali so tri frakcije: ljudi, bete in (ime - P 
gooje, ki bodo k boju pristopali vsaka po svoje. Bete, domo- lege ab 
a rodni naseljenci odročnega planeta, koder se bo špil dogajal, na a 
Ma bodo na primer čokati gorostasi s težko industrijo in še težjimi 
% - hodci. Tudi supervelikimi, kot so oni iz Petroglyphovega Uni- 
V verse at War. Gooji bodo po drugi plati asimilirali okolico. Brrr. ri j 
4 bi Igra bo sicer več dala na strateško razpostavljanje enot kot hi- He nih 
/ V tro klikanje in bo bliže Supreme Commanderju kakor Starcraf- LA 
tu 2. Načrtujejo, da bo to prvi naslov v dolgotrajni franšizi. (ag) 

Te 02/05 v " ge Pe 00/03 CARMAGEDDON: REINCARNATION Stainless Games za PC, letos Prav nič politično korektna arkadna 
10/670 1 y. 3 7 66950 dirkačina Carmageddon sega v leto 1997 in slovi po tem, da si se lahko v njej brez zadržkov zaletaval v druge avto- lij 
na. a A 4 7, to 000%. 4 mobile ter krvavo gazil pešce. Koliko duševnih otiščancev nam je to pustilo, ne vemo, bo pa dober okus znova na pre- 

Mid j izkusu letos, ko izide četrti del, trud izvirnih avtorjev Stainless Games. Ta je prišel na Steamov early access in nudi vpo- 
Še sa gled v novo dobo zabijanja ter zbijanja. Notri je le en modus, divjanje v krogih skozi nadzorne točke, pri čemer se ogi- 
ga A ANA - baš drugim dirkačem, ki te hočejo posiliti v auspuh, in gaziš ljudi, ki kravje postavajo naokoli ter invalidno bežijo. Av- WWW 
ki 5 s š v; ud A? to se po delih poškoduje, tako da odpadejo kolesa in se zvije šasija, a ga je moč popravljati. Končni izdelek bo imel več 3 - 
t ki A š r ž modusov in naj bi sčasoma prišel tudi na konzole, saj so avtorji poleg cekina s Kickstarterja dobili še drug kapital. (sn) 

// WARGAME: RED DRAGON Focus Home za PC, aprila V European Escalation smo rožljali z leopardi in ostalo mašinerijo hladne vojne. Naslednik, AirLand 
Battle, je dodal letala in logično je, da bodo novost tretjega naslova v nizu strategij Wargame ladje. Zanje bo na voljo obilo mokrih površin, kajti Red Dragon bo po- / 
grevanje trenj med blokoma prestavil v Azijo, med 1975 in 1991. Kitajska in Severna Koreja bosta tečni in Južna Koreja, Japonska ter Avstralija bodo klicale na 
pomoč strica Sama. Enoigralska kampanja bo nadaljevala vzorec iz AirLand Battla, s poteznim pomikanjem armad in realnočasovnim mlatenjem med posamez- 
nimi formacijami. Tu bomo načelovali preko 1450 različnim kosom moderne vojaške mehanizacije! Odličen grafični pogon bo ponujal buljenje vanje od blizu ali W% 
iskanje nebranjenih koridorjev od daleč. Nič gradnje baze in podobne fantastike, pač pa surov boj in spremljanje srhljivih vlečk protioklepnih raket. V tretje. (ag) % 


kg... KT IN n" sa 
Mao, % 
ua 


Pp 


DARKEST DUNGEON Red Hook za PC, janu- 

arja 2015 V frpjkah imamo navado igrati neustrašne 

junake, ki se smejijo zmaju v brk in si z rebri kostkotov 

trebijo zobe. Darkest Dungeon nas bo postavil na real- 

nejša tla, saj bo naša druščina zbirka v dušo in telo ra- 

njenih osebkov z mnogoterimi hibami. Eden se bo bal 

nemrtvih, drugi bo nagnjen k domišljavemu vandranju 

v mračna brezna, tretji bo gobavec. Kot nalašč se bo- 

mo morali s tako skupino spuščati v srhljive globine 

ječ, naphanih z neizrekljivostmi in nepredirno temo, ki 

bo borce pehala v norost. Potezni boj v utesnjenih 

hodnikih bo četico postavil v vrsto, kjer bodo spredaj 

bolj stasiti liki, na primer križar, te pa bodo od zadaj 

podpirali kužni dohtarji in podobni zblojeni poklici. Pri- 

stop bo šel vkup s stripovsko 2D-podobo, navdahnje- 
no z lovecraftovskimi lovkastimi nakazami in tmurno K a a rm ra 
Dismas okolico brez kanca radosti. To je marsikomu všeč in ineoln fi Ki ke Me 
odi Temnica je bila na Kickstarterju velik uspeh. (ag) (mi Za 

RAPORT 


AVIDIJINI NACRTI 


Aggressor poroča z Nvidijine prireditve GPU Technology Conference v San 
Joseju. Avtomobili z očmi in umetni možgani! Streamanje iger s PCja na 
shield čez pol sveta! Geforci, titani in tesle! Zelo grafično! Uau! 


My 


e pred nekaj leti si ob omembi grafičnega 
čipa pomislil le na izrisovanje videoigric. 
Danes ni več tako, saj znajo vsi GPUJi no- 
vejših generacij računati splošne stvari, ki 
so bile včasih domena centralnega proce- 
sorja. Denimo iskanje po tabelah in prepoznava zvo- 
ka - oblačni servisi v slogu Shazama, ki ti iz melodi- 
je izluščijo naslov komada, slonijo ravno na nekda- 
njih grafičnih vezjih! Tej dejavnosti pravimo GPGPU 
(General-Purpose computing on Graphics Proces- 
sing Units) in postaja pomemben del informacijske 
tehnologije. 
Nvidia je razvoju področja namenila lastni dogodek 
GPU Technology Conference, ki se je v kalifornijskem 
San Joseju koncem marca letos zgodil tretjič. Ker gre 
za prireditev v izključni organizaciji zelenega tabora, 
so jo kajpak izrabili za najave prihodnjih geforcev. Pa 
še dva bonbona smo okusili: v otip smo dobili konzo- 
lico shield in v živo videli tehnologijo g-sync. 


GPU v vsak avto 


Na lanskem GTCju (ne gre ga mešati z GDCjem, o 
katerem raport priobčujemo na sosednjih straneh) je 
bila glavna krilatica hitro in pametno iskanje. Sodelu- 
joči so predstavljali rešitve, s katerimi grafični proce- 
sorji brskajo po bazah socialnih omrežij in prepozna- 
vajo muziko nekajkrat hitreje, kot je mogoče s cen- 
tralnimi. Razlog tiči v različni naravi teh vrst čipov. 
Osrednji procesorji imajo malo vzporednih niti, ki so 
hitre, dočim je pri grafičnih ravno obratno. So zelo 
vzporedni, a so posamezne niti počasne. Izkazalo se 
je, da je drugi prijem jako uporaben pri delu s prepo- 
znavanjem vzorcev. 

Letos sta bili v ospredju razpoznava okolice s kame- 
rami v avtonomnih avtomobilih in strojno učenje, po 

Sivinski podobi predstavljata skupek vseh fotk ljudi in mačk, ki jih je Googlova nevronska mreža našla 
in razbrala na spletu. Še vedno pa gre za živčni vozel, ki je preprostejši od živčevja navadne mušice. 


domače učeča se umetna pamet. Audi je na konfe- 
renco pripeljal vozilca s štirimi enomegapikselnimi 
kamericami, ki nenehno snemajo okolico. Procesna 
enota nato prepoznava ovire na poti in samodejno 
usmerja avtek. To so slikovito dokazali s tem, da se je 
eden preprosto pripeljal na oder uvodne tiskovke, 
brez voznika za volanom. Možgani so bili v tem pri- 
meru naslednjegeneracijski sistem na čipu tegra z 
imenom K1. Pri Audiju rekši, da je šele ta kompaktni 
kompjuter dovolj zmogljiv, da zna zanesljivo usmeriti 
vozilo. Prejšnja leta so uporabljali goro običajnih 
PCjev, nagrmadenih v prtljažniku, ki pa avta še vedno 
niso znali dobro peljati mimo ovir. Koliko pleha je utr- 
pelo med testiranjem, niso povedali. Optimistično pa 
so najavili, da se lahko že v nekaj letih nadejamo do- 
besednih 'avto-mobilov'. 

Tale avto se je na oder privozil sam, ne da bi zbil Nvidijinega šefa Jena-Hsuna Huanga, ki je vodil uvod- 
no tiskovko. Nič čudnega, da Nvidia forsira Cudo, saj bodo GPUji kmalu v vseh mogočih napravah. 

Nato je bil na vrsti Googlov projekt brain, simulacija 
preprostih umetnih možganov, ki jo je poganjal su- 
perračunalnik z dva tisoč procesorji. Najprej so ga z 
desetimi milijoni sličic tri dni učili prepoznavati podo- 
be, nakar so ga spustili na internet, kjer je dognal, da 
so tam najbolj razširjene fotke ljudi in mačk. Škoda, 
da ga niso spustili v deep web. No, zanimivejši je po- 
datek, da so jih šli v laboratoriju univerze Stanford 
posnemat, le da so namesto CPUjev uporabili GPUje. 
In zgruntali, da morejo napraviti enako 'pametne' 
možgane že z dvanajstimi grafičnimi karticami. To je 
razkorak, ki ga pri prepoznavanju vzorcev ponujajo 
grafični čipi napram splošnim! V praksi to recimo po- 
meni, da stric Zuckerberg tvoje pijane fotke na Fejs- 
buku že prebira s teslami. 


Široki NVLink za pascal 


Ena poglavitnih ovir pri rasti zmogljivosti naj- 
močnejših grafičnih srčik je ozka pipica med kartica- 
mi in računalom, torej vodilo oziroma vtič PCl-Ex- 
press. Njegova pretočnost znaša 16 gigabajtov na se- 
kundo, kar je petnajstkrat manj od prometa med 
GPUjem in grafičnim pomnilnikom. A kljub temu, da 
bo prihodnja različica PCleja, 4.0, mejo dvignila, za 
Nvidio to ni dovolj. Zato je bila prva najava na GTCju 
povsem nov vmesnik, NVlink. 

Njegova osnova so 'bloki' prepustnosti 20 GB/Ss, ki jih 
bodo lahko zlagali vkup in tako dobili avtocesto, od 
pet- do dvanajstkrat širšo od današnje. Povezovala bo 
lahko ne le grafično kartico z mamaplato, marveč 
kartice med seboj. V principu je delovanje podobno 
PClejevemu, zato drastične spremembe, z izjemo no- 
vega konektorja pač, na matičnih ploščah ne bodo 
potrebne. Takisto NVlink še ne bo v celoti nadomestil 
vodila PCle. Našli ga bomo v najhitrejših grafičnih 
karticah in v superračunalnikih. 

Titan za titanske bogataše 


Nvidijin dogodek ne more miniti brez najave konkre- 
tnih grafičnih izdelkov in letošnji je brez dvoma za v 
anale. Geforce za tri tisoč (3000!) dolarjev, kar bo po 
prihodu čez Atlantik konec tega meseca bržda pod- 
obna vsota v evrih. Zverina kajpak spada v familijo ti- 
tanov in se odziva, če jo pokličeš s titan Z. Pojma ni- 
mamo, od kje Z, kajti videti je podobno kot titan 
black. Od slednjega se razlikuje v notranjosti, saj gre 
za dva črna titana, spojena v eno kartico. To nanese 


Huang drži v roki zelo zanimivo prototipno kartico a a ea a aa a 


s pascalom in NVlinkom. V računalnik ne gre več 
prečno, marveč vzporedno z mamaplato! Ni še 
jasno, če se bo tak dizajn obdržal. 


Prvih primerkov NVlinka se lahko nadejamo šele čez 
dve leti, v naslednji generaciji Nvidijinih grafičnih 
čipov s kodnim nazivom pascal, ki bodo zamenjali 
trenutne novince maxwelle v geforcih GTX 750. Kdor 
spremlja grafično področje, se zdaj muza. Lanska ta- 
bela z Nvidijinimi načrti je bila namreč drugačna: za 
maxwelli naj bi prišli volte. A inženirji so reči sedaj 
premešali in je napoved naslednja. Letos in v 2015 
bomo v računalnike vstavljali maxwelle, to so geforci 
700, 800 in 900. Leta 2016 pridejo pascali, bržda pod 
imenom geforce 1000. Nato nekoč davno morda še 
volte. Pika. (Dokler si spet ne premislijo.) 


Titana Z navzven od blacka ločiš samo po napisu. 
Glavna uganka je poraba elektrike in s tem pove- 
zana učinkovitost hladilnika. Zlasti v smislu glas- 
nosti, saj bo breme nosil en sam ventilator. 


3D MEMORY 


Oon-Wafer integration 
Many x bandwidth 
2.5X capacity 


4X energy efficiency 


Na sličicah je 3D-večnadstropni pomnilnik, ki naj bi ga prinesel pascal. Najvidnejša sprememba bodo 
fizično manjši čipi, ki ne bodo pritrjeni ločeno na kartici, marveč bodo na isti ploščici silicija kot GPU. 


Pascali bodo poleg NVlinka prinesli še dve ključni no- 
vosti. Prva bo tridimenzionalni pomnilnik. To pomeni, 
da bo šel pomnilniški čip 'v nadstropja', kar danes še 
ni praksa, saj je izdelava takšnega vezja zahtevnejša. 
Kar doprinese v primerjavi s pritličnim, so višja hitrost, 
prostornost in energijska učinkovitost. Druga noviteta 
bo združeni navidezni pomnilnik, s katerim bo prog- 
ramje pomnilnik na grafični kartici in mamaplati vide- 
lo kot skupen kos. Nato se bo hardver odločil, koliko 
katerega bo aplikaciji dodelil, s čimer se poenostavi 
razvoj. A znova - to so stvari za čez dve leti. 


gabajtov rama! Dasi bo na voljo v prosti prodaji, bodo 
po monstrumu posegali predvsem načrtovalci račun- 
skih centrov, kjer je kompaktnost bolj pomembna od 
cene. Med titane namreč spadajo kartice, ki so po na- 
menskosti nekje med poganjanjem iger in splošnim 
preračunavanjem. Igralcem se nakup še zdaleč ne bo 
splačal, čeprav bo Z gotovo poganjal Crysis v 4K. Kaj 
to, tudi v 5K. 

Med ostalimi najavami si našel še nekaj takih za znal- 
ce. Med drugim primerke tegre K1 - tiste, ki bo letos 
nasledila tegro 4, v eni od njenih inačic pa bo že Nvi- 
dijin lasti CPU denver! Pa nadalje izdelek za poganja- 
nje grafike v oblaku iray VCA. Ob tem so pokazali, da 
take reči ne servirajo zgolj iger, marveč na primer 3D- 
štacuno za avtomobile, kjer lahko vozila sučeš, jim 
zreš v kabino in napraviš presek motorja. 

GPUji se tako silijo v vse širši izbor naprav in storitev. 
Je pa na koncu povzetka GTCja nujen poudarek, 
da na tej prireditvi vidiš le Nvidijino vizijo, osre- 
diščeno okrog strojno-programske platfor- 
me za GPGPU, klicane CUDA. Radeoni 
in ostali tekmeci (pa veliko uporab- 
nikov geforcov in tesel) nucajo 
konkurenčno odprto programje 
OpenCL in med taboroma 
divja srdita bitka. Katere so 
dobre in slabe plati dvobo- 
ja, pa je štorija za drugič. 


Očesa smo vrgli na g-sync, ki osveževanje moni- 
torja priredi hitrosti grafične kartice. Razlika v 
gladkosti gibanja slike glede na običajni monitor 
je vidna, a to je bil pač Nvidijin namenski demo. 

IZ OČI V EKRAN 
S SHIELDOM 


Malo po GTCju nas je Mvidia povabila na lokalno 
tiskovko v Zagreb, kjer smo imeli priložnost preiz- 
kusiti njeno ročno konzolo shield. Četudi je v ZDA 
na voljo že od lanskega julija ter so jo ravno poce- 
nili z 250 na 200 dolarjev, je Evropa še ni ugleda- 
la. Ščit temelji na Androidu in čipu tegra 4 ter je 
videti kot xboxov igrator s poklopnim zaslonči- 
čem. Ta je dotikabilen in z ločljivostjo 1280 x 720. 
Naprava tehta dobre pol kile in nikakor ni za v žep. 
Stikala in gobici so zadovoljivi, a nič več kot to. 


" Shield ima odprt sistem, zato žene vso robo z 


Google Playja. Nvidia ima še lasten oddelek Tegra 
Zone, kjer so kao boljši špili s podporo gumbom 
in gobicam. Naprava jih zna prikazovati tudi na 
TVju. Vendar to ni bil fokus predstavitve, kajti kon- 
zolica ima edinstveno lastnost: zmožnost daljin- 
skega igranja nekaterih PC-iger. Pogoj je, da je na 
matičnem računalniku modernejši geforce. Na tak 
način smo na drkamožu odigrali več partij Titan- 
falla, se streljali v World of Tanks in netopirili v 
Arkham Asylumu. Kljub majhnemu ekranu je bila 
izkušnja všečna in nadzor zadovoljiv, pa tudi lag 
ob streamanju ni motil. S shieldom lahko nameč- 
koma povežeš modrozobo tipkuljo in miško. 

Na gizmo po novem pretakaš igre s svojega PCja 
povsod, kjer imaš na voljo internetno povezavo, 
ne zgolj prek lokalne mreže. Magari prek telefona 
kot dostopne točke. Si na potovanju, najdeš wi-fi 
hotspot, zaženeš Battlefield s svojega PCja, ki ga 
zna shield zbuditi na daljavo. Problem zna biti lag, 
čeprav so mi inženirji zatrjevali, da je 'zgolj' v ran- 
gu 60 milisekund (pajade). Trenutno je podprtih 
okrog 150 špilov. Toda potencial vsesplošnega 
pretakanja iger po luftu dvigne kocine. 

Šele ob tem postane jasno, da shield v resnici ni 
Nvidijin nerodni poizkus izdelave ročne drkalice 
kot zaključenega izdelka. Ne, gre za testno platfor- 
mo za brezžično pretakanje špilov na daljavo. 
Shield prve generacije je pač neke sorte develop- 
ment kit, kot prvi oculus rifti. 

Mimogrede, kdaj pride inačica s tegro K1, niso 
hoteli povedati in so se zgolj skrivnostno nasmi- 
hali. Kot tudi ob vprašanju, kdaj onegaj naposled 
dobimo mi. Kar da slutiti, da verjetno že letos. 
Shield je v tej obliki resda nišen izdelek, ki pa na- 
kazuje, da se lahko razvije v nekaj mnogo večjega. 


GAME DEVELOPERS 


CGONFERENCGCE 


Letošnji osrednji Game De- 
velopers Conference v San 
Franciscu ni obiloval z igra- 
mi, zato pa toliko bolj s teh- 
nologijo, skozi katero jih bo- 
mo v prihodnjih letih gledali. 
Aggressor se skozi čelade za 
navidezno resničnost ozre po 


neresničnosti. 


ejmišče Moscone Center v San 
Franciscu je domače marsikatere- 
mu našemu bralcu. Tamkaj se od- 
vijajo hardverski Intel Developer 
Forum, striparski WonderCon in 
pa Game Developers Conference (GDC) - najpo- 


Le v industrijo se moraš vštuliti, kajti zunanjim obi- 
skovalcem je vstop omejen na majhen razstavni pro- 
stor. Zato je število prisotnih nižje kot na Gamesco- 
mu: letos je bilo razvijalcev, poslovnežev in novinar- 
jev 24.000. Konvencija ne razmetava z bliščem, toli- 
ko bolj pa s strokovnim izrazjem, in glavnina dogaja- 


MORFEJ — 
VR-ČELADA ZA 
PLAYSTATION 4 


Oculusov projekt čelade za navidezno resničnost, 
imenovane rift, je sprožil preporod virtualne re- 
sničnosti - VRja, ki je zaznamovala letošnji GDC. 
Hodniki in razstavni prostori so bili do vrha polni 
demonstracijskih VR-naglavnikov. Večina med nji- 
mi je nosila Oculusovo znamko, toda na ustih pri- 


sotnih je bila dostikrat druga, kajti Sony je pritegnil 
obilico pozornosti z razkritjem lastne čelade za 
PS4, imenovane project morpheus. Po grškem bo- 
gu sanj in ne iz Matrice, da ne bo pomote. 

Ime je delovno in inženirji poudarjajo, da je zaen- 
krat vse še v prototipni fazi. A že v tej se lahko ko- 
sa z zadnjo inačico rifta. Zaslonček je en, ločljivosti 
1080p s stereoskopijo, kar pomeni 960 x 1080 na 
posamezno oko. S tem se loči od dveh zaslončičev 
v Sonyjevih 3D-očalih HMZ. Naglavnik zaznava 
položaj z vdelanimi žiroskopi in merilniki pospeš- 
kov ter skozi kamerico za PS4, ki je za njegovo de- 
lovanje obvezna. Naveza deluje tudi z movom in 
dual shockom 4. Toda kamera prenese le enega 
morpheusa, zato jih na eno konzolo ta hip ni moč 
priheftati več. Za VR-večigralstvo je tako potrebnih 
več playstationov 4. Za demonstracijo so upora- 
bljali prvoosebno vesoljsko arkado EVE Valykrie, 
prirejeno inačico Thiefa in dva nalašč za morfeja 
zasnovana projektiča, The Deep in The Castle. V 
prvem te objamejo morske globine, dočim je drugi 
namenjen predstavitvi sožitja z movom, saj z njim 
usmerjaš meč. Ali bosta to pravi igri, še ni jasno. 
Shuhei Yoshida, eden glavnih pri Sony Computer 
Entertainmentu, je še omenil, da se sami poigrava- 
jo z morfejevo različico God of Wara, kjer lahko ob 
pogledu navzdol vidiš Kratosov radiator. Kajpak se 
ni mogel izogniti pripombam, da močno povzema- 
jo po riftu. Na to je odkrito odvrnil, da povsem drži 
in da do Oculusa gojijo globoko spoštovanje. 
Morpheusa letos gotovo še ne bo na policah in do 
prihoda na trg se bo zaprmej spremenil. Ta hip je 
ožičen, toda inženirji upajo, da jim uspe inačica 
brez vrvic. Kakorkoli, Sony je na glas povedal, da 
je VR zanj prihodnost igranja. Microsoft hipnega 
odgovora ni imel, so pa tam VR označili odobrava- 
joče. Kaj lahko, da slična čelada za xbox ni daleč. 


membnejša prireditev za tiste, ki se o igrah pogovar- 
jajo s programerskimi ukazi in prodajnimi grafikoni. 
Na tej marčni konvenciji se namreč zberejo ljudje, ki 
igre delajo, da si pokradejo, pardon, izmenjajo ideje. 
In zvrnejo kako buteljko na stare čase, ko si špile 
spravil na eno disketo. Če bi rad videl dizajnerske le- 
gende in stisnil roko Willu Wrightu, je to pravi kraj. 


nja se odvije v predavalnicah. Tam najmodrejše glave 
v branži razpravljajo, kako ljudem prodati naslednjih 
pet Call of Dutyjev in kaj jim ponuditi, ko se jih bodo 
naveličali. Skratka, tu lahko vidiš, kam se posel z 
igrami premika. V primerjavi z nekaterimi prejšnjimi 
GDCji, ki so ponudili samo ohlapne smernice, pa je 
letošnji postregel z otipljivimi rečmi. 


Na GDC ti izkušeni povedo, kako delati boljše igre. Ken Levine (le- 
vo) pa se je moral otepati poizvedb o razpustitvi studia Irrational. 


O com. Predvsem na štantih niso hostese, marveč resni strokovnjaki. 
. poči | ui i 

PRENOVLJENI RIFT 


IN KONKURENTJE 


Četudi je Sony na konvenciji uspel zasenčiti Oculus, 
slednji neprizadeto pelje rift proti končni uporabniški 
inačici. Na GDCju so, pred objavo nakupa s strani Fa- 
cebooka, razkrili drugo generacijo razvojnega kom- 
pleta, development kit 2. Gre za zglajeno verzijo tiste- 
ga, ki je bil prisoten na januarskem CESUu (crystal co- 
ve). V primeri s prvim rodom zdaj ni več videti, kot da 
imaš na glavi likalnik. V prostoru jo zaznava kameri- 
ca, ki lovi infrardeče lučke na naglavniku. Zaslonček 
tipa OLED ima razločljivost 1920x1080, inženirji pa so 
se še posebno posvetili odpravljanju meglenja (blur). 
Ravno meglenje in pomanjkljivo zaznavanje uporab- 
nikovega gibanja po prostoru naj bi bila kritična za 
pojav omotice ob rabi VR-očal. Zato naj bi bil DK2 
velik preskok v izkušnji. Zainteresiranim bo na voljo 
julija, je pa spričo izboljšav malo narasla tudi cena, na 
350 ameriških dolarjev (250 evrov). Kdaj lahko upa- 
mo na povsem končno različico, niso povedali. 


Rift in morpheus (spodaj) sta očarala prisotne na 
konvenciji z odlično uporabniško izkušnjo. Druga 
podjetja uporabljajo drugačne prijeme. Cortex 
(zgoraj levo je prototip) ima kamerico in je sposo- 
ben obogatene resničnosti, dočim se v seebright 
(zgoraj desno) vstavi mobilnik. Vse te priprave so 
telesu neprijazne. Je to resnično futura dojemanja? 


Rift in morpheus nista bila edina VR-naglavnika na 
GDCju, saj si na razstavnem prostoru ugledal še kon- 
kurenčne manj znanih imen. In tudi manj sofisticira- 
ne. Cortex podjetja Sulon in seebright istoimenske 
tvrdke denimo za prikaz uporabljata kar tvoj android- 
ni telefon, ki ga vstaviš v čelado. 

Nemara še bolj kot naglavniki so blaznost nad navi- 
dezno resničnostjo na GDCju izpričevale igre. Množi- 
ca razvijalcev, tudi neodvisni, je prikazovala riftu pri- 
lagojene naslove, od Elite: Dangerousa in War Thun- 
derja do Soda Drinkerja Pro (res). Na vsakem vogalu 
te je kdo cukal za rokav, če greš preizkusit njegov po- 
tep v navidezno. Ki ni bil nujno igra, saj so kazali celo 
eksperimentalni VR-film Zero Point. 


GRAFIČNI ENDŽIN 
V VSAK DOM 


Druga sorta živahnega boja se je odvila na področju 
grafičnih pogonov. Sprožil jo je Epic z najavo možnos- 
ti naročniške uporabe Unreal Engina 4. In to kakšne: 
naročnik bo mesečno plačeval le 19 dolarjev, Epicu 
pa bo prepustil še pet odstotkov prometa od prodaje. 
Zraven prideta celo možnost spreminjanja izvorne ko- 
de in Epicova profesonalna podpora. Ponudba je zani- 

miva predvsem za neodvisne razvijalce, ki si ne more- 
jo privoščiti desettisočakov za licenco kot večja podje- 
tja. Pred tem so imeli možnost kupiti licenco za stota- 
ka, a so bili primorani dati oderuško četrtino od pro- 
meta. Licenčni pristop kakopak ostaja, saj bi se 
uspešnejše tvrdke teže odrekle tistim petim procen- 
tom. No, istega dne je Crytek odgovoril z lastno po- 
nudbo. Na rabo CryEngina se boš lahko od maja dalje 
naročil za samo 10 dolarjev mesečno, brez kakršnih- 
koli zahtev po deležu od prodaje! Seveda obstaja 
drobni tisk: ob teh pogojih ne boš imel dostopa do iz- 
vorne kode in podpora uporabniku bo omejena. 

Da sta se obe najavi zgodili prav na tem GDČJu, ni na- 
ključje, saj za njima stoji stric iz ozadja: podjetje Unity 


Technologies z lastnim pogonom Unity. Ta se je v 
zadnjih letih prelevil iz malega produkta za neugledne 
neodvisniške igrice do konkurenčnega člana med izri- 
sovalniki grafike. Posebno priljubljen je med avtorji 
naslovov za tablice in spletne brskalnike. Zaradi tega 
se je zajedel v tortico, s katero se je dotlej mastil pred- 
vsem Epic, CryTek pa se sili poleg s svojo vilico. Z no- 
vima naročniškima programoma sta Unreal Engine 4 
in CryEngine konkurenčna poceni licenci za Unity, ki 
znaša poldrugi tisočak dolarjev. Unity na GDCju še ni 
odgovoril na te klofute z rokavicami, je pa pokazal pri- 
hajajočo peto inačico pogona. Unity 5 bo premogel 
globalno osvetljavo nalik oni v Battlefieldu 3 in še 
ranogo veliko dobrih grafik. 


S peto različico bodo tudi bitjeca v Unityju lahko vi- 
deti kot izdelki spod rok velikih studiev. Njegova 
glavna prednost bo še vedno podpora mnogim 
platformam, slabost pa okorna orodja. 


4 
, Paper, Sbotgun 
the Year 2910 


Unity Technologies ni imel zaman velikega štanta, saj je njegov sedež prav v 
San Franciscu. A podjetje so trije možakarji ustanovili na Danskem leta 2004. 


Nagrado razvijalcev iger, ki jo podeljujejo v okviru GDCja, je pobasal The Last 
of Us. Med neodvisnimi igricami je največ lovorik odnesla Papers, Please. 


k x 


| 


(Na 

glede na čas in kraj, ne sme manjkati muzejček 
takih iz daljne zgodovine iger. Na primer z origi- 
nalnim avtomatom za Gauntlet iz leta 1985. 


OBSIDIAN DELA 
IGRO S TANKI 


Področje, koder je bil ta GDC v primeri s prejšnjimi 
prikrajšan, je bilo najavljanje iger. Očitno se vsi špa- 
rajo za E3. Pri Sledgehammerju, kjer delajo letošnji 
Call of Duty, so ponosno povedali, da bo to najbolj 
super duper hud CoD EVAR. Pa čisto nič drugega. 
Lahko bi obelodanili vsaj, če bo spet notri kak kuža. 
Helikopter bo, to vemo. 

Zato je toliko bolj izstopala edina resna najava, da se 
Obsidian Entertainment trudijo s tankovsko free to 
play nalinijščino Armored Warfare. Obsidian. Tisti 
studio, ki je napravil frpjke, kot so Knights of the Old 
Republic 2, Fallout: New Vegas in nedavno South 
Park: The Stick of Truth. A njihov naslov bo drugačen 
od World of Tanks, saj bo postavljen v moderne čase, 
ne v drugo svetovno vojno. Zlezli bomo med drugim v 
abramse, challengerje in leoparde 2. Kdaj točno pride 
- seveda na domače računalnike -, še ni jasno, lahko 
pa se prijaviš za beto. 

Gazda Faergus Urguhart rekši, da če so se doslej šli 
ne bi sem in tja česa drugega. Novci dišijo in založnik 
Mail.ru, ki stoji za pobudo o Armored Warfaru, jih je 
menda v njihovo smer vrgel veliko. Kar je razumljivo: 
Mail.ru je glavni tekmec Wargaminga, avtorjev World 
of Tanks, ki s slednjim v Rusiji obvladujejo več kot 


polovico trga. Obsidian se je torej na glavo vrgel v ru- 
ske posle. Veščine agentov iz Alpha Protocola jim pri 
komunikaciji z oligarhi bržda ne bi škodile. 


INTELOVO DARILO 
ZANESENJAKOM 


Za igre danes ne potrebuješ več najbolj naspidiranih 
računal. A Intel jih očitno še vedno asociira z njimi, 
saj je GDC izkoristil za najavo srčik, ki jih bodo zase 
želeli le posebneži. Osemjedrne zveri haswell-E bodo 
namreč na štartu gotovo stale od tisoč evrov navzgor. 
Tisti 'E' pomeni, da gre za serijo extreme edition, ka- 
mor zadnja leta spadajo Intelovi čipi z več kot štirimi 
jedri in visokimi frekvencami. Haswelli-E pridejo kon- 
cem poletja, razen s številom jeder pa bodo pozirali 
še s podporo pomnilniku DDR4. 

Podobno eksotični bodo navijalski čipi kodnega ime- 
na Devil's Canyon. V bistvu bo šlo za aktualne proce- 
sorje core zadnje serije s predelano pokrovko, ki bo 
bolje prevajala toploto. Intelovi procesorji namreč ne 
slovijo več po navijalskih zmogljivostih in ravno švoh 
pakiranje naj bi bilo eden večjih krivcev. Pridejo sredi 
leta, takrat kot tudi navijalski pentiumi. Ob katere so- 
di obvezen pripis, da so pod to značko danes najšib- 
kejši Intelovi CPUji. Če hočeš babici navijati mašino 
za igranje Peggla, kar. 


Armored Warfare se bo v žanru free to play tankijad odkrito udarila z World of 
Tanks in War Thunderjem. Ena od prednosti bo videz, saj jo razvijajo v CryEnginu. 


Na prizorišču si seveda našel grivastega Johna Ro- 
mera pri igranju Dooma. Čisto prvega, ne trojke. 
Predlani se je poročil z razvijalko iger Brendo Brath- 
waite in v tvrdki Loot Drop počne igrice za telefone. 

Edina nezanesenjaška najava iz tega predelka je bila 
ona o Ready Modu, Intelovi tehnologiji za brezžično 
komunikacijo mašine, ko je ta v napol spečem stanju 
pod desetimi vati porabe. Odslej bo lahko še učinkovi- 
teje srkala fotke s telefona in z linije prenašala pron. 
Če bo v njej haswell, to pomeni core iX 4XXX. 


HITRI DIRECTX 1 2 


Navdušence nad videzom iger je na prireditvi osrečil 
še Microsoft, ki je naznanil dvanajsto izvedenko pro- 
gramskega vmesnika (API) za izrisovanje DirectX. To 
je bilo majhno presenečenje, a razumljivo, ko pogle- 
daš dvanajstkine lastnosti. V glavnem gre za optimiza- 
cije in načine za neposrednejše dostopanje do strojnih 
sredstev. S tem se zmanjša davek, ki ga terja DirectX 
in upočasnjuje delovanje iger. Po domače rečeno: Di- 
rectX 12 igram ne bo več toliko v napoto pri izrabi hu- 
dih grafičnih kartic. A glej zlomka, to so lastnosti, s 
katerimi se ponaša AMDjev API Mantle! Torej je AMD- 
ju dejansko uspelo Microsoft zbrcati, da napravi Di- 
rectX, ki ne bo več tako glomazen kot prejšnji. 


LI 


DirectX 12 ne bo stregel z novimi učinki, zato se ne 
gre nadejati oči odpirajočih demov. Doprinos bo v 
hitrosti — Turn 10 pravijo, da šele z njim Forza 5 za- 
res deluje pri stalnih 60 sličicah na sekundo. 


Pri MSju trdijo, da so rezultati v CPU-merilniku 3D- 
Marka kar za polovico višji pri DX12 napram 11. 
Hkrati pa to pomeni, da na vidiku ni kakih hudih vi- 
deznih izboljšav. Prve DX12-naslove sicer uzremo 
šele proti koncu prihodnjega leta. Na tiskovki so po- 
ganjali le prirejeno Forzo Motorsport 5 za PC. Ja, za 
PC! Niso pa se zedinili okoli tega, ali bo DX12 na vo- 
ljo za Windows 7. Na seznamu so ta hip le osmica, 
Phone 8.1 in ostala najnovejša druščina. 

LordFebo se je dobil z igrokovačem iz Mozirja. Prvi je 
zvedavo povpraševal, drugi je savinjsko odgovarjal. 


ubi diPRALIM 
deFOPI 


lovenije na zemljevidu industrije iger ni. Vse- 

eno pa tod od časa do časa potihem nastane 

kaka igra ali igrica. Ena takih, ki je v razvoju 

oziroma že v zaključni fazi, je letalsko dirka- 

nje AltitudeO. Izdelujeta ga Savinjčan Dare 
Manojlovič in njegova partnerka Eunhee. Dareta sem 
povabil na pogovor, ki sva ga začela drugače od pri- 
čakovanega. Človek se je namreč ob snidenju spom- 
nil, da nas je nekoč že obiskal. To je bilo pred osem- 
najstimi leti, ko je kot nadobuden najstnik promoviral 
Race Manio, špil, ki se je za vekomaj zapisal v slo- 
venske gejmerske anale. Prav on je bil gonilna sila te 
sila zabavne, od zgoraj gledane računalniške arkadi- 
ce, ki je krasila naslovnico Jokerja 37 in v njem dobi- 
la oceno 90. Ker se je tedaj za razvijalci, skupino 
Tangor, izgubila vsaka sled, si nisem mogel kaj, da 
ne bi najprej časoplovno pofirbcal. 


Dare, vem, da si se prišel pogovarjat o aviončkih, 
a vseeno: kako je nastala Race Mania? 

Race Mania je izšla iz šolskega projekta, ki smo ga v 
četrtem letniku začeli s tremi sošolci. Tema naloge je 
bila povezovanje različnih sistemov, zato smo progra- 
mirali demonstracijsko igrico na dveh platformah, jaz 
na amigi in druga dva na PCju. Zadeva je skrenila iz 
začrtane šolske smeri in pokazala potencial, zato se 
nama pridružil še četrti prijatelj kot grafik in skupaj 
smo ustvarili dovolj dobro predstavitveno verzijo. To 
smo poslali po navadni pošti kakšnih dvajsetim za- 
ložnikom in od nekaterih, na primer od Blue Byta in 
Psygnosis, smo celo dobili odgovor. Ampak edini, ki 
se mu je špil dopadel, je bil britanski Flair. V razvoj se 
niso vmešavali, poslali pa so nam programsko kodo 
za povezovanje v LAN. 

Starodobno poskakovanje avtočkov v Race Maniji 
je zabavno še dandanašnji. Menim, da bi igra ob 
ponovni izdaji lahko požela nekaj uspeha. 


ato 53. 


Je bila to zgodba o uspehu? Kaj se je zgodilo s 
Tangorjem? 

Pošteno povedano smo imeli proti koncu razvoja že 
vsega poln kufr, saj smo v nedogled odpravljali hroš- 
če in celo pripravljali verzijo za nemški trg, v katerem 
ni bilo zbijanja malih pikslastih človečkov. Tudi eden 
drugega smo bili siti, saj so bili naši cilji različni. Ko 
smo oddali finalno kopijo, smo se razšli. Čeprav naše 
delo ni bilo enakovredno, smo bedni zaslužek, ki nam 
ga je založnik enkrat samkrat nakazal, razdelili na šti- 
ri enake dele. Koliko sem dobil, se ne spomnim, vem 
samo, da sem si z dobičkom kupil edinole videoka- 
mero. Ne verjamem, da je Flair prodal tako malo ko- 
pij, kot so nam rekli. Čeprav je šla založba kmalu po- 
tem v stečaj, vem, da so igre prodajali še lep čas. 


Pa si glede na trend retroigranja pomislil, da bi 
igrico poizdal, morda za mobilnike ali kar tako za 
hec in staro slavo? 

Če verjameš ali ne, Race Manie nisem igral od njene- 
ga izida. Igra je sicer naša last, saj je imel Flair pravi- 
ce le za pet let. Toda ko rečem 'naša', je to precej ne- 
določeno, kajti znotraj ekipe zasluge niso bile niti do- 
govorjene, kaj šele podpisane. Spomini na samo iz- 
delavo niso najboljši in zame je reč pozabljena. Vidim 
pa od časa do časa naključno omembo kje na netu. 


Race Mania je izšla leta 1996, danes pa dokon- 
čuješ tekmovalne aviončke. Kaj pa je bilo vmes? 
0 vas nismo slišali nikoli več. 

Tangor ni bila firma, ampak le ime našega krožka. 
Kot rečeno, smo s soustvarjalci odšli vsak svojo pot. 
Mene je vodila na Daljni vzhod. Našel se je namreč 
nek bogati japonski sinko, ki si je želel iti posel z igra- 
mi. Med bivanjem v Sloveniji je najel mojega znanca, 
ta pa je nato priporočil še mene. Beseda je dala bese- 
do in naslednje leto in pol sem preživel v vasi blizu 
Yokohame, kjer sem programiral fiziko za dirkačino 
Axel Impact za playstation 2. Takrat sem kar veliko 
naučil o avtomobilih in se udeležil celo drifterskih dirk 
po ozkih gorskih cestah ob dveh zjutraj. Bil sem v 
hondi NSX, v dolini pa so bili na radiozvezi ogleduhi 
za policaji. 


Toge! Zavidam izkušnjo! Ampak za Axel Impact pa 
res nisem nikoli slišal. 

Ne vem, če je sploh kdaj prišel v Evropo. Razvijali 
smo ga itak predolgo in vmes razvoj preselili v Kore- 
jo, kjer sem preživel naslednji dve leti. Šef je nepre- 
stano prirejal bogatunske zabave, nas pa podplačeval 
in neumno zahteval, da mora izdelek zadovoljiti tako 

igralce Gran Turisma kot Ridge Racerja. Ekipo sem 
zapustil pred koncem razvoja in finalne igre pravza- 
prav nisem nikoli videl. Je pa bilo bivanje bogato po- 
plačano, saj sem tam spoznal punco, s katero sma še 
vedno skupaj, se za silo naučil korejsko in si izmislil 
ples, ki mi ga je kasneje ukradel nek pevec ter z njim 
dobil milijardo klikov na YouTubu. 


Ok, pustiva davno preteklost. Raje mi povej, kako 
si prišel na zamisel o aeroplančkih. 

S partnerko sma se zadnja leta bavila s krajinskim 
3D-modeliranjem, pri tem pa sem si ves čas želel na- 
zaj v izdelovanje iger. Ker sem od Lotus Esprita dalje 
nor na dirkačine, sma prišla na idejo, da bi znanje o 
oblikovanju terena združila v unikatno dirkaško igro. 
Tako, kjer se dirka po zraku. Avtomobilov je preveč 
in tam iz domače delavnice enostavno ne moreš biti 
konkurenčen. 


Sicer sem preizkusil nedokončano različico, ki me 
je, mimogrede, spomnila na pradavni Gremlinov 
Slipstream 5000. Toda raje predstavi izdelek ti, 
s svojimi besedami. 

Glavna v AltitudeO so akrobatska, turbopropelerska 
letala, ki letijo skozi okrogla vratca. Reaktivcev ni, 
imamo pa nitro pospešek. Zvrst opisujema kot 'air ra- 
cing extreme', v katerem je poglavitno, da letiš čim- 
niže, na višini 0, saj si tako hitrejši. Od tod podnaslov 
Lower 6 Faster. Nesreče so pri tem običajne in stal- 
ne. Bolje je, da jih ni, ampak niso pa usodne. 


V razvijalskem duetu Eunhee skrbi za grafiko, Dare 
pa piše kodo. Oddelka nista vedno složna, zlasti ko 
programiranje kasni. 

Nazoren prikaz bistva igre: šibanje skozi vratca. Preizkusil sem beta verzijo in 
znati, da je začetek prilično zajeban. lpak imaš eno os in par komand več od poči 


Med novincem in mojstrskim pilotom je velika razlika, 
zato bo igra dlje časa privlačna. Nasploh upam, da bo 
imela dolg rok trajanja, saj česa podobnega na trgu 
ni. Poleg tega je pomemben del izkušnje večigralstvo, 
ne le tisto neposredno, ampak prek ghostov oziroma 
duhcev. Lahko boš postavil rekord in ga poslal prija- 
telju, ki bo nato igral proti tvojemu posnetku. Možno 
bo oblikovati lastne trase in jih prav tako deliti. 


V opisu projekta poudarjaš posebno glasheno pod- 
lago. Povej mi kaj več o tem. 

Lani sma na TVju po naključju slišala komad Fly 
Away in se pohecala, da je kot nalašč za najin špil. 
Nakar sma na začudenje ugotovila, da ga izvaja slo- 
venski metalski bend LastDayHere. Nato sma z njimi 
navezala stik in bili so zainteresirani za sodelovanje. 
Za navzkrižno promocijo so nama dali pet pesmi z 
novega albuma The New Begining, med njimi tudi Fly 
Away, katerega refren se vrti v otvoritveni špici. Pe- 
smi se skozi napredovanje počasi odklepajo in ko dir- 
kaš ob taki spremljavi, je vzdušje res imenitno. 


Je hila vizija vseskozi jasna ali sta kdaj zašla v 
slepo ulico? Kako, da ni vključenih nagajalnih 
bonusov v slogu raket? 

Igro razvijama s punco sama že dve leti, pri čemer 
kombinirama C44, CY in 3DS Max. Celoten fizikalni 
in grafični pogon sem sprogramiral sam. Po prvih 
predstavitvah sma dobila odziv od nekaj pilotov, češ, 
da takih vragolij letala niso zmožna, zato zdaj bolj pou- 
darjama arkadnost. Še vedno pa je vožnja v treh di- 
menzijah, ne le v eni ravnini kot z avtomobili, zato je 


moram pri- 
stništva. 


kontrol več. Pravzaprav ravno zdaj razmišljama, kako 
najbolje uravnotežiti nadzorni sistem. Je pa letanje 
povsem obvladljivo s tipkami, čeprav nekateri igrajo 
s palico in celo s pilotskimi pedali. Posebnih razvijal- 
skih preprek ni bilo. Ves čas sma težila k dirkaški na- 
ravi, zato je nitro glavni bonus na progah. 


Kakšen pa je poslovni načrt? Si razmišljal o Kick- 
starterju? 

O Kickstarterju nisma dosti razmišljala, saj mislima, 
da tak tip igre tam ne bi šel skozi. Finski BugBear, tis- 
ti, ki so naredili FlatOut, so recimo kljub renomeju za 
svoj novi špil zbrali drobiž. Glavni cilj je priti na 
Steam, kamor vodita dve poti. Kot indie si lahko naj- 
deš posrednika oziroma založnika, ki ti takoj odpre 
vrata, a si vzame delež in ne naredi prav nič. Ko sem 
jih par kontaktiral, so mi kar vnaprej dejali, da naj se 
sam pobrigam za marketing in širjenje dobre besede. 
S tem, da gre o nekaterih med skupnostjo slab glas, 
da sploh ne plačujejo. Zato je bolje ohraniti samostoj- 
nost in priti na Steam prek sistema Greenlight. To po- 
meni, da za plačilo sto dolarjev svoj projekt tam s 
filmčki in slikami predstaviš, nakar morajo zate gla- 
sovati uporabniki. Potem Valve presodi, če si vreden 
njihovega servisa. Zaenkrat smo v fazi glasovanja in 
upam, da nam bo uspelo. Igro planirama zaključiti v 
aprilu in jo prodajati tudi prek drugih trgovin, a Steam 
vseeno predstavlja 85 % neodvisniške distribucije. 
Najbrž se bo igra v začetku za kratek čas pojavila v 
kakšnem humble bundlu. Od tega seveda ni zaslužka, 
si pa razširiš krog 'lastnikov', ki nato igrajo in glasuje- 
jo zate. 


Streljanja ni, saj se igra osredotoča na dirkanje. Zmagovanje 
je neobvezno, na prvem mestu je uživanje v hitrosti in vzdušju. 


- 

Koliko glasov nucaš za zeleno luč? Kakšna so 
pravzaprav konkretna pravila na Steamu za razvi- 
jalca? 

Glede Greenlighta ni napisanih nikakršnih točnih po- 
gojev. Včasih sprejmejo igro s 70 tisoč glasovi, drugič 
s štirikrat manj. Nimam pojma, kaj vse upoštevajo, 
moraš pa se kot razvijalec sam angažirati in težiti na- 
okoli po forumih, da ti ljudje namenijo glas. Ob tej 
priliki prosim zanj tudi Jokerjeve bralce. Ko si enkrat 
sprejet, dobiš od Valva pogodbo, ki je ne smeš razkri- 
vati. Po kuloarjih se govori, da vzamejo 30 odstotkov 
prihodka, ceno in morebitne popuste pa oblikuješ 
sam. Oni ti dajo spletno programsko kodo, ki za več- 
igralstvo uporablja njihove strežnike, po želji pa lahko 
vkomponiraš tudi achievemente in tiste Steamove 
zbiralniške karte. Valve nima popolnoma nič proti, če 
igro s Steamom vred prodajaš na svoji strani, saj s 
tem dobijo nove uporabnike, ki jim lahko promovira- 
jo druge naslove. 


Kdaj bo torej špil nared? 

Najin cilj je sredina aprila. Nihče pa ne ve, kdaj pride 
na Steam. Med neodvisniki gre šala, da je pismo od 
Valva, ki ti prižge zeleno luč, kot pismo od Boga. 


A 

Altitude0 bo stal 15 evrov, pri čemer Dare jamči za 
naknadno zastonjsko vsebino. Razvijalca v izdelek 
verjameta, saj sta vanj vložila skoraj dve leti dela. 
Zelim jima, da ne zaman. 


Kaj pa konzole? Tako Microsoft kot Sony sta ven- 
darle zelo prijazna do indiejancev. 

Zaenkrat se osredotočama na dokončanje PC-verzije. 
Predelava za novo generacijo konzol ni problema- 
tična in playstation še nikoli ni bil tako prijazen do 
programerjev. Potrebuješ pa tam nujno založnika, saj 
kot domači garažar brez referenc tja sam ne moreš 
priti. Ko boma imela v rokah končan izdelek, boma 
krenila v to smer. A previdno, saj so forumi polni sla- 
bih izkušenj neodvisnikov, ki pri takih posrednikih 
potegnejo ta kratko. 


Sicer je nehvaležno govoriti o prihodnosti, a kljub 
temu imata najbrž v mislih naslednji korak? 
Najina želja je, da pridema na Steam, da igra uspe, 
pridobi krog igralcev in da je aktualna še leta. Midva 
nameravama skrbeti za DLCje v obliki novih letal, 
morda celo scenarijev. Zaenkrat imama dve velikan- 
ski področji in znotraj enega je najti tudi nekaj podob- 
nega Logarski dolini. Predvsem pa upava, da bo za 
aktualnost skrbela tudi skupnost z izdelovanjem las- 
tnih prog. Idej za naslednji projekt nimava, bi pa rada 
še uporabila izdelan pogon, v katerega je šlo res veli- 
ko časa. Ne izključujema niti sodelovanja znotraj 
večjega projekta. Kot v najini igri je meja le nebo! 


V nekaj desetletjih, odkar je na svetu, je Ouattro preživel številne 
datume, ko naj bi bilo konec sveta. Planet pa se še vedno trmasto 
vrti naprej. Zakaj si ves čas prerokujemo pogubo in kakšne so 
realne možnosti, da jo bomo doživeli? Lahko tovrstne napovedi 
sploh še jemljemo resno? Ali si raje ponavljajmo, naj živimo, kot 
da bo vedno mir, in se pripravljamo, kot da bo apokalipsa jutri? 


odoba, ki jo dandanes povezujemo s 
poslednjimi dnevi človeštva na Zem- 
lji, prihaja iz zadnje knjige Nove za- 
veze, skrivnega razodetja apostola 
Janeza. Tam po svetu pustošijo štir- 
je jezdeci: kuga, vojna, lakota in 
smrt. Vendar je ta uničevalski kvar- 
tet le delček v mozaiku dogodkov, 
kajti za njimi pride sedmero nadlog, 
primerljivih s tistimi, ki so v Mojzesovih časih udarile 
Egipčane. Po tistem se bo iz podzemlja dvignila Zver, 
ki bo zavladala ljudem in si nabrala vojsko za veliki 
spopad med silami nebes ter pekla pri Harmagedonu. 
Nato pride tisočletje nebeške nadvlade, ki ji bo sledil 
kratek Satanov upor. Takrat bo Bog osebno posegel 
vmes in rogatca skuril v jezeru ognja. V poslednji 
sodbi se bodo vragu v plamenih pridružili še vsi kri- 
vični. Ostale čakata novo nebo in nova zemlja. 
Beseda apokalipsa v stari grščini pomeni razkritje, 
razodetje. Kak cinik bi brž pristavil, da je omenjeno 
pisanje nastalo pod vplivom rženih rožičkov, ki med 
drugim povzročajo močne halucinacije, in nima kaj 
iskati v Svetem pismu. Vendar niti on ne more opore- 
kati velikanskega vpliva, ki ga je imelo na razvoj ev- 
ropske civilizacije. Je Janez svoje videnje, zapisano 
približno sto let po Kristusovem rojstvu, res prejel od 
Boga? So podobne ideje in zgodbe obstajale že prej? 


Štirje jezdeci ne povzročijo konca sveta, marveč so le prvi v nizu dogodkov, ki trajajo več kot tisoč let. Med 
ljudstvom so znani kot (z desne proti levi) kuga, vojna, lakota in smrt. Če so zadnji trije nesporni, pa se je ku- 
ga med njimi znašla dokaj pozno, pravzaprav šele pred dobrimi sto leti. Janez prvega konjenika namreč po- 
imenuje za zmagovalca in mu na glavo posadi krono. Verjetno je do zmede prišlo, ker so kuga, lakota in voj- 
na trojica božjih prekletstev, večkrat omenjena v Svetem pismu. Zanimivo je, da nekateri prevodi med nad- 
logami, ki pridejo z jezdeci, kugo omenjajo, medtem ko drugi, vključno s slovenskim standardnim, ne. 

JUDGMENT 


Oznanjevalcev skorajšnjega uničenja skozi zgodovino ni manjkalo. K sreči jih ljud- 
stvo nikoli ni jemalo preveč resno, saj je bilo preveč zaposleno s tem, kako preživeti 
do naslednjega dne. Teh samozvanih prerokov v Evropi zadnje čase ni dosti, z izjemo 
kakega klošarja na postaji podzemne železnice. Še najbolj znan je Rael (glej prej- 
šnjemesečno Umo), ki pravi, da nas bodo do leta 2035 pohopsali vesoljci. Onstran 


Noe je bil zadnji od biblijskih očakov — velikih mož, ki naj bi živeli skoraj tisoč 
let — in tisti, ki naj bi po izročilu rešil tako človeštvo kot živalstvo pred vesolj- 
nim potopom. Gre za judovsko različico štorije, ki jo najdemo v znamenitem 
epu o Gilgamešu, lastno interpretacijo pa pozna tudi grška mitologija. Tam je 


ladjo gradil Prometejev sin Devkalion in je poplavo naročil Zevs. 


Spočetje konca sveta 


Krščanstvu kritiki radi očitajo, da gre za amalgamsko 
religijo, ki je med drugim širila vpliv tako, da je pos- 
vojila ali priredila zapise drugih religij. Toda ko brska- 
mo po zgodovini različnih sistemov verovanj, ugoto- 
vimo, da se starodavna ljudstva s konceptom konca 
vsega življenja, ne le posameznikovega, niso pretira- 
no ukvarjala. Egipčani so recimo dopuščali možnost, 
da se to zgodi. Globoko v njihovem podzemlju, ime- 
novanem Duat, biva kača Apep, ki je utelešenje kao- 
sa. Če bi kdaj pobegnila iz ječe, bo požrla Sonce in 
porušen bo red v vesolju, kar ne bi bilo kul. Zato so 
Apep javno preklinjali in ji kot ječarko nastavili bogi- 
njo Bastet v podobi mačke. Ker so dotične spretne 
pobijalke kač, ni čudno, da so jih častili po božje. 

So se apokalipsi posvetili vsaj Grki, znani filozofi? 
Nak. To je bil problem za njihove bogove, če bi jim ti- 
tani ušli izpod ključa. Zato so prvi, ki jih je dejansko 
skrbelo, da se bo zgodilo nekaj dokončnega, postali 
Rimljani. Nekateri so napovedovali, da bo Rima in s 


če Ne — 
Janezovo razodetje je po mnenj 


tem sveta konec sto dvajset let po ustanovitvi, ker se 
je Romulu prikazalo dvanajst orlov. Spet drugi so de- 
jali, da bo večno mesto trajalo le 360 let, po eno za 
vsak dan v letu. Ko so se pokristjanili, so pričakovali 
drugi Kristusov prihod leta 500. To mišljenje je pod- 
krepil propad zahodnorimskega cesarstva štiri leta 
pred tem. 


Eshatologija 


Z zadnjimi dnevi stvarstva se ukvarja posebna veja 
teologije, ki jo imenujemo eshatologija - veda o kon- 
cu. Vsaka od največjih svetovnih religij si poslednje 
dni tolmači nekoliko po svoje, lahko pa med njimi po- 
tegnemo dosti vzporednic. Konec skoraj brez izjem 
prinese nov začetek in zvečine se ob tem dogodku 
napravi neke vrste poračun, ko so pravični nagrajeni 
in krivični kaznovani. Temu najbolj sledijo verstva, iz- 
hajajoča iz judaizma, torej krščanstvo in islam. Moha- 
med se zelo zvesto drži Janezovega videnja, dočim za 
Jude konec pomeni prihod pravega mesije (Jezus to 


Atlantika pa so praktično postali del popkulture. Nekaterim je to dober biznis. 


ni bil) in ponoven izhod iz suženjstva. Vse tri religije 
so prepričane, da je konec dokaj blizu in nas bo dole- 
tel v nekaj tisoč letih. 

Določene sekte datum postavljajo še bliže oziroma so 
konec sveta napovedale že večkrat. Mormoni menijo, 
da so nam dnevi že šteti, vendar lahko še mine nekaj 
časa, Jehovove priče pa so predmet ljudskih vicev, 
kako s čolni hodijo na Šmarno goro v pričakovanju 
novega vesoljnega potopa. Gre za hudomušno urba- 
no legendo, saj nimamo niti enega verodostojnega vi- 
ra, da se je to res dogajalo, čeravno vsak pozna neko- 
ga, ki jih je videl tovoriti gumenjake. Tudi raeljanci 
pričakujejo, da bo sveta konec najkasneje čez dvajset 
let, ko nas bodo odrešili vesoljci. Nasploh so voditelji 
obskurnih protestantskih ločin in samooklicani prero- 
ki radodarni z datumi. Od pričetka 19. stoletja skoraj- 
da ni letnice, ki je ne bi zaznamoval usoden dogodek. 
Seveda so vsi dnevi prišli in odšli brez resnih posledic, 
tudi taki, ki so jih spremljali katastrofalni dogodki, od 
Napoleonovih pohodov do obeh svetovnih vojn in še 
kakega supervulkana za povrh. 


sreden navdih za Ragnarok, somrak nordijskih bogov. V tem spopadu bo na eni 
strani kompletna božja zasedba, okrepljena z einherjarji — mrtvimi vojščaki, ki so se 
do tega dne gostili v Valhali. Na drugi pa bodo ledeni velikani, Loki in njegovo po- 
tomstvo. Zmagovalca ne bo, vsi bodo mrtvi obležali na bojišču, edino ledeni veli- 
kan Surtr bo tik pred smrtjo z ognjenim mečem požgal Midgard (naš planet), ki bo 
za nameček še potonil. Nato se bo prerodil v novo Zemljo, na kateri bosta zaživela 
moški in ženska, ki ju je Odin skril v mogočno drevo življenja Yggdrasil. 


Apokaliptičnih dogodkov ne izpeljujemo le iz krščanske mitologije. Verjetno 
se spomnite, kako se je po spletu širil majevski koledar, ki naj bi se iztekel le- 
ta 2012. Res se je, a Maji nikoli niso rekli, da bo tedaj konec sveta. Avtorji ur- 
bane legende so k napovedi pomotoma ali zavoljo pomanjkljivega znanja pri- 
lepili tole podobo, ki je v resnici azteška. Verjelo jim je čisto preveč naivnežev. 

Povzročitelj črne smrti, ki je v štirinajstem stoletju pomorila skoraj pol Evro- 
pe, je bakterija Yersinia pestis. Dolgo časa so mislili, da so glavni prenašalec 
podgane, a v resnici bacil prenašajo podganje bolhe. Kuga je bila prvo bio- 
loško orožje, saj so leta 1347 okužena trupla v Ukrajini metali na mongolske 


napadalce. Danes jo uspešno zdravimo z antibiotiki. 


Podobno velja za epidemije, ki so divjale predvsem v 
Evropi. Enako kot smrtonosni virus španske gripe le- 
ta 1918 je na koncu srednjega veka za predhodnico 
apokalipse veljala kuga, ki je v borih nekaj letih po- 
morila med 75 in 200 milijoni ljudi oziroma tretjino do 
polovico vsega prebivalstva Evrope. Nižje število 
srednjeveških zapisov ne pomeni, da je bilo napove- 
di manj, le ohranile se niso. Med drugim sta sodni dan 
uradno napovedala dva papeža, eden za prvi januar 
leta 1000 in drugi za leto 1286, kao 666 let od začet- 
ka islama. Piskrc je pristavil še Krištof Kolumb. Na- 
računal je, da bo fertik maša leta 1656, ko bo Zemlja 
po eni od Cerkvenih idej stara sedem tisoč let. Toda 
ali veste, kdo na seznamu prerokov apokalipse opa- 
zno manjka? Nostradamus! Sliši se neverjetno, a 
možak ob vseh mogočih prerokbah ni niti z besedico 
omenil, kdaj nam bo odzvonilo. 

Na Daljnem vzhodu so te zadeve videli bolj ležerno. 
Tako budisti kot hindujci verjamejo, da živimo v ne- 
skončnih ciklih, ki lahko trajajo milijone ali celo mili- 
jarde let. Budisti pravijo, da je človeštvo vse šibkejše 
in bo še naprej venelo, dokler se ne bomo poklali 
med sabo. Redki preživeli bodo stopili na pot razsvet- 
ljenja in živeli tja do osemdeset tisoč let. Hindujci po 
drugi strani menijo, da živimo v zadnji dobi, ki ji vlada 
boginja Kali. Po nekako osmih milijardah let bo dobe 
konec, vesolje se bo spet skrčilo v eno samo točko in 
zgodil se bo novi veliki pok. 

Kako uničiti človeštvo? 
Znanstveniki bi ne bili vredni svojega imena, če bi ne 
sestavili podrobnega seznama dogodkov, ki bi lahko 
povzročili izumrtje človeštva. V grobem jih delimo na 
naravne, zunanje in antropogene, torej tiste, ki jih 
povzročimo sami. Med naravne štejemo vse ujme, 
katerih intenzivnost je svetovnih razsežnosti. Grozljivo 
uničujoči potresi, vulkanski izbruhi, cunamiji, skrat- 
ka, med sabo povezane geološke aktivnosti, ki jih 
redno vidimo na Daljnem vzhodu. A geologov to nad- 
vse aktivno območje v južnem Pacifiku ne skrbi tako 
zelo. Ker se tam venomer nekaj dogaja, se pritiski 
sproti sproščajo. Večji problem je Yellowstonski park, 
kjer supervulkan miruje že več kot pol milijona let, 
pod njim pa ves čas vre in brbota. Če se zbudi, bi znal 
oblak v nekaj dneh prekriti več kot polovico ameriške 
celine in povzročiti vulkansko zimo. Po nekaj tednih 
bi se razširil po vsem svetu. 


j 


K UR > 


Yellowstone je eden prvih narodnih parkov na svetu in zagotovo najbolj znan. Vsa- 


ko leto ga obiščeta več kot dva milijona turistov. A naj vas podoba neokrnjene na- 
rave ne zavede, saj gre za eno najbolj geološko aktivnih območij v celotni severni 
Ameriki. Vsako leto ga strese vsaj tisoč potresov, pod krhko površino pa spi su- 
pervulkan. Če bi se prebudil, bi lahko s pepelom prekril polovico ZDA. Od zadnjega 


velikega izbruha je minilo dobrega pol milijona let, od manjšega sto tisoč. 


Enako bi nas mogla prizadeti globalna klimatska sp- 
rememba, recimo nenadna poglobitev ledene dobe, 
katere koncu smo priča, ali žled. Si predstavljate, kaj 
bi se zgodilo, če bi ta na enak način vklenil Evropo, 
kot je nedavno Slovenijo? Ne pravijo zaman, da je so- 
mrak civilizacije nemara le konkreten snežni metež 
stran. Ali obratno? Nenadna pospešitev globalnega 
segrevanja bi sprožila nezadržno širjenje puščav, 
množične selitve na sever in hudo cvetenje morja. 
Hrane bi bilo naenkrat premalo in družbeni red bi se 
sesul. Ljudje bi se klali za drobtinice. 

Zadnji naravni vzrok je globalna pandemija. Lahko se 
pojavi supermikrob, ki ne izbira gostitelja (boleznim, 
ki napadajo tako ljudi kot živali, pravimo zoonoze) in 
prične brez razlikovanja kositi vse, kar mu pride na 
pot. V uvodu sem omenil kugo in špansko gripo kot 
najbolj znana primera, ki sta terjala milijonske žrtve. 
Danes nas skrbijo superbakterije, kot sta MRSA in 
ponovno vznikla tuberkuloza, zimzelen je vranični pri- 
sad. Zaenkrat nam skozi Svetovno zdravstveno orga- 
nizacijo še uspeva pravočasno ustavljati patogene. A 
glej ga zlomka, vse glasnejši so nasprotniki cepljenja, 


s čimer smo daleč najbolj uspešno zajezili ali celo iz- 
koreninili kup bolezni. In hop, spet imamo epidemije 
ošpic ter drugih nadlog, ki so jih študenti medicine še 
pred desetletjem videli skoraj izključno v starih filmih. 
Skoraj me ima, da bi bolezni uvrstil med antropogene 
vzroke. 

Obstaja še en, malo verjeten vzrok kataklizme: obrat 
magnetnih polov. Vemo, da se to zgodi vsakih nekaj 
sto tisoč let, da je od zadnjega pravega minilo tričetrt 
milijona let in da obstajajo kratki zasuki. Zadnjega od 
teh smo doživeli pred 40.000 leti in je trajal dobri dve 
stoletji. Konkretnih dokazov, da bi to povzročilo po- 
gubne posledice, nimamo. Špekulira se, da bi morda 
ostali brez zaščite pred Sončevim sevanjem in bi nas 
pogubila radioaktivnost. Bolj verjeten scenarij pa 
vključuje povečano vulkansko aktivnost, saj naj bi 
magnetni obrat nastal zaradi sprememb v vrtenju že- 
lezovega jedra planeta. Večji problem bi pri obratu 
imela tehnologija, ki se zanaša na stabilnost in smer 
Zemljinega magnetnega polja, od elektrike do sateli- 
tov. Da bi kompasi po sto letih obračanja kazali na 
jug, bi bil še najmanjši problem. 


Zombiji so v zadnjih letih spet pridobili na popularnosti in marsikateri pripravljalec na apokalipso se jih boji 
bolj kot atomske katastrofe. A čeprav živih mrtvecev, ki izvirajo iz vudujske folklore, ne bomo uzrli, so spo- 
dobna prispodoba, da gre civilizacija k hudiču. To se lahko zgodi dosti hitreje, kot bi si mislili. Že ob lokalnih 
katastrofah, kot je bil orkan Katrina, koj izbruhnejo kužne bolezni, pojavijo se roparske tolpe in zmanjka sa- 
moumevnih dobrin. Zombiji so le fantazijski združek naštetih, povsem realnih nadlog. 

Ko se je v petdesetih pričela hladna vojna, je bila jedrska vojna otipljiva realnost. 
Podobe eksplozije v Hirošimi in posledic sevanja so bile takrat še zelo žive. Bombe, 
ki so jih razvijali tako Američani kot Rusi, pa so bile sto- do tisočkrat močnejše. 
Nihče si ni znal predstavljati razdejanja, ki bi ga povzročile. Takoj po vojni so atom- 
ski znanstveniki na univerzi v Chicagu uvedli uro sodnega dne. Leta 1953, ko sta 
velesili sprožili termonuklearni bombi, je kazala dve minuti do polnoči. Od tod zna- 
na pesem Iron Maidnov. Najdlje od atomske vojne smo bili leta 1991, ob razpadu 
Sovjetske zveze — 17 minut. Danes je pet do dvanajstih. 


Ob razmišljanju o koncu vsega živega na svetu najredkeje pomislimo na eko- 
loške katastrofe. Kljub pretresljivim podobam, ki jih vidimo ob vsakem razlit- 
ju strupenih kemikalij ali nafte ob vrtinah, jih od industrijske revolucije naprej 
jemljemo kot nekaj vsakdanjega, kar bo že nekako minilo. Morda nam bo 
končno dalo misliti drastično upadanje populacije čebel in drugih opraševal- 
cev, ki so v glavnem žrtve pesticidov. 


Sami se bomo! 


Najbolj pestri so antropogeni dejavniki, kajti ljudje 
smo pri uničevanju neverjetno iznajdljivi. Najprej pa- 
dejo na pamet atomsko, kemično in biološko orožje. 
Danes jim rečemo orožja za množično uničevanje. Za- 
nimivo je, da se najbolj bojimo atomskega orožja, ki 
pa je bilo uporabljeno samo dvakrat. Prizori iz Hi- 
rošime in Nagasakija so nam živo ostali v spominu. 
Vendar kemično po učinku ni nič manj strašno, le da 
poškoduje samo živa bitja, zgradb pa ne. Na srečo je 
edino množično rabo kemičnih agentov videla viet- 
namska vojna, pa še tam je šlo v glavnem za herbicid, 
zloglasni 'agent orange'. No, najstrašnejše od trojice 
je biološko orožje. Predvsem zato, ker se bolezni širijo 
same, kar je razlog, da ga dandanes nihče ne upa 
uporabiti. Kaj ti pomaga zaščitno cepljenje, če bakte- 
rija ali virus mutirata? Laboratorijskim raziskavam in 
genskemu inženiringu navkljub so živi organizmi pre- 
več nepredvidljivi, da bi jih zanesljivo nadzorovali. 
Kljub temu imata vsaj obe supersili v 'arhivu' spravlje- 
ne virulentne seve vraničnega prisada, črnih koz in 
podobnih mikrobov, ki bi jih bilo moč uporabiti kot 


V apokaliptični knjigi Dobra zn 


a je Terry Pratchett kugo, ki se je skozi 


orožje. Malokdo pa ob jedrski, biološki in kemični 
grožnji pomisli na bolj banalni zadevi: globalno segre- 
vanje in prenaseljenost. Rast prebivalstva sicer počasi 
upada in kmetijstvo je sposobno pridelati vse več hra- 
ne. Toda črti se bosta nekje v prihodnosti srečali. 

Mednarodni biznis nam je priskrbel tudi ekološke ka- 
tastrofe. Izlitje nafte iz vrtine v Mehiškem zalivu. Ne- 
sreče supertnakerjev. Smog, ogljikov in žveplov diok- 
sid, ki se valijo iz tovarniških dimnikov. Izlitja kemika- 
lij v reke. Nenazadnje vse pogostejši pogini čebel, ki 
smo jih zastrupili s pesticidi. Ni čudno, da nekateri vi- 
dijo sovražnika v znanosti in industriji, ki se ne ozira na 
moralne norme, marveč naj bi počela, kar se ji zljubi. 
Verski skrajneži radi poudarjajo, da se človek ne bi 
smel igrati Boga. Ob zagonu velikega hadronskega 
trkalnika je dosti ljudi skrbelo, da bo ustvaril miniatur- 
no črno luknjo, ki bi speštala planet. Ob manhattan- 
skem projektu pa so fiziki cvikali, da bo atomska 
bomba zažgala atmosfero. Aktivirali so jo vseeno. 

Nekoč se nam lahko podoben eksperiment ponesreči 
in posledice bodo uničujoče. Ne gre pozabiti na Sky- 
net. Naše stremljenje za pravo umetno inteligenco 
lahko ustvari samozavedajoč se stroj, ki bo v člo- 


veštvu prepoznal nevarnost lastnemu obstoju. "Ma- 
ster, does this unit have a soul?" Nedolžen stavek, ki 
je v Mass Effectu sprožil vojno med Ouariani in njiho- 
vimi roboti Gethi. 


Ob zvokih Aerosmithov 


Če ne bomo podlegli strašni moči lastnega planeta ali, 
bolj verjetno, lastne neumnosti, ostanejo še zunanji 
dejavniki. Prvi je trčenje z drugim nebesnim telesom; 
obstaja stara sumerska napoved o blodečem planetu, 
ki naj bi vsakih nekaj desettisočletij obiskal naše 
osončje. Nibiru oziroma planet X naj bi bil odgovoren 
za asteroidni pas med Zemljo in Marsom, prvi so ga 
omenjali že babilonski astronomi. Vsaj če verjamemo 
ameriški gospodinji Nancy Lieder, ki upravlja spletno 
stran Zetatalk, kjer popisuje svoje pogovore z vesoljci. 
Gospa je navdih za štorijo pobrala pri sovjetskem 
psevdoznanstveniku Zahariju Sitčinu, ki se je, kot pri 
nas bolj znani Švicar Erich von Daniken, ukvarjal z 
idejo, da so bogovi v bistvu Nezemljani. Nibiru je sicer 
pojem v babilonski astronomiji, a pomeni zgolj najviš- 
jo točko ekliptike oziroma položaj Sončevega obrata. 


— Nk 


Splošno sprejeta resnica je, da so dinozavri — 'strašni kuščarji' izumrli zaradi udarca 


leta upehala, zamenjal z novim jezdecem: onesnaženjem. Ne brez razloga. In- 
dustrijska družba, sploh tista v razvoju, bruha ogromne količine strupenih 
snovi. Kisli dež uničuje gozdove, odplake zastrupljajo vode in velemesta se 
dušijo v smogu. Smog je drugače združek besed smoke in fog, torej megla, 
ki nastane iz dima pri kurjenju fosilnih goriv. Zaradi toplotne inverzije se ta 
svinjarija zadržuje pri tleh in nas duši. 

meteorja pred približno 65 milijoni let. Sprva so znanstveniki menili, da zaton repti- 
lov trajal kak milijon let. Zdaj so prepričani, da le nekaj tisoč. V permski katastrofi, 
zaradi katere so pred dvesto milijoni let dinozavri sploh zavladali, pa naj bi poginilo 
96 odstotkov vseh morskih bitij in sedem desetin kopenskih vretenčarjev. Življenje 
si menda ni opomoglo kar deset milijonov let in najebali so ga celo razvpito ne- 
uničljivi ščurki. Dogodek je hkrati mejnik med geološkim starim in srednjim vekom. 

Verjetno najlepše ohranjen krater je Canyon Diablo v Arizoni s premerom slabih 
dveh kilometrov. Povzročil ga je petdeset metrov velik meteor, torej nekoliko 
manjši kot tisti v Tunguski. V obeh dogodkih se je sprostila podobna količina de- 
struktivne energije, približno deset megaton ali za šeststo hirošimskih bomb. Med 
njima je minilo približno 50.000 let in znanstveniki predvidevajo, da je to kar točen 
podatek, kako pogosto nas doletijo tako veliki kamni. Naslednjega bomo torej 
čakali še kar nekaj časa. Se pa lahko zgodi, da prej dobimo dosti večjega. 


Je pa dosti resničnejša grožnja trk z manjšim nebes- 
nim telesom, asteroidom ali kometom. Vsako leto nas 
zadene nešteto vesoljskih kamenčkov. Utrinki oziro- 
ma meteorski dež so čudovit pojav, ki zaradi ozračja 
povzroči minimalno škodo. Upor zračnih molekul je 
namreč tako močan, da večina meteoritov zgori, še 
preden bi padla na tla. Drug varovalni mehanizem je 
morje, ki pokriva sedem desetin naše krogle. Včasih 
pa vesoljsko kamenje zadene v polno, recimo pred 
dobrim letom v Rusiji ali pri veliki eksploziji leta 1908 
v sibirski Tunguski. Predvidevajo, da je nebesno telo, 
bodisi komet, bodisi majhen asteroid, merilo med 60 
in 200 metri. Eksplozija na približno petih kilometrih 
nad površino pa je imela moč kakih petnajstih mega- 
ton, polovico več od prve ameriške fuzijske eksplozi- 
je. Če bi treščil na tla, bi se sprostila trikrat večja sila. 
Planetarni ubijalec naj bi meril kakih deset do petnajst 
kilometrov in tak naj bi povzročil izumrtje dinozavrov 
pred 65 milijoni let. Ostanke kraterja s premerom 
skoraj dvesto kilometrov so našli na severnem delu 
polotoka Jukatan v Mehiki. 

Druga možnost je povečanje sevanja kot posledica 
supernove v bližini našega osončja oziroma da nas 
skuri naše lastno Sonce. Le-to se bo čez nekaj mili- 
jard let spremenilo v rdečo velikanko. Je namreč tisti 
tip zvezde, za katerega lahko astronomi precej zane- 
sljivo napovejo, kakšna usoda ga čaka. Ko bo skurilo 
dovolj vodika, se mu bo masa zmanjšala. Posledično 
bo gravitacija nižja in obseg se bo razširil za približno 
150 milijonov kilometrov. Ravno toliko, da bo Zemlja 
dobila ognjeni poljub. 

Zadnja možnost je seveda invazija nezemljanov. Če- 
prav je verjetnost tega zaenkrat zanemarljiva, na sez- 
namu mora biti. ln, če mi dovolite špekulacijo, vesolj- 
ci najbrž ne bodo miroljubni ambasadorji galak- 
tičnega napredka. Dosti bolj verjetno je, da se bo na 
našem planetu izkrcala tehnološko naprednejša vrsta, 
ki jo zanimajo naši resursi, ne nova prijateljstva. Za- 
nje bomo v najboljšem primeru igračke ali delovna 
živina in v najslabšem golazen, ki jo je treba iztrebiti. 
Ali celo okusen obrok. 


Lahko preživimo kataklizmo? 


Naš planet je zaprt ekosistem, ki se zna uravnavati 
sam, kar velja tudi za življenjske oblike. Najdemo jih 
na najbolj ekstremnih krajih in praktično nemogoče 
je, da bi lahko izbrisali čisto vse. Tudi v primeru, da 
Zemljo povsem razstrelimo, za kar bi bila potrebna 
nepredstavljiva količina energije, bi na ostankih znala 


preživeti kaka bakterija. Te se znajo hitro prilagoditi 
in množiti ob še tako neugodnih pogojih. Pred dvesto 
milijoni leti je v permski katastrofi, ki jo je sprožil bo- 
disi meteor, bodisi udar supernove, izumrlo devetde- 
set odstotkov živih bitij na planetu. Drug tak primer 
so ledene dobe, ciklični dogodki v planetarni zgodovi- 
ni, ki pa so kljub strašljivemu prizvoku do življenja še 
kar prijazne. Bo že držalo, saj trenutno še živimo v le- 
deni dobi, ki se je pričela pred dvema in pol milijono- 
ma let. Da se razumemo, geološko gledano je ledena 
doba obdobje, ko imamo na polih in v gorah večni led 
in sneg. Ko izgineta, se prične tako imenovana inter- 
glacialna doba. Tokratna, ki je zadnji vrhunec dožive- 
la pred 22.000 leti, gre h koncu. Ledeniki se od tedaj 
umikajo, kar nekako sovpada z vzponom civilizacije 
in selitvijo v severnejše kraje. Ironično je to najmoč- 
nejši argument tistih, ki zanikajo človekovo odgovor- 
nost za globalno segrevanje. Kakorkoli, na višku le- 
dene dobe ima območje ob ekvatorju vremenske raz- 
mere, podobne trenutnim slovenskim, v interglacial- 
nem obdobju pa bo podobno udobno na severu. 
Konkretno vprašanje je torej, ali lahko svetovno kata- 
strofo preživimo ljudje. Prvi zapis o dogodku, ki naj bi 
izbrisal življenje na Zemlji, je vesoljni potop. V Bibliji 
preberemo, da je Noe na roke stesal barko, dolgo pri- 
bližno sto petdeset metrov in nanjo spravil nekaj tisoč 
živali ter dovolj hrane, da so preživele celo leto. Baje 
mu je futranje vzelo toliko časa, da vmes sploh ni 
spal. Nazadnje je nasedel na gori Ararat in spustil go- 
loba, ki mu je prinesel oljčno vejico. Če vam ni do 
branja Svetega pisma, si boste legendo lahko ogleda- 
li v filmu, ki prihaja v kina letos. Verjetno ni treba raz- 
lagati, da zgodba znanstveno ne drži vode. Arheologi 
so Ararat prečesali podolgem in počez in niso našli 
nobenih sledi o barki, ki bi bila tako ali tako premajh- 
na za vso domnevno živino ter hrano. Vendar poplavo 
najdemo še v drugih starodavnih zapisih, recimo v 
epu o Gilgamešu, in teorijo o visokih vodah potrjujejo 
geologi, le da jih postavljajo malo bolj v preteklost. 
Imamo pa več dosti bolj preverljivih zapisov, kaj vse 
je človeštvo preživelo. Recimo natančen popis izbru- 
ha vulkana Vezuv, ki je antične Pompeje prekril z več 
metri pepela. Ta je bil šibkejši od izbruha There (San- 
torinija) 1500 let pred našim štetjem, ki je zdesetkal 
minojsko civilizacijo na Kreti, da so si jo podjarmili 
Mikenci. Oba pa sta ništrc v primerjavi s indonezijs- 
kim supervulkanom Toba, ki je pred 70.000 leti pov- 
zročil deset let trajajočo vulkansko zimo in bojda zni- 
žal človeško populacijo na borih deset tisoč osebkov. 
V Ognjenem obroču je tudi vulkan Tambora, čigar iz- 

Čeprav nas pred sevanjem Sonca ščiti atmosfera, znanstveniki predvidevajo, 
da ta ne bi zadostovala, če bi katera od bližnjih zvezd postala supernova. Iz- 
računi predvidevajo, da bi bilo življenje na Zemlji bistveno prizadeto, če bi se 
kaj takega zgodilo od dvajset do sto svetlobnih let proč. Imamo eno kandi- 
datko, IK Pegaza B, a pravijo, da se bo, še preden se prelevi v supernovo, za- 
radi širjenja vesolja Že umaknila na varno razdaljo. 


PRiPRAVI..JENi NA VSE 


Od nekdaj so živeli ljudje, ki so predvidevali, da se 
bo zdaj zdaj pripetilo nekaj groznega. Vendar giba- 
nje 'preživelcev' (survivalists ali preppers) ni doži- 
velo večje popularnosti do začetka hladne vojne. 
Takrat so vlade po vsem svetu pričele poučevati 
ljudi, kaj storiti v primeru atomske vojne, zidali so 
se bunkerji in vsakič, ko je katera od strani za- 
rožljala z orožjem, so kupci praznili trgovine. Po- 
tem je vse skupaj malo zamrlo in spet zaživelo 
med naftno krizo v sedemdesetih. Sledil je mir ne- 
kako do razvpitega, a očitno pravočasno odpra- 
vljenega računalniškega hrošča ob prelomu tisoč- 
letja. Nakar se je predvsem v ZDA gibanje močno 
okrepilo po napadih na dvojčka. 

Ob strašljivih vesteh o ptičji in prašičji gripi ter ne- 
sposobnosti vlade po hurikanu Katrina je danes 
vse več ljudi prepričanih, da morajo vzeti usodo v 
svoje roke. To vključuje pripravo zalog hrane in 
pitne vode, agregatov in goriva zanje ter učenje 
borilnih veščin, gozdovništva, zeliščarstva, roko- 
vanja z orožjem in podobnih uporabnih znanj. Pri- 
pravljenci si hočejo zagotoviti popolno neodvis- 
nost od drugih ljudi, servisov in storitev. Naj se 
zgodi karkoli, preživeli bodo, sami ali z družino in 
somišljeniki. 

Dejansko je prepperjev toliko, da vsaj v ZDA poga- 
njajo dober biznis. Podjetja nudijo nahrbtnike, v 
katerih je vse, kar potrebuješ za lažje preživetje: 
prvo pomoč, vodo, vžigalice, nož, vrv, kompas in 
podobno. Uporabnost takega kompleta je vse- 
stranska in marsikdo ga kupi kar tako, da ga ima v 
avtu, če kaj zaškripa. Pravim vernikom so na raz- 
polago montažni bunkerji, okrepljeni solarni pane- 
li in roba, izdelana po specifikacijah za vojsko. Ne- 
katere skupine so prerasle že v prave kulte. 


april 2014 


Čeprav morajo imeti filmi določeno kreativno svobodo, znajo pri prizorih globalnih 


katastrof smešno pretiravati. Tako v 2012 zaradi mutiranih nevtrinov ameriško 
obalo zalije sto metrov visok val, nakar pljuskne celo po Himalaji, kot vidimo na 
plakatu. Za primerjavo, cunami v Indijskem oceanu leta 2004, ki je pobil četrt mili- 
jona ljudi, je v višino meril 'borih' trideset metrov, pa velja za najhujšega v znani 
zgodovini. Približno toliko je meril val, ki je po potresu na Kreti leta 365 zgrmel na 
Aleksandrijo. No, na Aljaski je leta 1958 v ozkem zalivu dosegel kar 500 metrov. 


bruh leta 1815 je povzročil znamenito 'leto brez pole- 
tja' 1816 in najhujšo lakoto na severni polobli v ti- 
stem stoletju. Eksplozija Krakatoe slabih sedemdeset 
let kasneje se je ob tem zdela nedolžna, čeprav je v 
njej smrt našlo okrog 40.000 ljudi in so jo slišali v 
krogu pet tisoč kilometrov. 

Znanstveniki predvidevajo, da bi bile posledice pod- 
obne po totalni atomski vojni. Atomsko zimo bi peš- 
čica nedvomno preživela, vsaj tisti, ki bi bili spravljeni 
na varnem v bunkerjih oziroma bi na območjih z manj 
sevanja še lahko prišli do hrane. Slednji scenarij je 
ironično malo verjeten, saj je ravno doktrina 'oboje- 
stransko zagotovljenega uničenja' (MAD - Mutual As- 
sured Destruction) na vrhuncu hladne vojne priskrbe- 
la krhek mir. Če si mrtev, nisi zmagovalec. 

V primeru biološkega napada naša genska raznoli- 
kost zagotavlja, da je vsaj nekaj ljudi zagotovo imunih 
oziroma bi bolezen z več ali manj posledicami prebo- 
leli. Če smo lahko vzgojili na antibiotike odporne su- 
perbakterije, kdo pravi, da se med nami ne skrivajo 
superljudje? Treba jim je le priskrbeti okolje, v kate- 
rem ne bodo imeli konkurence. Ne morem vam torej 
obljubiti, da boste preživeli ravno vi, človeštvo kot ce- 
lota pa se lahko ubrani izumrtja. Magari na Madaga- 
skarju, če tja ne bo vesoljcev. 


Pred štirimi leti je islandski vulkan Eyjafjallajokull z bruhanjem pepe- 
la za cel teden prizemljil letalski promet. Oblak je nekaj dni prekrival 
skoraj celotno Evropo. A vremenkih posledic nismo opazili, saj je šlo 
za manjši izbruh. Pred dvesto leti je pacifiški vulkan Tambora izblju- 
val toliko pepela, da je oblak zakril sonce in po svetu povzročil leto 
brez poletja. Supervulkan Toba pa je pred 70.000 leti planet ovil v de- 
setletje zime. Ne lava in skale, pepel je tisti, ki je apokaliptičen. 


marelj 2014 


Apokalipsa v umetnosti 


Vse od Janeza naprej je človeštvo fascinirano nad po- 
slednjimi dnevi. Na podlagi njegove knjige je nastalo 
ničkoliko umetniških del, od znanih biblijskih ilustra- 
torjev Doreja in Diirerja do srhljivih peklenskih podob 
Hieronimusa Boscha. Božanska komedija je v verzih 
plastično predstavila grozote, ki bodo prilezle na pla- 
no ob božjih trombah. Dve tisočletji krščanstva sta 
apokalipso vtisnili v našo in tuje kulture tako močno, 
da se marsikatere reference v pogovornem jeziku niti 
ne zavedamo več. 

Ob tem si ves čas izmišljamo nove, kar tako, za zaba- 
vo. Vlečejo nas filmi katastrofe, ki so se prvikrat poja- 
vili v sedemdesetih in jih dobivamo v paketih. Arma- 
geddon in Deep Impact sta si ogledala asteroide, Vol- 
cano in Dante's Peak ognjenike. Režiser Roland Em- 
merich je poskrbel tako za vesoljce (Dan neodvisno- 
sti) kot naravne katastrofe (2012, Day After Tomor- 
row). Reign of Fire je moderni London prepustil zma- 
jem, Pacific Rim pa svet pošastim iz druge dimenzije. 
Podobna bo letošnja Godzila. Zombiji so trenutno na 
višku popularnosti z Walking Dead, World War Z in 
28 Days Later, pa s špili Day Z, Resident Evil in nena- 
zadnje Call of Duty. 

Zlati standard za postapokaliptično podobo sveta je avstralski film Mad Max 
s takrat še hudo mladim Melom Gibsonom v naslovni vlogi. Najbolj očitno se 
je pri njem navdihoval Fallout, kjer sta ledrasta jakna brez enega rokava in 
odžagana puška prva prava kosa opreme. Iz drugega dela, ki nosi podnaslov 
Road Warrior, pa je ušel pasji spremljevalec Dogmeat. 


Postapokaliptični žanr je še bolj uspešen od tistega, ki 
obravnava uničenja. Očitno nas zanima, kaj se zgodi 
potem. Mad Max, Fallout, Wall-E. Vsak ima lastno 
kataklizmo, ki zgodbeno ni bistvena, saj je zgolj pri- 
prava terena za tisto, kar čaka glavnega junaka. Ker 
ljudje obožujemo preživele. Ker nam njihove zgodbe 
dajejo upanje, da bi v primeru podobnega dogodka 
preživeli tudi sami. Oziroma ga jemljejo, denimo fan- 
tastični Children of Men, v katerem človeštvo iznena- 
da postane sterilno, in Planet opic, kjer spremljamo 
vzpon nove prevladujoče vrste. Ali pa postavljajo ne- 
prijetna moralna vprašanja. Hunger Games in Ender- 
jeva igra sta že taka. Morda slednji še bolj, ker se ne 
ukvarja z uničenjem lastnega, marveč tujega sveta. 
Ko smo mi tisti zavojujoči, grozni vesoljci. 

Kakor je prav. Naloga umetnosti je, da nam drži zrca- 
lo, na podlagi fiktivne pripovedi ali podobe zbudi kon- 
kretna vprašanja in nas opomni, da smo zvečine ko- 
vači lastne usode. Kar verjetno je, da se bomo do 
bridkega konca pripeljali sami. Ne bo nas pokončalo 
nebesno telo ali zlobni Nezemljani. In skoraj zagotovo 
padec ne bo podoben Janezovi viziji ter še manj Ra- 
gnaroku. Na nas je, da se mu izognemo, kakor so 
nam pred več tisočletji svetovali že Egipčani. Karkoli 
drugega bi bila res slaba ideja. 


Kolikšna je verjetnost, da nas bodo zavojevala tuja bitja? Znanstvenik Stephen Hawking je 
pred nekaj leti razburkal duhove, ko je izjavil, da se mu zdi tovrsten scenarij povsem mo- 
goč. Morda ne za časa naših življenj, saj bi v tem primeru najbrž že našli vsaj kako sled 
drugih inteligentnih bitij, čeprav s programom SETI strmimo le v slab odstotek neba. Čez 
kakih tisoč let pa bomo bržda brez težav brzeli po vesolju in neizogibno šli kaki vrsti hudo 
na živce. Če se prej seveda ne bomo fentali sami. 


Zakaj je incest prepovedan? 

Ker smo vedežna rubrika, na tem mestu ne gre raz- 
pravljati o moralnih in etičnih posledicah krvoskrun- 
stva, kot temu početju rečemo po slovensko, marveč 
se bomo omejili na biološko plat. Tudi zato, ker ima 
družbeni tabu praktične, znanstvene korenine. Ki pa 
jih je neukemu narodu najlaže predpisati v obliki pre- 
povedi s strani višje sile, nadvse podobno, kot ogiba- 
nje svinjini za jude in muslimane. 

Ponovimo najprej nekaj biologije. Organizmi se raz- 
množujejo spolno in nespolno. Oba načina imata 
prednosti in pomanjkljivosti. Nespolno razmnoževanje 
ne okoliši: bakterija se preprosto razdeli na dve, 
košček odrezane rastline požene korenine, vodne bol- 
he, mravlje in čebele se lahko izvalijo iz neoplojenih 
jajčec. Partenogeneza, kot rečemo brezmadežnemu 
spočetju, ni tuja niti morskim psom. Taki potomci so 
zdravi in plodni, imajo pa s stališča evolucije veliko 
napako: njihov genski zapis je identičen materi oziro- 
ma izvorni celici, torej so efektivno kloni. 

Zato si je narava izmislila spolno razmnoževanje. 
Slednje ni le v domeni više razvitih življenjskih oblik, 
saj ga prakticirajo tudi bakterije, četudi nimajo spola. 
Včasih se imata dva mikroba tako rada, da se stisne- 
ta skupaj in si v prid raznolikosti izmenjata kak koš- 
ček DNK. Višje po razvojnem drevesu pa se pojavi 
koncept spolov. Srž spolnega razmnoževanja je v 
tem, da starša prispevata vsak svoj kos DNK in ustva- 
rita nov, od obeh različen organizem. Spolno razm- 
noževanje je torej neke sorte mutacija, ki vrsti zagotav- 
lja napredek. Raznolikost dednega zapisa namreč po- 
meni, da bo ob nenadni spremembi življenjskih pogo- 
jev nekaj osebkov zagotovo preživelo, ker bodo na 
novonastale razmere bolje prilagojeni. 

Kar nas privede do incesta. Parjenje v sorodstvu je 
problematično zato, ker imajo osebki zelo podoben 
genski material. Otrok dobi polovico kromosomov z 
dednimi informacijami od mame in polovico od očeta. 
Zapisa sta lahko enakovredna, torej oba enako vpli- 
vata na izraženost neke lastnosti, ali pa je en prevla- 


Dvojčka Lannister sta našim bralcem verjetno naj- 
bolj znan primer incesta. To vsaj delno razloži, za- 
kaj je Joffrey takšna smrdljiva gnida. 


Vam svetuježe od, 
leta MV V 


Guattro beži pred odvetnikom, ki mu hoče vročiti 
odredbo o opustitvi dejavnosti. Očitati mu je moč 
marsikaj, a med nečednostmi zagotovo ni incesta. 


dujoč. Lastnosti drugega ostanejo prikrite. Takemu 
genu pravimo recesiven. Izkazal se bo le, če ga najde- 
mo na obeh kromosomih v paru. 

Če parimo sorodnike, se možnost, da bodo na plan 
udarili recesivni geni, znatno poveča, kar privede do 
najrazličnejših defektov. Zelo podrobno je opisana he- 
mofilija (krvavičnost ali nestrjevanje krvi) med evrop- 
skim plemstvom in časopisi z veseljem pograbijo no- 
vico o vsakem duševno prizadetem otroku, ki je po- 
sledica krvoskrunstva. Otrok iz prvega kolena, torej 
med bratom in sestro ali staršem in otrokom, ima več 
kot 20 odstotkov možnosti, da umre ali je resno priza- 
det. Verjetnost pade na 4 odstotke v tretjem kolenu, 
torej med bratrancem in sestrično, oziroma četrtem 
po vertikali (praded). Temu je prilagojena zakonoda- 
ja, ki v večini držav ne dovoljuje porok med žlahto do 
tretjega kolena. Skratka, incest ni zabava za vso dru- 
žino, marveč ima lahko resne posledice. 

Včasih pa drugače ne gre. Obstajajo izolirane skupno- 
sti, kjer se incestu ni moč izogniti; taki so bili nekateri 
dalmatinski otoki. Iz živalskega sveta je znana zgodba 
o gepardih, za katere so dokazali, da so pred nekaj.ti- 
soč leti skoraj izumrli, zato vsa današnja populacija 
prihaja iz ene same samice. 


Kaj pomeni 'cease and desist order'? 

S tem pravnim izrazom se srečamo, ko nosilec avtor- 
skih pravic meni, da jih nekdo znatno krši. Ne govo- 
rim le o pretakanju gusarskih vsebin, marveč tudi o 
primerih, ko navdušenci pisarijo zgodbice, v katerih 
nastopajo znani junaki (fan fiction), oziroma izdelujejo 
igre. Lucasovi odvetniki so bili denimo vedno pasji do 
ljubiteljskih projektov z Guybrushem in druščino. Ali 
ko ljudje na YouTubu objavijo posnetke s koncerta, ki 
so jih naredil s telefonom. Imuna niso niti podjetja. Če 
se lastniku patenta zazdi, da nekdo uporablja njegov 
izum in mu ni plačal licenčnine, je prvi pravni korak 
pismo, v katerem kršitelja pozovejo, naj to početje 
opusti (cease) in ga ne ponovi več (desist). Če se ne- 
poslušnež za poziv ne zmeni, mu zagrozijo z drugimi 
pravnimi sredstvi, torej s tožbo za izračunljivo poslo- 
vno škodo, kar vključuje tako izpad dobička kot krni- 
tev dobrega imena. 

Podjetja znajo z odredbami o opustitvi dejavnosti, kot 
se tovrstnemu pismu reče po slovensko, preseči meje 
dobrega okusa. Posebej je to vidno pri navdušenskih 
projektih, ki ne nastajajo iz želje po dobičku, marveč 
kot poklon originalnim serijam. LucasArts ni edini, 
marveč le najbolj znani primer. Tudi Activision, imet- 
nik Sierrine dediščine, je krožku, ki je ustvarjal za- 


stonjski del novih Grahamovih pustolovščin, prepove- 
dal uporabo imena King's Guest. Slično pismo so ra- 
vno tako dobili razvijalci Ultiminega remejka in še šte- 
vilni drugi. Žrtve smo bili tudi pri Jokerju, ko smo na 
enem od dogodkov pred leti organizirali ogled filma 
Harry Potter. Filmski studio nam je dogovorjeno pred- 
vajanje ukinil, ker smo bralcem ob tem ponudili ste- 
kleničko cockte, dočim je bil kao globalni sponzor fil- 
ma Coca-cola. Iz lastnega žepa smo potem zakupili 
vso redno predstavo. 


Mr, Ned) Goleman 

Takole so zagrozili pisatelju Neilu Gaimanu, ker 
naj bi na svoji strani objavil povezavo do filma (ni), 
kar je baje prepovedano (ni). 


Za tovrstno početje ne gre dolžiti le grabežljivih nosil- 
cev intelektualne lastnine. V anglosaškem pravnem 
sistemu, po katerem se zvečine ravnajo pošiljatelji 
odredb o opustitvi, je namreč hakeljc, ki pravi, da lah- 
ko podjetje izgubi blagovno znamko, če ne izkaže 
pravnega interesa za njeno zaščito. 

Skratka, lastniki avtorskih pravic in blagovnih znamk 
tehnično gledano samo branijo svojo lastnino. Vendar 
na praktičnih primerih vsak dan vidimo, da znajo to 
orožje vihteti precej kreativno. Na podlagi tovrstnih 
pisem so sposobni doseči sodne prepovedi ali konku- 
renta celo spraviti na kant. Tako sta si pred časom na 
različnih trgih nagajala Samsung in Apple. Zanimiva 
je zgodba, kako je Sun Microsystems ob podobnem 
žuganju od IBMma dokazal, da ne kršijo nobenega od 
očitanih patentov. Odgovor Velikega Modrega: "Mor- 
da ne kršite točno teh. A imamo jih še deset tisoč. Bo- 
ste plačali ali poiščemo tiste, ki jih?" Po drugi strani 
pa imamo podjetja in avtorje, ki ne le, da jih ljubitelj- 
ski projekti ne motijo, marveč to početje aktivno 
spodbujajo. Oziroma svoje produkte po določenem 
času dajo v javno last. Vredno jih je podpreti. 


APRIL 2014 


O koncih in zaključkih 


do bedakov pri staranju najbolj občutiš, je po- 

manjkanje časa. Spomnim se, kako sem v naj- 
stniških letih priletel domov, v nizkem letu zbrisal 
vsebino hladilnika, storil toliko domače naloge, da ni 
bilo frke (ali pa tudi ne), in že me ni bilo več. Bodisi 
smo se dobili s prijatelji, bodisi sem se parkiral za 
računalnik in ob najljubši igri vztrajal, dokler sem 
zmogel. Pogosto čez vsako zdravo in zdravorazum- 
sko mejo, tja do jutranjih ur, če je bilo treba. Nato pa 
na preduro telovadbe, ajoj. No, tista doba je samo še 
lep spomin. Služba in družina si vzameta svoje, v 
vzdrževanje stikov je treba vlagati opazno več truda 
kot prej, saj so vsi po svoje zaposleni in raztepeni, pa 
še manj se ti ljubi. 
Po pravici povedano ne vem, koliko iger bi končal, če 
ne bi opravljal posla, ki ga. Tablično-telefonske in ne- 
odvisne, te že. Ali če bi šlo za nekaj, kar ima krajše 
večigralske seanse, kot so Titanfall, CoD, League of 
Legends, FIFA in Street Fighter. Dotične imaš prilož- 
nost zaobvladati sproti, po malem. Da pa bi zvečer po 
osemurnem delovniku, cijazenju domov in ubadanju s 
soprogo 6 potomstvom več ur v kosu posvetil obilni 
novodobni igri, ki stavi na enotno, celo tlačansko in 
ponavljajočo se izkušnjo? Problematične bi bile že ti- 
ste, ki so dolge deset ur. Kaj šele tako orjaške in zaje- 
bane, kot so orenk frpji, na primer Elder Scrolls Online 
in Dark Souls Il. Vsa čast znancem, ki so navzlic ba- 
bam in otročadi zmogli toliko discipline ter zagretosti, 
da so prišli do konca tovrstnih titanov. A daleč od te- 
ga, da bi bil edini s tem križem. V sodobnem preobilju 
obveznosti in opravil ga najbolj nasrka prav tisto, 
čemur se je treba posvetiti sceloma. Pozornost drobi 
na ducate virov, najbolj internet. Če si to kolumno pre- 
bral od a do ž, ne da bi vmes počekiral čivke in frise 
ter se trikrat javil na telefon, te trepljam po rami in ti 
dajem na krožnik žlikrofe. Skok sem, skok tja in časa 
ter moči je le še za Candy Crush Saga. 
To se konkretno pozna v Steamovi statistiki na Steam- 
community.com/Sstats, ki v obliki odstotkov glede na 
skupno število kupcev beleži narejene dosežke oziro- 
ma achievemente. To so nagradice, ki jih dobiš za iz- 
polnjene cilje v igrah - poraz šefa, odklep avta in tako 
dalje. Achievementi sicer niso povsem merodajen 
način ocenjevanja, kako daleč ljudje pridejo v igrah. 
Toda ker so običajno razporejeni skladno s potekom, 
vendarle kažejo neko okvirno stanje. 
Po pregledu desetin lepo po abecedi razporejenih titul, 
od neodvisnih do velikih (AAA ali triple-A, kot se jim 
reče), se izkristalizirajo zanimive smernice. Prva je ta, 
da kakih 20 do 30 odstotkov lastnikov špilov na Stea- 
mu ne odklene niti prvega dosežka. Ker so le-ti v veli- 
ki večini primerov dodeljeni za res osnovne podvige, 
kot je dokončanje tutoriala, je moč s precejšnjo goto- 


K: poleg škripajočih kolen in nepotrpežljivosti 


Zaključek Half-Life 2: Episode 2 nas je pustil v sta- 
nju večnega suspenza. No, vsaj zdi se večen, kajti 
Valve na E3 dela tako hitro, kot Newell hujša. 

vostjo sklepati, da toliko ljudi špila niti požene ne. 
Oziroma ga toliko, da vidijo, da deluje, in da se 
prenesejo zaplate. Sam tega ne pripisujem toliko 
manku vztrajnosti kot razvpitim Steamovim raz- 
prodajam. Ljudje v teh 'akcijah' nabavijo vse, kar 
so si želeli, nakar nimajo časa, da bi igrali vse ti- 
ste mastne Witcherje, Batmane, Assassine in Bios- 
hocke. So pa veseli, ker si jih lastijo, ni vrag, da bo 
nekoč dovolj časa zanje, a ne? No, ne bo ga. Ampak 
to je druga debata. Naslednja skupna lastnost ogle- 
danih iger je, da količina nabranih achie- 
vementov pada zvezno z njihovo umeš- 
čenostjo. Čeprav obstajajo anomalije, 
ki se tičejo zlasti robnih zadolžitev (ne- 
kateri raje opravljajo neobvezne naloge 
kot glavni kvest), ni težko določiti kalupa. 
Torej, dlje v špilu kot je dosežek, manj ljudi 
ga osvoji. 
Po mojih beležkah iz Steamovih statistik 
igre na osnovni način konča dobrih 30 % 
vseh kupcev. Deus Ex: Human Revolution 
na primer 36 in Skyrim 33 %. Seveda so 
odmiki, Just Cause 2 je na običajni J 
težavnosti obrnilo le dobrih 12 odsto- di 
tkov gmajne. Vendar smo na splošno | 
tam nekje pri trideset posto. To je več, 
kot bi glede na ta naš zmedeni, razko- 
sani čas pričakoval, a manj, kot bi bilo 
smiselno upoštevaje denarni vložek. Vsi 
pač špilov ne kupijo na razprodaji in cekini 
kreditno kartico zapustijo tako ali drugače. Ob 
tem je opazen osip dosežkov, ki so nameščeni 
izven temeljne vsebine in nagradijo spretno, 
vztrajno ali čudaško udejstvovanje. V Skyrimu 
se je vseh treh besed zmajskega aspekta nauči- 
lo le 8 odstotkov kupcev, dočim je pet zmajev 
ukrotilo ter zajezdilo borih 1,5 %. Speedrun skozi 
Braid s časom, boljšim od zahtevanega, pa je ude- 
janjilo komaj 0,7 procenta igralcev. Taki podatki 
dajejo vedeti, da velika večina ljudi igro odloži po 
tistem, ko ugledajo odjavno špico. 
Mogoče tega ne bi storili, če bi jih špil aktivno spod- 
bujal, da ostanejo v njem in ga mojstrujejo dalje, v 
vnaprej pojasnjeni obliki new game --. Nemara je to 
klic razvijalcem, naj storijo kaj v tej smeri. A dvo- 
mim, da bi se kaj spremenilo kljub velikim črkam na 4 
zidu. Treba je pač naprej, po frišne zmage, igre in 
podvige. Čas je zlato, zlato pa mora iti v nakup novo- 4 
sti. Potrebnih in preigranih ali ne! 
P.S.: Je pa res, da so zaključki špilov pogosto tako 
bedni, da se ti, če nisi pristaš gesla 'Cilj je pot', zdi kar 
zamalo. A to je tema za drug članek, farbovit, slikovit 
in do obisti kvarniški. 

Sneti 


Finale Mass Effecta 3 je razočaral številne igralce. 
Ker so se po spletu borgovsko dvignili proti ustvar- 
jalcem, so ga ti naknadno dejansko spremenili. 


animivo je opazovati, kako se razvija žanr, v 
katerem smo nekoč dirkali mimo pikslastih zi- 
dov in sprožali BFG9000. Voščenkaste solda- 
te so zamenjali taki s 3D-gubami in kocinami 
v nosu. Krožno izmikanje raketam bazuke sta nasle- 
dila gledanje skozi merek in rožljanje s tankom. Iz 
ravsa mnogih podžanrov sta se naposled dvignila dva 
behemota. Na eni strani Call of Duty, ki zastopa ref- 
leksno pošiljanje krogel v glavo med tekanjem po 
majhnih stopnjah. Na drugi strani pa so velika bojišča 
Battlefielda, kjer lahko skočiš iz helikopterja, v padu z 
bazuko ustreliš tank in doskočiš v letalo. 
V Call of Dutyjih sta doslej krepnila dva trilijona sol- 
datov. To je mnogo in tovrstne streljanke so velik po- 
sel. Zato pomembni ljudje v kravatah zaposlujejo dos- 
ti ljudi, da bi našli naslednjo megauspešno formulo. 
Predlogov je bilo ogromno, od masovne pobijancije v 
MAGu do naključno rojevajočih se kvestov v Section 8 
in stalnega sveta Planetsida 2. Hawken te kar za stal- 
no posadi v robotskega hodca, dočim je smučarsko 
šibanje v Tribes itak štorija zase. A uspeha obeh vo- 


dilnih franšiz ni ponovil nihče. Sedaj pa je tu kar en 
Respawn Entertainment, ki pravi, da ima v rokah re- 
cept za naslednjo generacijo streljank. Kar so napra- 
vili tako, da so CoD in BF poslali v skupno spalnico. 
Tam je nastal Titanfall. 


Rožljajoča poezija 

Čeprav oznaka križanca med Call of Dutyjem in Batt- 
lefieldom bistva ne zgreši in jo redno srečaš, ni zado- 
stna. Ne pove, zakaj se celo stari, vsega naveličani 
mački v tej igri z mladostniško vnemo zaganjajo v 
vedno nove boje. Ne pove, kako se sestavni deli Titan- 
falla zlijejo v posrečeno celoto, ki deluje sveže kot ti- 
stikrat, ko si v Doomu zakurblal rotirajočo strojnico in 
je vse padalo. Če bi vprašal, kaj je središče Titanfalla, 
pehota ali robotski hodci, bi rekel enostavno: oboje. 
Vsako bitko pričneš peš, s spustom iz zračnega plovi- 
la na bojišče. Vselej se udarita dve moštvi frakcij s po 
šestimi ljudmi. To se na prvi pogled zdi malo, a igral- 
ci niso edina bojna sila na kartah! S kapsulami iz luf- 


Titanfal! 


ta kot Halovi ODSTJi na tla nenehno padajo računal- 
niško nadzorovani vojaki, 'grunti', ki kolovratijo okoli 
tvoje pozicije in te branijo. Če si ob tem pomislil na 
Doto in njen umetni kanonfutr, se nisi dosti zmotil. 
Tudi v Titanfallu ima polaganje (ali 'farmanje') teh 
gruntov pomembno vlogo. 

Na štartu namreč začne odštevati štoparica čas do te- 
daj, ko ti v ladji v orbiti pripravijo tvojega hodca, tita- 
na. Igraš v vlogi 'pilota', ki se od plebsa razlikuje v 
sposobnosti pilotiranja velikih hodečih bojnih strojev. 
Z dolgimi puškami, mnogo raketami in trdo železno 
pestjo. Čas med spusti titanov iz zraka na bojišče priv- 
zeto znaša nekaj minut, vsak pihnjen grunt ali sovražni 
pilot pa to čakanje skrajša. Slehernik ima svojega 
hodca, saj tistega drugih pilotov ne moreš upravljati. 
Zato je fajn umirati sovrage in hkrati sam ne umreti, 
sicer se znajdeš v situaciji, ko še pešačiš, nasprotnik 
pa ti na glavo meče nekajdesettonske kovinkote. 


Kovinski psiček 

Titani so navdušujoče pojave. Čokati humanoidni 
hodci se gibljejo podobno kot ljudje, a s kančkom 
okornosti. Vihtijo velike topiče, railgune in metalce 
granat, poznajo pa še obilico dodatnih trikov. Sovra- 
ga znajo zasuti z raketnimi salvami ali loviti njegove 
izstrelke kot Neo v Matrici in jih pošiljati nazaj! Z rea- 
ktivnimi motorji se drsajo in izmikajo kot mechi v 
Hawkenu. Nesrečno pehoto kratkomalo potacajo, 
nasprotnega titana pa lahko s pestjo na gobec. 

Če si ravno krepnil, ko so ti na ladji p i hodca, 
lahko kar v njem doskočiš na tla. Sice 
kličeš na svojo lokacijo - po možnosti 
padcu spešta katerega od nasprotnikov. 
v kabino, pri čemer se mech luštr 
pomaga, da splezaš vanj. To je moč 
koli smeri, kar pomeni, da te včas. 
bi z roko in zabriše v kabino. Ena 
scen v novejših ign 


IGROVJE 


A tudi, ko titan nima pilota, ni neuporaben, saj se zna za silo 
znajti sam. Lahko mu določiš obrambno vedenje, v katerem 
bo streljal na sovrage v vidnem polju, ali mu ukažeš, naj ti 
sledi kot kuža. Tak, z raketnimi čekani in svinčenim laježem. 
Težko je opisati, kako posebna je vez, ki se splete med va- 
ma, ko enkrat zaobvladaš rabo titana v situacijah, ko nisi v 


njem. Ko mu denimo naložiš obrambo strateške pozicije, 
medtem ko greš sam pomagat soigralcu v sosednji ulici. Ali 
ga postaviš za vabo, sam pa se zavihtiš na visoko polico s 
snajperico v rokah. Pa v tistih najpogostejših primerih, ko je 
treba na koncu neuspele bitke pred pogibeljo bežati nazaj na 
desantno ladjo in ga žrtvuješ, da se rešiš. Hudo. 


a 

Reaktivni parkour 


A SW in taktične rabe masivnih jeklenih mechov. Ti so poglavitno in edino vozilo, eee, hodilo v igri. 


H NA 4 NE eV7 "47 S ; z 4 A čemu ne bi bil stalno v titanu, ko pa so tako imenitni? Ker 
ij RERNE ME e TT A Voli ga STRI ua ŽI umu peš še zdaleč nisi nebogljen. Prav smešno je, kako si v igri z 
še SI Najprej se ti zdi vsak sovražni pešak pomemben za ustrel. A hitro se naučiš že po načinu giba- navdušujočimi hodci v naslovni vlogi kot pešak totalen frajer. 


nja in vedenja ločiti med računalniškimi grunti in človeškimi piloti, ki so veliko pomembnejši. Titanfall namreč doslej od vseh streljank najbolje ujame bi- 

ži di stvo soldata prihodnosti. Tu si nič manj kot futuristični nindža! 
Prva lastnost mecha-šinobija je kajpak sposobnost teka po 
zidovih. Ne hecam se: v Titanfallu tečeš po zidovih. In to ta- 
ko, da ob tem pospešuješ! Piloti imajo okoli pasu reaktivne 
motorje, zato dirkajo in poskakujejo niz urbanih predelov kot 
Mario. Z reaktivnim pogonom lahko izvajaš tudi dvojne sko- 
ke, kljub vsemu pa se ne moreš kar dvigniti v višino, kot je to 
popularno z raketnim nahrbtnikom v Tribes. Zato premerja- 
nje neravnega terena še vedno zahteva spretnost in je blizu 
mojstrovanju površin v Guaku. Načrtno parkourjenje v stre- 
ljankah ni novost in ga imata vsaj Brink in Crysis. A v Titan- 
fallu je najbolj tekoče. 
Druga navdušujoča lastnost pilotov izhaja iz njihovih poseb- 
nih veščin in opreme. V Titanfallu si ne izbiraš poklica, mar- 
več vlogo pilota prirejaš z zbirko orožij in dodatnih pritiklin. 
Vsak si lahko omisli aktivno kamuflažo, ki pride pri izmikanju 
topotajočim monstrumom še kako prav. Oziroma vzame hi- 
ter tek ali radarski pulz za gledanje skozi zidove. 

» 4E soki EL MN sejo Siti, h EKON pala Da nekatere lastnosti Titanfal- 
£.o m o, li, če so nekaj časa iz boja. Hud grafični efekt si lasti — to so tile modtikasii Šestkotniki. io ODPADNIKI la spominjajo na Call of Duty, 


ge s f umre ra 2 RI pi ni naključje. Respawn Entertainment je namreč sestavljen iz 
Me ek O 3 BALI Mi. — prebežnikov iz Infinity Warda, tvrdke, ki je napravila tako 
PETE A Ja Wrs y po pre prvi CoD kot Modern Warfare. Na čelu sta bila Jason West 


z $% in Vince Zampella, ki sta eksodus sprožila, ko ju je Activi- 
s Z ami S sion marca 2010 odpustil zaradi domnevnega ravnanja v 

s čevanju in dušenju kreativne svobode. Vnela se je umazana 

IGROVJE 


S seboj nosiš tri orožja, poleg osnovnega protipehotnega in zasil- 
nega samokresa še protititanskega. Na voljo je široka bera avto- 
matskih pušk, snajperic, raketometov in žarkovnih pljuval. Pa 
pištola, ki zaklene tarčo in pošilja vanjo krogle po ovinkih, kot ti- 
sto jajce iz Petega elementa. Na podoben način opremljaš titana, 
le da tam namesto brzostrelk odbiraš elektromagnetne topove. 


"m "m w 
Hi, konjiček! 
No, s tem si šele spraskal površino, saj igra pozna še mnoge sa- 
mosvoje prijeme. Tako zavezniškim kot sovražnim titanom se je 
moč zavihteti na hrbet, s čimer nastane pravi rodeo. V prvem pri- 
meru ti rabijo kot zavetje, dočim v drugem z njih trgaš oklepne 
plošče in jih streljaš v zobnike. Titani se sami ne znajo znebiti ta- 
ke bolhe za vratom in potrebujejo pomoč. To pomeni, da mora 
osamljen pilot stopiti iz hodca in se ročno lotiti tečnobe na njego- 
vem hrbtu. Posledično zverine še zdaleč niso vsemogočne, zato je 
moštveno sodelovanje zelo pomembno. 
Velik del računalniško vodenega vojaštva so robotski soldatje, 
spectri. Po sposobnostih so podobni človeškim gruntom, a je 
moč sovražne shekati, da se borijo zate. Njihovi uspehi se v tem 
primeru štejejo za tvoje in skrajšajo čas do priklica naslednjega ti- 
tana. Posebno poglavje teh ukrepov so karte za enkratno upora- 
bo, 'burn cards', med katerimi najdeš take za masovno mesijan- 
sko spreobračanje sovražnega kanonfutra na tvojo stran. Zanimiv 
detajl nastopi v zaključkih matchev, ko mora poraženo moštvo 
bežati nazaj na zračno ladjo, s katero je prispelo. Če mu uspe, do- 
bi dodatne pike, sicer gredo te zmagovalcem. 
Zadnji pomemben kamenček v mozaiku je petnajst razgibanih 
prizorišč. Zaradi gibčnosti pilotov segajo izdatno v višino, da imaš 
vselej kje poskakovati, in so prave male gimnastične uganke. A 
hkrati zaradi velikih hodcev premorejo odprte predele. Karte so 
zato lušten spoj navpičnih in vodoravnih površin. 


Medzvezdni teroristi 


Stopnje so fletne tudi za oko. Za večigralski naslov so nenavadno 
bogate z detajli, kot je notranja oprema tovarn in bivališč. Ker gre 
za vesoljski špil, se podiš po zakotnih rudarskih kolonijah, odma- 
knjenih raziskovalnih postajah in padlih medzvezdnih križarkah. 
Riše jih pogon Source v eni najmodernejših različic z odlično 
osvetljavo. Ne gre ravno za postavljanje mejnikov v slogu Crysisa 
ali Battlefielda, a med hitrim premikanjem in vso bombastič- 
nostjo tega niti ne opaziš. 

Ta scenografija dobro zaokroži stil igre, ki se brezšivno spoji s fu- 
turistično igralno mehaniko. Titani, spectri in zračne letalonosilke 
pred teboj razprostrejo zanimiv znanstvenofantastični univerzum, 
v katerem se v daljni prihodnosti spoprimeta medplanetarna mul- 
tinacionalka Interstellar Manufacturing Corporation (IMC) in 
uporniška milica (Militia), ki se zoperstavi IMCjevemu nebrzdane- 
mu ekonomskemu izkoriščanju kolonij. Pripoved poteka v kam- 
panji, ki pa ni klasične enoigralske sorte, marveč ima podobo so- 
delovalnega multiplayerja. Sestavljena je iz devetih misij, ki 
tečejo slično večigralskim spopadom, le da imajo vdelane nekaj 
skriptanih dogodkov in animacij. 

S tem so skušali Respawn združiti večigralstvo in pripovedovanje, 
kar pa jim ni najbolje uspelo. V dnevih po izidu si zlahka našel 
soigralce, ker si z igranjem kampanje odklenil urejanje titanov in 
so jo vsi želeli končati. Že mesec dni pozneje se boš v iskanju so- 
borcev pošteno načakal. Za nameček tak pristop po kvaliteti po- 
dajanja zgodbe ne dosega klasičnega, kjer si sam in je dogajanje 
bolje zrežirano. Stopiš v škornje brezimnega soldata in like ter do- 
godke kljub odlični scenografiji hitro pozabiš. Če hočejo avtorji 
svet razvijati, se bodo morali bolj potruditi. 


ima novo domačo žival. Počepne, da taco in strelja 


plazmo. Pa namesto palic raje lovi in prinese rakete. 


svež, raznolik boj v navdušujoča rešetancija 


karakter hodcev v odlična prizorišča v arzenal 
pomanjkljivo spletno ogrodje x slah iskalnik 
soigralcev x neposrečena kampanja Respawn / EA 

Lovljenje krogel z vortex shieldom je eden bolj norih prijemov. Z njim je moč zagrabiti kar ves 
roj raket in ga zadegati nazaj v napadalca. Potem traja nekaj časa, da ga lahko spet uporabiš. 


TITANSKI ARZENAL 


Pri zbirki opreme za pilote in hodce hitro opa- 
ziš, da so avtorji nekoč napravili najbolj us- 
pešne Call of Dutyje. Poleg z opisanimi orožji 
je moč pilota opremiti s 'kiti', ki niso nič dru- 
gega kot perki iz CoDjev. Se pravi bonusi, ki ti 
denimo omogočijo dlje časa viseti z zidov ali 
sprožati brzostrelke med šprintanjem. Kite 
poznajo tudi titani; med zanimivimi je tisti, ki 
ob njihovi smrti sproži atomsko eksplozijo, ki 
v mnogo primerih fenta krvnika. 

Najbolj privlačna so kajpak težka orožja in 
mechova specialna oprema. Prvotno salvo 
nevodenih raket lahko nadomestiš z rojem 
vodljivih raketic kot iz animejev ali metalni- 
kom kasetnih bombic. Ščit, s katerim loviš 


—- PIPE ITCTA V ( 
A Ma RAMA UE 


Rodeo - jahanje sovražnega titana — je zelo učinkovit napadalni prijem, saj gre gladko sko- - 
zi udbev ščit in ga hitro poškoduje. ROLO hu v tem primeru začno glasno zvoniti alarmi. 

Z raketnim potiskom in tekom navpik hiše ter zidovi niso več ovira, marveč postanejo poligon 
za akrobatske vragolije. Ko najdeš dobrega nasprotnika, je zagotovljeno frčanje vsenaokrog. 


s Nej s 
sovražne izstrelke, 4 4 ! Je 
pa zamenjaš z elek-. 
tronsko nabito meg- 
lo. Ta je za titana edini na- 
čin, da sam zavda sovragu, 
ki se gre rodeo. 

Ta hip so različni titani trije. 
Gorostasni, obrambno na- 
ravnani hodeči tank ogre, 
urnejši stryder in urav- gg. <<." 
noteženi atlas. Razen po 

hitrosti in zalogi zdravja 

se razlikujejo še v bonusu jedrskega reaktorja 
(core ability), ki ga lahko sprožiš vsakih nekaj 
minut in je v boju ključen. Atlasi tako po- 
večajo moč orožij, stryderji se reaktivno po- 
ganjajo po karti, ogri pa nabijejo ščite. 

IGROVJE 


Zamik, slaba ekipa, 
neumna karta in kurje oko 


Nasploh začne Titanfall vidno šepati, ko se lotiš njegove 
omrežne hrbtenice. Soigralce najde samodejni iskalnik, ki še 
ne upošteva njihovih izkušenj. Zato takoj na štartu fašeš ma- 
herje, ki so šli v mesecu dni od izida igre vsega petkrat na 
stranišče. Igranja z boti ni, pa tudi kampanja, ki naj bi novin- 
cem služila kot uvod, te zna postaviti proti veteranom. Iz- 
kušenjski matehmaker je času pisanja teh vrstic še v testira- 
nju, sam pa strežnikov ne moreš izbirati. Sistem te ob skoku 
na linijo pač poveže na enega, ki je na voljo in ima nizek za- 
mik. Vsaj v teoriji, saj sem imel večkrat težave s povezova- 
njem, četudi imam znance, ki takih tegob niso bili deležni. 


Množični genocid nad grunti ni zahteven in ne spomnim se, da bi me sploh 
Ku od njih uspel fentati. V prihodnje bi si želel kake VA inačice. 


Da postavljanja namenskih (dedicated) strežnikov ni, morda 
še požreš. Težko pa je razumeti, da je ustvarjanje lokalnih 
iger še v beti in da ni in da ni ne klanovske infrastrukture, ne 
posnetkov (replayjev) in lestvic. Za naslov, ki je tako osre- 
dotočen na večigralstvo in prihaja od veteranov žanra (glej 
okvir Odpadniki), je to nenavadno in razočarajoče. 

Količina vsebine je načeloma zadostna. Petnajsterica kart je 
raznolikih, medtem ko je modusov ravno dovolj, da predsta- 
vijo Titanfallov potencial. Osnovni se imenuje attrition in je 
vrsta ekipnega deathmatcha, kjer točke nabiraš s polaga- 
njem vsega - pilotov, titanov in gruntov. Način pilot hunt pa 
nagradi le krepavanje pilotov. Na spisku sta še klasična kra- 
ja zastav (CTF) in zasedanje strateških točk (domination), 
samosvoj pa je last titan standing. Tu vsakdo začne v titanu, 
preporoda ni in ko ena od strani izgubi vse hodce, je igre ko- 
nec. Bo pa moral Respawn v prihodnje igranje razviti s ka- 
kim bolj strateškim, morda battlefieldovskim načinom. 


Titanrise 


Očitno je, da je Titanfall začetnik franšize, s katero imata 
Electronic Arts in Respawn obsežne načrte. Na voljo je že se- 
zonska vstopnica za 25 evrov, ki pokriva tri predvidene večje 
DLCje. Ti naj bi prinesli predvsem nova ozemlja in orožja, 
medtem ko naj bi bili novi igralni modusi zastonj. Na vseh teh 
vsebinskih področjih je potencial ogromen in po dolgem času 
gre za DLCje, ki jih pričakujem z zanimanjem. 

Titanfall je dejansko lahko zametek nečesa velikega. V nobe- 
ni drugi igri se gibanje peš ne spoji z upravljanjem bojnega 
stroja tako uspešno kot tu. To pretežno upraviči polno ceno, 
čeprav se občasno zazdi, da bi šlo lahko za igro free 2 play. V 
enem trenutku niz sten in streh dirkaš kot v Matrici, v drugem 
množično rešetaš grunte, že v naslednjem s težko kovinsko 
roko prebiješ oklep pokončanega titana, ven potegneš še na- 
pol živega sovražnega pilota, ga treščiš ob tla in potacaš. Ta- 
ko, za vsak slučaj. Pri Respawnu niso kaj prida pretiravali, ko 
so napovedovali revolucijo strelskega večigralstva. Kakšna 
škoda, da igro še drži nazaj pomanjkljiv spletni sistem. 

jubitelji staromodnih strelskih arkad 

smo že kar razvajeni. Ne glede na plat- 

formo imamo hud izbor tako kvalitetnih 

japanskih (lkaruga, Dodonpachi) kot 
zahodnih šuterjev (Sine Mora, TxK). Plus 
kompilacije, emulatorje in predelave, ki oživ- 
ljajo klasike - Gradius, R-Type, Einhander, 
Mars Matrix, Radiant Silvergun in mnoge dru- 
ge. Gneči se pridružuje neodvisni holandski 
studio Vlambeer z Luftrausers, ki pa se kljub 
izvrstnemu začetnemu vtisu in odbitemu ime- 
nu na daljši rok ne uvrsti med odličnice. 


Pozor, von Richthofen! 


Gre za predelavo starejše spletne igričke, na- 
rejene v Flashu, ki zasnovo raztegne, a je ne 
poglobi. V pogledu od strani in preprosti, ko- 
ckasto estetski grafiki postanemo pilot, ki 
vzleti s podmornice. Kot v Defenderju je moč 
prosto leteti na levo ali na desno, pri čemer 
je bojno polje brezšivno povezano. Pod nami 
je morje, zgoraj pa oblak, ki predstavljata 
naravni meji. 

Le nekaj sekund traja, da pridejo prvi so- 
vražniki - mala letala in patruljni čolni. Sledi- 
jo bojne ladje, ki sprožajo salve, reaktivci in 
letalski asi, ki krožijo okrog nas, nas mitralji- 
rajo in se radi zaletavajo. Naposled se spodaj 
prikažejo podmornice, ki lansirajo sledilne 
rakete, zgoraj pa prihrumi orjaški, do zob 
oborožen cepelin. Navdihi so raznovrstni, od 
obeh svetovnih vojn do znanstvene fantasti- 
ke. Vsak neprijatelj ima lastno zalogo energi- 
je in sistem obnašanja, nekateri pa si spre- 
minjajo orožja. Ko že pričakujemo, da nas bo 
naskočil as s strojnico, kasiramo med oči la- 
serski žarek. 

Dlje kot preživimo, višji rezultat imamo, pri 
čemer je kot vedno v žanru pomemben 
množitelj točk. Sicer nismo mrtvi ob prvem 
sovražnem zadetku, se pa zdravje ob nepre- 
vidnosti in šeprtljavosti hitro zniža. V domiš- 
ljijski potezi se zdravimo sproti, a le, če ne 
streljamo. Tedaj smo kajpak bolj izpostavlje- 
ni poškodbam. Ko nas uničijo (ne če, KO), 
smo le trenutek oddaljeni od nove partije. 
Ali, če nas je volja, izleta v hangar, kjer smo 
deležni mežikanja blaznega znanstvenika. Tu 
se odvije nezanemarljiv del špilčka. 


Kakšen bo izkaz? 


Letalce namreč ni zakoličeno, temveč je 
moč spreminjati tri ključne sestavne dele: 
orožja, trupa in pogon. Vsakega imaš po par 
zelo različnih vrst. Krepelce je lahko laser, ki 
šiva neprestano, ali mogočen top, s katerim 
je treba biti precizen. Trup je hiter in šibek ali 
počasnejši, ki se bolje zdravi. Motor lahko iz- 
niči gravitacijo ali je tak, ki bljuva krogle 
vzvratno, da se plovilce sunkovito zaganja. 
Kombinacije delaš po mili volji in jih je več 
kot sto, tako da nedvomno najdeš združek, 
ki ti ustreza. 

Je pa res, da boš slejkoprej moral igrati s ta- 
kim, ki ti ne, razen če te zanima gol točkovni 
rezultat. Vsak sestavni del ima namreč za- 
dolžitve, ki delujejo kot misije. To je edina 
struktura v špilu, ki drugače stavi na prosto 
igranje, v katerem se nasprotniki pretežno 
pojavljajo naključno. Nalogice terjajo, da re- 
cimo v eni seansi potopiš tri križarke ali v 

Križarke definitivno terjajo premišljen pristop. 

Reaktivci naključno pridrvijo na zaslon in merijo 


vate, asov (velika packa) pa se zlepa ne znebiš. 

Priti do cepelina traja, nakar znaš crkniti takoj. 

O 
Podmornice sprožajo Yodene rakete. Neugodno. 


Sneti sestavi ducat pikslastih gorjač, ki 
bzikajo peške, in gre podkurit Mantre- 
dovim dovim norim znanstvenikom || znanstvenikom. 

nadzor v bombastično pik- 


l ZOE slasto uničenje deluks v kar 


hitro se pretežno izprazni in se začne po- 
navljati x Vlambeer / Devolver Digital 


udaren začetek v posrečen 


okviru ene kombinacije (preden se množilec 
resetira) uničiš zakoličeno količino sovražni- 
kov. Ko opraviš vse cilje in si z nabijanjem 
točk zadosti dvigneš splošno razvojno stop- 
njo, pa odkleneš brutalno težji modus SFMT. 
Tu te v okviru petih sekund zasuje bullethel- 
lovska ploha izstrelkov in tečnob, da si sre- 
čen, če preživiš dvakrat toliko. 


Kurirji smrti 

Luftrausers je dokaj edinstven naslov. Tako 
zaradi menjavanja delov kot občutka pri 
nadzoru. Na naš bojni stroj namreč stalno 
deluje privlačnost tal, zato moramo zdrgnje- 
nih prstov vseskozi dodajati plin, da se obdr- 
žimo v zraku. Vtis je tak, kot bi združili De- 
fender in Lunar Lander oziroma kot bi Time 
Pilotu vbrizgali koko, akcija pa je tako vodo- 
ravno strelska kot navpično astronavtska. 
Ko dobiš nekaj občutka, delaš impresivne 
manevre - po nebu opisuješ loke, se ogibaš 
nevarnostim in kot za stavo klatiš kovinsko 
šavje, da piksli ob nemškim štukam podob- 
nemu žvižganju frčijo na vse strani. Ali pa v 
brišočem letu zbombardiraš bojno ladjo, se 
povzpneš med oblake in tam ob orgazmič- 
nem bobnenju subwooferja sesuješ eskadri- 
ljo dvokrilcev. Prava igra za spretneže, ki 
iščejo izziva. 

Ti so prikladna publika, saj se ne bodo uba- 
dali s sestavinami, ki znajo drugim nažirati. 
Ena je privzeto visoka težavnost, ampak v 
redu, to je pač take sorte špil. Nimam nič 
proti. Bolj neugodno je, kako prazna postane 
akcija čez nekaj ur. Ko opraviš večino nalog, 
kar kljub vsemu ni nepopisno zafrknjeno, 
ostane le še lov na rekorde, ki postane neko- 
liko dolgočasen. Vrst in permutacij sovražni- 
kov je le par, šefov v pravem pomenu bese- 
de ni in prizorišče je navzlic nekaj odklenlji- 
vim barvnim paletam le eno, tako da se 
začne akcija pretirano ponavljati. Isto velja 
za sprva kul glasbeno podlago DJ-skladate- 
lja Kozileka, ki kombinira elektroniko z zvoki 
marširanja in zavijanjem siren. 


Piu piu piuuuuu! 

Ne rečem, da Luftrausers za tistih 9 evrov na 
Steamu ali v Playstation Storu (za en strošek 
dobiš tako inačico za PS3 kot vito) ne omo- 
goči dovolj staromodne nažigaške zabave. 
Sprva ga igraš neprestano in kasneje je še 
vedno kul za kratke sprostitvene seanse, kjer 
niti ni pomembno, če te ubijejo. Vendar pa 
se tista žmohtna privlačnost dokaj hitro iz- 
troši. Od Vlambeerja, izdelovalcev mobil- 
niških igric v slogu Super Crate Box in Ridi- 
culous Fishing, bi želel, da bi vnesli več st- 
rukture in globine. To bi - v navezi z modu- 
som za dva igralca - nemara zagotovilo priv- 
lačnost, značilno za najboljše šuterje. 

omniš Senčnega bojevnika iz leta 1997, ki je 
bil narejen na Dukovem pogonu in je nav- 
duševal s krvavo akcijo ter enovrstičnicami 
rižojedega protagonista Lo(ja) Wanga? Spo- 
min na modrosti tipa "Baseball wrong. Man with four 
balls cannot walk." ti je morda zbistrila v sodobnost 
prestavljena inačica Classic Redux, opisana v Joker- 
ju 241. Ta te je vrnila v dobo, ko streljanke niso bile 
filmi. Ko pot naprej ni bila premočrtna, marveč si ta- 
val in iskal izhode, barvno šifrirane ključe ter skrivno- 
sti... kjer si guick saval do onemoglosti ... in kjer si 
se namesto z orientalskimi zamerljivci udarjal s pra- 
vljičnimi spakami ter roboti. 
Če se Wanga spomniš z naklonjenostjo ("Whoops, Lo 
Wang drop soap, you bend over, get it"), boš bržda 
vesel njegovega novega obiska, ki se zgleduje po sta- 
rih časih. Aktualna verzija kljub imenu ni ne predela- 
va, ne olepšanka, kajti poljski studio Flying Wild Hog 
je naredil nov špil. Obdržali so le tu in tam kak grad- 
nik, junaka in njegovo nagnjenost k sitnarjenju nad 
vsem, kar je lepše od njega. Se pravi, nad vsem. 


Pojemajoči nasmeh 

V novi štoriji se Wang znova udinja pri konglomeratu 
Zilla, le da išče bajeslovni samurajski meč. Dogodki 
ga združijo z zlodejsko nakazo, ki ga popelje v senčni 
svet. Saj ne, da se fabula ukvarja s perečimi svetov- 
nimi vprašanji, se pa izkaže, da preseže zbirko duho- 
vičenj. Razkrije se tragično ozadje z azijskimi bo- 
žanstvi, bajka pa je podana tudi skozi krasne slikari- 
je. Vzpostavi se občutek, da je Wang del nečesa več- 
jega. Nečesa, kar v nasprotju z izvirnikom ni ne odbi- 
to, ne smešno. 

Vtis se podaljša v igranje, saj štimunga kmalu posta- 
ne mračna. Humorni prebliski, ko nakaze zalotiš pri 
sončenju, ne morejo zabrisati ducatov banj, kjer se 
hudiči kopajo v krvi, in olupljenih trupel, nasajenih na 
rogove. Ter hord, ki priletavajo nadte, kot so v Doo- 
mu in Serious Samu. Takrat, ko mi še nismo imeli 
dolžniške krize, igre pa ne krize identitete. 


"Ne tepi človeka z očali. Vzemi kladivo." Wang. 


divja in žmohtna strelsko-sekaška 

akcija raznolika menažerija  za- 

bavna in humorna . zakonitostim 
streljank iz devetdesetih se podreja v dobrem ... 
...in vslabem  kmetavzarsko opletanje s katano 
medli šefi 


Flying Wild Hog / Devolver Digital 

Rešetati z daljave je pri šefih, kakršen je levi, edina možnost. 
bese poonegaviti s sabljo z neposredne bližine. Ali z vijoličnim dildom, če kupiš DLC. 

Človeški nasprotniki so redki, ne manjka pa dolgočasnih mestnih ulic in pojavi se teč- 


Radostni zabodljaj 


Prvoosebna akcija kombinira streljanje in rezanje. Ko 
si od pošastkov oddaljen, uporabljaš krepelca, kot so 
revolver, strojnica in samostrel. Ko se jim približaš, 
pa jih med kroženjem in šviganjem sekaš na kosce s 
katano, da priželjci ter nesveto udovje frčijo na vse 
strani kot konfeti. Bolj kot si spreten z nožičko, več 
karme si deležen. Karma je energija, ki jo nucaš za 
rabo nakupljenih veščin. Mednje sodijo zdravljenje, 
dviganje capinov v zrak, zaščita od spredaj in slično. 
Takisto nadgrajuješ orožja in si krepiš telo - energijo, 
kondicijo, občutljivost na poškodbe in te reči. 
Kategorij je čuda, vendar izbire v praksi nimajo dosti 
je poanta zlasti v tem, da se znaš brez zatikanja riten- 
sko gibati po dokaj prostranih bojnih arenah (manj 
kot v Samu, bolj kot v Doomu), pobesnelo in natanč- 
no streljati. Ko je drhal razredčena, pa zavihteti nožič. 
To je to. Prav pridejo izkušnje iz Guaka in Painkillerja 
ter izvod Slovenske kuharice. 


Hudičevska mortadela 


Ključnega pomena za solidnost pokola je raznolikost 
sovražnikov. Ti segajo od navadnih demončkov, ki se 
znajo umikati in blokirati zamahe, prek menihov, ki te 
obstreljujejo izdaleka, do šamanov s ščiti, okostnja- 
kov, vojakov, nindža sabljačev, zobatcev, ki se znajo 
spremeniti v strupene krogle, in še marsičesa. 

Škoda, da so šefi tako medli, saj jih je treba predvsem 
filati z municijo (to dokupuješ za nabrani denar - še 

nekaj, česar ne vidimo več). Impresivnost, ki jo zbudi- 
jo z velikostjo, se porazgubi. Tako kot se zna nav- 
dušenje do igranja, ki je podedovalo tudi slabe plati 
ancientnih nažigačin. Ko po labirintnih nivojih dolgo- 
vezno brskaš za vrati in ključi, si zaželiš, da bi bil War- 
rior kratkomalo linearen. 

Prav tako so ga posračkali s pretirano uničljivo okoli- 
co. Dovolj je, da se v žaru bitke s katano rahlo dotak- 
neš kamiona ali avtomata za pijačo in že ti ga boleče 
raznese v fris. Na drugem kraju tvoja polbožja sablja 
ne zmore posekati trskastih vrat ali lesene mreže, ki ti 
preprečuje pot naprej. Ko smo že pri pipcu, želel sem 
si boljšega nadzora nad njim, saj ima igra raje hloda- 
sto opletanje kot natančno rezanje. Prave preciznosti z 
mečem kljub vklopu naprednega modusa ne omo- 
goča. Zamujena priložnost. 


Od krajca do zajca 


Poleg kakih deset ur dolge kampanje Senčnež vsebu- 
je preživetveni modus, kjer na treh zemljevidih za 
točke odstranjuješ valove kanalj. Način je zabaven in 
dolgoživ, dočim kampanja s kakimi dvanajstimi urami 
ter številnimi zvito skritimi tajnami ni kratka. Sčaso- 
ma se začne zaradi manka globine ponavljati, toda 
adrenalin poskrbi, da se ne vleče. 

25 evrov na Steamu je pravšnjih za igro, kjer v enem 
trenutku ječiš pod vražjimi trumami, v naslednjem pa 
gledaš, kako se pod cvetočimi češnjami fukarijo beli 
zajci. Opozorilo: ne kolji jih, sicer se bo kak spremenil 
v krvoločnega dolgouhca iz onkraja in te pokončal. 
Ah, devetdeseta. Pogrešal sem vas. 

a prvi pogled bi težko našel primernejšo moderno fantazijsko se- 
rijo za prenos na linijo, kot je Elder Scrolls. Zabriše te v obsežni 
svet, ki ga lahko svobodno raziskuješ, tako kot kolovratiš po Aze- 
rothu. Toda spomini iz cyrodiilskih, morrowindskih in sličnih pote- 
panj so vezani na osamljena junaštva. Na opazovanje rutine računalniške- 
ga življa v mestecih in samotno sledenje velikanom po zasneženih gričih. 
Ne na človeške soigralce, ki ti pred nosom snamejo pomembno zver za 
kvest in te zasujejo z oglasi za cekine. Je srečanje obeh svetov sožitne na- 
rave ali pa sta sprta na smrt kot Elder Scrollsovi planjavi Nirn in Oblivion? 


Raziskujem, torej sem 


Da The Elder Scrolls Online (okrajšano TESO) ohrani nekaj identitete slo- 
vitega imena, opaziš takoj, saj polurni vodeni prolog, ki te nauči nadzora, 
pričneš v prvoosebnem pogledu. Kamero lahko postaviš za hrbet, če imaš 
to raje. Po uverturi pristaneš v Daggerfallu ali enem drugih večjih mest in 
glej no, nobenih rumenih klicajev ni v vidnem polju! Zato vzameš pot pod 
noge in se odpraviš v poizvedovanje. Pohajkujoč naletiš na stražarja in ta 
te usmeri do poveljnika, ki potrebuje pomoč. Od nikoder se vzame ščene 
in te z laježem prepriča, da mu slediš ... Do iznakaženega trupla! Najdeš 
coprniško in bojevniško gildo, se včlaniš in odideš izpolnjevat njihove za- 
datke. Tako to gre. Kvesti ti ne preplavijo zaslona kot nalogice v Guild 
Wars 2 ali gromozanska kopica ponudnikov misij v World of Wacraft. Na- 
mesto tega so mehkeje vpeti v svet in da jih najdeš, se moraš vsaj kanček 
potruditi ter pogledati za bližnji hrib. Skriptano te vodijo le daljše pripo- 
vedne verige, dočim je množica priložnosti raztresena po vsem Tamrielu. 
To ni edina privlačnost popotovanja. Kotički dežel so zapolnjeni s skrinja- 
mi, malhami, zaboji in vrči. Iz njih zvečine potegneš material za rokodel- 
ske obrti, občasno pa kak sijoč oklep. Praviloma iz zapahnjenih skrinj, ki 
jih moraš premagati skozi miniigrico vlamljanja. A čeprav ne najdeš ple- 
na, morda uzreš navdušujočo panoramo obale ob sončnem vzhodu ali ne- 
me ruševine nekdaj silne utrdbe. TESO je med najlepšimi mrežnimi frpj- 
kami. Ne na pisan način Aiona in korejskih naslovov, marveč z lastnim, 
temačnejšim pridihom. Kdor je vajen masivnejše sivinske arhitekture iz 
Skyrima in Obliviona, se bo tu počutil kot doma. Od pustinje Bangkoraija 
do močvar Shadowfena imaš dovolj raznolikih okolij, da ti ni dolgčas. 


Zarote povsod 


Dogajanje se prične leta 583 druge ere, tisočletje pred dogodki iz Skyri- 
ma. Zato ne boš srečal dosti znanih oseb, če nisi hud ljubitelj serije. A to 
ni važno, saj deželi vdihne življenje že najnižji plebs. Morda med potova- 
njem ujameš pretresljivo zgodbo khajiitske matere, ki ji je skooma, lo- 
kalna droga, vzela moža in otroke. Za umetelnimi obrazi TESOvih 


d K sze a s —: A ie nč 
Elder Serolls Online zlahka zamenjaš za katerega od drugih naslovov V seriji, saj je ti 
vmesnik sličen. Zroč v.kompas raziskuješ razsežno pokrajino in akcijsko tepeš zveri. 

Igra uporablja WoWu sličen 'phasing', ki vsakemu igralcu kaže nje- 
govo lastno realnost. Zato ti drugi povečini ne morejo kvariti kvestov. 


NPCjev, ki jih lahko dobršen del ogovoriš, je dosti bitij z 
doživljaji — trgovec, ki mu je blago izginilo v orkanu, in kmet, ki 
je v dvomu, ali oddati hčer. Navdušujoč del dialogov je odlično 
govorjen. Pravzaprav od Star Wars: The Old Republica ni bilo 
mmorpgja, ki bi imel toliko posnetega čebljanja! 

Še v nečem sta si TESO in SWToR skupna: v kvaliteti nalog. 
Saj drži, da ima Scrolls Online svoj delež kvestov, ki te pošiljajo 
kurirčkat širom dežele ali pobrat štiri redke rastlinice, vsako z 
ene strani neba. A to so zvečine postranski zadatki, dočim te 
pripovedne verige serijsko zapletajo v politične intrige, zarote in 
grozljiva vstajenja demonskih kultov ali coprnikov. S temi vo- 
denimi prigodami so se avtorji potrudili. Ne le, da skozi vešče 
srečevanje s stalnimi junaki do njih dobiš rešpekt in naveza- 
nost, prisotnih je celo nekaj moralnih dilem in odločitev, ki 
NPCje bodisi rešijo, bodisi obsodijo na večni pekel. 

Naravnost bom odločil, da je tod The Old Republic še vedno v 
prednosti. Tamkaj te ob rezultatih kvestov večkrat stisne v 
želodcu, pa tudi dvoboj svetle in temne strani ponuja boljše 
ogrodje za karmične posledice. V TESO daljnosežnih učinkov 
ni toliko in je rezultat vezan na plen ali dobrobit nekaterih nei- 
gralčevih likov. A vendarle je Scrolls po kvaliteti pripovedi ime- 
niten in vojnozvezdni masovščini tesno za petami. 


Demona na gofljo 


Rdeča nit zgodbe se prične tkati, ko ti na štartu znani demon, 
daedrični zlobnež Molag Bal, v boleči animaciji iztrga dušo. Iz 
oblivionske dimenzije Coldharbourja se sicer rešiš, a esenco bo 
kljub vsemu treba dobiti nazaj. Ta osebni nadkvest se preplete 
z grandiozno vojno smrtniških bitij z demoni, kajti Molag Bal 
namerava duše ukrasti vsem v Tamrielu. Nato bo deželo spojil 
s Coldharbourjem preko oblivionskih portalov, tu klicanih tem- 
na sidrišča. Zaradi tega se širom pokrajine odpirajo razpoke v 
stvarnosti, iz katerih se usuvajo peklenščki, kar močno spomni 
na Rift. To je na moč fajn, ker ti ni dolgčas, tudi če si se v Elder 
Scrolls Online prišel tepst, ne čvekat. 

Mikastenje nosi neizbrisen pečat puščavniških Scrollsov, saj 
tarč ne označuješ kot v Warcraftu, marveč imaš pred seboj me- 
rilni križec. Z glavnim miškinim knofom mahaš, z drugim se 
braniš. Ob tiščanju izvedeš močnejši udarec, lahko tudi boks- 
neš nakazo v fris in ji prekineš čaranje. Pa s premeti se moreš 
izogibati napadom, podobno kot v Guild Wars 2. Pri tem pora- 
bljaš tri moči - zdravje, stamino in magicko. A za razliko od 
enoigralskih ESjev imaš ob spodnjem robu vrstico s šestimi 
veščinami, ki jih sprožaš kot v klasičnih mmorpgjih. Ker imaš 
sposobnosti precej več kot šest, se moraš zato pogosto odločiti, 
s katerim izborom prijemov boš napadel. Spet podobno GW2. 
Mlatenje in copranje je dinamično, raznoliko in ima vsekakor 
pridih modernih, akcijskih masovnih iger. Hkrati pa tu trčiš ob 
prve nerodnosti, ki kažejo neizkušenost avtorjev pri ZeniMax 
Online Studios. Odziv ob zadevanju tarč in kasiranju poškodb 
je slab, prvoosebni pogled pa neuporaben, ker ima odurno maj- 
hen zorni kot (FoV), zaradi katerega mnogokrat ne vidiš so- 
vražnih specialk. Zato se je najbolje tepsti iz tretje osebe. Naj- 
bolj sem razočaran, da ni prav nič napredovala umetna pamet. 
Sovragi pač jurišajo nate in ko jih pokolješ, se po nekaj minu- 
tah pojavijo njihovi nasledniki. Meh. 

Ker so liki tako samosvoji, skupinski boji zahtevajo nekaj komunikacije. A 
ko-stečejo, so eden vrhuncev špila. Ne razočarajo niti močnejše zverine. 

NAROČNIŠKE TEGOBE 


Elder Scrolls Online za igranje zahteva aktivno 
naročnino, kar za sabo potegne kaprice. Tiste, 
ki so jih veterani masovščin vajeni, ne pa tudi 
novodošli frpjaši, ki so se 'onlajnov' doslej 
izogibali. Med njimi je tista, da se moraš na- 
ročiti zgolj zato, da izkoristiš mesec igranja, ki 
si ga pridobil z nakupom igre. To pomeni, da 
moraš v spletno stran vnesti bodisi številko 
kreditne kartice, PayPalov naslov ali številko 
predplačniškega gamecarda, preden lahko sp- 
loh prvič stopiš v igro! Veliki 'one free month 
included" na škatli gor ali dol. 
Ta lastnost je vznejevoljila mnogo tistih, ki so 
prvič resno zakoračili v mmorpgje. ZeniMax bi 


Sogovorniki so zabavne pojave in vanje je moralo res i 
no —. Kasneje v igri dialogi dobijo več kočljivih možnosti. 


elika obleganja utrdb v Cyrodiilu. PvPjaš lahko sicer J 
stopnjo, če se ti zahoče, a:za takšne ofenzive je obvezna. 


ti ogrom 


lahko postopek izpeljal manj boleče, saj ostale 
tovrstne igre opisano prakso vse bolj opušča- 
jo. Na zahodu je nismo uzrli od izida The Old 
Republica. Namesto tega pa je situacijo dodat- 
no zapletel, saj servis ob vnosu plačniške op- 
cije to dejansko 'preizkusi' s polno ceno eno- 
mesečne naročnine! Se pravi, kreditno kartico 
terja za 13 evrov, ki jih sicer takoj vrne, a če v 
tistem trenutku na računu nimaš dovolj denar- 
ja, se lahko za igranje obrišeš pod nosom ozi- 
roma moraš iti jokat na podporo. Tam se te 
deklarirano usmilijo in ti uredijo dostop brez 
polne denarnice, a so trenutno zasuti z zahtev- 
ki in postopki se vlečejo. Tega doslej drugi 
mmorpgjiski založniki niso počeli in ZOS si to- 
zadevno zasluži črno piko. 

Opisanim nerodnostim navzlic je boj v splošnem pozitivna izkušnja. 
Predvsem pa je vzdušno spojen z napredovanjem tvojega lika. Ne moreš 
ga sicer razvijati tako svobodno kot v ostalih Elderjih, kjer lahko poljubno 
krepiš vse veščine. V TESO namreč na štartu izbereš enega od štirih po- 
klicev. Zmajski dragonknight je za boj od blizu na gobec in se lahko za 
kratek čas prezmaji v polzmaja. Tudi templar ima v rokah težko kladivo, 
a razen tega bolj zdravilske veščine. Nightblade se skriva v temi in reže 
vratove, dočim sorcerer cvre vse po spisku od daleč. 

A vendarle si pri levelanju manj uklenjen v začrtano pot kot pri drugih 
mmorpgjih. Izbrani poklic liku pripoji tri veje veščin, medtem ko so vse 
ostale, vključno z orožji, na voljo vsem! To pomeni, da lahko coprnika 
izuriš v vihtenju dvoročnih krepalic in kostkote z macolo mlatiš po loba- 
njah. Veščine se takisto krepijo z rabo kot v ESjih. Po drugi plati se posa- 
mezne odklepa s pikami, ki jih je omejeno število in moraš bojevnika 
vseeno previdno osredotočiti. Te točke dobiš ob generalnem levelanju li- 
ka do petdesete stopnje, kvestanjem in z zbiranjem kristalov, raztresenih 
po Tamrielu. Še en povod za raziskovanje! 

S tem razvoj ne konča. Nekatera drevesa sposobnosti se odprejo le s 
kvestanjem, med njimi coprniškega in bojevniškega ceha. Redki med 
vampirji in volkodlaki te z ugrizom okužijo, kar ti odklene vampirsko ter 
kosmatinasto linijo! Ima pa to svojo ceno, saj moraš zahrbtno piti ljudem 
kri, sicer fašeš ranljivost na ogenj, kar je v boju z igralci hitro pogubno. K 
sreči se da okužbo pozdraviti. Delno svobodnjaški pristop k napredova- 
nju je pomemben razlog, da z veliko vnemo hodiš okrog in izpolnjuješ na- 
loge. Hvalevredno je, da ni pretiranega občutka tlake! 


Več mečev, večja bolečina 

Tako pri popotovanju kot tepežu lahko večino igre preživiš sam. TESO je 
absolutno mogoče v dokajšnji meri odigrati kot solerski frp. A nekateri 
odseki so ti s tem zaprti. Že minišefov in portalov se je najbolje lotevati v 
druščini štirih. V temnicah pa boš osamljen klavrno poginil. Enajst ječ 
premore Tamriel ta hip in so standardne sorte: s pripovedjo, ki tvojo gručo 
popelje skozi množice nakaz in minišefe do končnega zlobca. Kakopak so 
instancirane, to pomeni, da ima vsaka partija igralcev lastno inačico. 

V njih si priča tako pozitivnim kot negativnim hecnostim. Spričo univer- 
zalneje izučenih bojevnikov je med bojem laže menjati vlogo kot v WoWu. 
Če denimo templar škripne, lahko ponavadi za krajši čas njegovo vlogo 
prevzame kdo drug. A ko padejo glavne gnusobe, opaziš, da na sebi ni- 
majo nujno koristne opreme. Ta je namesto tega raztresena po skrinjah, 
zato je pri plenjenju grobnic dosti dirkanja od enega zaboja do drugega, 
pri čemer se za izkupiček ne meče kocka, ampak ga zaseže taprvi. To 
bodo morali ZeniMaxovci porihtati, ker je prelahko zlorabiti. 

Prvi raid - množični napad na najhujše sovražnike - dospe v prvi poso- 
dobitvi igre v naslednjih tednih. Tamkaj bo v druščini dvanajst ljudi, na- 
grada pa najboljši oklepi in krepelca. Slednje bo predstavljalo poglavitni 
način napredovanja po dosegu petdesete stopnje. A za njihovo uporabo 
ne bo dovolj le polaganje šefov, saj boš potreboval visok 'veteranski čin', 
ki ga boš pridobil s kvestanjem. Kljub tej finesi je videti, da bo TESO v 
endgamu šel po podobni poti ponavljajočega se raidanja vedno bolj za- 
hojenih šefov kot drugi mmorpgji, kar je rahlo razočaranje. 


Cesarja pod gilijotino 

Bolj od boja z zvermi, PvEja, zato obeta haranje po Cyrodiilu, osrednji 
provinci Tamriela z glavnim mestom, kjer se razplamteva Vojna treh zas- 
tav, frakcijski spopad med igralci. Molag Bal je namreč za svoje nečedne 
nakane omrežil samega imperatorja v prestolnici in vsi narodi se podajo 
k sredini kontinenta, da bi po svoje uredili nastali kaos. Seveda bi bilo 
dolgčas, če bi znali sodelovati, zato so razdeljeni v tri sprte frakcije: Ald- 
meri Dominion z vilini in mačkastimi khajiiti, Daggerfall Covenant z Bre- 
zilskimi argonijci. Od tega, katero od devetih ras izbereš, je odvisna tvo- 
ja pripadnost. Razen če si frajer in imaš imperialno edicijo igre, ki te os- 
vobodi teh omejitev in doda imperijsko raso. 

Vsaka od treh frakcij ima spočetka svojo tretjino Cyrodiila in igralci 
skušajo z napadi ter obleganji zaseči tuje utrdbe. Z njimi dobijo kopico bo- 
nusov in odprte poti za nadaljnje naskoke. Ko jih bodo nakopičili dovolj, 
bodo lahko sprožili napad na glavno mesto Imperial City in se polastili tro- 
na. V času pisanja teh vrstic se ofenzive šele začenjajo, saj igralcev na 
zadnjem levelu še ni dovolj. Predvidoma naj bi kampanje trajale okoli tri 
mesece in nadejamo se poročanja z bojišč v kateri prihodnjih številk. 

Stati iz oči v oči z monstrumi 
led neuporaben. Beštije sp 

Še vedno Elder Serolls 


Popis dogodivščin v internetnem Tamrielu 
je v tem trenutku vse prej kot dokončen. O 
naravi endgama je težko trdno sklepati, ro- 
kodelstvo ima velik potencial, a njegov uči- 
nek je ta hip težko oceniti. Vendarle pa lah- 
ko odgovorim na dosti vprašanj. ZeniMaxo- 
vemu studiu je uspelo ohraniti mnogo pridi- 
ha temeljne franšize in napraviti igro, kate- 
re obiska nikakor ne obžaluješ. TESO te z 
zanimivo okolico in navdušujočimi zgodba- 
mi elegantno potisne v sebi lasten način 
igranja, kjer ne dirkaš proti končni stopnji, 
marveč uživaš v raziskovanju in kvestanju, 
ne dosti različnemu od odklopljenega frp- 
jstva. Boj je dober, predvsem pa navduši 
svobodnjaški razvoj lika. 

Po drugi plati je opazno pomanjkanje izku- 
šenj avtorjev z masovščinami, saj so neka- 
teri pristopi v ječah slabi, mestoma moti 
nadzor in kakšno stalnico mmorpgjev pre- 


| mai na ZANA (O. OVEN: 
M Streljanje z lokom in čarovniškimi palicami je deloma samodejno. Na- 
meriti moraš le približno, da strelica ali 


Večina modernih mmorpgjev navduši z okolico in v TESO rad obstaneš M 
sredi obsijanih vrtičkov. Seveda špil pozna menjavo dneva in noči. 


ognjena krogla zadene tarčo. 

je na moč napeto -akaj,ko je prvoosebni po- | 
ecialke nakažejo na tleh, ki jih sploh ne vidim! 

Luskasti 
stolpu. Brez konjskega oklepa, a z mal- 
ho pričevanj pod roko. 


jezdi proti belemu 


Elder Scrolls, kot se zagre w razisko- 
vanje in kvalitetne naloge v bogata, 
živa, lepa okolica v razvoj lika v akci- 
jsko mlatenje v pomanjkljiv nadzor 

začetniške nerodnosti % premalo ino- 


vacij % naročnina 


več so rezali, na primer minikarto. Pa v oči 
bode naročniški model. Ko pljuneš dobrih 
50 evrov za škatlo, jih moraš vsak mesec 
odšteti še 13. Že res, da TESO rade volje 
priporočim za nekajmesečno igranje. Težko 
pa si predstavljam, da bo ob konkurenci 
free to play naslovov v Tamrielu mnogo lju- 
di ostalo na daljšem delovnem dopustu 
mlatenja pošasti in tolovajev. 

ZNAČKE, MAGNETI, odpirači, obeski, ogledala, 
ogrlice, prstani, uhani in voščilnice. v: 


ZAŠČITITE SVOJE 
MOBILNE DOGODIVŠČINE Z 
ESET MOBILE SECURITY 


Predstavljamo drugo generacijo ESET Mobile Security 
za zaščito vaših Android telefonov in tabličnih 
računalnikov. Brezskrbno nakupovanje, povezovanje 
in nameščanje aplikacij. Zanesite se na preizkušeno 
tehnologijo ESET NOD32 in zaščito pred krajo 
Anti-Theft, ki vam lahko pomaga v primeru izgube 
vaše naprave. Na voljo v brezplačni in premium 
različici! 


Več informacij najdete na www.eset.si 


GET IT ON 
| p> Google play 

IGROVJE 


a sodobne igre je značilno kopiranje in mešanje že upora- 

bljenih idej. Kar igralci sprejemamo - očitnim klonom se 

posmehujemo, toda kakor hitro je vsebina namiksana iz ra- 

zličnih virov, imamo to za nekaj izvirnega. Tako je pri Mer- 
cenary Kings, novejši ljubljenki indiejanske skupnosti, ki jo neka- 
teri kujejo v zvezde in opevajo kot eno najbolj originalnih stvaritev 
leta 2014. Znabiti res tako razmišljaš, če poznaš le igre za PC. Ako 
si seznanjen s konzolnimi naslovi, pa ne moreš spregledati kristal- 
no jasnih navdihov, ki so jih Tribute Games uporabili pri kovanju 
svojega špila, financiranega na Kickstarterju in dolgo ponujanega 
v Steamovem early accessu. 


Strelski časoplov 


Prevzameš vlogo najemniškega soldata, ki iz džungelskega opo- 
rišča v okviru lahkotne in nepomembne zgodbice hodi na krajše 
misije v sovražno okolje. Tisto pod nadzorom strašanske organi- 
zacije C.L.A.W., Cybernetic Loyalist Active Weapon, ee, Clan. Ni 
le kockasta grafika šestnajstbitna, kot bi ušla z amige, tudi nadzor 
je tak, saj je moč s čokatim likom streljati le v štiri smeri. Na srečo 
lahko legaš po tleh, kar je koristno pri sovragih, ki krogle pošiljajo 
v višini prsnih bradavičk, metke razpošiljaš med skoki, pre- 
močrtno suvaš z rambovskim nožem in kadarkoli polniš orožje. To 
storiš tako kot v Gears of War - pritisk gumba (joypad je zelo pri- 
poročljiv!) ob pravem času pomeni instatno zamenjavo nabojnika, 
ob nespretnosti pa nekaj časa ne moreš razpošiljati krogel. Prav 
tako plezaš po lestvah, se spuščaš po poševno napetih vrveh in 
prepade premaguješ z na piksel natančnimi skoki z robov plošča- 
di. Te so sodobnemu očesu včasih slabo vidne - da jih hitro opa- 
ziš, se moraš privaditi ali biti vajen starih časov, ko so police do- 
stikrat komajda izstopale od ozadja. 

Vojaku, ki mu lahko izbereš spol in ime ter spremeniš barvo, ni 
moč očitati pretirane neokretnosti. Ni pa gibčen kot Bionic Com- 
mando ali nindža Strider, saj nima dvojnega skoka in se ne oprije- 
ma stropov. Zato je treba biti v obračunih previden in precizen. 
Sovražniki, med katere sodijo nasprotna soldateska, hodeči in le- 
teči roboti ter plazmo bljuvajoči polži, so načeloma statični. A ne- 
kateri vseeno furijasto priletijo nadte, drugi pa te streljajo, obme- 
tavajo z bombami, kurijo z ognjenometi in s kopji žokajo skozi 
'tla'. Pravilo je, da šibkejši, kot so, hitreje oživijo, zato se stalno 
soočaš vsaj z masovnim pritiskom. 

Drugače povedano, stalno nekaj počneš, in to precej vznemirljivo. 
Ob neprevidnostih si namreč ob lep kos energije, kar nato botruje 
izgubi življenja. Enega od zgolj treh! Resda se krepčaš s paketi 
prve pomoči in hrano, vendar obojega bodisi ni dosti, bodisi je v 
taborišču dokaj drago. Druga možnost je, da greš brucewillisov- 
sko okrvavljenih podplatov postavat v bolnišnično stavbo, kar tra- 
ja. Medtem pa ura neusmiljeno teče, kajti sleherna odprava je 
časovno omejena. Se ti mudi in boš tvegal ali si lahko privoščiš 
krepčilen oddih? Ti povej. 


Lego puške 

Če bi bili Mercenary Kings enostavna rešetalna arkada, v kateri bi 
zgolj tekel z leve na desno in izvajal genocid, bi bilo to vprašanje 
manj pereče. Vendar je kljub zunanjosti, sorodni Metal Slugu, 
kompleksnejši. Stopnje, kamor te pošlje klišejsko rjoveči general 
v tekstu z velikimi začetnicami, so nelinearne in dokaj obsežne. 
Dosti je prehodov v nove dele, od koder sveže odkriti predori in- 
stantno peljejo v druge konce osrednjega kvartirja. Tu so zaprta 
bunkerska vrata, ki jih je treba razsuti z eksplozivom, tega pa prej 
najti, kanalizacija, narava in stavbe, v katerih te pričakajo dobrote 
- ali brdavs, ki te ustreli v fris. Pa majhne šefovske arene, ki jih je 
več na nivo in med katerimi se glavar naključno seli. Če ti eden od 
takih in drugačnih glavarjev, zvečine robotov s preprostimi vzorci 
napada, uide, moraš do naslednje arene, s čimer tvegaš vmesne 
poškodbe ali smrt. V pomoč ti je zemljevid, na katerem je označen 
cilj, ne pa tudi, kje si že bil. To si moraš zapomniti. 

Postopek igranja je jasen. V nivo se, tako kot v Dark Souls, sprva 
odpraviš čuječe in neambiciozno. Uspeh pride šele, ko okolico, ki 
jih je precej, od džungelske do mestne, skozi opravljanje misij zla- 
goma intimno spoznaš. In ko si okrepiš opremo, saj je vic ravno 
toliko kot v streljanju in skakanju v pobiranju elementov, ki jih 

Dokler nisem kupil puške v obliki sekreta, ki pljuva kislinske naboje (pre- 
več solate pojedu!), so mi sovražniki s ščitom najedali. Potem nič več. 

puščajo mrtvi tolovaji ter jih najdeš v zabojih. V zame- 
no za blago, aluminij, železo, baker, fosfor in podobno 
ti zavezniki v oporišču ojačajo oklep in nadgradijo nož 
ter strelno orožje. Slednje tvori več delov, od kopita 
prek cevi do streliva, kombinacijo pa ustvariš po želji. 
Lahko imaš močan, počasen pihalnik ali hitrega ter 
šibkejšega, z ognjenimi naboji, kislinskimi, ki topijo 
kovino, ali takimi, ki gredo skozi zidove. Močnejše kot 
je krepelo, težje je, kar lahko vpliva na gibanje. Se 
pravi natanko, ampak res do pike tako kot v prosla- 
vljeni Capcomovi tolkalki pošasti Monster Hunter, 
presajeno v okolje od strani gledane streljanke. Toli- 
ko o blazni izvirnosti. 


Tisti drugi farmerji 

Prav ta zasnova je največja cokla. Dočim je v Monster 
Hunterjih bojevanje vseskozi zanimivo in globoko, v 
Mercenary Kings zaradi manka kompleksnosti in pre- 
prostih vzorcev nasprotnikov kmalu postane nekoliko 
rutinsko. Sploh ko nabaviš orenk pokalico - tedaj 
špil, ki je spočetka konkretno težak, nenadoma po- 
stane lahek. Številne misije pa od tebe znova in znova 
hočejo, da farmersko nabereš terjano količino vna- 
prej določene robe. Včasih je ta pospravljena v vna- 
prej določene kotičke, drugič so dropi naključni. 
Krepka dolžina, saj v igro zlahka vložiš petnajst ur in 
več, gre na rovaš takih duhamornosti. Motijo tudi 
občasni hrošči, ki jih razvijalci s popravki ne odganja- 
jo zadosti hitro. En recimo vpliva na dvig čina. 

Je pa res, da je izgubljanje v rutini prijetno na svoj 
način, podoben Diablu. Zbiranje robe, kovanje boljše 
opreme in učinkovito uničevanje tečnob dejansko je 
privlačno in na svoj način zabavno, čeprav na daljši 
rok ne terja dosti veščine. Nič čudnega, da so mnogi 
zadovoljni odjemalci z Japonske, kjer ta sorta iger 
posebej vžge. Svoje pridoda sodelovalno večigralstvo 
na enem sistemu ali po internetu, kjer se lahko na mi- 
sijo odpraviš v družbi do treh tovarišev in narediš ult- 
rakonkreten raztur, čeprav je s tem igra še lažja kot 
sicer. Pa, kakopak, izredno lepa pikselartasta grafika, 
ki veliko da na podrobno, humorno in krvavo razpa- 
danje sovražnih teles. (Tribute Games so prej izdelali 
istovideznega Scotta Pilgrima.) Ter občasno hecanje 
na rovaš filmov iz devetdesetih, ko greš na primer v 
eni od misij onesposabljat ponorelega kuharja. Kako 
se kliče naloga? Under Siege! 

Devetnajst evrov na Steamu ali v Playstation Storu za 
PS4 je malo preveč, so pa Kralji ravno ta mesec na 
konzoli zastonj v okviru PS Plusa. Če ga imaš, le izko- 
risti darilo. 

pet se počutim kot branitelj iger, ki ob splovitvi 

v marsikaterem velikem mediju naletijo na ka- 

tastrofalen odziv. Tako je bilo s Castlevanio: 

Lords of Shadow 2 prejšnji mesec in enako je z 
Yaibo, poniglavim odvrtkom ugledne serije Ninja 
Gaiden. Morda so opisovalci pričakovali drugačno, 
bolj tradicionalno tretjeosebno sekljačino, nemara so 
bili tisti odprtejših misli na dopustu. A na vsak način 
sem mnenja, da si lahkotnejši Yaiba ne zasluži tako 
žolčnih trganj na kosce, kot jih je bil deležen. Saj ne, 
da je blazno kakovosten, in ne uvršča se med naj- 
boljše predstavnice žanra, kjer z železno pestjo vlada 
sorodnik Ninja Gaiden Black. Nikakor pa ne gre za 
neigralen ščiš in polomljen griš, ki bi si ga Ryu Haya- 
busa mimogrede očistil s čevlja. 


Smeh je pol smrti 


No, pustimo herojskega nindžo Ryuja, običajnega pro- 
tagonista Gaidenov. Tokrat je on glavni sovražnik, 
igramo pa kot konkurenčni mečevalec Yaiba, ki v 
spopadu s Hayabuso izgubi roko, oko, ledvico, prepu- 
cij in jajca. Ko ga s kibernetsko tehnologijo prebudijo 
v življenje, je poln umetnega udovja. Zato je hud in se 
zaveže k maščevanju. To se odlično vklaplja v načrte 
hispanskega kriminalca, ki stalno žuli martinije, in 

joškače, ki ti svetuje po radiu. Z njima je povezan iz- 
bruh zombijske infestacije, ki okuži prebivalstvo in po 
nivojih razmeče kup Yaibo ogrožajočih trupelc. 

Ne, od zgodbe ni nič, kot je za Gaidene značilno. Poja- 
vi se isti komajda razumljivi in smiselni fabulativni 
šmorn, kot smo ga vajeni. Le da tokrat slovesnost na- 
domesti nesmisel, pomešan s črnikavim humorjem 
nakajenih najstnikov. Yaiba denimo fukne v valjar 
zombija z butastim frisom, ki ima nekajsekundno uga- 
buga debato z drugim kadavrom, dokler ne obupa 
nad njegovo zabitostjo in tovariša zgazi. Drugod med 
petmetrske ženske noge, ki se dvigajo iz strehe, prile- 
ti tovornjak, in še drugod en zombakelj drugega prosi 
za ogenj, ki ga nato dobi - kot veleplamen iz gobca 
požarnega gnilobneža! Ali pa pri obisku cerkve zado- 
nijo orgle in Yaiba pripomni: "I thought | was the only 
one playing with organs!" 

Nekomu se ne bo zdelo prav nič smešno, sam pa sem 
se režal kot počen maček, vesel židane odbitosti, ki se 
ne jemlje resno. Kljub temu smešnost prepredajo črni- 
kave kapilare, ki napajajo samega Yaibo - temačnega 
klovna, ki bi te v sekundi evisceriral in se mu ne bi 
zdelo vredno niti poscati na tvoje truplo. Saj ima prav. 
Navsezadnje bi bil tedaj le eden v nepregledni množici 
živih mrtvecev, ki se vračajo pod rušo v ihtavo nare- 
zanih koscih. 

Pa jaz, pa ti, 
pa židana katana 


Yaiba je enako nepopustljiv in skoraj tako eleganten 
klavec kot Hayabusa. Pravzaprav se slogovno v mno- 
gočem zgleduje po zapriseženem sovragu. Nima sil- 
nega zmajskega meča in ne zna skakati, zato pa s sti- 
skanjem gumba (če se le da, kajti tipkovnica je pre- 
več nerodna) hitro šviga po prostoru ter deli smrt s 
tremi osnovnimi orožji. Eno je meč, drugo pest in tre- 
tje cepec. Prvi deli srednje močne zarezljaje, druga 
mogočno tepe, dočim je oblečena ketna od kavasa- 
kija namenjena šibkemu vihtenju v krogu za rahlejše 
poškodbe celotnih sovražnih trum. Poleg tega zna 
Yaiba blokirati in kontrirati, če obrambo stisneš, tik 
preden napad zadene. Zelo pomembno je usmrčeva- 
nje oslabljenih gnusob s klicajem nad sabo. Junak te- 
daj plane v nekajsekundno animacijo trganja na kos- 
ce, robljenja betic in teptanja čeljusti v tla, kar sprem- 
ljajo izdatni pršci krvi, v zameno pa je morebiti dele- 
žen povračila življenjske energije. Sproti polni še me- 
rilnik krvave pohote, ki za kratek čas omogoči po- 
spešeno in nekaznovano udrihanje, ter nabira izkuš- 
nje za samoumevno nadgrajevanje veščin. 

Sliši se dokaj standardno in tudi je, kajti daleč od te- 
ga, da bi NGZ nanovo pisal zakonitosti zvrsti. Obra- 
čuni so bolj na izi kot v osnovni seriji, saj besen knof- 
odrk vodi do silovitih kombinacij, ki učinkovito redči- 
jo zombijske horde. Slednje padajo neprimerno lažje 

kot redkejši, trdoživi in brutalno nevarni nasprotniki, 
s kakršnimi se je primoran ubadati Hayabusa. Pri 
šefih, ki so za spremembo bolj gibljive sorte, znaš si- 
cer hitro podleči, a je nadaljevalnih točk veliko. S te- 
ga stališča je Yaiba nekakšna vstopna točka v uni- 
verzum Ninja Gaidenov, sloveč po hardcore nepopu- 
stljivosti in težavnosti. Na to cikajo tudi enostavne 
ploščadne sekvence, kjer se Yaiba ob GTEJsko ri- 
tmičnem stiskanju knofov vihti skozi luft in kot veter 
teče po ravnih površinah, ter ugankice. Pri teh je tre- 
ba različne zombije metati v objekte, na primer elek- 
tričnega v napravo, ki odpre vrata, in ognjenega v 
prepreko, da jo raznese. Pri tem imaš zvečine mir za 
razmislek, brez sovragov in z miroljubnimi zombiji, ki 
v kotih igrajo 3DS. 


Elementarno, dragi Ryu 


Vendar mlatenje ni brez kakovosti in globine. Zlasti 
mrtvakov. Tu so navadni kanonfutrski, ki znajo biti 
nevarni, ko jih prerežeš na polovico in trup pohabljen 
lazi za tabo ... taki, ki nosijo bombe in jih sčasoma 
raznese ... električni, ognjeni in kemični, ki te poško- 
dujejo vsak na sebi značilen način (štrom, ognjene 
krogle, kozlanje nesnage) ... pa kup nenavadnih mi- 
nišefov, od rokoborskega metalurga prek neveste, ki 
frli po zraku, do robotskega psa, zblaznelega klovna 
in plamenečega debeluha, ki najeda z razbeljenim 
šnopsom. Vsi imajo več vzorcev obnašanja in moral 
boš paziti na to, kako se odzivajo v določenih situaci- 
jah. Drugače boš ne glede na nekoliko večjo lahkot- 
nost yaibal ježa. Pomaga tudi študiranje sestavljanja 
kombinacij, saj te slepo drgnjenje knofovja ne pripe- 
lje do konca. 

Čez čas se pritok variant sicer ustavi, zato pa nastaja- 
jo nove naveze, ki bitke napravijo še kako adrenalin- 
ske. Predvsem zato, ker zombiji vplivajo eden na dru- 
gega. Ogenj se recimo ne razume z elektriko in zdru- 
žek tega dvojega naredi velikanski rompompom. Ta 
je lahko v škodo vsem, če s šviganjem po prostoru in 
eliminacijo ključnih tolovajev ustvariš pogoje za to. 
Ko te zasleduje bombaški zombi, ga lahko spelješ do 
večjih neprijateljev, kar ti olajša delo. Prav pridejo še 
začasna orožja, ki nadomestijo cepec, na primer nun- 
čaki in raketomet. Takisto je važno, da navadne sov- 
rage, ki kolovratijo med močnejšimi, pobijaš z mislijo 
na pritok življenjske energije. Ne da vse z andahtjo 
poflodraš na začetku bitke, nakar se nimaš od kod zd- 
raviti, saj Yaiba ne vlači s sabo arcnij kot Ryu. 


Pol sklede riža za zamah 


Je pa res, da bi lahko bili določeni elementi storjeni 
bolje. Četudi so zahodnim razvijalcem Spark Unlimi- 
ted pomagali Japanci, med njimi Mega Manov oče 
Keiji Inafune, se opazi, da Ninja Gaiden Z ni povsem 
domišljen ter zloščen izdelek. Predvsem zna biti akcija 
slabo pregledna, saj fiksna kamera v trudu, da bi 
zaobjela celotno bojišče, včasih kaže mravljinčasto 
drobne like. Ob tem se Yaiba občasno izgubi v nasko- 
ku nasičenih barv sicer krasnega, cel-shaded gra- 
fičnega sloga, kar je smrtonosno. Zlasti pri določenih 
poglavarjih, ki so tako kruti, da ti na normalni težav- 
nosti z enim zamahom poberejo tričetrt energije. Ti 
ostri poskoki zahtevnosti, ki jih je v zadnji tretjini kar 
nekaj, znajo odvrniti od igre, ki te dolgo carta. Boš že 
videl, ko bo Yaiba dohitel Hayabuso - v njunem zad- 
njem srečanju ni zastonj ostal brez četrt telesa. Prav 
nič špilu ni v ponos niti pusta okolica, polna kanaliza- 


cijskih rovov, rafinerij in zapuščenih trgov, kjer v red- 
nih presledkih čakajo arene z nasprotniki. Igralci Ninja 
Gaidenov bodo sicer opazili namerne podobnosti, a tu 
bi se lahko odvrtek zavrtel po svoje. Na bolje. 
Kronski minus je slaba vrednost za denar. Kampanjo 
daš na običajni težavnosti skozi v sedmih urah, igra- 
nje na višji pa zaradi vseeno plitkejšega borilnega si- 
stema, kot ga imajo prvaki žanra (NG Black, Bayo- 
netta, Devil May Cry, Metal Gear Rising ...) ni zares 
upravičeno in privlačno za hardcoraše. Saj je zabavno 
in fajn, a mu manjka pika na i, ki jo je znal postaviti 
stari Team Ninja. Nekaj privlačnosti prispeva iskanje 
skrivnosti, ki razširijo zgodbico in povečajo zdravje, a 
ne dosti. Drgneš lahko še posamične misije za rezultat 
in se ubadaš z odklenljivim alternativnim modusom, 
ki akcijo prestavi v pogled od strani kot na starih kon- 
zolah in uživa v neusmiljenosti. Toda za Yaibo celo v 
digitalni inačici za PC terjajo 60 evrov, enako kot na 
PS3 in X360. Za tisto, kar nudi, bi moral stati pol toli- 
ko. Zato čuj sneti nasvet: če imaš rad sekljačine oziro- 
ma iščeš nekaj lahkotnejšega od tipičnega predstav- 
nika zvrsti, počakaj, da cena pade, nakar le postani 
slabi nindža, ki dobrega lovi. 


Sneti pride na nindža žur s Hayabuso, a naleti na 
veliko krvavo yaibačino. 


dinamičen boj z merico globine v 
raznoliki sovražniki v raznolikih si- 
tuacijah v simpatična adolescentna 


zayaibancija v preglednost zna biti slaba x ostri 
skoki težavnosti x kratka in brez prave vrednosti 
za denar x 


4] 


'D,TO KILA 
HOse 


ANALI 


Ob izidu Yaibe, prvega novodobnega 


Ninja Gaidena za PC, se 


razlitih oči in odrgnjerlih palcev zazre v minu- 


lost dolgotrajnega in (strabo)spoštovanega pobijalskega niza. 


akor toliko starih serij,.ki 

datirajo v jursko dobo inte? 

raktivne zaba, se je Ninja 

Gaiden začel na avtomatig. 
"RUBaynega leta 1988 je to bi- 

lo, ko so bili midškigani ubijalci iz senc 
hudo popularni. Teddjeno. prvikrat 
srečali nindžo Ryuja Hayabuš0.' Po 
mestu je hodil na desno, z mečem v 
slogu Double Dragona klal barabe in 
bil videti kot na moč zajeban silak. K 
temu je pripomoglo oblačilo, ki je pu- 
stilo razgled na mišičaste roke. Te so 
obdržale zanikrne predelave za doma- 
če platforme, od spectruma do amige, 
ki so v Evropi izšle kot Shadow War- 

riors. 


Če avtomat z Ninja Gaidenom ugle- 
daš v kaki zakotni beznici, daj lastni- 
ka nemudoma na karate in mašino 
odtuji. Itak na njej samo čike ugaša. 


Sprva v 2D 


A tisti Gaiden pomni malokdo. Dosti 
večji vpliv je imela istoimenska igra za 
Nintendovo konzolo NES, ki jo je pri 
istem založniku Tecmu razvila druga 
ekipa. Čeprav si jo ravno tako gledal 
od strani, le da z rahlo vizuelno izome- 
trijo, je zavrgla avtomatno zasnovo in 
izdelala akcijsko avanturo, kjer si se ta- 
ko boril kot skakal in spremljal zgodbo. 
Pognal jo je dramatični obračun med 
nindžama na nočnem polju. Poraženec 
je bil Ryujev oče in sin je odpotoval v 
Ameriko, da bi razkril zaroto. Dotična 
je vključevala agencijo CIA, kultiste in 
oživljanje demona. V žanru beatemu- 


P$e se štorijam dotlej ni ravno posve- 
čal8 dosti pozornosti. Ninja Gaiden pa 


; je bil z mnfgimi vrtfesnimi animacijami 


drugačen. 

Vseeno se je Gatden, kakih blazno 
kul zvenu com le 'sjragaska zgodba', 
v anale zapisal z dvojirt drugim. Eno je 
bila odzivnost junaka, ki je švigal po 
zaslonu, se zaporedoma odganjal od 
površin, mahedral z bajeslevnim zmaj- 
skim mečem, metalsšurikene in čaral. 
Pravi užitek je bilo po mestu, železniš- 
kem mostu in votlinah uničevati člo- 
veško zalego, živalske sovrage in spa- 
ke iz onstranstva. No, vsaj če si bil sp- 
reten, kajti igra je bila za mnoge pre- 
težka, po čemer najbolj slovi. Resda si 
imel zalogo energije in neskončno 'že- 
tonov' za nadaljevanje. Toda capini so 
bili trdovratni in še zdaleč ne statični. 
Številni so te napadali z daljave in ker 
si imel omejeno zalogo metalnih zvezd, 
si se jim moral približati, kar je bilo 
idealno, da so ti spili energijo ali te spe- 
hali v prepad. Hkrati so oživili že ob 
krajšem postanku ali premiku nazaj. 
Zaključek je bil razdeljen na tri šefov- 
ske dele in če si umrl pri kateremkoli, 
si se znašel na začetku prvega. 


Grafika v enici za NES je sicer primiti- 
vna. Toda če zadevico poženeš v 
emulatorju, kot je FCEUX, nemudoma 
začutiš gladkost gibanja in bojevanja. 


Kljub zafrknjenosti - ali zaradi nje - je 
NG dobil dve nadaljevanji, obe za NES 
in s podverzijami za druge sisteme, ce- 
lo za PC. Dvojka s podnaslovom Dark 
Sword of Chaos je leta 1990 uvedla 
bolj razgibane nivoje, kjer si se znašel 
na drvečem vlaku in se na gorskem po- 
bočju upiral vetru, ter Ryuju dala moč 
ustvarjanja dveh senčnih kopij sebe. 
Temu navzlic ni bila prav lažja. A oba 


naslova skupaj je dala v koš sadistična 
trojka, Ancient Ship of Doom (1991). 
Demone so zamenjali biološki eksperi- 
menti in roboti, pri čemer se gravži niso 
respawnali v nedogled. A v zameno je 
Ryu izgubil tako tvorjenje klonov kot 
neskončne žetone. Japonci so imeli 
vsaj gesla, s katerimi so beležili napre- 
dek, Američanom in Evropejcem pa je 
Tecmo vzel še to. Morda je šla serija 
nato po nekaj izletih na game gear in 
master system na led zato, ker so vsi 
igralci pomrli od izčrpanosti. 


Potem v 3D 


Trinajst let, do 2004., je trajalo, da je 
Ninja Gaiden oživel. A kako! Skupina 
Team Ninja je pod vodstvom pregovor- 
no norega dizajnerja Tomonobuja Ita- 
gakija - črni špegli, odnos rock zvezde - 
udejanjila slovito trirazsežno sekljačino 
za xbox. Ta je obdržala gibčnost in pre- 
cizni nadzor nad Ryujem, dala pouda- 
rek skakanju in se zavila v borilni sis- 
tem, ki ni prenašal površnosti. Premiš- 
ljen je moral biti vsak blok, izmik in 
udarec, v kombinaciji ali ne, drugače si 
zelo hitro šel pod rušo. In to na nižji 
težavnosti od dveh! Prav občutek, da si 
z zmago nekaj dosegel, zlasti ko te je 
nepravično ovirala še kamera, je najbolj 
vlekel naprej. V nove razgibane stopnje 
in med sveže sovražnike, od rivalskih 
šinobijev prek jeznih samurajev do veli- 
kanskih zombijev ter zobatcev s kriloro- 
kami. Tako dober in priljubljen pri hard- 
core sekljačih je bil novodobni NG, da 
je dobil dve izpopolnitvi - moški Black 


V skladu z japonsko tradicijo znajo 
nindže v prostem padu odbiti rakete, 
se z zenom teleportirati na helikopter 
in mu z jezikom odlomiti rotor. 


za xbox in nekoliko lažjo Sigmo za play- 
station 3 ter vito. 

Mnogi fani smo mnenja, da je NG 
Black vrhunec celotnega niza. Saj ne, 
da bi bil štiri leta pozneje Ninja Gaiden 
2 za xbox 360 (nato na PS3 in viti kot 
Sigma 2) slab - navsezadnje je bilo 
moč v njem sovražnike razsekati na 
kose. Tudi trojka, pri kateri ni bilo več 
Itagakija, ni bila tako zanikrna, kakor o 
njej gre glas, zlasti ne v izboljšani verzi- 
ji Razor's Edge. Niti ni kos dreka ak- 
tualni Yaiba. Pa vendar se zdi, da je 
največ kreativnosti pri sestavi, znanja 
pri tempiranju obračunov in sinergije 
med Ryujem, sovražniki in okolico prav 
v Črncu. 

Če ti sekljalne arkade količkaj dogaja- 
jo, za tvoje dobro upam, da si ga igral. 
Drugače nekje izbrskaj xbox ali xbox 
360, na katerem takisto deluje, in se ga 
loti presto subito. Izvod bo na moji poli- 
ci za vedno. 


Pajkoid za Ryujevim hrbtom simbolizira, da si od tam v 3D-Gaidenih deležen 
marsikakega napada. Nevarnost moraš ZAČUTITI, ne videti. Tedaj si nindža! 

di se mi, da sem v mladih letih poznal 

nekoga, ki si ni želel obvladati kungfuja 

ali karateja, ampak se je potem odselil, 

ker smo ga preveč zasmehovali. Vsa- 
kdo normalen je sanjal o tem, kako mlati ba- 
rabe po temnih ulicah. Ali, še bolje, da se jih 
odkriža s premikom prsta! Stari kitajski moj- 
stri so bojda znali na ta način zadeti kritično 
točko na človeškem telesu, da se je žrtev v 
trenutku zgrudila, izpustila lijavico in za veko- 
maj obmirovala. Babe so vse počistile in v 
tempelj se je znova naselil mir. 


Menažerija pesti 


Tovrstni spretnosti postavi oltar mala neod- 
visnica One Finger Death Punch. Njena zas- 
nova je genialno preprosta in učinkovita. 
Nadzoruješ lično animiran obris možička, 
podkovanega v živalskih formah kungfuja. 
Saj veš, kot v filmih - žerjav, tiger, bogomol- 
ka in to. Nadenj z leve in desne prihajajo ba- 
rabeži, ki jih mora odstranjevati z elegantni- 
mi, toda močnimi udarci. Levi miškin gumb 
sproži zamah na levo, desni na desno. Če ho- 
češ, lahko uporabiš tipkovnico ali kontroler 
(navsezadnje je OFDP najprej izšel na xboxu 
360), vendar je miška najbolj naravna. In to 
je vse, kar se tiče nadzora. Vic je le v tem, da 
zamahneš pravočasno, tedaj, ko je sovražnik 
znotraj aktivnega prostora, ki ga kaže poka- 
zatelj na tleh. Če ga ni tam, zmrzneš kot Jac- 
kie Chan, ko vidi joško, in kasiraš eno na do- 
mine. Ko izgubiš preveč energije, je runde 
konec, medtem ko vsak zgrešeni ali prejeti 
udarec zniža končno oceno. 

Sliši se simpl, in tudi je. Nič drugega ne poč- 
neš kot suvaš, suvaš, suvaš. Levi klik, desni, 
levi, desni, desni, levi. Vendar je občutek bolj- 
ši, kot bi si mislil na podlagi take enostavno- 
sti. Za to je zaslužna hitra narava igranja, kjer 
padeš v ritem in odmisliš zunanjost. Obstaja- 
te le ti in nasprotniki, ki prihajajo vedno hitre- 
je in jih je zmerom več. A nikdar toliko, da bi 
te preplavili oziroma bi se klikot spremenil v 
brezglavo razbijanje. Zmerom imaš možnost, 
da barabam prešteješ rebra, če si zadosti 
spreten in razumeš, kolikokrat je treba kate- 
rega udariti. 

Pri številnih namreč ne zadostuje samo en 
klik. O ne, mnogi barvno šifrirani sovražniki 
prispevajo, da kar nekaj časa ne postaneš 
Vlado Paradižnik, osmi dan. Pridejo zeleni, ki 
jih je treba usekati dvakrat, kraljevski, pri ka- 
terih je treba izvesti točno določene OTE- 
kombinacije, vidne na zaslonu, in modri, ki se 


Beath Punch 


ti izmikajo. Pri teh je zaporedje udarcev vidno 
pod njihovimi telesi. Svoje doprinesejo orožja, 
ki jih pobiraš in z njimi deliš strašno pravico - 
bodala, lok, sablje, krogle, ki se odbijajo od 
rokomavhov, buzdovani, ki jih spreminjajo v 
čežano. Ter občasni šefi z dolgimi zaporedji iz- 
mikov in udarcev, ki jih je treba izvesti brez 
večjih napak. Nazadnje se počutiš kot v ka- 
kem filmu z Bruslijem. Tudi zato, ker prihaja 
do upočasnitev, namenjenih kinematograf- 
skim učinkom v slogu približanja kamere, ko 
se v pršcih krvi lomijo kosti in okoli letijo 
očesa. Med namenoma slabo digitaliziranim 
kričanjem žrtev pa napovedovalec z lažnim ki- 
neskim naglasom stresa popkulturne puhlice, 
kot pritiče blago zafrkantski naravi izdelka. 


Bolj bronasta kot 
zlata žetev 


Ne bom rekel, da za tistih bornih 5 evrov na 
Steamu nisem dobil dovolj zabave ali da ni- 
sem nikdar zašvical in se trudil dobiti platina- 
ste medalje na vsakem nivoju. Vse to sem in 
preveč kritičen ne gre biti. Vdelane so tudi 
spletne lestvice za primerjavo rezultatov s 
svetom. Toda ko je čas, da bi špil prestavil 
navzgor, postal razgiban in pokazal kaj nove- 
ga, se začne vleči. Krepko, kot bi šlo za igrico 
z mobilnikov. Nivoji oziroma spopadi v kam- 
panji so nelinearno postavljeni na širno karto 
in jih je na desetine - nedvomno preveč, upoš- 
tevaje, da je bitk le nekaj vrst v slogu premla- 
ti vse, preden se izteče čas, in uporabljaj sa- 
mo orožja. Cele ure počneš eno in isto, zlasti 
v vmesnih nivojih, kjer poprimeš za svetlobni 
meč in nato minuto rutinsko udrihaš po raz- 
padajočih tolovajih. Isto je v preživetvenem 
modusu, kjer odstranjuješ zaporedne valove. 
In ko upehan opraviš še z zadnjim preizkusom 
na zemljevidu, se vse skupaj ponovi na dveh 
težjih nastavitvah. Tedaj pa je prave zabave 
davno konec. Vem, da so kungfujci mojstri 
zena in potrpežljivi kot bivoli. A kar je preveč, 
je preveč. 


"Ko piješ vodo, misli na izvir. Ko ščiješ, 


misli na morje." Snetijeva modrost je ne- 
usahljiva kot voda, ki prši v pršcu. kot voda, ki prši v pršcu. 


preprosta, učinkovita zasno- 
va v udarno, stilistično do- 
delano tepežkanje , začne 


se konkretno vleči x Silver Dollar Games 

a Pepelnati lokostrelci spadajo med bolj zoprne nasprot- "7 


nike. Dokler se skrivajo v grmovju, jih sploh ne opaziš. 


a 


lackpowder Games so novo ime, vendar se za njim skrivajo stari 
industrijski mački, prebežniki iz Monolitha, ki so nekdaj delali na 
fini grozljivki F.E.A.R. Betrayer je njihov prvenec, zaključek razvo- 
ja pa smo že pred časom spremljali na Steamovem early accessu. 
Predloge skupnosti so vzeli resno in rezultat je nekoliko drugačna igra, 
kot so jo imeli sprva v mislih. Pa je tudi dobra? 


Črnobela skrivnost kolonistov 


Prvoosebnica, ki je v enaki meri strelska igra kot pustolovščina, si ne da- 
je opravka z uvodom, marveč te štiristo let v preteklosti odvrže na obalo 
Novega sveta. Zakaj si tam? Zakaj je vse črnobelo? V daljavi uzreš nekaj 
rdečega. Dekle v ogrinjalu, ki v tvojo bližino izstreli puščico! Ni merila va- 
te, poslala ti je svarilo. Potka te privede do utrdbe, kjer namesto kolonis- 
tov najdeš kipe iz pepela. Vprašanja se kopičijo in odgovore boš moral 
najti sam. K sreči ti je lokalni trgovec na štantu pustil lok in nekaj puščic. 
Ne brez razloga, saj že za prvim ovinkom naletiš na španskega vojaka, ki 
plane nadte. Žareče oči in izpito telo dajeta vedeti, da že dolgo ni več med 
čisto živimi. Fentaš ga dokončno, mu vzameš pištolo in se počutiš neko- 
iko bolj varnega. Za naslednjo rajdo sta še dva zombija. Nameriš, počiš. 
Prvi pade, drugi pa te, ko polniš starinski pihalnik, sklofuta do smrti. Zno- 
va se znajdeš v oporišču, vse, kar si izgubil, je mošnja z denarjem. Dobiš 
jo nazaj, če se vrneš do trupla, preden te znova ubijejo. Kar te bodo, spet 
in spet. A na napakah se učiš, kako nasprotnike pospraviti čimbolj skri- 
voma, da lahko potem območje neovirano preiskuješ. Zgleda sta torej 
Dark Souls in Far Cry. Huda vzora za nizkocenoven naslov. 


Komu zvoni? 


A pravo presenečenje še pride. Ko popraviš zvon v utrdbi in ga uporabiš, 
preskočiš v onostransko različico sveta. Temačno, srhljivo in poseljeno s 
prikaznimi. Ene so odkrito sovražne in zamenjava za španske gardiste, 
druge pa so duhovi priseljencev, ki ti povedo, kaj se je v resnici zgodilo. 
Sami se ne spomnijo skoraj ničesar, spodbuditi jih moraš s najdenimi 
predmeti, zapisi ali informacijami, ki si jih dobil od drugih fantomov. Bolj 
kot napreduješ, bolj se koščki v dnevniku sestavljajo v srhljivo sliko bed- 


x 


Onostranstvo je z mračnostjo še dosti bolj odljudno, vendar manj 
strašljivo. Senca pokojnika ob grobu je prijazna in prosi za pomoč. 


mi očmi ti koj dajo vedeti, da v svetu, po katerem blodiš, nekaj ne štima. 


KYy 


. 


nega življenja zgodnjih ameriških naseljen- 
cev. Fabula, polna nečednih dogodkov, na- 
staja po koščkih in je nenehna spodbuda, 
da odkriješ novega. S tem se hkrati obliku- 
je skrivnost dekleta v rdečem, edinega ži- 
vega bitja, s katerim lahko komuniciraš. 
Raziskovanje je unikatno. Čeravno lahko na 
dokaze naletiš naključno, te špil vodi do 
njih z zvočnimi namigi, ki nakazujejo smer 
in oddaljenost. Ta sposobnost deluje v obeh 
različicah sveta, za tiste, ki imajo težave s 
sluhom, pa je moč vklopiti vizualni prikaz. 
Tako se blodenje spremeni v vzdušen po- 
hod s konkretnim ciljem. Pomembnost 
okoljskih zvokov obenem opraviči odsot- 
nost glasbene podlage, kar še pridoda k vti- 
su žalobne srhljivosti. 


Rdeče nadloge 


Ko opraviš z enim območjem, greš preče- 
savat naslednjega. Osem jih je, težavnost 
pa zvezno narašča. Žal le po številu, ne pa 
tudi raznolikosti sovražnikov. Špancem se 
pridružijo pepelnate figure in mumijasti lo- 
kostrelci, v onostranstvu pa okostnjakom 
družbo delajo leteče prikazni. Na voljo imaš 
le pet orožij. Časovnemu obdobju primer- 
no sta pokalici kljub visoki škodi docela 
neuporabni. Temelj tvojega arzenala vse 
do konca ostajata kratek in dolg lok, tudi 
zato, ker omogočata prikrite uboje z enim 
strelom. Tu je še tomahavk, s katerim lah- 
ko kanalji hitro razčesneš betico. A ko ga 
vržeš, ga moraš pobrati, tako kot puščice. 
Drugače boš pri trgovcu ves denar zagonil 
za municijo, namesto da bi si privoščil kva- 
litetnejše različice orožij. 

Te iz stopnje v stopnjo bolj krvavo potre- 

buješ, kar začne iti na živce. Umetna pa- 
met nebodijihtreba je namreč zanikrna in 
pozna le neposreden juriš ali hiter umik v 
grmovje, zanaša pa se na številčno premoč 
ob tvoji borni zalogi streliva. Če se že pri- 
kradeš za kako skupino, te včasih zaznajo, 
četudi so vsi obrnjeni proč, zagotovo pa, 
ko položiš prvega. Da bi jih posamič kam 
zvabil in fental, kar pozabi. Nakar divje 
prožiš puščice, klatiš s tomahavkom in 
moliš, da bodo prej padli oni kot ti. 


Obetaven hibrid 


Streljanje je šibka točka igre. Betrayer bi 
bil boljši, če bi ga bilo manj, vendar s pa- 
metnejšimi nasprotniki. Tudi skrivanje bi 
lahko bilo boljše. Kar vleče, je razkrivanje 
skrivnosti. Sicer ni izvrstno - pogrešam 
predvsem vejitve, recimo obsojanje ali 
odobravanje dejanj, ki so jih zagrešili prise- 
ljenci, ter razplet glede na posledice odloči- 
tev. Je pa špil prav zaradi tajn samosvoj in 
ga ne gre odmisliti. Če vam je bil recimo 
všeč ruski nebrušeni diamant Cryostasis, 
posezite po njem. Tudi zato, da bomo dobi- 
li morda bolj ambiciozno nadaljevanje. 


namesto preživetvene grozljiv- 
ke izkusi nadpovprečno nadnaravno de- 
tektivko - in podpovprečno streljanko. 


zanimiva zmes streljanja 

in avanture v vzdušna po- 

doba v privlačna fabula 
enolični sovražniki x švoh skrivanje 
linearnost Blackpowder Games 

ARMA 3 KAMPANJA 


anskega oktobra sem Armi 3, prvoosebni simu- 
[:: umiranja pod kroglami od nikoder, s težavo 

nalepil oceno. Izšla je namreč v nedokončani ob- 
liki, brez predvidene enoigralske kampanje. Naslovi iz 
te serije so sicer v prvi vrsti peskovniki, v katerih 
zgradiš scenarije za sodobno bojišče, in avtorji niso 
hoteli več odlašati z izidom. A ker so kampanjo oblju- 
bili, so jo v obliki treh DLC epizod pripojili zastonj. Je 
poslej Arma 3 privlačnejši nakup? 
Tudi tu naslov moderni konflikt med vzhodom in za- 
hodom obdrži na strani simulacije. To pomeni, da je 
tvoj lik ameriškega desetarja Bena Kerryja kanonfutr- 
ski prašinar, ki je večidel majhen kolešček v vo- 
jaškem stroju. Večino časa s škornji tlačiš osončeni 
pesek izmišljenih sredozemskih otokov Altis in Stra- 
tis. Na šofiranje oklepnikov ali avionov pozabi. Čišče- 
nja orožja in kuhanja doručka ni, je pa mnogo ostale- 
ga iz vojaške rutine: umiranje na pehotnih minah, iz- 
gubljanje med na pogled enakimi griči, napačno tol- 
mačenje ukazov in nasprotnik, ki te skrit pihne iz vi- 
soke trave. Po tem, ko si dvajset minut kolovratil po 
brezimni dolini. Če si neučakane sorte, tole še vedno 
ni zate, ljubitelji vojske pa bodo prišli na svoj račun. 
Epizode imajo po vrsti naslove Survive, Adapt in Win 
in te postopno soočajo z vse zahtevnejšimi nalogami. 
Kerry je sprva na manjšem Stratisu priča, kako gre 
krhko premirje, ki ga tam v letu 2035 nadzorujejo na- 
tovske enote, po gobe, ko lokalne varnostne sile od- 
prejo ogenj. Zdesetkani natovski oddelki se morajo 
obdržati pri življenju in z gverilskimi napadi kljubovati 
nasprotniku. Survive je še linearna izkušnja, toda že v 
Adapt dobiš poveljstvo nad oddelkom upornikov, ki 
ga lahko svobodno usmerjaš po karti in nevarnosti 
obideš. V Win pa se naposled udarijo mehanizirani 
bataljoni Nata in vzhodnjaškega CSATa. 
Kampanja te tako skozi epizode zlagoma navaja na 
mehaniko, zato je igranje za začetnika mnogo blažje 
kot v prvotni verziji. Vzdušje te ne drži pokonci z ne- 
prestano akcijo, marveč s srhljivo negotovostjo in 
brutalno dokončnostjo smrti, ki kosi med soborci. 
Predvsem pa navduši s svobodo. Že res, da boš vča- 
sih klel ob iskanju ciljnega kuclja na karti, a ko s st- 
ranskim manevrom pokosiš sovraga, je občutek izje- 
men. Dosti je stranskih zadatkov, zato je igralni čas 
raztegljiv, od ducata ur navzgor. 


Podvodno diverzantsko bojevanje je bilo pred izidom 
igre hudo oglaševano. Toda v kampanji ga srečaš le 
na peščici krajev in še to zvečine v opcijskih, stran- 
skih misijah. Velika zamujena priložnost. 


Žal sta še vedno v napoto hroščavost in nezanesljiva 
umetna pamet. Soldatje se denimo zataknejo in sk- 
ripte včasih ne sprožajo pomembnih trenutkov. Oseb- 
no bi si prav tako želel kakšne moralne dileme več, saj 
se s civilisti komaj srečuješ in zato vse skup izpade 
kanček sterilno. Pripoved spodobno ponazori tesnobo 
bojnega stresa, ni pa povsem prepričljiva s strateške- 
ga vidika. A vendarle, če te mika pokuk v zahtevnejše 
prvoosebno udejstvovanje, je za Armo 3 pravi čas, saj 
ima s posodobitvami zdaj tudi denimo več reaktivcev. 
Posebno dobrodošli novosti sta jurišna aviona za po- 
ševnooke in NATO. Slednji je hecna moderna inačica 
vepra A-10 z oznako A-164 in oglatimi, radarsko sla- 
bo opaznimi potezami. Le močno mašino potrebuješ 
za Armo, ker je strojna optimizacija še vedno švoh. 
Čehi, pač. Aggressor 

Bohemia Interactive e zastonj 


1954 ALCATRAZ 


o odhodu z Deponije nas Deadelic postavi v San 
je Francisco, natančneje na Alcatraz, kjer skozi 

novodobno pokaži-in-klikni avanturo (so)obli- 
kujemo zgodbo kleptomanskega para iz petdesetih 
let dvajsetega stoletja. Temnopolti Joe zaradi pobega 
iz prejšnjega zapora prestaja kazen na 'skali'. Pred 
odhodom za zapahe je skrbno skril ukradeni denar, za 
katerim zdaj hlepijo mafijci, ki mrhovinarsko dihajo 
za ovratnik njegovi ženi Christine. Mu bo uspelo po- 


Sprva se ti vse podira na glavo, ko Natove enote s helikopterji vred cepajo levo in desno. A ker si prisiljen v de- 
lovanje za sovražno črto, to pomeni pester izbor nalog: od reševanja obkoljenih soborcev do izvidovanja, sabo- 
taž ter napadov v stilu 'udari in zbeži". Spil ima glede na tvoje odločitve celo različna konca. 

begniti iz najbolje varovanega zapora oziroma bo 
Christine našla denar, s katerim bosta skupaj pobe- 
gnila v tople kraje, ali ga bo raje pobasala sama? 
Igra stavi na menjavanje med glavnima likoma, ki 
praktično nikoli ne nastopata skupaj, zato zgodbo 
spremljamo iz dveh zornih kotov. Joe kot spreten me- 
hanik na različnih lokacijah znotraj zidov zapora paz- 
niku popravlja stroje, vmes pa zbira šaro in snuje 
načrt za pobeg. Na drugi strani zaliva Christine s 
špangami za lase odklepa ključavnice in zbira infor- 
macije o skritem plenu. Preklapljanje med likoma je 
slabo izkoriščeno, saj rabi zgolj kot podajanje štafete 
in ne kot smiselno sodelovanje. 


Preslednica pokaže vse vroče točke, komentarje ob- 
jektov pa Christine in Joe pogosto pospremita z nami- 
gi, napačnih potez ni, posledično tudi ne zahtevnosti. 


Pustolovščina kot spogledljivka spočetka očara, saj 
3D-ljudje in čudovita podlaga za njimi ustvarijo barvi- 
to risankasto podobo. Tekom pustolovščine srečamo 
mnogo posrečenih pojav, kot so bacilofobni gangster, 
s ptiči obsedeni zapornik in toplovodarski poet. Vsi 
pogovori, ki so mestoma razvejani, so simpatično 
sinhronizirani, dodatno pa k vzdušju pripomore glas- 
bena podlaga. Izdelek dobro ujame duh časa zakaje- 
nih jazz klubov in ob vklopu sepia filtra je videti kot 
film noir. Žal pa je po avanturistični plati povprečen. 
Večkrat denimo ponudi izbiro, ki to ni, kar razočara, 
saj odločitve nimajo teže. Med ugankami sicer najde- 
mo par posrečenih in večrešljivih, pravega izziva pa 
ne, čemur botruje tudi zdaj že standardna osvetlitev 
vseh vročih točk. 


Kar malce hecno je spremljati, kako svobodno se Joe 
giblje po zaporniškem otoku. Paznik ga resda sprem- 
lja na vsakem koraku, a ne opazi, da dolgoprstnež ob 
slehernem popravilu kakšno reč pospravi v žep. 


Ne pričakuj spektakularnega pobega v stilu Clinta 
Eastwooda, kajti poudarek je drugje - v babjih čvekih 
in kurirčkanju predmetov. Zahtevnim ljubiteljem žan- 
ra zato igra ponuja malo. Po osemurni vožnji z blagi- 
mi zavoji v drugi prestavi prideš do nekam medlega 
konca. Se splača ponovno na pot, tokrat z drugačni- 
mi odločitvami? Se ne, in tu se draga 20-evrska zgod- 
ba konča. Matos 

GAR MEGHANIC 
SIMULATOR 2014 


red desetletjem in dvema sem bil kot lastnik 
B Fiatovih vozil reden gost mehaničnih delavnic. 

Iz lastne zvedavosti sem posege spremljal in se 
veliko naučil o ustroju avtomobila. Zdaj mi je znanje 
prišlo prav, kajti Car Mechanic Simulator nima po- 
moči in je očitno namenjena le stručkotom. Remont 
bljene ploščice nadomestiš z novimi. A že naslednja 
stranka veli, da zrihtaj zaganjač, bencinsko pumpo in 
čudne zvoke v podvozju. Znajti se moraš sam. 


Kljub denarju poslovne komponente ni. Cene storitev 
so določene in čisto absurdne. Zamenjava sklopke je 
recimo vredna enako kot menjava akumulatorja. Na- 
dalje je tu tržnica rabljenih delov, a ko sem kupil 
končnik s stanjem 76 % in ga namontiral, se popravi- 
lo ni štelo. Jebeš tako neverodostojno simulacijo, saj 
garažni mehaniki še preradi vgradijo kose, ki niso no- 
vi. Itak je vse skupaj res nerealistično in otročje. Kabli 
in elektrika domala ne obstajajo, avtomobili so doce- 
la poenostavljeni, ni turbokompresorjev in hladilni- 
kov, amortizerji iso pritrjeni na šasijo, olje spuščaš 
kar na tla, optične meritve podvozja ni, prav tako mo- 
torja ni treba spraviti v fazo po menjavi jermena ... In 
še nekaj: agregata samega sploh ne popravljaš. Ne 
le, da ne vidiš batov ali celo ojnice, niti ventilov ne. 

Da je s krmilom nekaj narobe, nisem pogruntal na testni vožnji, marveč tako, da sem nanj kliknil. 18 % je sla- 
bo. Zdaj moram spod avta, spustiti dvigalo, odviti kolesa in najprej s strani sneti končnika. Nato ponovno zles- 
ti pod avto in odstraniti volansko gonilo. In potem še enkrat v drugo smer. Neprestano. 


Vseeno igra ni božje darilo za nadobudne šraufače. Je 
namreč monotona, ozkogledna in matematična. Na- 
loga ali dve zaradi neobičajnosti do neke mere prite- 
gneta. Od zgoraj, od spodaj ali od strani lociraš izrab- 
ljen kos, odviješ vijake in ga zamenjaš. A hitro posta- 
nejo opravila ponavljajoča se in brez kakršnekoli širi- 
ne. Delo mehanika vendarle ni sterilno sestavljanje 
kock, marveč je često treba ugotoviti, zakaj avto tre- 
se, cuka, vleče v eno stran in podobno. Tu pa ni po- 
slušanja motorja ali rukanja zglobov, marveč klikneš 
na element in če se obarva rdeče, je za zamenjat. Edi- 
ni 'izziv' je, da pogruntaš, kako boš okvaro dosegel in 
kaj vse moraš prej odstraniti. Testna vožnja sicer ob- 
staja, vendar ti ne da nikakršne informacije. Izvesti jo 
moraš zato, ker je to ena od alinej v kvestu. 

Ker si splošni mehanik, nisi kvalificiran za posege v 
mašino, zato ne moreš odpreti niti pokrova glave. 
Ampak ta pomanjkljivost ni osrednji minus igre. Bolj 
motijo popolna njena nedodelanost, neosmisljenost 


nedogled. Poglejte, koliko šraufov ima ta kolektor. 


marelj 2014 


Morda bo kdo pomislil na dlakocepstvo, saj špilaš za 
zabavo. Žal te lastnosti Car Mechanic ne pozna. Av- 
torjem se ni ljubilo niti z grafiko. Troje kliničnih garaž 
brez ljudi in nagih bab, to je to. Niti vrtalne pištole in 
orodja se jim ni ljubilo udejanjiti. Kaj pa izobraževalni 
vidik v smislu motoroznanstva in delovanja sistemov? 
Že tako dolgočasno igranje zamori še zanič vmesnik, 
ki med drugim vključuje polžast kurzor in okorno mo- 
toviljenje s kamero. 

Težko dojamem, kako so lahko razvili tako nenavdih- 
njeno zadevo, ki se jo za nameček upajo prodajati za 
20 evrov. Avtomehanični ceh se tega izdelka lahko 
sramuje, sam pa grem raje igrat neprimerno bolj priv- 
lačne frizerske simulacije na tablico. LordFebo 
Playway e 20 EUR 

Če odmislim zaslon z nadomestnimi deli, je tole edi- 
ni prostor izven garaže. V sramotno bedni maniri od- 
pelješ poskusni krog, pri čemer je lahko podvozje to- 
talno razštelano, pa avto še vedno ne bo vlekel v eno 
smer. Vselej, ne oziraje na prognozo, moraš narediti 
test pospeševanja in zaviranja, slalom in tresavico. 

arsikatera novejša igra je za- 

bavna, ni pa smešna. Zlasti ne 

na ta način, da bi nejeverno, s 

skrivenčenim, toda zadovolj- 

nim nasmeškom strmel vanjo 
in se spraševal, na kakšnih drogah so bili av- 
torji. Toliko bolj to velja za dirkačine, ki so se 
neznansko zresnile. Rade bi hengale s kul 
mulci in bile blizu Hollywoodu ter pravim ben- 
cinskim tekmam. Pri tem pa so pozabile na 
lahkotno, zafrkantsko, energije polno izročilo. 
Tisto, v katerem caruje Carmageddon. 


'Poslanci, takoj prepovejte igro smrti!', se je 
glasil naslov v enem od britanskih tabloidov, ki 
so se leta 1997 vtaknili v izid te arkadne divja- 
čine. Nasilne videoigrice so bile po Mortal Kom- 
batu pač vroča tema. A kontroverznost je Car- 
mageddonu zgolj pomagala do uspeha. Ni se 
smiselno spraševati, če bi ga brez nje doživel. 
Upiranje pravilom in dobremu okusu je njegov 
neločljiv del, vtkan v srčiko izkušnje. 

Ta ni bila težko dojemljiva. Z vožnjo iz tretje ali 
prve perspektive je bilo treba odvoziti zahteva- 
no število krogov po dani cesti. In to je bilo 
vse. Od tebe niso zahtevali zmage, le dostikrat 
si moral zaokrožiti, ne da bi te prevečkrat ugo- 
nobili. Kar pa ni pomenilo, da je bilo tiščanje 
plina do deske čisto enostavno. Avti, med nji- 
mi prepoznavna rdeča mašina smrti z jekleno 
irokezo, džip s svedrom in dvojnik ferrarija 
F50, so bili težki in okorni. Zato si moral stalno 
loviti ravnotežje med hitrostjo in stabilnostjo, ki 
je šla v ovinkih in na skakalnicah po gobe. 
Včasih si se več onegavil z zidovi in soudele- 
ženci, kot šel po cesti do cilja. 


Kar je smiselno, saj Carmageddon ni bil toliko 
dirkačina kot zaletovalna arkada, podobna De- 
struction Derbyju. Obstoj je začel pod imenom 
3D Destruction Derby, tako da so korenine ja- 
sne. Igra je nato šla skozi več inačic, od tiste, 
ko so jo hoteli podrediti Mad Maxu, do one, ko 
je bila ideja, da bo špil imel licenco disto- 
pičnega filma Death Race 2000. Od vsega te- 
ga ni bilo nič, je pa videti odmeve Dirke smrti, 
saj so povozljive pešce vtkali v tisti fazi. 

Trki z ljudmi so brž postali kamen spotike in 
močan prodajni adut. Nikjer dotlej nisi mogel 
tako prostodušno in grafično krvavo zbijati po- 
vsem nedolžne gmajne, od navijačic do babic 
na berglah. Med metalskim nažiganjem Fear 
Factory je kri brizgala, da je bilo veselje, in po 
šajbi so neredko brizgnila črevca. Kaj šele, ko 
si se lotil vožnje čez krave in ovce. To je bilo 
golaža in kostne župce! Prav tako si treskal v 
druge tekmovalce, po možnosti od strani in od 
zadaj. Naj je šlo za agresivne računalniške na- 
sprotnike ali ljudi po lokalni mreži. Tam je bilo 
več načinov igranja, pa še hlipati si jih slišal. 
Isto usodo si hitro doživel sam, in to na način, 
ob katerem je marsikatera sodobna dirkačina 
videti lena. Avto je namreč utrpel poškodbe 
motorja, ki je deloval slabše, pločevina je cve- 
tela, se pregibala in odpadala, kolesa so frčala 
stran ... Nazadnje si 'peljal' brezobličen kos 
kovine, ki se je kašljaje sukal v krogu. Ti pa si 

se izborno zabaval ob frisih, ki sta jih zgoraj levo pokala 
voznika na izbiro - Max Damage in Die Anna. Prvi je rib- 
niško klel v slogu "Son of a biteh" in "Motherf ...", druga 
pa je babje cvilila. Nismo je preveč marali. 


A zaletavanje je bilo sceloma v službi igranja. Da ti ni 
zmanjkalo časa, si moral butati v nasprotnike in voziti čez 
pešce ter drobnico. Po možnosti v več zaporedoma ali sti- 
listično napredno, denimo pošrek ali z ritjo, za kar si dobil 
ekstra čas in sredstva. V zameno za slednja si sproti po- 
pravljal avto in ga med nivoji izboljševal. Špil je bil z žrtva- 
mi radodaren, saj te je rad spustil na štadione, polne no- 
gometašev, in travnike s čredami krav. Pod črto si imel 
največ od tega, da si bil v gneči, vendar si tam največ tve- 
gal. Teh dejavnikov nisi smel zanemariti, saj je bil Carma- 
geddon celo na najnižji težavnosti dokaj zajeban špil z du- 
cati razgibanih stopenj. Sčasoma si se z dodatkom Splat 
Pack znašel celo v vulkanu. 

Ob tem je bilo napredovanje delno nelinearno, saj si imel 
vedno na razpolago več destinacij. Ta nepremočrtnost se 
je podaljšala v igranje, kajti stopnje niso bile ozko od- 
merjene. Cesta z nadzornimi točkami, skozi katere si 

moral sčasoma iti, se je zdela domala neobvezna, ko si 
se krepko odmikal od nje. Vmes si odkrival skrite poti, 
bližnjice in arene - ali padal v prepade, se zatikal med 
drevesa in bentil. Ne zares, kajti Carmageddon je bil pre- 
več žurerski, da bi bil nanj jezen. 

Takrat smo ga jemali resno, a ko sem ga pognal danda- 
nes, sem takoj občutil, da je težka zajebancija. Je ciničen 
in črnohumoren, mestoma pa povsem spuščen z vajeti, 
na primer pri powerupih, med katerimi sta vožnja po zi- 
dovih ter instantna ročna zavora, da šoferja pribije v ve- 
trobran. Takih ne delajo več. Splača se ga znova igrati. 


Carmageddon je moč k sodelovanju z novejšimi Win- 
dowsi prisiliti z domačimi rešitvami ali kupiti pripravljeno 
verzijo na Gog.com. Tam daš za paket Max Pack z do- 
datkom Splat Pack, ki prispeva že kar predolge steze, ne 
pretiranih 7 evrov. Zraven je voodoojeva grafika. Na 
istem mestu je za enak denar dostopno nadaljevanje 
Carpocalypse Now s še bolj razpadljivimi avtomobili. 
Trojke, TDR 2000, ni, a je vseeno, ker je bila slabša in je 
niso razvili Stainless. Carmageddon je kasneje izšel na 
playstationu in nintendu 64, pa še za iOS ter Android. 

še toplega Jokerja v nabiralnik 
in prihrani 20 odstotkov! 


Nov naročnik dobi eno od teh 
pisanih daril po lastni izbiri! 


srebrn ali črn 
ključ USB 16 GB 

predstavitev 

knjiga rekordov 

zgodovinska strategija : s 
z vključenim barbarskim streljanka kompilacija dveh odličnih 


dodatkom Rome Total Borderlands arkadic Lego Star Wars o ie tm ; : s 
War Gold Edition Complete Saga njiga 
Years 1-4 Tolkienov svet 


Naročilnico in vse podrobne informacije najdeš na www.joker.si. 


Med novimi naročniki 

bomo izžrebali dva UUGRUJIIB je 
srečneža, ki se bosta z 

novo britvico rešila Potočitik) 
muk neprijetnega Miha) 

obraznega dlačevja. ptuj 


Odslej bo dišal po bencinskih hlapih. 


plovitev Diabla III ni potekala tako, kot bi 
si želel Blizzard. Kaj šele igralci. Za ta špil 
so nekateri taborili pred štacunami, drugi 
so si omislili optiko, da bi bila digitalna edi- 
cija čimprej na disku. A na lansirni dan je 
Zlodej točil krvave solze in štrikal slabe šale. Jedro pro- 
blema je bila obvezna pripetost na internet, kar je bo- 
trovalo temu, da še danes ni pirata, a hkrati povzročilo, 
da se 15. maja 2012 tisoči niso mogli vpisati v račun. 
Komur je uspelo, pa je doživljal zatikanja ali je kratko- 
malo padel z linije. Jadikovanje se je slišalo do Nebes. 


Lord of Error 


'Napaka 37', ki je pomenila prezaposlen strežnik, je bila 
tako pogosta, da se je Diabla pri razjarjeni gmajni opri- 
jel naziv Lord of Error. Viharniki so očitno podcenili moč 
blagovne znamke legendarnega akcijskega frpja stare 
dobe (anale najdeš v Jokerju 226). Toda ne bi je smeli, 
kajti navsezadnje je bila trojka najpogosteje predna- 
ročen špil na Amazonu. V prvem dnevu so spravili v 
promet 3,5 milijona kosov, v prvem tednu 6,3 milijona, 
do februarja letos pa 15 milijonov Diabla Il. Za PC-igro 
hudo poštene cifre. 

Blizzard si je žuganje glede zamočenega začetka za- 
služil. A po nekaj dneh so stanje izboljšali in ko sem se 
špila koncem tistega meseca resno lotil, težav nisem 
imel. Bolj so me motile druge stvari, zaradi katerih je D3 
v Jokerju dobil 80. Predvsem se mi je igra s svojimi na- 
ključnimi, razpotegnjenimi temnicami in nizko zahtev- 
nostjo ponavljala ter vlekla. Nadalje je bila linearna, z 
malo obstranskimi dogodki, bildanje likov pa je po 
začetni udarnosti postalo nekolikaj enolično. In igranje 
po koncu je bilo preveč medlo. 

Motili sta me tudi dražbeni hiši, Auction House - AH in 
Real Money Auction House - RMAH, kjer si je bilo moč 
od drugih ljudi za dokaj malo navideznega ali pravega 
denarja kupiti nadmočno opremo. To je spodrezalo eno 
temeljnih lastnosti serije Diablo, lov na plen (loot). Ne- 
nadoma ni bilo več bistveno, kakšni so bili dropi, torej 
kaj je priletelo iz skrinj in kaj so spustile potolčene po- 
šasti. Obiskal si avkcije in se opremil bolje , kot bi se 
zmogel po levjem deležu igranja. RMAH, dej gmah! 
Toda Blizzardovci niso stali križem rok. Dve leti pozneje 
je Diablo Ill po številnih zaplatah drugačna igra. Boljša. 


Lootanje po ječah 

Srčika na vsak način ostaja enaka, saj popravljen 
D3 ni prenovljen skozinskoz. Še vedno gre za dokaj 
enostavno plazenje po blodnjakih, kjer serijsko ugo- 
nabljaš peklenske spake. Klik na truplo ali skrinjo pa 
povzroči, da ven v znanem loku priletita zlato in op- 
rema. Naključno odmerjena, seveda. Diablo, torej, z 
istočasno temačno in barvito grafiko, inštrumen- 
talno-zborovsko muziko ter šundasto zgodbo s kar- 
tonastimi liki. Pa z istimi poklici - fizično usmerjeni- 
ma barbarom in menihom, daljinskima demon hun- 
terjem in wizardom ter sredinskim, malo hecnim 
witch doctorjem, ki vsi omogočajo sprotno menjava- 
nje veščin in s tem prilagajanje okoliščinam. 

Razlike se skrivajo globlje in se tikajo predvsem ig- 
ranja na dolgi rok oziroma proti 'koncu', če ta sploh 
obstaja. Prva velika sprememba glede na izvirno 
trojko je paragonski sistem (beseda pomeni 'vzor'), 
ki so ga dodali lani poleti. Gre za napredovanje po ti- 
stem, ko dosežeš maksimalno, šestdeseto razvojno 
stopnjo, in sicer vlagaš točke zlasti v osnovne stati- 
stike. S tem smo po ovinku dobili nazaj ročno leve- 
lanje, ki ga je osnovni špil namenoma izpustil. Para- 


gonski nivoji niso več vezani le na lik, marveč na ra- 
čun, zaradi česar lahko nov lik ekspresno okrepiš. 
Hkrati vplivajo na zlato in opremo, saj nabildani 
osebki dobivajo več cekina ter je verjetneje, da prej- 
mejo kul robo. Najprej je bila omejitev paragona sto, 
nato so mejo umaknili, tako da lahko zdaj vzoren lik 
bildaš v neskončnost. Ker so izrezali tradicionalne 
težavnosti normal, nightmare, hell in inferno, moč 
sovražnikov pa se zdaj prilagaja samodejno (nivoji 
normal, hard, expert, master in torment določijo, ka- 
ko ekstra zajebane bodo), to pomeni neskončno 
igranje z vedno silnejšimi nasportniki in zmerom 
boljšimi dropi. Slično velja za sodelovalni multi- 
player. Z več in boljšimi igralci so monstrumi kon- 
kretnejši, da se ohranjata zanimivost in izziv. 

A čeprav ne delaš na paragonskem liku, je po no- 
vem dosti bolj verjetno, da bo iz zaklanega sovraga 
priletelo nekaj uporabnega. Sistemu pravijo 'Loot 
2.0' in je v primerjavi z izvirnim Diablom |Il bolj po- 
doben prvima igrama v seriji. V opisu sem jadikoval: 
"Vesel si, ko po tristo ciganskih opankah na plan 
končno skočijo legendarni šolni." Zdaj imaš bolj ra- 
zumne šanse, da boš dobil legendaren kos opreme z 
veliko bonusi, ob katerih ti v geekovske možgane 


z - i x 
Diablo Ill se z Reaperjem in brez njega odlikuje po tem, kako ti omogoča nadzor nad množicami. So- 
vražniki utripajo in valovijo okrog tebe kot neonska masa destrukcije, ti pa si nadzorniško oko viharja. 

prileti toliko hormona sreče, da se spremeniš v eno od 
Spajsic. No, še dobro, saj ga ne moreš več nabaviti v 
Action House, niti v Real Money AH. Dražbeni hiši sta 
preteklost in s tem denarniške mahinacije, ki so po- 
stale same sebi namen. Kot nekdo, ki Diabla igra za- 
radi igranja, korak pozdravljam. Niso pa seveda vsi 
taki - glej okvir spodaj ... 


Najprej oprema, 
šele nato vse ostalo 


Osnovni Diablo Ill je po flajštrih privlačnejši špil. Že 
prejemanje spodobnejšega plena je izredno zadovo- 
ljujoče, saj ne mine pet bojev, ne da bi našel meč, 
ščit, oklep, medaljon ali pač nekaj boljšega za avatar- 
ja. Piko na i dodajo dinamične težavnosti, ki se prila- 
gajajo, ti pa jih urejaš s krovno nastavitvijo. 

A kljub temu 'Hudičevec naslednje generacije' v srži, 
pod Blizzovimi rešitvami, ki so v skladu z željami 
skupnosti in pisane na kožo dolgoročnim igralcem, 
ostaja igra, zakoreninjena v rutini. Morda to najbolje 
simbolizira nesmiseln boj med igralci (PvP, player vs 
player), ki je postavljen na eno samo malo karto, neo- 
bljuden in brez vsakršnih lestvic ali posledic. Zaplate 
niso popestrile linearne kampanje, v katero greš znova 
in znova, in predrugačile špagetasto razvlečenih ran- 
domiziranih ječ, kjer kupe pokvek masovno kolješ na 
en in isti način. Če si močno dvigneš težavnost, pa 
znaš več časa kot za bojevanje porabiti za bežanje, 
em, strateško manevriranje. In, jasno, brez odlične op- 
reme si mrzel, kajti Diablo Ill je tudi v prenovljeni in- 
karnaciji zlasti loot game in manj skill game. Se pra- 
vi, bolj je odvisen od tega, kaj imaš, kot od tega, kaj s 
tem počneš. 

Seveda je res, da brez znanja ne gre. Treba se je pre- 
mikati med pastmi, ne pustiti, da te mobi stisnejo v 
kot, in spretnosti prožiti ob pravem času ter tako, da 
se dopolnjujejo. Na primer se zaščitiš in ko svinježi 
skočijo nate, sprožiš eksplozijo, ki jih v krogu pota- 
mani. Ker veščine določiš sam in so vezane še na 
modifikacijske rune (čarovnija lahko močno udari 

Vedno znova plužiti skozi zgodbo v osnovnem Diablu IH ni prav zabavno, čeprav pri tem nisi sam. Kmalu 
si lahko v taboru omisliš pomoč enega od računalniških likov, kot so templjar, uročevalka in malopridnež. 

Ker nebeška okolica pride proti koncu, te tu 

na ustrezno dvignjeni težavnosti čaka še mnogo elitnih in šam- 


pionskih nasprotnikov. Zastrupljevalski denimo na tleh puščajo srage ostude, ki se jim je dobro ogibati. 

Mnogi so nad dražbenima hišama ben- 
tili, a našli so se taki, ki so zavohali pri- 
ložnost. Za razliko od World of War- 
crafta so Nevihtniki v Diablu Ill legalizi- 
rali trgovanje s pravim denarjem, po- 
goje za razcvet pa je ustvarila množica 
igralcev, med katerimi je bilo dosti bo- 
gatih ali naivnih. Povečini oboje. To 
dobro ve mn3njalničar Mosguito, ki je 
s preprodajami v obeh avkcijskih hišah 
lepo zaslužil. 


Gospod Komar, kako je tako meše- 
tarjenje delovalo? 

Vsak, ki je v Diablu Ill pred reaperjev- 
sko zaplato prebil le kratek čas, ve, da 
so bili legendarni predmeti skopo od- 
merjeni. In še tedaj, ko so dropnili, 
zvečine niso bili kaj prida. Finta je bila 
v preprodaji. Biznismen si je izbral na- 
bor artiklov, za katere je vedel, da se 
dobro prodajajo. Na podlagi izkušenj 
ali forumskih brskanj je v iskalnik v na- 
vadnem Auction Housu vnesel iskalne 
zahteve, s čimer je izbral predmete, ki 
so bili nekaj vredni v dražbeni hiši s 
pravim denarjem. Zvečine se je reči 

splačalo kupovati za zlato v Auction 
Housu in jih prodajati za evre. Nek 
predmet je v AH recimo stal dvajset 
milijonov v zlatu, v RMAH pa si ga lah- 
ko prodal za štiri evre (od tega je en 
evro vzel Blizzard). Nato si za slaba dva 
evra v AH kupil petdeset milijonov zla- 
ta. Tega si porabil za nove nakupe in ti 
Diabla sploh ni bilo treba igrati. Razlika 
se je nabirala na PayPalu, ki je pobral 
15 odstotkov. Kljub provizijam si na 
mesec prislužil nekaj sto evrov, neka- 
teri čez tisoč. 


Ampak to so mnogi kmalu pokapirali? 
Da, ustvarila se je zdrava konkurenca 
in vrednost artiklov na trgu je lahko 
precej nihala. Uspešen poslovnež je 
moral dnevno spremljati dogajanje in 
pohiteti z nakupi. V večini primerov je 
to pomenilo nastavljanje parametra v 
AH-iskalniku, naj se najnovejši artikli 
pokažejo najprej. Nato je stanje besno 
osveževal, da bi želeno robo videl prvi. 
Naivnežev je bilo veliko in včasih se je 
za nekaj milijončkov v zlatu dalo dobiti 
predmet, ki je bil v RMAH vreden pet 

evrov ali več. Toda da si dobil tak kos, 
si moral biti zelo hiter, sicer so ga kon- 
kurenti kupili pred tabo. Šlo je za se- 
kunde. 


Se je manija za kupovanjem sčaso- 
ma umirila? 

Najbolj se je splačalo trgovati v prvih 
mesecih, saj je bila masa igralcev naj- 
večja in se je številnim mudilo dobro 
opremiti svoj lik. Takrat je bilo moč 
predmet mimogrede prodati za dvaj- 
set, trideset ali več evrov. Kasneje so 
cene padle na nekaj evrov za kos, a 
konstantnost kupovanja je ostala. Ka- 
ko lahkoverni ali polni denarja so bili 
igralci, kaže dejstvo, da promet ni upa- 
del niti, ko so Nevihtniki najavili doda- 

tek, ki je bistveno pohitril dobivanje le- 
gendaryjev, in ukinitev dražbenih hiš. 
Predmeti in dragulji so se še dan pred 
zaprtjem AH z nezmanjšano hitrostjo 
prodajali za evre! Kar pa je bilo za nas, 
ki smo služili z mešetarstvom, seveda 
super. 


Kakšno je tvoje mnenje o avkcijskem 
dvojcu? 

Z njima je Diablo Ill postal poslovna 
strategija, s katero se je dalo služiti. Z 
začetnim vložkom desetih evrov in pol- 
urnim preprodajanjem na dan se mi je 
v slabih dveh letih na PayPalovem ra- 
čunu nabralo nekaj več kot 1500 ev- 
rov. Škoda, da so ju ukinili, čeprav zdaj 
ponovno uživam v igranju Reaperja :). 


eno tarčo ali šibkeje več ciljev naenkrat in podobno), 
igranje ni čisto tako simpl, kot se nemara sliši. Poleg 
tega lahko druge veščine opazno spremenijo udej- 
stvovanje. 

A temu navzlic je spretnost v ozadju. Ko najdeš delu- 
joč nabor veščin, ga moraš le redko spreminjati, če 
sploh kdaj, in nenehno uporabljaš ene in iste prijeme. 
Diablo lll ni igra, v kateri bi bili recimo elektrificirani 
sovragi neobčutljivi na tvojega štromarskega ote- 
pača, na kar bi se moral pedantno pripraviti, marveč 
z zadosti vztrajnosti zadovoljno padejo pod njim. Kleč 
je v tem, s kakšno robo si ovešen, da lahko uporabiš 
klasične prijeme, ki si jih vajen. Recimo sprožiš po- 
sebne moči, nakar se umikaš, dokler se ne obnovijo, 
in ponoviš postopek. Tako ali tako klikanje z miško v 
slogu realnočasovne strategije, kjer si bolj general in 
manj vojščak, ne omogoča podrobnega in efektivne- 
ga nadzora, kakršnega ima konzolna inačica (glej 
okvir). Zato drugače niti ne more biti. 

Prav iz rutine pa izhaja Diablova hudičevska priv- 
lačnost. Nekaj čarobnega je na tem brutalnem pluže- 
nju skozi zlodjevske horde in prejemanju dobrot za lik, 
da lahko ta še bolj podivjano uničuje še številčnejše 
trope. Zamahi, eksplozije, raznoliki sovražniki, efekti 
čaranja, šefi, tuljenje monstrumov, značilna lok in 
zven, s katerima iz skrinj skačejo goldinarji ... Vse to 
se poveže v sprostitveno zavetje, kamor se rad vračaš 
ter ure in ure napol samodejno mahaš po Luciferjevih 
služabnikih, četudi te nekje v ozadju gloda misel, da 
vsaj nekoliko tratiš čas. Potegnilo je še mene, ki cenim 
predvsem veščino in globino udejstvovanja, kaj ne bo 
tistih, ki jim Diablov sistem dogaja sam po sebi. Tem 
še posebej svetujem nakup dodatka Reaper of Souls, 
kajti v njem so gradniki, ki konkretno izboljšajo in po- 
daljšajo tovrstno izkušnjo. Beri dalje. 


Reaper of Souls 


Smo na kraju Diabla lll šefovskega Hudičevca fentali 
za vedno? Ne ga srat. Njegovo telo je le utelešenje bi- 
stva, ki je neodstranljivo. Diablova esenca odide v Čr- 
nodušni kamen, kjer se pridruži ostalim šestim Veli- 


di 


m — 


IGROVJE 


», 7% 


ZE A 


Križar uživa, ko pošasti eliminira na razdaljo z uroki ali orožjem, ki vpliva na daleč. Še bolj pa, ko se za ne- 
kaj sekund obda v neobčutljivost in medtem sproži električno nevihto ali eksplozijo. Redkokaj še obstane. 7 


kim zlom. Skalco skušajo dobričine obvarovati, a jim 
to ne uspe. Uleti namreč padli angel Malthael, oklican 
za Smrt, in jo zapleni. 

To sproži nov, peti akt in romanje skozi nepregledne 
valove padlih angelov, nesmrtnih lokostrelcev, okle- 
pljenih črvov, valkiram podobnih spletičen smrti, po- 
kvarjenih šamanov, demonov, ki izgubljajo oklepe, in 
še dosti prej nevidenih naprotnikov, Pa tudi videnih, 
kajti zla se ne da izkoreniniti. Pot vodi iz trgovskega 
mesta Westmarch, zdaj polnega razpadlih in vstalih 
trupel, prek krvavega močvirja in večnih angelskih 
bojišč do Malthaelove utrdbe, ki je v slogu Too Hu- 
man krepko cepljena na visoko tehnologijo. 
Klasičnega fantazijskega veličastja z gotskim in mes- 
toma srhljivim pridihom ne manjka. Je pa kopito 
očitno. Nove vrste okolice so bolj kot ne inačice sta- 
rih, recimo spust po nadstropjih velikanske trdnjave, 
le da je ta zdaj modra namesto rdeča in kovinska na- 
mesto prhko koščena. Slično nečastihlepna je zgod- 
ba, ki nima globljega pomena in je zadovoljna s tem, 

da opleta z lastno mitologijo ter niza preproste dogod- 
ke, ki junaka potiskajo proti zaključnemu obračunu. 
Škoda tudi, da ni poštenih vmesnih filmčkov. Names- 
to spektakularnih animacij iz Diabla Ill, ki si jih je 
vredno ogledati večkrat, dobiš pergamentno rjavka- 
ste stripovske pasažice z lesenim govorom, po kate- 
rih se lagodno ozreš in že ti spolzijo iz misli. 


Križarska vojna 


Je pa v redu, da so za nazaj v akte od 1 do 4 štorijal- 
no vpeli nov lik, crusader, s katerim moraš itak od sa- 
mega začetka. (V peto dejanje lahko neposredno 
vstopiš le s herojem, s katerim si že porazil Diabla.) 
Križar je kot pravi 'tank' in ustreznica klasičnemu pa- 
ladinu namenjen tistim, ki imajo radi bolj defenzivno 
igranje. Brani se z visokimi ščiti in je zmožen v drugi 
roki vihteti krepela, ki sicer zahtevajo obe dlani. Udar- 
ja tako na blizu kot na daleč in ima občudovanja vred- 
no zalogo čarovnij, s katerimi vpliva na razdaljo ter 


Spopadi so sami po sebi kar kul, če si primerno nastaviš zahtevnost. Ampak da sem na Bojiščih večnosti 
našel zahtevano, sem pol ure blodil in se vsevdilj spopadal na enak način. Taka sta pač Diablo in Reaper. 

Iza 
Reaper of Souls ob hitenju traja kaki dve uri in ne navduši niti s šefi. Le trije so, eden od njih je zaključni 
Malthael, ki se v mnogočem zgleduje po Diablu, tu pa je pajkobaba, ki me je z vzorci precej razočarala. . 


območja. Z obrambo več kot dobro nadomesti barba- 
rovo presejano ofenzivno moč in je konkretna sila de- 
strukcije, ki je pri meni nadomestila meniha kot naj- 
ljubši lik. Gotovo še zdaleč ne bom edini, ki bo čislal 
božjega vojščaka. Zlasti ne med tistimi, ki imajo radi 
sodelovalno igranje. Tam pridejo še posebej do izraza 
križarjeve veščine, s katerimi sovražnike zavira, one- 
sposablja in vleče k sebi, sotrpine pa krepi ter ščiti 
pred elementi. 

Crusaderju sem kmalu našel tak nabor veščin, da se 
me do samega konca Reaperja kljub zvišanju težav- 
nosti na hard ni zmogel resneje ogroziti noben so- 
vražnik. Vključno z elitnimi mobi in dvema šefoma od 
treh, pajkovsko babo in ogenj bruhajočim brdavsom. 
Rahlo (poudarjam, rahlo) mi je po kakih štirih, petih 
urah zavdal šele Malthael, lastnik kamna z esencami 
glavnih zlobnjakov, in to na tedaj edino primerni na- 
stavitvi hard. To Reaperju štejem v slabo, kajti od pe- 
tega akta in kao mojstrske razširitve sem že v osnovi 
pričakoval več izziva. Našel sem ga šele na lastnoroč- 
no dvignjenih težavnostih od expert naprej, kjer so le- 
gendarni dropi pogostejši. Tu mobi poživinijo in je do- 
mala vsak drugi elitni ali šampionski, se pravi z doda- 
tnimi lastnosti, kot so bombarder, elektrika, strup, te- 
leportiranje in tako dalje. Že tako so horde obilnejše in 
raznolikejše kot v nerazširjenem Diablu Ill. 

Je pa res, da to pretežno botruje le temu, da je raztur 
mogočnejši in da se bolj bliska, ko podaniki Smrti 
frčijo pred tabo kot dračje v burji. Prizorišča so še ved- 
no črevasto razvlečena in iskanje ključne točke zna bi- 


z [IA — PTUJA pa 
Ce mistikinji ponudiš prah, ki je ostal od legendarnega predmeta, in nekaj drugih dobrot, z nekaj sreče 


ti mučno dolgovezno. Za zasluge v nalogah dobivaš 
slabšo opremo od tiste, ki jo že imaš. Špil pa ima 
težave z nadaljevalnimi točkami, ki jih včasih sploh ne 
upošteva, tako da moraš znova skozi ves nivo, da pri- 
deš do želenega dogodka. Trapasto, sploh ob dejstvu, 
da moraš biti še zmerom nenehno povezan v internet 
in da te igra po določeni dobi neaktivnosti rukne dol. 
Pozabi na to, da boš dal Diabla na pavzo in šel v 
službo. Bo morala biti skrajšana izmena. 


Ocena? Naj bo 80. 


Vendar križar in podaljšek kampanje nista glavni no- 
vosti, ki ju prinese Reaper. Tega naziva si ne zaslužijo 
niti manjše dodelave, kot so lažje povezovanje s tova- 
riši z možnostjo ustvarjanja klanov (za manj ljudi) ali 
skupnosti (za večje skupine), kockarsko izboljševanje 
predmetov pri stari mistikinji v taboru, pa novi dragu- 
lji, recepti in sveži nabori - seti. Celo ne več affixov za 
predmete, ki se skladajo z veščinami in igralca spod- 
bujajo k preizkušanju novih kombinacij veščin, ter ne 
luštne sveže sposobnosti za peterico obstoječih pokli- 
cev, na primer barbarov potres, ki sitnobe zmečka s 
skalami, in vudujčev bazen s pirajami. Nak, najbolj 
pritegne 'adventure mode' aka pustolovski način. 

Prej si lik bildal in robo nabiral tako, da si drgnil zgod- 
beno kampanjo. A to je znalo zaradi njenih enako na- 
nizanih dogodkov, premočrtnosti in ozkosti postati 
dolgočasno. Zdaj je drugače, saj pustolovski modus 
po končanju Diabla lll vsaj z enim likom odpre mož- 
uma 


kvalitetno spremeniš eno od lastnosti kosa opreme. Ognjena cepanica bo recimo odslej zastrupljevalska. 

nost, da heroji svobodno skačejo po že obiskanih 
podnivojih v vseh aktih. Tam naključno dobijo naloge 
v slogu 'pobij sto sovražnikov in podšefa' ali 'najdi to 
in to podstopnjo', kar traja nekje od deset do dvajset 
minut, nakar so deležni nagrade in hajdi nazaj v kamp 
po novo zadolžitev. Dejansko so ti nivoji manj razte- 
gnjeni kot tisti v kampanji. Za uničenje korpulent- 
nejših zverin pokasiraš blood sharde, ki jih pri trgovki 
unovčiš za dobrote, in kosce keystona, ki odklenejo 
obeliske. Ti te popeljejo na podstopnje, kjer nadte na- 
valijo sovražniki in ko jih odstraniš zadosti (beri: veli- 
ko!), še ultimativni stražar. Lahko si misliš, kaj dobiš, 
če ga poraziš. Vsekakor nič škodljivega. 

Šele v pustolovskem oziroma peskovniškem modusu 
Diablo lll najde svoj pravi obraz po meri obeh pred- 
hodnic in se osredotoči na tisto, kar počne najbolje. 
Na prosto blodenje po krajših temnicah, spektakular- 
ne masakre capinov in dobivanje slastnega, oh, tako 
zelo slastnega loota, da lik pripleza na zdaj mejaško 
sedemdeseto stopnjo, plus paragonske, seveda. Če 
imaš le četrt ure, lahko greš malo igrat in že nekaj od- 
neseš, najmanj izkušnje ali predmete. Saj veš, kaj 
pravijo babice: ura adventura na dan odžene witch 
doctorja stran. Ali nekaj takega. 

Edini pomislek je, zlasti glede na dokaj kratko peto 
dejanje, zabeljena cena 40 evrov za standardno edici- 
jo Reaper of Souls ali celo 60 (!) za deluksno s kupom 
neuporabne robe, med njimi spektralnim psom, ki ti 
potem še pomaga v boju ne. Znižanja od Blizzarda ne 
bo, zato špil raje najdi izven uradne prodajalne. 


DIASLO NA KONZOLI 


V nasprotju s splošnim prepričanjem Diablo ni 
strogo računalniška igra. Zgolj na PC in mac je 
prišla le dvojka, medtem ko je enica izšla tudi za 
playstation 1. Diablo Ill je na playstation 3 in xbox 
360 prispel lani jeseni in napovedal veliko spre- 
membo, ki smo jo dočakali z Reaperjem. V njem ni 
bilo avkcijskih hiš, temveč so sovražniki izpuščali 
boljšo robo, kar je bilo predhodnik sistema Loot 
2.0. No, še večja novost je bil nadzor, saj si lik 
prevzel neposredno. Namesto da bi ga usmerjal s 
kazanjem v prostor, si ga vodil z gobico in z gum- 
bi izvajal napade. Na konzoli nisi bil več general, 
marveč soldat. Občutek je bil neznansko žmohten, 
kajti ko si ferderbal pošasti, si to storil sam, ne da 
si nekomu naročil, naj jih. Prav tako se je bilo moč 
z desnim stickom izmikati, kar je posebej izvrstno 
delovalo pri barbaru in monku. Boja med igralci 
(PvP) ni bilo, zato pa so vdelali sodelovalno masa- 
kriranje na enem razdeljenem zaslonu za do štiri 
sodelujoče na eni konzoli. 


Skratka, res dobra inačica, ki ji ni bilo treba biti pri- 
peti na internet in je v Jokerju 242 dobila 84. Je pa 
zdaj nekoliko zastarela, kajti Reaper of Souls raz- 
širi vsebino in doda odlični pustolovski modus, 
brez katerega se zdi Diablo Ill kot polovica špila. 
Ta slabša. Konzolastiki Reaperja s pripadajočimi 
dobrotami, od adventure moda do mistikinje in le- 
vela 70, ne bodo dobili vse do edicije Ultimate Evil, 
ki še letos pride na PS4 in nemara na xbox one. 


Ob dveh križih svojih najljubših iger vseh časov 
pokaže, kako se v Doomu in Doomu 2 
trga danes. Z modom Brutal Doom! 


esetega decembra 1993 je iz glo- 

bin pekla udaril Doom. Morda 

najbolj prelomen špil v zgodovini, 

ki je pomenil začetek razmaha pr- 

voosebnih streljank, omrežnega 
večigralstva, modificiranja kode, speedrunninga in ja- 
mranja nad nasiljem v igrah. Kaj natančno so Car- 
mack, Romero in druščina pohali, da je nastal, izveš 
v analih iz Jokerja 134, na stranki pod številko 910. 
Ker žrtvovanje ljudi in živali v moderni civilizaciji ni 
več 'in', častitljivi dogodek obeležujemo z ritualnim 
puščanjem krvi demonom v igri. Seveda na težavnos- 
ti nightmare. (Če si brez roke in slep na eno oko, je 
dovoljena ultra violence.) Da bo sive stene peklens- 
kih stopenj omočilo čimveč krvi, pa potrebuješ micen 
dodatek. Modifikacijo Brutal Doom. 


K RAALJICA MOATADEL 


Z Brutalno pogubo drobovje beštij zares osvobodiš, da 
ne pade sramežljivo po tleh, marveč poleti kot Prevc 
in se baročno razmaže po okolici. Notranjost impov in 
hell knightov ob rezgetanju strojnice zapoje rapsodijo 
v rdečem. Če zagaziš v res veliko gručo gnusob, je pri- 
zor podoben onemu iz španskega obmetavanja s pa- 
radajzi. Nekatere okončine po ločitvi od trupov ne gre- 
do vnemar, saj jih lahko primeš in z njimi pretepeš nji- 
hove nekdanje lastnike ali jim jih zatakneš v očesa. 

Posebno poglavje anatomskega raziskovanja zverin 
so Mortal Kombatu podobni fatalityji, ki postanejo do- 
stopni, če pobereš črni berserk pack. Na ta način lah- 
ko zombije seznaniš s pločnikom na način American 
History X, jih razčetveriš, roza demonom iztakneš zrkla 


IGROVJE 


in z roko pobrskaš, kaj ima mancubus pri dvanajster- 
niku. Najbolj zabavno jo odnese leteča lobanja lost 
soul, ki jo moreš ujeti v letu in jo zadegati v sovraga, 
da izgine v plamenih. Ne, napaka - še bolj zabavno je, 
ko hell knight fatality uprizori na tebi. Ali zagrabi impa 
in ti ga vrže v fris. 


MAKETO V LAre 


Vivisekcijo s prsti lahko izklopiš in se greš stari dobri 
boks. V tej obliki je moč zverjad žokati v goltance in 
spustiti kroše, pa uprizoriti kratko kombinacijo, začin- 
jeno s krožno. Marinec zna v Brutal Doomu namreč 
brcati kot Duke in je v ta namen obut v težje bulerje 
kot emoti z ljubljanskih ulic. Superge v Shadow Cas- 
terju? Pha! Žaga zna nekrščanske nakaze razcepiti na 
dvoje, v nekaterih inačicah moda pa lahko z njo s 
krepnjenih beštij odžagaš orožja in si na pleča posa- 
diš revenantovi bazuki! 

Če ti šlatanje demonov ni po volji, začneš z avtomat- 
sko puško, ki je nadomestila neugledni samokres. Tu 
naletiš na dve noviteti. Z nekaterimi orožji je mogoče 
zreti skozi merke, kar je uporabno, ker lahko sedaj 
počneš headshote! Pa tudi nabijati jih je mogoče. Za- 
to je najbolj prijetno dirjati okrog z minigunom, ki ima 
enostaven pas s strelivom in v treh sekundah raztrosi 
več svinca, kot ga je v vsej Mežiški dolini. Tudi odziv 
ostalih krepelc je bolj zadovoljiv. 


GANANATA NE ?PADE 
DALEČ OD DEMONA 


Brutal Doom ima še mnogo svežih gradnikov. Neka- 
terim pošastkom lahko od zadaj neslišno zaviješ vrat. 
Če je to premalo moško, jim pokažeš sredinca in vr- 
žeš čreva na plot. Njihova, to je. Če si totalen badass, 
to napraviš cyberdemonu, ki pozna celo več stopenj 
razžaljenosti. Na splošno so demoni bolj zagamani. 
Morda si pomislil, da Brutal Doom ne more biti delo 
povsem uravnovešenega osebka. Nisi se dosti zmotil. 
Avtor, Brazilec Marcos 'SgtMarklV' Abenante, je tako 
prijetna pojava, da je banan z vseh forumov Doomo- 
ve skupnosti. Ne le, da je žaljiv in tečen, marveč mu 
mnogi očitajo krajo grafik in animacij. Kakorkoli, 
Brutal Doom se mu je posrečil, nekatere težavice, de- 
nimo potrebo po nabijanju orožij, pa lahko omiliš z 
Brutal Doomom SE, modom za ta mod. Seveda to ni 
edina pozornosti vredna modifikacija, a o drugih kdaj 
pozneje. Najprej je na vrsti tale vaja v pleskanju z 
rdečo. Najdeš jo na na Moddb.com/mods/brutal-do- 
om/downloads. Pred zagonom obvezno pomlati dva 
krvava zrezka in daj na zvočnike komad Knee Deep 
in the Dead thrash metalskega benda HeXeN. 


Tole bi moralo nastati pod imenom Bloodsport, 
ampak potem je van Damme storil nek mehkužen 
muvi. Strel iz šibrovke sovrage čisto razčesne. 


Mancubus je potožil, da ga ščemi slepič. Žal je v 
fatali ... operaciji podlegel. Verjetno zato, ker sem 
pozabil reč zašiti skupaj. Bom vedel za drugič. 

Če si rosnejših let, je igranje Brutal Dooma učinko- 
vit način, da ti starši zaplenijo računalnik. Takole 
komunicirati z vrstniki res ni fajn. Peace. 

LordFebo je spet nedružaben in počne sumljivosti. Neprestano 
strmi v dva sijoča zaslončka in fotografira otroke na igrišču. 
Razlog za odklonskost sta seveda nova najboljšejša mobilnika. 


rva oziroma osrednja telefona novega rodu sta tu. 

Zaradi lanske zamude je najbolj pohitel HTC, ki je 

model one, letošnjo revizijo istoimenskega lans- 

kega prvaka, splovil že v marcu. Aprila pa je s fan- 
farami lansiral paradno galaksijo S5 še Samsung. Čaka- 
mo le še na Sonyjevo xperio Z2. Čeprav fona furata v par 
pogledih različne pristope, recimo pri formi in fotografiji, 
sta si kot neposredna konkurenta precej podobna. V mar- 
sičem sta kar enaka: v čipovju snapdragon 801, ramu, za- 
slonski ločljivosti, razširljivi špajzi, Androidu 4,4 in ceni 
700 evrov. Skupno pa jima je tudi, da kljub pohitrenosti 
revolucije ne prinašata. 


HTG one 


Tajvanski paradnež s podoznako m8 oblikovno sledi pred- 
hodniku m7. Vnovič je odet v zaprto ohišje iz brušenega 
aluminija, ki ob (ceneno)plastičnih tekmecih izstopa in da- 
je premijski, čeprav malo zdrsljiv občutek. Po novem ima 
aparat utor za pomnilniško kartico in zahteva simko oblike 
nano. Ekran so povečali na pet palcev in obenem ukinili 
kapacitivne gumbe, ki so zdaj nazaslonski. To se meni ne 
dopade, kajti pretežno neizklopljiv trak s tremi ikonicami 
odškrtne kar osem milimetrov prikazne površine. HTC žal 
ni vdelal opcije, da ta pasica lahko izgine, kar znajo LGii. 
Povrhu ni aparat nič manjši, marveč je celo zrasel za centi- 
meter. Pravzaprav je večji od vse konkurence. 

Majhna olajševalna okoliščina 'večjosti' sta stereozvočnika 
na pročelju, kar je HTCjeva tradicionalna edinstvenost. 
Zvok je res krepko nad ostalimi mobilijami, ki imajo le en, 
praviloma na zadnjo stran umeščen piskač. Druga poseb- 
nost enice je kamera, ki se ne šopiri s silnimi megapiksli, 
marveč znova stavi na večje tipalo z manjšo mrežo. Lovil- 
cev svetlobe je le štiri milijone, so pa zato večji, kar naj bi 
dalo bolj jasen posnetek. Pristop pride do izraza pri slabši 
osvetlitvi, pri čemer pomaga še dvojna LED-bliskavica z 
različnima temperaturama za lepšo kožo, kar smo doslej vi- 
deli le na iphonu 5S. Fotografske navdušence želijo prite- 
gniti še z eno, prvikrat udejanjeno tehnikalijo: dodatno ka- 
merico, namenjeno globinskemu zajemu. Zavoljo nje je 


Zaradi globinske kamere je možno po zajetju blurati da- 
ljavo in dodajati še par učinkov, na primer posiviti globi- 
no. Nadalje zna editor po rafalnem škljocanju ustvariti 
idealno gasilsko fotko, saj skombinira dobre frise z raz- 
ličnih posnetkov. Ali združiti akcijske posnetke v eno fo- 
tografijo, recimo več položajev skakalca v vodo. 


HTC one (2014) 
146 x 71 x 9,4 mm 
154 g 
5", LCD, 1080 
snapdragon 801 
2,26 GHz, 4 jedra 
2 GB 


Samsung galaxy S5 
142 x 72 x 8 mm 
145 g 
5,1", AMOLED, 1080 
snapdragon 801 
2,5 GHz, 4 jedra 
2 GB 
16 GB / 32 GB 
microSD 
16 /2,1 MP (spredaj) 
2800 mAh 


Mere 
Teža 
Zaslon 
Čipovje 


Pomnilnik 
Shramba 16 GB / 32 GB 
Razširitev microSD 
Fotosenzorja 4/5 MP (spredaj) 
Baterija 2600 mah 


mogoče naknadno megliti ozadje in tako ustvariti učinek 
bolj orenk fotografije. Softver ponuja še par prijemov, med 
drugim brisanje motečih elementov in hitro združevanje 
ujetih trenutkov v kratke filmčke. Za čez nekaj mesecev pa 
obljubljajo še oblačen servis Zoe, kamor se bo dalo shra- 
njevati statične in gibajoče spomine. 

Vse to se resda čita privlačno in malemu HTCju gre respekt 
za hrabrost pri fotodrugačnosti. Toda posnetki v splošnem 
niso za prehvalit. Na zaslončku so v redu, a ko se naveličaš 
igračkanja z učinki in operacijami ter jih odpreš na PCju, 
jim kratkomalo zmanjka informacij. 2688 x 1520 je malo in 
barve so pretirano nasičene. Je pa presenetljivo kakovo- 
stna prednja, 5-mega kamera. Nekateri so zaradi nje HTC 
one že označili za najboljši selfie aparat. 

Čeprav mi ni bil HTCjev grafični vmesnik nikdar pretirano 
všeč, ima vse elementarnosti: bližnjice v roletnem meniju, 
daljinsko upravljalo, diktafon, FM-radio, avtomobilski na- 
čin in modus za otroke. No, resnici na ljubo je navigacija 
kar Googlova, torej brez naloženih kart, Kid Mode pa je 
aplikacija firme Zoodles, ki se jo da nasneti na vsak fon. 
Isto velja za zastonjski športni nucnik in pedomer Fitbit. 
Lanskih 25 giga na Dropboxu pa je nadomestilo 65 giga 
Googlove shrambe. Dobrodošla je nastavitev, da ob mini- 


malni zalogi elektrike telefon sam preklopi 
v ekstremno štednjo, ki ohrani le klicalni 
in sporočilni dela. Baje na tak način s pe- 
timi odstotki baterije zdrži še deset ur. 
Novost je par uporabnih gest, na primer 
dvakratno potrkanje po ugasnjenem za- 
slonu ali podrajs od roba za instantno pre- 
bujenje ter sproženje fotoaparata s stran- 
skim gumbom. In nenazadnje med pluse 
sodi adresar, ki je brezšivno povezan s so- 
cialnimi omrežji. Do onega v Windows 
Phone mu še manjka, a je edini tak med 
androidneži. Žal pa HTC one tudi letos ne 
zrcali namizja na TV (miracast), ni zaprt 
za vodo in kar naenkrat ne obrajta več ob- 
lačnih albumov fotografij. 


Samsung galaxy S5 


Nima ukrivljenega displeja in ločljivosti 
2560, niti 64-bitnega ali osemjedrnega 
procesorja in še manj vodometa. Prav ta- 
ko ni kovinski in ne omogoča kontaktne- 
ga polnjenja. Vse to smo na podlagi govo- 
ric pričakovali, mar ne? Morda jih je spro- 
žil konkurent, da bi bili fani nato razočara- 
ni, kdo ve. Dejstvo je, da večina številskih 
alinej ostaja blizu štirice in dizajn prav ta- 
ko, dasi pravokotnejša silhueta bolj spo- 
minja na S2. Aparat ni ne grd, ne lep. Bolj 
privlačen je beli model, saj je črni dolgo- 
časen in neizrazit. Zaenkrat so na voljo še 
štiri barve hrbtišča: črna, bela, lepa modra 
in zlata, gotovo pa jih bodo izdali še več. 

Plastična zadnja plat je manj jeftina od 
predhodnikov in po novem onegaj kljub 
snemljivosti pokrovčka zdrži polurno po- 
topitev v sekret. To je razlog za nekam ne- 
praktično zapiralo polnilne odprtine. V slo- 
gu xperie Z1 je izvedljivo celo fotkanje pod 
gladino. Sokolje oko bo v zunanjosti opa- 
zilo priključek USB 3.0, ki seveda deluje 
tudi s standardnim kablom, in nenavaden 
element ob bliskavici. Gre za senzor utripa 
srca, ki ob pritisnjenem prstu in zagonu 
nucnika preveri, kako deluje krvna črpal- 

ka. Morda bi prišla prav pri preverjanju, kdo 
je zombi, toda za večino je ta komponenta 
nesmiselna. Pravzaprav me zanima, v kakš- 
nem kontekstu naj bi se uporabljala. 

S5 srečoma ohranja gumbe na ohišju, zato 
je 5,1-palčni, farboviti AMOLED do kraja iz- 
koriščen. Žal pa je ravno sredinski gumb 
deležen moje največje kritike. V njem se po 
novem skriva bralnik prstnega odtisa, ki v 
osnovi rabi odklepu. Toda izvedba je slaba. 
Na ifonu 5S skener kožnih grebenov deluje 
tako, da vzameš aparat v roke in na gumb 
položiš palec, kakor to storiš vedno, ko ga 
hočeš zbuditi. Zadeva odreagira zanesljivo, 
iz vseh smeri in hitreje kot z ročnim odkle- 
panjem, zato večina lastnikov to možnost 
uporablja. S5 pa nima velikega okroglega 
gumba, zato biometrično tipalo ni statično. 
Parkelj je treba po njem podrsati od zgoraj 
navzdol v pravem položaju in ob pravi brzi- 
ni. Že to je samo po sebi manj praktično in 
zahteva dvoje rok, a nahuje je, da moraš 
aparat naprej gumbno zbuditi in šele nato 
opraviti omenjeno proceduro. 

Skeniranje prsta je zavoženo in tega se za 
odklepanje ne bo šel nihče. Samsung je v 
španoviji s PayPalom resda obljublil tovrst- 
no identifikacijo ob plačevanju, toda se mi 
zdi, da v prvi vrsti cikajo na kupovanje v fi- 
zičnih štacunah. Takih, ki bi sprejemale 
PayPal, tod ni, servis pa v času pisanja še ni 
deloval. Precej nenavadno je, da možnosti 
takega ugotavljanja istovetnosti ni v Google 
Playu. A biometrika gor ali dol, posledice 
vgradnje prstnega senzorja bo občutil sle- 
herni uporabnik: knof je zaradi njega nepri- 
jazno trd in klikotav. Pismu, no! 

Veliko korejskega hvalisanja gre na rovaš 
kamere, ki vidi s 16 milijoni točk in blazno 
hitro ostri. Fotografije so ridikulozno velike 
in video posnet v UHD-kakovosti s 30 sliči- 
cami na sekundo. Oziroma v HD s 120 fps, 
kar ustvari upočasnjen posnetek. V pre- 
težno nespremenjen fotovmesnik, ki omo- 
goča od sferičnega zajemanja okolice prek 
pristopa HDR do radiranja motečih dejavni- 

kov, so dodali še globinsko zabrisanje. Toda, ovbe, ta kom- 
ponenta je mnogo slabša od HTCjeve. Konkurent ima dve 
očesi, zato je globinskost privzeta na vsakem posnetku. 
Samsung pa dodatnega hardvera nima. Funkcijo je treba 
vedno vklopiti na roke in držati aparat pri miru pet sekund, 
da kamera naredi več različno fokusiranih posnetkov, pri 
čemer je uspeh odvisen le od sreče. Prevečkrat dobiš spo- 
ročilo, da globine ni bilo zaznane. Fotoizdelki so drugače v 
redu, bi pa lahko prevetrili rokovanje in dodali možnosti, na 
primer stapljanje rafalnega zajema gibanja v eno sliko. 

Samsung to pot ni nasmetil sistema s svojimi neuporabni- 
mi orodji tipa Story Album in Chat On, ki jih je moč nak- 
nadno sneti iz njihove štacune. FM-radia aparat ne lovi, na- 
loženi pa so daljinec, diktafon, Dropbox z dvoletnim naje- 
mom 50 gigabajtov in S Health. Slednji na omejen način 
spodbuja aktivnost, računa kalorije, šteje korake in terja 
vnašanje hrane. Storitev ni pretirano dojemljiva in vsak- 
danježu se z njo ne bo dalo ubadati. Bolj aktivni pa bodo na 
marketu našli bogatejše fitnes aplikacije za ceno kovanca. 
Malokdo bo tudi našel korist v pospešenem downloadanju, 
ki za datoteke, večje od 30 mega, poveže wifi in LTE. Bolj 
koristen je način izrednega varčevanja. Ta ukine barve in 
domala vse funkcije ter telefon obdrži pri življenju en dan 
ob le desetih odstotkih energije. Toda za razliko od HTCja 
ni moč nastaviti samodejnega vklopa šparanja. Je pa od 
Tajvanca boljši po presenetljivo bogatem otroškem načinu 
in dodatnem nivoju zasebnosti. Lahko namreč daješ pos- 
netke in dokumente v poseben razdelek, do katerega do- 
stopaš s prstnim odtisom. Super za skakalce čez plot! 

A. Prednostni stiki 
NAJNOVLJŠE MERITVE 

Štetje korakov je popularno. Dobro bi bilo, če bi S5 štel 
korake ves čas sam od sebe, a mu to ne uspe vedno. Ne 
pretirano domač program S Health sicer aktivnost na- 
grajuje z medaljami, a želi beleženje futra. Desno pa je 
ena od možnosti SOS-sporočila, saj fon opozarja na 
"bližnje" nesreče. Klic na pomoč pošlje izbranim naslov- 
nikom GPS-podatke in avtomatično zajete fotke. 


Prekliči Končana 
z 


rokerijizoket ni 
Sareenshota dveh oken 
$ » datoteka (8774 KB/1000 MB) 


Spostovani urednik, posiljam vam 
primera multiwindow sereenshotov. 
Upam, da bodo zadovnliiti ti krtenje 


Delitev zaslona, ki celo omogoča prenašanje elementov 
iz enega programa v drugega (v tem primeru sem nesel 
sliko v mail), ni baš koristna. Me je pa resnično presene- 
til brezšivno vgrajen razdelek za otroke. Ne samo, da 
malemu naštimaš čas drkanja in dosegljive programe, 
marveč okolje že samo od sebe ponuja nekaj možnosti, 
kot so risanje, fotkanje, poslušanje muzike in preprosti 
varianti Talking Toma ter tamagočijevskega Pouja. 


Pozdrava vrednih svežih vmesniških elementov ni veliko. 
Upravljanje z lebdečim prstom, ki brez dotika zaslona od- 
pre predogled maila ali fotoalbuma, je krneki. Dvojnega 
potrka za odklep ali sproženja kamere brez prstnega drsa- 
nja niso vdelali, niti nadgradili opozarjanja s svetilno diodo, 
ki bi lahko bilo bolj sijoče in bolj barvito za različne dogod- 
ke. Sta pa v redu novo okence ob prejemu SMSa, ki omo- 
goča hitri odgovor, in odprtje linka iz maila v pol(o)knu. 
Obračanje telefona za utišanje in brezvezno mahanje pred 
kamero za premikanje po vsebini ostajata, dočim so tisto 
neposrečeno očesno krmiljenje ukinili. In še vedno so ga- 
laxyji edini, ki ob prijemu koristno zavibrirajo, če imamo 
zgrešen klic ali sporočilo. To je res kul. 

S5 se kajpak izkaže kot fin, z vsem mogočim naphan ter- 
minalček, ki navduši z mnogimi detajli in ga kljub kri- 
tičnosti postavljam nad HTC. Ima eno najboljših povezlji- 
vosti s TVjem in drugimi napravami. Toda določeni sesta- 
vni deli ostajajo nespremenjeni ali premalo pestri že lep 
čas. Denimo imenik, ki bi moral postati postati družbeno 
središče, ne zgolj starošolski adresar. Ali tipkovnica, ki 
ima preveliko preslednico, a zgolj eno ločilo na prvem ni- 
voju. Hočem najmanj takojšnjo vejico in piko! Še en tak 
mikroprimer je videz dialogov v sporočilniku, kjer je tistih 
par grafičnih različic oblačkov enakih že leta. Ali pa animi- 
rana ozadja, ki sta priloženi točno dve. In učinki med draj- 
sanjem levo in desno. To ni cepljenje dlak, kajti te osebne 
pomočnike svaljkamo po rokah praktično 24/7, zato bi ra- 
di večjo prilagodljivost in unikatnost. Iz škatle, ne s preiz- 
kušanjem sumljive ruske robe v štacuni. 


Razočaranje? 


Vihanje nosu zaradi tehničnih postavk je skrajno krivično. 
Nekateri preskoki, recimo iphone 4 in galaxy S3, so nas 
razvadili, zato še vedno privzeto razmišljamo o vsakose- 
zonskih podvojenih procesorjih, povišani zaslonski raz- 
ločljivosti in frišnih tehnikalijah. To je naivno in hkrati 
neumno. Glede na to, da so razvojni cikli že krajši od ene- 
ga leta, je načeloma dovolj novosti in izboljšav. Navsezad- 
nje gre v resnici za nadgradnjo. Navadnežu, ki ima par let 
star telefon, bo HTC one ali galaxy S5 odprl čisto nov, mav- 
ričen svet. ln najbrž so novi modeli zvečine namenjeni prav 
takim, ne lastnikom prejšnje generacije, ki kojci zabavljajo 
nad pičlostjo novosti in enakim številom jedrc. 

Moti pa me, da po eni strani vsi z lopato nametavajo neke 
sveže funkcionalnosti, četudi neuporabne (pri čemer je pr- 
vak Samsung, ki te celo opozarja na potrese jurja kilomet- 
rov stran), a zanemarjajo osnove. Tudi Apple navsezadnje. 
Prostor za izboljšave obstaja že na najnižjem nivoju upora- 
be in zmagovalec bo tisti, ki bo vključil odlike in vrline z 
vseh koncev. Dotlej pa kljub silnim hercem in bajtom niti 
en aparat ne bo popoln. 

amooklicane pametne ure niso več v zra- 
ku, marveč v resnici obstajajo, celo na 
policah slovenskih trgovin. Vsi nam zatr- 
jujejo, da je ta podaljšek mobilnika neob- 
hoden za slehernika z digitalnim življenj- 
skim slogom. Le tako bodo informacije, sporočila in 
opozorila vedno (dobesedno) pri roki. Takrat, ko 
imaš telefon v torbi, a bi rad preveril pošto. Ali si v 
situaciji, ki smatra igranje z velikim zaslončkom za 
neomikano, recimo na predavanju, v kinu ali med se- 
stankovanjem. Pogled na uro ni nevljuden in nepre- 
kinjeno lahko čitaš SMSe od ljubice. Oziroma doma, 
ko je glavna ploščica nekje odložena. 
Dasi je področje v pretirani težnji po inoviranju nekam 
posiljeno, ideja takega dodatka ipak ni čisto napačna. 
Le doslejšnji onegaji se niso izkazali. Prav nasprotno, 
vsi so demonstrirali popolno neuporabnost. Nekaj za- 
radi tehnikalij, večino zaradi jadnega softvera in 
vmesnika. Med njimi je bil ravno tako galaxy gear, pr- 
vi urarski poskus velikega Samsunga. Ni čudno, da je 
v ZDA kljub že tako pičli prodaji tretjina nezadovoljnih 
kupcev uro vrnila. Je Korejec prestal popravni izpit z 
modelom gear 2 ali gre vnovič za slaboumno zastav- 
ljen izdelek? 
Na žalost bolj slednje! Novi rod so sicer zasnovali na 
operacijskem sistemu Tizen in na Androidu (zato v 
imenu ni več galaksije). A razlika je zaradi enakega 
vmesnika in podobnega videza neopazna. Tudi po 
polovičarski funkcionalnosti in nekaterih vnebovpijo- 
čih, elementarnih napakah. Če jim je marsikdo prvič 
še pogledal skozi prste, je šlamastika v drugo neza- 
slišana in neopravičljiva. 


Informacijski debakel 


Prva naloga ure, modrozobo sparjene z eno od no- 
vejših galaktičnih ploščic, je prikazovanje obvestil 
raznih nucnikov. V ospredju so e-pošta, tviti, Gmail, 
koledarski opomniki in FB-chat. Vendar to počne po- 
vršno in nepremišljeno. Ne sinhronizira arhiva vsebine 
z mobilniško aplikacijo, marveč hrani zgolj tiste vrsti- 
ce, ki jih potisne neaktiven telefon. Če prejmeš obve- 
stilo med tem, ko se z njim igraš, ga v uri ne vidiš. To 
pomeni, da na zapestju ni mogoče pregledovati celot- 
nega poštnega nabiralnika ali tvitov, kar je res apn. Za 
nameček se z uro ne da zaukazati pogleda na strežnik 
(refresh). Ker ima Samsungov klient za splošni mail 
najmanjši interval četrt ure, boš med mašo v naj- 
boljšem primeru poškilil le na tri svežnje pošte. In ne- 
nazadnje, na uvodnem zaslonu je prikaz zgrešenosti 
slabo izveden oziroma nejasno označen le na eni sorti 
namizja. Praviloma moraš zato vedno oddrsati v obve- 
stilni center, da izveš, če je kaj novega, namesto da bi 
te sistem takoj ob pogledu obvestil o treh zgrešenih 
klicih in enem SMSu. 

Resda 4-centimetrski ekran z razločljivostjo 360 x 
360 ni zmožen velikega števila elementov. Toda vse- 
eno bi se dalo nanj naenkrat zadegati prikaz časa, da- 
tum, ločene zgrešenosti, opravke in naslednji sesta- 
nek. Vsaj kot opcijo. Snovalci žal niso tega mnenja. 
Je pa moč spreminjati barvo in tipografijo izpisa časa. 


s? % dla Small Mm 


Sporočila BM 


Pedometer — Sečniutrip 


Č ici If Facebook 
Štoparika — E.pošu 


paje BY F.načta 


Levo je gear 2 (300 evrov), desno gear 2 neo (250). Prvi ima kamero in boljši pašček, to pa sta edini razliki. 
Na obeh sije 1,6-palčen monitorček AMOLED. 4 gigabajte prostora ze moč pretočiti muziko z računalnika ali 
kar iz telefona. Vsi trije zapestnjakoviči delujejo s Samsungovimi ploščicami in tablicami od galaxyja S3 dalje. 


Šamsungovi 


SNOVI 


se res trudi, da bi našel svetle plati zapest- 
nih pametnjakovičev, a je vselej znova razočaran. 
Trenda ne spremeni niti nova 'oprema' iz Koreje. 


In taka je pravzaprav splošna slika geara 2: pogreš- 
ljive brezveznosti na eni strani in spisek hudih po- 
manjkljivosti na drugi. Napravica se recimo diči s ka- 
mero, s katero zapestno fotkaš in snemaš video (kar 
ni prav nič vohunsko, saj je glasni škljoc neizklopljiv), 
ne prikazuje pa MMSov. Z zapestnico lahko krmiliš te- 
levizor ali jamesbondovsko telefoniraš, a ne pozna 
kalkulatorja, ki so ga imele pozerske ure že pred tri- 
desetimi leti. V hrbtni del je vdelan merilnik srčnega 
utripa, toda njegova vrednost je vprašljiva. Ura je na- 
mreč prevelika, preohlapna in če nimaš ravno najbolj 
salaste roke, pretoka krvi ne bo zaznavala avtoma- 
tično. Treba jo je pritisniti na točno določeno mesto 
na zgornjem delu zapestja, pa še to zna biti pri mrša- 
vosti in dlakavosti težava. Toda četudi bi preverjanje 
pumpe delovalo, gear 2 ne more biti ultimativni vad- 
beni pomočnik. Nima ne prave oblike, ne GPSa. 
Spisek kritik je še dolg in med ostalim vključuje to, da 
ob prekinitvi povezave s fonom, ne moreš pogledati 
urnika. Zelo pri vrhu seznama je tudi osnovni prikaz 
časa. Namesto da bi sistem imel stalno pasico z obve- 
stili in uro, vidiš čas izključno na prvem namizju. So- 
nyjev smartwatch tako vrstico ima in to na manjšem, 
manj razločljivem displejčku! Samsung se je nekoč 
hvalil, da ima zaposlenih več deset tisoč inženirjev ... 


VIA Sending message 


13864021667 


1 


t o: 


Takle je vmesnik, kateremu bi poleg boljše funkcionalnosti koristila lepša oblika. Na prvi sliki je glavni desk- 


top, na drugi pičel nabor aplikacij, med katerimi je celo štoparica, in na tretji obvestilni center. Povzetek sled- 
njega bi moral biti na uvodnem namizju. Sledi klicalna številčnica, ki pa ne omogoča tudi pisanja. Sporočilo 
je moč edino narekovati v angleščini, pri čemer 'article' hitro 'arctica' postane. Zadnja pa je galerija fotk, ki 
se samodejno prenesejo v fon. Kamera ni več na paščku, marveč v ohišju, in zajema 1280 x 1280 pik. 

Zapestna ožina in skopost 


Ko dvigneš roko, se zaslon samodejno prižge. Ob sp- 
rejemu sporočila na uri lahko fon le poprimeš in sam 
se bo odklenil ter pokazal informacijo v matičnem 
programu. (ra zmore sprožiti piskanje založenega 
mobilnika in štopati ali odštevati čas. Po novem - so 
razvijalci čitali moj prejšnji test? - je moč na sporočila 
odgovoriti s prednastavljenimi stavki ali smeškoti. Če 
napravico napolniš z muziko, jo bo samostojno po- 
sredovala modrozobim slušalkam. Podrajs po zaslonu 
od zgoraj pomeni korak nazaj. Gear 2 ni le pametni 
kronometer, marveč takenako pedometer, ki šteje 
korake vsak dan in jih beleži v S Health. Ta nato skrbi 
za statistiko in daje kolajne. 

A maloštevilne kakovosti ali celo domiselnosti se uto- 
pijo v splošni nefunkcionalnosti in nenavdahnjenosti. 
Proizvajalec se sicer zanaša na razširitev uporabnosti 
z dodatnimi aplikacijami, toda ob izidu jih je bilo toli- 
ko, kot ima prstov neroden mesar. Med njimi ni prav- 
zaprav niti enega nucnika, kamoli igre, marveč zgolj 
kdo mislil, da imaš na uri tapravi Facebook, YouTube 
in 24ur! Enaka situacija je bila pred pol leta s prvim 
gearom. Podpore ni bil deležen nikoli, čeprav tak iz- 
delek zahteva konkreten servis in boljši softver. 

Gear 2 nima specialnega videza in bliskajočih anima- 
cij, da bi ga nosil kot modni dodatek. Domet od mo- 
bilnika se meri v nekaj metrih, zato v službi ne nese 
niti do sekreta, kaj šele, da bi odložil telefon na klop in 
bil z uro dosegljiv med brcanjem žoge. Celo tako glu- 
pa je ta pametna ura, da ob izgubi stika s fonom zgolj 
rahlo zapiska. Ker to vendarle utegne pomeniti, da si 
pozabil vzeti mobilnik ali da ti je nekdo ravno sunil 
pedertošl, bi morala znati zagnati orenk alarm. Po 
drugi plati se celo noč oglaša ob vsakem mailu, saj ji 
ni jasno, da že štiri ure miruje na nočni omarici, last- 
nik pa spi. 


april 2014 


Hi 
Trojček gear je kao vodoodporen, a bolj na dežne 
kapljice in švic, ne na tuširanje ali kopanje. Sam- 
sung je za vse pripravil še raznobarvne paščke. 


Onegajski nesmisel 


Morda se test bere kot drobnjakarstvo, vendar se že 
po dnevu uporabe vprašaš, kako je lahko taka 300- 
evrska nedodelanost sploh prišla na trg. Oziroma ka- 
ko so lahko zamočili na toliko ravneh. En sam razu- 
men tester bi povedal, da je softverska plat za en fa- 
lus, forma preglomazna in neestetska ter ponovljena 
polnilna posteljica višek neumnosti. (Micro-USB žica 
namreč ne gre direktno v uro.) Izdelek dela frišnemu 
področju res slabo reklamo. 

Zato je galaxy gear 2 eden tistih redkih onegajev, ki 
ga ne bi uporabljal niti, če ga dobim za gešenk. Pa 
sem se trudil in ga res dejavno koristil v vseh mo- 
gočih scenarijih. Še v trojni navezi mobilnik-ura-slu- 
šalka in z javljanjem z glasovnim ukazom. Čisto vse je 
delovalo napol in ni zaradi okornosti dalo nikakršne 
dodane vrednosti digitalnemu vsakdanu. Reč je ne- 
verjetno nesmiselna in neprivlačna. Zaradi fotoapa- 
rata je primerna edinole za vzbujanje kratkotrajne po- 
zornosti pri desetletnikih. Pametna ura, ki ni niti pa- 
metna, niti ura! 

GALAXY GEAR FIT 


oleg večjih, casual modelov je Samsung pri- 
PE pravil še športno zapestnico gear fit, s katero 


je na sejmu MWC požel največ zanimanja. V 
dobršni meri zaradi podolgovatega in izbočenega 
OLED-zaslona. Pa tudi zato, ker so jo napovedova- 
li kot prvo tako telovadno napravo, ki ima vklju- 
čene prvine pametne ure. Zaslonček namreč med 
drugim kaže čas in osnovne notifikacije na isti 
način kot večja geara. 

V živo onegajček ni tako žlahten, bržda spričo 
manj uglednega paščka in njegovega nepriprav- 
nega patenta. A neobičajni, barviti displej vseeno 
privlači oči. Videti je skorajda kot futuristična are- 
stantska zapestnica. Toda v hipu, ko si reč nade- 
neš, rečeš "WTF Samsung!" Orientacija zaslona j 
namreč vodoravna, zato so ob normalnem pogle- 
du nanj elementi postavljeni navpično. Roko zvijaš 
kot debilček že pri ugotavljanju časa, kaj šele pri 
branju sporočil. Morda bodo cajt in ikonice obrnili 
v naslednji reviziji softvera. Dotlej nekateri gear fit 
nosijo zasukanega na notranjo stran zapestja. 
Priprava poleg vseh sort sporočil, ki jih res težko 
čitaš, opozarja tudi na klice. A ker nima mikrofona 
in zvočnika, se jih ne da sprejeti, le zavrniti s pred- 
nastavljeno sporočilno vrstico. Če med nordijsko 
hojo uporabljaš bluetooth ušesnik in imaš telefon v 
culi, na zapestju preveriš, kdo kliče, nakar se javiš 
na slušalki. 
Glavno poslanstvo fita je seveda pomoč pri fizkul- 
turi. Pri tem nima ekstra funkcij napram tavelikim 
gearom, je le oblikovno in estetsko prilagojen na- 
menu. Samodejni vadbeni merilnik srčka tukaj de- 
luje, saj onegaj bolj tesno objema roko. Ne gre 
zgolj za končno statistiko, marveč te na podlagi 
utripa z vibracijami spodbudi k večjemu tempu ali 
ti svetuje umiritev. Žal so tipi vadbe le štirje: tek, 


hoja, bicikel in pohodništvo. Sobnega kolesa, fit- 
nesa ali kateregakoli drugega športa Samsung ne 
podpira. Znova je za optimalen izkoristek, torej za 
risanje trase in merjenje razdalje, nujen mobilnik, 
saj GPSa ni. A tekel pač ne bom s telefonom. In še 
eno precejšnjo pomanjkljivost ima fit: nima shram- 
be, v katero bi pretočil glasbo za poslušanje po 
modrozobi slušalki. 


Ustavi 


Nikol ti nam odpustu da sem 
moral noeta gledat. Jebomater 
0.16 km 6'00"/km 


Gear fit izpisuje sporočila in opomnike, meri čas, 
najde založen mobitel ter beleži koračnost in srč- 
nost. Zal prikazuje vse postrani, kar mi daje mis- 
liti na slab firmin oddelek za nadzor kakovosti. 


Napravica seveda meri pedije (ne, med drkanjem 
ne deluje), na njej sta še štoparica in iskalnik tele- 
fona. Toda njena polovična zasnova ne upraviči 
cene 230 evrov. Samsung bi moral poleg dodelave 
vmesnika in dodatnih opcij obvezno izboljšati občo 
privlačnost in udejanjiti več izvirnih prijemov, takih 
'lifestyle'. Naj me tehnikalija spominja na pitje, su- 
ka spodbudno muziko, požegna več športov, beleži 
seksualno aktivnost, meri kakovost spanca (kar 
veliko konkurence počne), preseneča z motivacij- 
skimi sporočili ... Ni vse v sijajnem displeju! 


marelj 2014 

Pripravite se 
»»prihaja Linksys WRT1900 AC. 


Nov brezžični usmerjevalnik Linksys WRT1900AC zna vse, kar 
ste si želeli in iskali. Odlikuje ga že tradicionalna WRT 
zanesljivost, zmogljivost in pokrivnost signala. Je najhitrejši 
brezžični usmerjevalnik na svetu. Je tisti, ki signal prinese v 
najbolj skrite kotičke vašega doma. Je tisti, ki poskrbi za ure in 
ure neprekinjene zabave ali resnega dela. Je tisti, ki se mu ne 
boste več odpovedali. 


na življenje brez omejitev... 


Je Linksys WRT1900 AC. 


Poiščite svojega v vseh bolje založenih trgovinah 
po vsej Sloveniji od konca meseca aprila! 


LG G FLEX 


upca je treba pritegniti z nečim jasno vidnim, z 
K: s čimer bo nato kot uporabnik izstopal. 

Kaj je boljšega od gromozanskega ukrivljenega 
mobilnika? Točno to je LG G flex, gigantski aparatus, 
ki je centimeter večji od nota 3. Šestcolski sijaj bo za- 
gotovo kradel poglede, kjerkoli ga izvlečeš, dočim je 
tista ukrivljenost bolj v drugem planu. Oglasne slike, 
na katerih je telefon skoraj kot banana, so namreč za- 
vajajoče. Vijuga obstaja, je zaznavna, ko ploščo držiš v 
roki, ni pa vidna na dva metra. Naprava zaradi nje bolj 
naravno sovpada z okroglo glavo, vendar resnične 
uporabniške prednosti ovinek nima. A tudi moti ne. 
Velikana itak ne nosiš v hlačnem žepu. Ko flexa posta- 
viš na mizo, se ne gunca kot samsung galaxy round, 
ki to izkoristi kot funkcijo vmesnika. 


Tisto, kar pri flexu najprej pade v uč, ni zaslonska 
krivina, marveč velikost. To ni telefon nalik nexu- 
su, galaxyju ali HTC one, saj meri 160 x 81 mm. 


Korejci se z aparatom ne hvalijo le zaradi ukrivljenega 
OLED-displeja. Njegovo ime namreč pomeni fizično 
fleksibilnost, torej upogljivost. Ko sem to slišal, sem 
ploščo jel pri priči zvijati, a sem bil deležen le tipič- 
nega škripanja plastike. Nato sem fon položil na mizo, 
tako da je bil na najvišjem delu loka okoli štiri milime- 
tre nad površino, in se z vso težo uprl nanj. Upognil se 
je vse do podlage, a vnovič ob nezdravem pokanju. 
Kaj točno je LG mislil, ne vem. Tablica vsekakor ni 
mišljena za nošnjo v zadnjem žepu hlač, saj se ne bo 
zlila s krivuljo riti. Večji smisel ime revolucionarna, ta- 
ko imenovana 'self-healing' plastika. Polimeri umetne 
mase imajo namreč sposobnost popraviti pretrgane 
vezi. Sicer je to v dobršni meri marketinška krilatica, 
toda drobne praskice, ki jih recimo povzroči drgnjene 
ob ključe v torbici, se v resnici do neke mere zacelijo. 
Rana od simuliranega spopada s čefurjem s čakijo pa 
po enem tednu ostaja še dobro vidna. 

Mobilnik prinaša okolje, ki ga je predstavil G2. Ne 
spredaj, ne ob straneh nima gumbov, marveč so tipke 
za vklop in glasnost na zadnji plati. Da telefon zbudiš, 
je treba dvakrat potrkati po steklu. Neobičajnost delu- 
je, a je resnici na ljubo manj praktična od hitrejšega 
stranskega knofa. Vmesniških zanimivosti, resda ve- 
čino že videnih, ima flex še precej. Tu so obilne kraj- 
šnjice na potegljivem meniju, vključno z daljinskim 
krmilnikom za avdio-video naprave ... ledici na obeh 
straneh že na daleč z različnimi barvami opozarjata na 
zgrešene dogodke ... fon je moč le dvigniti k ušesu za 
sprejem klica ali ga obrniti za prenehanje zvonenja ... 
vrstico z ikonami se da skriti, recimo med igranjem 
iger ... če klikneš na link v mailu, se bo okno brskalni- 
ka samodejno odprlo le čez pol zaslona ... obilne foto- 

MINI TESTISI 


grafske opcije pa med drugim nudijo izbris motečih 
elementov ... sporočila in klicatelje zna terminal brati 
naglas ... Kot se za Korejce spodobi, je dosti opcijskih 
malenkosti vprašljive uporabnosti, denimo avtoma- 
tično pavziranje videa, ko kamerica ne zazna oči, risa- 
nje oziroma čečkanje s prsti in zaganjanje aplikacij v 
manjših plavajočih oknih. 

Flex velikosti primerno kljub nekaterim olajševalnim 
nastavitvam ni za enoročno rabo. Če te taka forma ne 
moti, je izkušnja čisto pozitivna, zlasti če daš veliko na 
gledanje videa in fotk. Vseeno pa fona ne priporočam. 
Prvič, LGjev ekosistem je pičel, manjvreden Samsun- 
govemu (ni oblaka, naprednejšega povezovanja na- 
prav, štacuna je zavednemu Slovencu nedosegljiva). 
Drugič, aparat najslabše vzpostavlja mostove s televi- 
zorji, celo z LGjevimi, najsi gre za miracast ali DLNA. 
Tretjič, zaslon ima razločljivost bednih 720 x 1280, 
kar je za današnje čase in pri taki inčnosti nezasliša- 
no. Procesor in sistem ravno tako nista aktualna, mar- 
več gre za lanski snapdragon 800, kakršnega ima ga- 
laxy S4, in Android 4.2.2. In četrtič, onegajeva malo- 
prodajna cena je astronomskih 900 evrov! LordFebo 


LOGITEGH POWERSHELL 


red nekaj meseci smo preizkusili Samsungov 
B mobilniški gamepad. Onegaj sam po sebi ni za- 

nič in določeni špili z njim dobijo smisel. Težave 
izdelka so drugod. Podpora je kilava, standarda za 
igralne ploščke androidno igrovje sploh nima, igrice 
povečini suckajo in za povrhu zadeva košta 80 evrov. 
Zdaj imamo na tnalu istonamenski gadžet za iphone, 
Logitechov powershell, ki ni samostoječ, marveč mo- 
bilijo scela zaobjame. Se zadeva izkaže za obvezno 
opremo slehernega gejmerskega appostola? 
Apple že nekaj časa fura iniciativo MFi, ki je včasih 
pomenila Made for iPad, danes pa i stoji za iphone. 
Gre za standard za pripadajoč hardver, kot so zvočniki 
in po novem igralni kontrolerji. S tem hoče Apple ure- 
diti krovno platformo za knofe, kar pa v resnici izko- 
riščajo le redke igre. Splošno področje mobilniške za- 
bave se zvečine ne meni za takle nadzor. Hardverski 
kontroler je redek pripomoček, zato se razvijalcem ne 
da pretirano ukvarjati z združljivostjo. Tisoč in ena od 
strani gledajoča arkadica, naj bo plaformska, šuter- 
ska, pretepaška ali dirkaška, je narejena zgolj za tap- 
kanje in drajsanje zaslona. Enako velja za dobršen del 
bolj orenk izdelkov. FIFA 14, NBA 2K14, Injustice, 
NBA Jam, GTA: Chinatown Wars, ki bi z gumbi res 
zaživeli, stavijo samo na dotikanje. Vseeno pa moram 
biti pošten in poudariti, da je na iOSu mnogo več pod- 
pore kot na Androidu. 


Žal na App Storu ni posebnega razdelka za joypadaste 
igrice, zato je spisek treba poiskati na Logijevi strani. 
Tam je okoli 150 naslovov, ki segajo od retro klasik ti- 
pa Namco Arcade, Double Dragon in R-Type do viso- 
kocenovnic, kakršne so legoigrica Lord of the Rings, 
pretepačina The King of Fighters in zeldasti Ocean- 
horn. Vmes je še nebroj frpjk, 3D-helikopterščin, 
prvoosebni streljank, ploskovnih arkad, izstrelkovnih 
peklov in znanih imen, kot so Tomb Raider, Joe Dan- 
ger, Final Fantasy Ill, Limbo, Rayman, Asphalt 8 ... 
Zbir je obilnejši, predvsem pa mnogo kakovostnejši 
od pičlega Samsungovega. Znabiti bo podprtost v pri- 
hodnosti bolj samoumevna. 

Načeloma je igranje s padom boljše od tistega z navi- 
deznimi gobicami in pritiskali na ekranu. Določene 
rešitve pa so vseeno površne. Phoenix HD in Aces of 
the Luftwaffe sta recimo vertikalna šuterja, ki v spre- 
menjeni orientaciji z desne proti levi ne izpadeta kul. V 
nekaterih igrah si hitrejši s prstom po zaslonu kot s 
smernikom, drugod je nagibalen nadzor neizklopljiv in 
moteč. A najbolj razočara nekaj drugega. Applov 
standard predvideva dva nabora gumbov, navadnega 
in razširjenega. Powershell uporablja prvega, kar po- 
meni križec, četverico xboxovskih tipk in dve zadnji 
pritiskali. Ko zaigraš GTA: San Andreas in podobne 
tretjeosebnice ter prvoosebnice, ki so s konkretnim 
nadzorom pravzaprav edino sprejemljive, ugotoviš, da 
se zaradi odsotnosti drugega smernika ne moreš ob- 
račati oziroma gledati naokoli. Oziroma si primoren to 
početi s palcem po ekranu. Tekmeci, kakršen je mo- 
ga ace power controller, imajo dva zadnja sprožilca in 
dve gobici več, kar se izkaže za edino pravilno. 

Že res, da so take dogodivščine v manjšini, a vseeno 
je Logitech s tem ustrelil kapitalnega kozla. In ne edi- 
nega, kajti priprava je presenetljivo slabo oblikovana 
in neergonimična. Zmoti že sama pravokotna in ozka 
forma, ki večji roki ni niti malo prijazna. Nadalje ob- 
čutek kvari slab in nenatančen križec. Sicer je kao 
analogen, toda njegova majhnost in trdost sta muka 
za palec. In četverica gumbov je takisto premajhna ter 
preblizu. Porazno. Samsungova izvedenka se v hard- 
verskem smislu izkaže neprimerno bolje. 

Powershell nima modrozobe povezave, le konektor 
lightning. Vanj pašejo iphone 5, 58, 5€ in zadnji ipod 
touch. Školjka ne krni uporabnosti telefona, saj so do- 
stopne vse stranske tipke, kamera in vhod za slušal- 
ke. Pozitivna lastnost je, da ohišje vsebuje lastno 
1500-miliampersko baterijo, ki jo je moč polniti (in s 
tem ravno tako telefon) prek micro-USBja. Slednje 
zna priti prav. Vendar je to edini plus tega polovičars- 
kega, prstom neprijaznega in v splošnem gledano ne 
ravno smiselnega joypada, ki za nameček stane 90 
evrov. Taki onegaji bi morali koštati par desetakov in 
špilovja bi moralo biti mnogo več. LordFebo 


Powershell so očitno naredili za otroške ročice in preprostejše, ravninske igre. Komand je premalo in 
niso delane za moške šape. Drugače vanj, kot je razvidno s slike, paše tudi ifon 5C, Logi pravi, da ne. 

SAMSUNG GALAXY TAB 
PRO / NOTE PRO 12.2 


amsung je za letošnjo sezono pripravil rekordno 
S: novih modelov tabličnih računalnikov. 

Medtem ko na serijo nižjega ranga, imenovano 
galaxy tab, še čakamo, so člani novo ustanovljene, 
premijske družine pro že tukaj. Displeji novincev me- 
rijo 8,4, 10,1 in 12,2 palcev ter imajo enotno razločlji- 
vost 2560 krat 1600 pikslov. Tudi večina hardvera in 
ves softver so znotraj linije enaki. Najbolj izstopajoča 
je frišna dimenzija 12,2 inčev, torej z diagonalo zaslo- 
na 31 centimetrov in težo tričetrt kile. To sicer ni naj- 
večja tovrstna naprava na planetu, je pa vsekakor re- 
korderka pri nas. 
Oblikovno gre za nezgrešljivo Samsungove naprave, 
vkup z dobrodošlimi hardverskimi gumbi. Na vrhu spi- 
ska železnine je procesor exynos 5 octa, ki pa nima 
polnopravnih osmih sredic, saj so v njem štiri hitra 
(1,9 GHz) in štiri varčevalna jedrca. Pomnilnika so tri- 
je gigabajti (manjši izvedenki ga imata le dva giga), 
nadalje je tu IR-lučka za krmiljenje avdio-video kom- 
ponent in gromozanska baterija, ki zdrži preizkušenih 
9 ur garanja. SD-kartična razširitev je samoumevna in 
polnilni standard je USB 3.0. Seveda bodo škratje 
elektroni in podatki šibali tudi po navadnem priključku 
micro-USB, le počasneje. Androidna različica 4.4 med 
ostalim omogoča več uporabniških računov, nad sis- 
temom pa je osvežen Samsungova kožica Magazine 
UX. Gre za obliko namizja z dinamičnimi štirikotniki 
različnih velikosti in vsebin, od sporočil in koledarja 

Ker Samsung poskuša pridobiti poslovne uporab- 
nike, ponuja tudi opcijsko trdo tipkovnico in miško, 
vendar androidni okoliš kratkomalo ni produkcijski. 
Za kazati prezentacije že, za izdelovati pa ne. 

Trije predstavniki serije pro so po hardveru precej 
izenačeni. Najbolj pogoste bodo variante brez mo- 
bilniške povezave, obstajajo pa tudi take z LTEjem. 
Te imajo namesto exynosa 5 procesor snapdragon 
800 in so dražje za dobrih sto evrov. 


prek glasbe do novic. Slično že poznanim widgetom, 
le da se ploščice stikajo in zapolnjujejo celoten desk- 
top. Dasi ni nujno, da je uvodni zaslon tak, je zadeva 
neizklopljiva, kar bo šlo kakšnemu puristu na živce. 
Velikost in razločljivost omogočata zaganjanje osnov- 
nega nabora Googlovih nucnikov v plavajočih oknih 
ali v polovičnih oziroma četrtinskih razdelkih. Deljenje 
pride občasno prav, recimo da na eni strani ogleduješ 
hotele, na drugi pa zemljevid mesta. Vendar je prstno 
ubadanje z okvirji nerodno, zato na kraju raje preklap- 
ljaš med celozaslonskimi programi. Težava je v tem, 
da se aplikacije ne menijo za veliko površino in števi- 
lo pik. Zato so zvečine zelo negospodarno urejene, s 
prevelikimi grafičnimi elementi, in so videti enake kot 
na manjših tablah s polovično ločljivostjo. To velja tu- 
di za Samsungovo flipboardovsko Revijo, ki v šestih 
razdelkih kaže izbrane novice in dogajanje z družabnih 
središč. Na 8,4-palčniku je to v redu, na dvanajstki pa 
bi bila mreža zlahka večja. 

Čeprav so predstavniki serije pro namenjeni takisto 
družinski ali osebni rabi, vsebujejo svež šopek aplika- 
cij za posel. Na prvem mestu je Office korejskega raz- 
vijalca Hancom, katerega trojček programov je prese- 
netljivo dober, več nivojev nad Polarisovo Kancelarijo. 
Temu sledijo Ciscov WebEx za sestankovanje na da- 
ljavo, E-meeting za sodelovalno projektiranje (vsi so- 
delujoči morajo imeti seveda tako tablico), oddaljeno 

Večoknovje je zaradi okornosti redko v uporabi, pa še to ne v takile 
četrtinski razdelitvi, marveč kvečjemu z dvema aplikacijama naenkrat. 
Nima pa tabla fičrja, da ti link iz e-pošte samodejno odprte v polovič- 
nem oknu, kakor to zna galaxy S5 in drugi večji telefoni. 

dostopanje do PCja in varnostna 
rešitev Knox, ki spravi v digitalni 
trezor vse dokumente in slike lju- 
bic. Z vsem tem Samsung spodbuja 
terenske službovalce, da bi namesto 
prenosnika naokoli vlačili tablo. A 
resnici na ljubo gre za klavrn eksperi- 
ment. Dotikabilni zaslon kljub polno- 
pravnemu urejevalniku besedil, pregled- 
nic in prezentacij ter orenk nazaslonski 
tipkovnici kratkomalo ne more biti delovna 
naprava. Tisti, ki so ujeti v Microsoftovo de- 
lovno okolje in bi radi čim lažjo rešitev, bodo 
itak nabavili surface, ki se tako po softverski 
plati kot zavoljo privzete otipljive tastature iz- 
kaže mnogo bolje. 
Še en nivo uporabnosti daje pisalo in riši-briši 
elementi najbolj vrhunske inačice galaxy note pro 
12.2. A mnenje o Samsungovem čečkalnem pere- 
su sem že večkrat izpričal. Razvijalci se sicer trudijo 
s čuda vmesniškimi funkcijami in bližnjicami, toda kot 
nadomestek prsta se ne obnese in še manj kot pisalo. 
Za svojega ga niso vzeli niti lastniki telefonov note, na 
tabli pa zapisovanje beležk pride še toliko manj do iz- 
raza, saj take plošče nimaš vselej pri roki in je zagoto- 
vo ne nosiš s seboj v štacuno. Komponenta je v mo- 
jem videnju koristna le za dve sorti uporabnikov: za 
talentirane risarje in likovno navdahnjeno otročad. 
Oboji se znajo v priloženem Autodeskovem Sketch- 
booku dobro zabavati, vsi ostali pa bodo bržda poza- 
bili, kdaj so pero zadnjič izvlekli iz ohišja. 
V biznis segmentu naprava v vlogi produktivnega 
orodja ne bo uspela. Je pa na tako velikem in podrob- 
nem zaslonu užitek kazati fotografije, gledati filme, 
brati revije, se igrati in početi pač vse druga tablična 
opravila. Le najbolj prenosljiva taka veleplošča ni. Ce- 
na je ekskluzivnosti primerna: 32 giga note pro wifi 
stane 730 evrov, tab pro brez plastične paličice pa 
650. To je mnogo veliko, še zlasti, ker računalnik s 
svojo imitacijo aluminija, imitacijo usnja in imitacijo 
cvirna ne premore žlahtnosti kovinskega in mičnejše- 
ga ipada. Desetpalčni tab pro 16 GB pride 500 in 
osempalčni 420 evrov, torej sta oba dražja od ipada 
air in ipada mini z retino. 
Že res, da imajo samsungi koristno zrcaljenje zaslona 
na TV, poceni razširitev shrambe in upravljanje televi- 
zorja. A ipadi imajo ravno tako dobre fore in ob koncu 
dneva bo slehernik priznal, da je rokovanje z Applovi- 
mi tablami ne oziraje na manj hercev in bajtov bolj 
svilnato ter uživaško. Za nameček dobiš ob slednjih 
mnogo boljši softver že ob nakupu, še več pa ga je na 
voljo na tržnici. LordFebo 


Če si risarski velemojster, kot je 
naša ilustratorka Tanja, potem ti 
s peresom uspejo taki izdelki. 
Za ostale pa pero nima koristi. 

pam si špekulirati, da si niti Tim, ki so 
ga zaradi doprinosa človeštvu povišali v 
viteza, ni znal predstavljati, v kaj se bo 
razvil servis WWW, poslovenjeno sveto- 
vni splet. Da bo postal podaljšek naših 
možganov, z vsemi bistrimi idejami in mračnimi 
skrivnostmi. Bržda pa se to ne bi zgodilo, vsaj ne ta- 
ko hitro, če izumitelj ne bi storil neverjetne poteze - 
zasnovo svetovnega spleta je leta 1993 dal v javno 
last. Menil je, da je to preveč pomembna stvar, da bi 
zanjo zaračunaval. Tako nikoli ni postal bogataš, so 
pa zahvaljujoč njegovemu izumu mnogi postali mul- 
timilijarderji. 

Pred petindvajsetimi leti sem prve tekste pisal na ze- 
lenem zaslonu v urejevalniku besedila, nameščenem 
na šolskem računalniku. Tedaj sem bil naročen na 
kopico revij, v lokalni knjižnici pa sem študiral razne 
knjige. Nato sem članek natisnil in ga poslal naslovni- 
ku v fizični obliki. Tam so ga pretipkali, zlektorirali, 


hipertekst, 
prva spletna stran, 
prvi brskalnik WWW 

spočetje spleta 


Pisalo se je leto 1989 in 12. marca je Tim Berners-Lee ob- 
javil dokument, v katerem si je zamislil vsesvetovno bazo 
podatkov. Tako, kjer bi ob kliku na hiperpovezavo prišel 
do drugega dokumenta, naj bo ta kjerkoli na svetu. Bazo 
je poimenoval World Wide Web. Petindvajset let kasneje 
se Ouattro ozre na to, kaj je iz njegovega izuma nastalo. 


naredili tiskarske čarovnije in končno sem videl svoje 
ime v pismih bralcev. Danes mi iskane podatke v ne- 
kaj sekundah najde Google, v ozadju se vrti muzika z 
YouTuba, namesto Offica pa lahko uporabim spletni 
Google Docs ali Office365, da svoj tekstovni umotvor 
spočnem, shranim ter na ogled postavim v oblaku. 
Urednik bi lahko sočasno od doma spremljal vse faze 
procesa in mi s povezavami z Wikipedie v živo de- 
mantiral posamezne odstavke. Pravzaprav čudno, da 
se tega še ni domislil :). Našteto mi omogoča 
množica podjetij in posameznikov, ki so vsak po svo- 
je nadgradili Timovo darilo. 


Splet? Internet? Ni to isto? 


Ni, vendar med tema pojmoma marsikdo ne loči. Sve- 
tovni splet je storitev, ki uporablja internetno infra- 
strukturo, da prikazuje spletne strani v za to namenje- 
nem programu, spletnem brskalniku. Internet je om- 


ZDA sprejmejo 
zakon o elektronskih € 
komunikacijah, temelj 

komercialnega interneta Joker 


RAZNA ZABAVNIK 


režje svetovnih razsežnosti, ki povezuje druga omrežja 
in posamezne računalnike. Koncept si je izmislila 
ameriška vojska, da bi ohranila komunikacijo tudi v 
primeru, ko bi jedrske bombe uničile večino povezav. 
Izdelavo so v šestdesetih naročili pri Agenciji za na- 
predne raziskovalne projekte ARPA (kasneje so se 
preimenovali v DARPA in med drugim upravljajo zlo- 
glasni HAARP), zato se mu je sprva reklo Arpanet. Ker 
pa so pri projektu sodelovale znane ameriške tehniške 
univerze, so te brž pograbile priložnost, da bi novo 
mrežo uporabile še za akademske posle. 

Tako je bila čez Arpanet leta 1969 poslana prva elek- 
tronska pošta. Čez tri leta se je v omrežju pojavil prvi 
evropski strežnik v Londonu in leta 1976 je svoj prvi 
e-mail poslala kraljica Elizabeta Il.. Medtem je pove- 
zavo prek satelita vzpostavila še Norveška. Evropejci 
smo pričeli razmišljati o izgradnji lastnega supero- 
mrežja, poimenovanega Eunet, temelječega na istem 
protokolu TCP/IP kot Arpanet. Obrambno ministrstvo 

To je mašina, iz katere so leta 1969 poslali prvo 
elektronsko pošto. Ni potovala daleč, le do sosed- 
njega stroja, ki je takisto viden na sliki. Ampak važ- 
na je tehnika, ne dolžina (kabla)! 


ZDA je naposled ugotovilo, da je njihov domislek ušel 
izpod nadzora, in so se odločili svoje strežnike prepro- 
sto odcepiti. Tako je leta 1983 Arpanet razpadel na 
vojaški del, Milnet, in civilnega, ki je postal del inter- 
neta - omrežja, ki med sabo povezuje vsa druga ce- 
linska omrežja. Od tod neposrečeni slovenski izraz 
medmrežje, ki kar noče umreti. 

Internet je torej infrastruktura, po kateri se pretakajo 
informacije. Iz Slovenije v Kanado, iz Nove Zelandije 
na Kitajsko, iz Južne Afrike na mednarodno vesoljsko 
postajo. Ponudniku plačujete naročnino, da vaši ra- 
čunalniki, telefoni in zadnje čase še televizorji, hladil- 
niki in termostati postanejo del interneta. Na tem te- 
melju deluje kopica servisov. Elektronska pošta, pre- 
našanje datotek, prevajanje naslovov |P v imena do- 
men, časovna sinhronizacija, čvek v živo - in svetovni 
splet, World Wide Web. Ozko gledano je splet le tisto, 
do česar dostopamo v brskalniku, oziroma celo samo 
tisto, pred čimer v brskalnikovi naslovni vrstici piše 
http. Kratica pomeni hipertekstni transportni protokol 
in je eden od treh gradnikov WWW. 


Grafična shema Arpaneta iz leta 1969. Podoba je 
med hekerji postala kar nekakšen simbol začetkov 
interneta. Dve črti prek kontinenta namreč ponazar- 
jata, kako so univerze delile znanje med sabo. 


Rojen v Evropi 


Temelji WWWja niso nastali v ZDA, marveč v srcu 
Evrope, na inštitutu za jedrske raziskave CERN v Švi- 
ci, ki uživa status najnaprednejše evropske razisko- 
valne organizacije. Kaj bi ga ne, če pa so izdelali veli- 
ki hadronski trkalnik, dočim jim je Dan Brown pripisal 
izdelavo antimaterije. No, v osemdesetih je bil inštitut 
največja internetna točka na stari celini in Berners- 


AN 
SiOL 


Jokerjeva prva stran Dr 


NETKI 


Lee je bil tam zaposlen kot računalniški strokovnjak. 
Navduševal se je nad idejo hiperteksta, interaktivne- 
ga besedila, kjer s klikom na označeno besedo prideš 
do razlage ali drugega dokumenta. Bil je namreč po- 
zabljiv in kot v šali pravi sam, si je skušal podaljšati 
možgane. Ideja sicer ni bila njegova, niti nova, kajti v 
strokovnih člankih so o podobnih konceptih in futuri- 
stičnih napravah razmišljali že od od konca druge 
svetovne vojne, izraz pa so prvič uporabili leta 1963. 
Toda z analognimi dokumenti je bila neizvedljiva. 


Tim Berners-Lee je tipičen akademik: skromen, za- 
verovan v svoje delo in prepričan, da je njegovo 
najvišje poslanstvo znanstveni napredek človeške 
vrste. Resnično pravi vitez. Hvala, sir Tim! 


S pojavom osebnih računalnikov in grafičnega okolja 
je hipertekst postal nekaj običajnega. Tako so recimo 
delovale datoteke s pomočjo. Tim se je vprašal: bi to- 
vrsten koncept deloval, če navezani podatki niso na 
istem računalniku? Protokol TCP/IP, na katerem te- 
melji internet, je tako prilagodljiv, da prenese kakrš- 
nekoli podatke. Pred nekaj leti pa so se na univerzi v 
Irvinu domislili domenskega sistema, ki je prevajal IP- 
naslove strežnikov v človeku laže umljiva imena. 
Oznaka v hiperbesedilu torej ne bo nudila razlage, kot 
je bilo v navadi do takrat, marveč le naslov, kje je 
shranjen drug dokument. Ta je lahko v isti mapi ali na 
drugem koncu sveta. Rodila se je hiperpovezava - hy- 
perlink, drugi temelj spleta. Ta je neločljivo povezana 
s tretjim, naslovom URL. Univerzalni lokator vira ali 
Uniform Resource Locator je informacija, kje je dotič- 
ni dokument. Recimo www.joker.si/mn3njalnik/. 


Prvi spletni strežnik je bil Nextov model cube, ki je 
slučajno pristal na Timovi mizi. Na nalepki je z roko 
napisano opozorilo, naj se računalnika ne ugaša. Le 
kam je snažilka potem vklopila sesalnik? 

S tole grafično ponazoritvijo se prične znameniti 
članek, v katerem je Berners-Lee opisal, kako si 
predstavlja svetovni splet. Dokument je danes sku- 
paj s prvim strežnikom na ogled v Cernovem muzeju. 
Če vas pot kdaj zanese v Ženevo, je obisk obvezen. 


Na papirju je vse bilo krasno, zdaj je bilo treba reč 
preizkusiti v praksi. Berners-Lee je spisal prvi strež- 
niški program, njegov sodelavec pa konec leta 1990 
prvi brskalnik. Oboje je teklo kar na nextovi kocki, ki 
so jo kupili, da bi ocenili, ali je reč primerna za potre- 
be inštituta. Preden so prototip poleti 1991 prvič 
predstavili, so mu morali najti še ime. Vsem je bil 
všeč Timov predlog World Wide Web, a so že takrat 
negodovali, kako težko ga je izgovoriti. Niti kratica ni 
pomagala: 'dablju dablju dablju' je edina okrajšava, 
ki jo po angleško izgovarjaš dlje kot izvorni izraz. Prva 
spletna stran je tako nastala v Cernu, druga pa pol le- 
ta kasneje v stanfordskem centru za fiziko delcev. 
Softver zanjo je s seboj prinesel fizik, ki je bil na ek- 
skurziji v Švici in se je navdušil nad konceptom. 
Končno so lahko preizkusili, kako hiperpovezava de- 
luje čez Atlantik. 


Ko smo še pred petnajstimi leti do čarov in lepot in- 
terneta dostopali s kričečimi škatlami — modemi, je 
56 kilobitov na sekundo veljalo za svetlobno hit- 
rost. Danes gre tudi nekaj tisočkrat hitreje. 


Tim je posebno stran posvetil katalogu, kamor bo 
vpisoval vse novonastale spletne kotičke. A početje 
je že leta 1994 opustil, ker je bilo strani enostavno 
preveč. Takrat se je preselil na MIT, Massachusettski 
tehnološki inštitut, in s sodelavci ustanovil konzorcij 
W53, ki še danes bdi nad standardizacijo spleta. Ja- 
sno, eden njegovih največjih strahov je bil ravno to, 
da bi se enoviti WWW razdrobil in da bi do posamez- 
nih kosov lahko prišel le z namenskimi brskalniki. 
Pravi, da je najbolj sovražil čas brskalniških vojn, ko 
si videl na straneh pasice 'optimizirano za brskalnik 
X.' Mimogrede, na vprašanje, kaj bi odpravil, če bi 
splet ustvarjal znova, je odgovoril, da poševnice, saj 
so čisto nepotrebne. 

Pred spletom smo računalniški navdušenci tratili 
čas na elektronskih oglasnih deskah, BBSih. Ti so 
predhodniki novičarskih skupin, še enega internet- 
nega servisa, ki je danes večini neznan. 


Vzpon Netscapa in vojna 
brskalnikov 


Leta 1993 je bilo na svetu kakih šeststo spletnih stra- 
ni, med katerimi sta že bili IMDB in MTV, ter prva 
spletna kamera. A še preden je WWW dodobra zaži- 
vel, so se pojavili brskalniki, ki so znali prikazovati sli- 
ke, ne le besedila. Opisni jezik HTML je že v temelju 
omogočal ustvarjanje obogatenih dokumentov, ven- 
dar je prijem rasel počasi, dokler Marc Andreessen ni 
spisal Mosaica, ki je hitro zasenčil ostale browserje. 
Zato, ker je podpiral Windows in ker je znal prikazo- 
vati slike znotraj dokumentov. Marc je potem s sode- 
lavci v lastni firmi spisal nov brskalnik, Netscape Na- 
vigator. Ta je leta 1994 postal standard za brskanje 
po čarih in lepotah spleta. Pri NCSA je majhna ekipa 
še vedno posodabljala Mosaic in obupala leta 1997. 
Nemara so bili prva žrtev brskalniških vojn. 

Kaj je bila vojna brskalnikov? Na kratko in nesramno: 
Microsoftova strategija, kako uničiti Netscape in si 
prisvojiti splet. Pobje v Redmondu so na splet vse do 
leta 1995 gledali kot na nekaj neresnega. Lastnega 
brskalnika niso imeli, dokler ga niso začele zahtevati 
poslovne stranke. Bil je vključen kot dodatek v paket 
Plus za Windows 95 in ga niso spisali sami, marveč so 
licencirali Mosaic. Ne tistega od NCSA, marveč ra- 
zličico za komercialno rabo, ki jo je ponujalo hčerins- 

ko podjetje Spyglass. V ZDA imajo namreč dokaj 
ostro politiko glede tega, kaj in kako smejo prodajati 
inštitucije, ki jih financirajo davkoplačevalci. Tačas je 
Netscape brzel naprej s polno paro in že pričel sanjati 
o tem, kako bi brskalnik lahko postal novodobni ope- 
racijski sistem, kar so dokazovali s sistemom pri- 
ključkov (plug-inov). Glej zlomka, dandanašnji Chro- 
mebooki so pravzaprav točno to. 

Prvi Internet Explorer je bil proti Navigatorju slaba 
šala. Tudi drugi in tretji. Ves čas pa je vanj Microsoft 
dodajal sebi lastne funkcije, ki so pomenile, da je znal 
IE fino sodelovati z Officom. Pridodali so (takenako 
kupljeno) aplikacijo za oblikovanje spletnih strani 
Frontpage in predstavili lastni spletni strežnik Internet 
Information Server. Navezo IE 4 Frontpage - IIS so 
ponujali kot celovito rešitev za poslovno okolje, zlasti 
ob izidu Offica 97 in Internet Explorerja 4. Oziroma 
splovitvi Windows 98, kjer so smelo izjavili, da je 
brskalnik neločljivi del operacijskega sistema. S tem 
so si sicer takoj nakopali tožbo Netscapa in preiskavo 
ameriškega pravosodja zaradi zlorabe monopola. A 
tehtnica se je že pričela nagibati v njihovo korist. Tu- 
di zato, ker je bil IE4 za tisti čas napreden brskalnik, 
medtem ko je imela četrta različica Netscapa kup ka- 
pric, saj so hoteli vanjo stlačiti preveč. Predvsem ni 
rada sodelovala s stranmi, ustvarjenimi z Microsofto- 
vimi tehnologijami, ki jih ni bilo malo. 

Uporabniki so to kaznovali in preden so jih v Red- 
mondu na sodišču dobili po prstih, je tržni delež Navi- 
gatorja z 72 padel na slabih dvajset odstotkov. In tam 
se ni ustavilo. Do izida Windows XP, ki je prinesel 


Zgodnja leta spleta je vsaj v ZDA zaznamoval servis 
America Online, ki je fural neko lastno, zaprto ra- 
zličico vsebin. Njihove startne CDje z zastonjskimi 
urami dostopa si dobival celo ob pralnem prašku. 

šesto različico Explorerja, je Microsoftov delež nara- 
sel na več kot 90 odstotkov. Obubožani Netscape so 
se za drobiž prodali velikanu AOL, kjer je blagovna 
znamka odmrla. Koda in programerji so se združili v 
neprofitni organizaciji Mozilla, nadaljevali z delom in 
nam po več letih dali Firefox. 


Zmagali smo, kaj pa zdaj? 
Brskalniške vojne so vendarle imele pozitivno posle- 
dico. To je bil čas inovacij, novih prijemov in idej, ka- 
ko splet napraviti močnejši, privlačnejši ter tržno zani- 
miv. Spletne trgovine so rasle kot gobe po dežju, vsak 
obrtnik je moral imeti svojo pagino in širile so se go- 
vorice o tem, kako lahko s pametno spletno strategi- 
jo čez noč postaneš milijonar. Vlagatelji so financirali 
še tako nore projekte in vse skupaj se je napihnilo v 
velikanski balon. Tipičen primer internetnega posla je 
bila zloglasna blagovna znamka Boo.com. Ustanovi- 
telji so dobili več milijonov dolarjev za splovitev trgo- 
vine s trendovskimi oblačili in obutvijo, nakar so ves 
ta denar zagonili za čezoceanske polete s concordom, 
drago pisarniško opremo in popivanje v Las Vegasu. 
Propadli so kot bugarska skupština. Po še nekaj pod- 
obnih primerih so se vlagatelji ustrašili in 'dotcom ba- 
lon' je počil. 


Blake Ross je videti čisto vsakdanji poba, vendar 
gre za stvarnika Firefoxa. Kasneje se je udinjal pri 
Googlu in pomagal delati Chrome, do lani pa je bil 
eden od direktorjev Facebooka. 


Po drugi strani je Microsoft, ki je tedaj že varno nad- 
zoroval splet, napovedal, da Explorerja ne kanijo več 
nadgrajevati, saj da ponuja vse funkcije, ki bi jih ute- 
gnili kadarkoli potrebovati. Žal so pozabili na hekerje, 
ki so v hlastno skupaj spackanem brskalniku (med 
vojno pač nimaš časa za tako nepotrebne stvari, kot 
je uporabnikova varnost) odkrivali zmerom nove lu- 
knje. Zaradi tega so bila Okna XP brez servisnih po- 
pravkov eden najbolj ranljivih operacijskih sistemov. 
Anekdota pravi, da si lahko deset minut po priključit- 
vi na internet na povsem svežo namestitev sistema že 
fasal virus, ne da bi napravil karkoli. Čeravno so za- 
plate izdajali, kolikor hitro se je dalo, je postalo jasno, 
da je reč pokvarjena na sistemskem nivoju. 

Vzklile so nove iniciative za standardizacijo spleta, ki 
bi se pokoraval neodvisnemu telesu. Spletne razvijal- 
ce se je spodbujalo, naj uporabljajo požegnane tehno- 
logije in podaljške, ki bodo delovali v vseh brskalni- 
kih, ter naj se otresejo peklenske zaroke z Microsof- 
tom. Vzklili so novi brskalniki, ki so poudarjali upo- 
rabnikovo varnost in enovitost. Leta 2005 označuje 
prelomnico, ko je Explorerjev delež po dolgem času 
pričel padati. Danes se spet vrti nekje pri dvajsetih 

odstotkih za vse različice. Novi behemot je postal 
Chrome, ki skozi agresivno Googlovo oglaševanje že 
leze proti polovičnemu deležu. Kar pa tokrat ni pro- 
blematično za enovitost, kajti spletne strani ne le, da 
se zdaj večidel držijo standardov in delujejo v vseh 
odjemalcih, v vsem tem času so se naučile novih tri- 
kov. Danes problem postaja uporabnikova zasebnost, 
za kar pa ni kriv WWW, 


Splet 2.0 


Spočetka so bile strani statične. Na njih je bilo obja- 
vljeno besedilo in če si hotel kaj spremeniti, si šel ne- 
posredno na strežnik brkljat po kodi HTML oziroma 
nanj naložil posodobljeno različico. Izjema so bile 
zgodnje strežniške aplikacije, kjer si na podlagi vnosa 
dobil rezultat. Tako so delovali iskalniki, od Yahooja, 
Alta Viste in Lycosa do Googla, katerega algoritmi so 
vse druge praktično spravili iz posla. A tja do preloma 
tisočletja je bilo objavljanje na spletu dokaj zahtevno 
početje, za katerega si najemal oblikovalce, četudi je 
bilo treba popraviti le nekaj stavkov. Skratka, splet je 
bil za večino sodelujočih pasivna, enosmerna iz- 
kušnja. 

O naslednji inkarnaciji se je pričelo govoriti nekje leta 
1999, ko so se pojavile prve težnje po tem, da upo- 
rabnik enostavno ustvarja lastne vsebine. Ne le kot 
sodelujoči na forumu ali komentator ob novici, mar- 
več da brez posebnih orodij soustvarja košček spleta. 
V naslednjih petih letih je tako koncept osebne splet- 
ne strani postal malodane preteklost in pričel se je 
zmagoviti pohod spletnih aplikacij. Tvoja digitalna 
podoba je bila po novem sestavljena iz bloga, slikov- 
nih albumov na Picasi ali Flickrju, kasneje posnetkov 
na YouTubu in končno profila na Myspacu, Faceboo- 
ku ali Googlu. Posebnost 'spleta 2.0' ni več tehnolo- 
gija, ki vse to omogoča, se pravi neskončne vrstice 
dinamične kode, ki jo iz predlog samodejno generira 
strežnik, marveč vsebina, ki jo deliš z najbližjimi ali jo 
daš na ogled svetu. 


Kar malo hecno je bilo videti imperatorja Palpatina, 
khm, papeža Benedikta, kako je z ipadom nerodno 
pognal prenovljene vatikanske spletne strani. Fran- 
čišek je bolj tehnološko navdahnjen, saj tvita sam. 


Ob tem imaš skorajda neskončno svobodo, na kak- 
šen način se izraziš. Z besedo, sliko, videom, morda z 
enovrstičnicami na Twitterju ali fotkami kosil na Iln- 
stagramu. Ni ti treba več vedeti, kako ves ta ustroj 
deluje. Hkrati si preplavljen z vsebinami, ki jih enako 
navdušeno tlačijo na splet drugi. Danes so v internet 
povezane tri milijarde uporabnikov, milijarda jih je na 

Facebooku. Vsi soustvarjamo vsebino 'novega' sple- 
ta. Vse manj z računalniki in vse bolj z osebnimi digi- 
talnimi pomočniki, kar so telefoni postali v manj kot 
desetletju. Ob vseh slikah mačk, psov in otročadi ter 
zetabajtih pornografije, ki jo pretočimo, pa še vedno 
najdemo čas, da uresničimo nekaj tako carskega, kot 
je Wikipedia. 


V Facebookovih pisarnah imajo velikanski zid (šte- 
kate? :)) na katerega lahko obiskovalci napišejo 
karkoli. Med kracami mrgoli znanih imen. Takole se 
je dodala Madonna ob promociji turneje MDNA. 


Ouo vadis, WWW? 


Priljubljenost servisov, ki nam omogočajo to in ono, je 
splet po svoje osiromašila. Danes večino spletnega 
prometa pobere le nekaj deset ali morda sto strani, 
med katerimi z naskokom vodi peterica Google, Mi- 
crosoft, Amazon, Facebook in Yahoo. Slednji se je iz 
iskalnika, ki mu je že bila plat zvona, pod vodstvom 
Marisse Mayer prerodil v portal, ki ti v enaki meri do- 
stavlja informacije kot omogoča njihovo objavo. Na- 
sploh so omenjeni spletni velikani postali to, kar so, z 
neprestanim širjenjem ponudbe in nakupi drugih pri- 
ljubljenih servisov. Nemalokrat za astronomske vsote. 
Vse kaže, da je ravno to postal recept za uspešnega 
razvijalca. Naredi nekaj kulskega in počakaj, da te 
kupi Facebook. Pred manj kot desetimi leti je bilo 


Marissa Mayer je v nekaterih krogih znana kot 
"Googlova uslužbenka št. 20.' Sefovsko mesto pri 
Gju je zamenjala za stolček izvršne direktorice Ya- 
hooja — in iz njega spet naredila spletnega velikana. 

Grafike prikazujejo razpršenost obiskovalcev po 
straneh od leta 2007 (čisto zadaj) do 2013. Pred 
sedmimi leti smo viseli po tisočih, lani pa je bilo za 
polovico prometa odgovornih le pet gigantov. 


občinstvo dosti bolj enakomerno razpršeno po stoti- 
sočih spletnih straneh. Količina izmenjanih informacij 
sicer narašča, izgublja pa se raznovrstnost, torej tisto, 
kar je nekoč definiralo splet. Če nam čez nekaj let re- 
snično ostane smo še nekaj velikih igralcev, bi znal 
biti nekdanji Timov strah, da se bo splet razdelil na 
posamezne vrtičke, znova upravičen. 

Po drugi strani je WWW živa tvorba, ki se neprestano 
spreminja in mutira v nov organizem. Nihče ne more 
zanesljivo napovedati, v kaj. Spomnim se, kako sem 
leta 1994 v Pasadeninem laboratoriju očaran zrl v sivo 
stran z modrimi povezavami - na eni od teh so bile na- 
ge babe. Kako mi je znanec iz Amerike pred petnajsti- 
mi leti omenil hecen iskalnik, ki najde strani bolje od 
takrat neprekosljive Alta Viste. Kako sem bil leto prej 
navdušen nad palm pilotom in hkrati jezen, ker ni bil 
tak PDA, kot so mi ga slikale določene igre, se pravi 
ves čas v interneti. Kako mi je pred dobrimi desetimi 
leti slovenski internetni 'strokovnjak' rekel, naj se kar 
privadim, da bomo vsi uporabljali le še Explorer. In 
spomnim se, kako sem menil, da je Myspace čefurski, 
bloganje za pedre, Twitter pa bedna verzija IRCa. 


Protokol WAP je bil ob prelomu tisočletja prvi po- 
skus prinesti splet na mobilne telefone. Do kraja 
oskubljene, posebej izdelane strani in neverjetno 
počasen prenos — ni čudno, da se ni prijel. 


Danes imam pravi PDA, čigar srce je Googlovo in mi 
vsak podatek izvrže na kratek ukaz kjerkoli v razvi- 
tem svetu. Prek njega socialno mrežim še preveč. Ka- 
ko bi si upal napovedati, kaj bom na spletu počel čez 
deset let? Takrat bo Google glass bržkone že zastarel. 
Pa še vedno v beti. 


Snowden, NSA 


KONZOLEC 


do bi zmagal, če bi se stepla Big Boss, znan tudi kot Sna- 
ke, in Sam Fisher, mojstra tiholazenja? Mi vsi, saj bi bil 
dvoboj nedvomno hud. A sam bi denar položil na Kačo- 
na, ki je hardcore. Plazi se po sencah, golta surove pod- 
gane in iz grmovja useka kot strupenjača. Z vsakim novim vno- 
som v seriji Metal Gear Solid še za odtenek bolj smrtonosno in 
elegantno. 
Ta pridevnika najbolje opišeta dolgoživi niz tretjeosebnih šunja- 
čin, ki je koncem devetdesetih igre približal filmom. Preklapljanje 
med pregovorno dolgimi vmesnimi sekvencami in igranjem je bi- 
lo zlasti v novejših delih brezšivno in neposiljeno. Vodja projekta 
Hideo Kojima pa se je izkazal za odličnega dizajnerja in režiserja. 
Toda marsikdo ni maral za dolgometražne kinovložke, štorija pa 
se je skozi leta tako zapletla, da smo se včasih praskali po glavi 
celo najbolj goreči ljubitelji. Prazgodovino niza si prečitaj v analih 
v Jokerju 182. Štirica naj bi klobčič naposled razpletla in Kačona 
pospremila k zasluženemu počitku, a očitno še ni bil pripravljen 
na pokoj. Prihaja torej petica, ki bo tako obsežna, da je dobila 
konkreten preddel - Ground Zeroes. 
Pred izidom tele igre je bilo mnogo črnega žolča izlitega na račun 
dejstva, da gre le za uvod. Da ga je moč preigrati v dobri uri, se 
je šušljalo. Da je to plačljiv demo za ožemanje fanov. Dvomi so 
razumljivi. Spomnimo se na MGS?2, ki je prav tako dobil ločen 


Ground Zeroes niz tretjeosebnih tiholaznic pelje v peskovnik. Poti in pristopov 
je ogromno, a sčasoma spoznaš, da območje ni tako širno, kot deluje sprva. 


. ' Nekatere naloge ti odvzamejo prednost nočnega šunjanja. Čas in vre- 
č me se tekom igranja ne spreminjata, kar naj bi popravil Phantom Pain. 

Kačon lahko sede v džip, to- 
vornjak ali tank, bodisi kot 
voznik, bodisi kot slepi potnik. 

prolog, a se ta ni prodajal posebej. Kojima pravi, da je hotel vi- 
deti odzive na novi pogon FOX, a bolj verjetno je, da so poslo- 
vneži hoteli imeti MGS čimbliže japonski splovitvi playstationa 4. 
Oboževalci so jadikovali tudi ob dejstvu, da je Davida Hayterja, 
ki posoja glas protagonistu, nadomestil Kiefer Sutherland. S tem 
se poslavlja globoki, hrapavi glas, ki je zaznamoval serijo. Je 
potemtakem Ground Zeroes nateg? 


4. "m "m " 
Kačon, kje si se obiral? 
Prizorišče je ameriška obmorska vojaška baza na kubanskih 
tleh. Naloga: rešiti Chica in Paz, mlada znanca iz Peace Walker- 
ja (J204, 84). Časovno je Ground Zeroes umeščen neposredno 
za to igro, se pravi v sredino sedemdesetih let, ko komandos 
Snake deluje v okviru plačanske organizacije Militaires Sans 
Frontičres. Sočasno z reševalno misijo se njegov partner Kaz 
ubada s prihajajočo inšpekcijo sedeža dotične družbe, ki deluje s 
ploščadi sredi oceana. Za zaprtjem dečka in dekle stoji skrivno- 
stni Skull Face, frišen podlež, ki pod kavbojskim klobukom skri- 
va iznakažen obraz. Vse kaže, da je vpleten tudi Cipher ... 
Za silo te bo o okviru zgodbe poučilo nekaj strani malce suhopar- 
nega teksta. Brez poznavanja boš prikrajšan za malo morje refe- 
renc in drobnih povezav, a Ground Zeroes je nenavadno skop z 
vmesnimi sekvencami in fabula je na stranskem tiru. Kar pa ne 
pomeni, da manjka sporočilnost. Kamp Omega, kot se imenuje 
postojanka, je ustreznica zaliva Guantanamo. Tistega, v katerem 
Ameri čuvajo 'posebej nevarne teroriste'. Tu ždijo, zaprti v klet- 
kah, razčlovečeni in zlomljeni, v rumenih pižamah in z vrečami na 
glavah. Kačonu hlipajo v ramo, ko jih odnese do varne točke in 
naloži na helikopter. V resničnosti ponje ne pride nihče. 


Plazilec v peskovniku 


V trenutku, ko dobiš nadzor nad protagonistom, 
nekaj postane jasno. MGS se je odprl. Pred te- 
boj je prostrano območje, polno stražnih stol- 
pov, postopačev, vozil, šotorov in vojne maši- 
nerije. Pozabi na omejenost hodnikov in križec 
na zemljevidu, ki te vodi do cilja. Na tebi je, ka- 
ko se boš lotil naloge. Sicer veš, da sta jetnika 
tu nekje, toda peščica fotografij in informacij ti 
je le v oporo. Pristopov je nemalo. 

V eni od misij se moraš odkrižati dveh tarč. Ko 
iz grma prisluškuješ paznikoma na čikpavzi, 
modela razkrijeta, da je na ozemlju slabo za- 
stražena orožarna. Počakaš pravi trenutek in se 

Ko z rešpetlinom označiš stražarje, jih 
vselej vidiš na zaslonu in zemljevidu. 8 
Če se ne premikaš, kar skozi zidove. 


enemu od njiju prikradeš za hrbet. Z rezilom na 
vratu vsi spregovorijo. Zdaj veš, kje boš dobil 
ostrostrelko. Varnostnik si je zaslužil spanec. Da 
ga pri dremežu kdo ne zmoti, ga odvlečeš za 
skalo. Urno, tiho in učinkovito. Primerno obo- 
rožen s stolpiča odkriješ tarči. Prvi ždi na turnu, 
drugi v družbi stražarjev rad sede v džip. Ko se 
dovolj oddalji, v terenca nastaviš eksploziv. V 
pravem trenutku izstreliš kroglo, nato pritisneš 
detonator. Zatulijo sirene. V zakoten kotiček na- 
ročiš helikopter, skočiš v tovornjak, ki si ga prej 
pripravil za beg, in pritisneš na plin. Lepo izve- 
deno, vendar je napisano le ena od možnosti in 
poti. Ti leži akcijski pristop? Izmakni tank in 
povzroči rambovsko štalo. 


FANTOMSKA BOL 


Uvodno poglavje lepo nakaže potencial prihaja- 
jočega Phantom Paina, ki se bo dogajal devet let 
kasneje, ko se bo junak prebudil iz kome. Špil naj 
bi bil dvestokrat obširnejši od Ground Zeroes, nu- 
dil še več svobode in še'bolj živa okolja. Takrat se 
bodo bržda vrnili kolosalni hodeči jedrski tanki, po 
katerih je niz dobil naslov. Tudi skrivanje v kartona- 
sti škatli bo tu. Pa Metal Gear Online, kot se kliče 
ločena spletna komponenta niza. In kdaj bomo 
ugledali MGS5, tokrat čisto zares in nepreklicno 
(japajade) poslednjo Snakovo pustolovščino? "Ni- 
koli," je Kojima-san izmuzljivo dejal v nedavnem in- 
tervjuju. Šalo na stran — letos gotovo ne. 


OBVEZNO NEXT-GEN? 


Novi grafični pogon najbolj zasije na PS4, kjer igra 
teče v polni HD-ločljivosti, zaklenjeni pri 60 sličicah 
na sekundo. Obenem so učinki najlepši, saj se le ta 
različica pohvali z dinamičnim nebom, ki je zlasti 
podnevi fenomenalno. Ostale verzije imajo manj 
slikovnih pik, a preveč ne boš zamudil. Zato se ne 
počuti prikrajšanega ob prejšnjegeneracijskih izve- 
denkah, ki jih s spletnih štacun pretočiš za skoraj 
primernih 20 evrov. To je deset manj, kot tam pri- 
deta inačici za novi konzoli. Omeniti gre še eksklu- 
zivni nalogi, od katerih boš eno igral le na playsta- 
tionu in drugo na xboxu. Vsekakor se ogni nakupu 
škatle za PS4 pri nas, ker stane oderuških 50 EUR. 


- 


Kačonu njega dni neposredni spopadi niso preveč 
dišali, a za nerodnostjo se je izgubila vsaka sled. Zdaj 
je zmožen spodobno rešetati iz kritja ali izza hrbta tal- 
ca. Takisto mu ni tuje parkoursko šprintanje, pleza- 
nje in skakanje. Vse to pride še kako prav, saj je 
umetna pamet nasprotnikov prekanjena. A pazljivo 
skrivanje je neskončno bolj zadovoljujoče. Ubiti ni 
treba nikogar, pri čemer pride prav pištola z uspaval- 
nimi naboji. Čemu bi povzročal trušč, če se lahko ne- 
pridipravu prikradeš za hrbet skozi jašek ali ga zamo- 
tiš s praznim nabojnikom? In zakaj bi podiral duri, če 
se lahko skobacaš v prtljažnik, nakar te nič hudega 
sluteči voznik mimo vseh kamer pripelje skoznje? 


Krasni novi Snake 


Kačon se je moral prilagoditi širnemu področju. Tipa- 
lo gibanja od prej nadomesti daljnogled, s katerim 
označi opažene barabe. Odtlej jih vselej vidi na zem- 
ljevidu in skozi zidove, le pri miru mora biti. Moderen 
prijem se morda sliši cenen, toda sovražne oči so 
daljnovidne in premoč ni prehuda. Nadalje ni več od- 
stotkov, ki kažejo učinkovitost kamuflaže, in dosti 
več je zanašanja na občutek. Srečoma te na radoved- 
ne poglede opozori še jasen svetlobni učinek. Novost 
je tudi refleksen odziv, ki za par sekund upočasni čas, 
ko presenetiš sovraga. Da ti možnost, da izstreliš strel 
ali dva in ga po hitrem postopku utišaš. Če si ka 
čonski čistun, lahko v meniju to ustreznico bullet ti- 
ma izklopiš. 

Izdatno si pomagaš še z napravico iDroidom (hihi). Z 
njim prečesavaš zemljevid, pozivaš helikopter, pregle- 
duješ gradivo in poslušaš kasete, ki jih zbiraš tekom 
raziskovanja. Da ostane napeto, to ne ustavi dogaja- 
nja, tako da si onegaj primoran čekirati v varnem za- 
klonu. Fino je, da je moč na pametni telefon ali tabli- 
co v resničnosti naložiti aplikacijo, ki se spoji z igro in 
v celoti nadomesti navidezni aparat. Za nameček vse- 
buje miniigro, kjer gradiš bazo in iz nje pošiljaš vo- 
jačke. Slednje je moč početi tudi, če si špila ne lastiš! 


si ogleda predfilm epopeje, 
ki ga pusti s trdim kačonom v roki. 


/XBO / PS3 / X360 Konami 


Mi NM MM: — pesi 
Ti skrivalnice ne dišijo? Sedi v oklepnik in vse poženi v zrak. A šunjaštvo se bolj . 
obrestuje. Deloma z boljšo oceno ob koncu, deloma z občutkom, da si nindža. 


sz zobe z ; 


orodij, kot so uspavalne pištolice, brzostrel- 
ke, bljuvalniki raket, strojnična gnezda in 

Solidna predjed 


Čemu se torej ocena ne giblje vsaj v visokih osemde- 
setih? Ker je zabave res prehitro konec. Če razturaš, 
osrednja štorijalna misija švigne mimo v desetih mi- 
nutah (!), in ozemlje je manjše, kot je prvi vtis. Prav 
tako občasno zmotita kak kiks umetne pameti in he- 
eno postavljena nadaljevalna točka, ki te vrže v sredi- 
no sovražnega ognja. A po drugi strani vsi igralci niso 
polbožji in takim bo osrednji del trajal opazno dlje. 
Prav tako odkleneš pet dodatnih misij, ki se takisto 
odvijejo v Omegi. V eni moraš v zrak pognati stroj- 
nična gnezda, druga je akcijsko naravnana, kjer naži- 
gaš iz zraka in spravljaš starega kolega iz godlje. Na- 
to se vrneš po občutljive, skrite informacije. Ko zbe- 
reš devet tajnih našitkov, si deležen še odbitega bo- 
nusa, o katerem si preberi v okvirčku. Peskovniška 
narava igre zagotavlja, da se boš ob vnovičnem igra- 
nju na višji težavnosti zabaval skoraj enako kot ob 
trepetajoči deviški izkušnji. Prav tako je zadovoljiv 
lov za najvišjimi ocenami. In, jasno, ko se vrneš v 
drugo, je moč uporabiti drugačen pristop, čeprav se 
igralci ponavadi oklepamo enega. 

Na kraju Ground Zeroes izpade dosti več kot plačljiv 
demo, zlasti za tiste, ki imajo radi MGS. Itak cena ni 
polna. Iztek pa te pusti nepotešenega, z občutkom, 
da bo Phantom Pain dostavil res nepozabno odprto ti- 
holazno izkušnjo. Kojima je mojster draženja in uf, 
kako nas je tale dobra pokušina napalila! 

Snake je vešč rokovanja s kupom orožij in, 

ze — Oger je sicer počasen in zabit, a če te dohiti, te zgrabi in ti odgrizne glavo. 
Če ga greš bistro tepst od zadaj, pa se usede nate. Death by ogre ass. Nice. 


Ex - 
ečin 


Majula je vas ob pe 


a mali 


ah, tp se lahko teleportiraš od ka kateregakoli kre- ' 


gi Tu bildaš lik, pri kovaču izboljšuješ orožja in trguješ z govorečo mačko. 


ep čas že nisem imel tistega občutka. Daj, saj 
veš, katerega. Tistega najboljšega. Ko nečesa 
ne moreš nehati igrati in ti obseda misli, čeprav 
nisi za zaslonom. Ko pa si, obstaja malokaj 
drugega. No, zdaj je spet tu, na polno, zahvaljujoč 
Dark Souls Il. Igri, ki še zdaleč ni za vsakogar, ki pa 
toliko več pomeni tistemu, za kogar je. 
Temne duše so tretjeosebno, od zadaj gledano akcij: 
dalčkati. Razen, če ga pospraviš v bisago z napisom 
'Souls'. lma primesi preživetvenih grozljivk, hkrati pa 
je najčistejši erpege. Je japonskega porekla, a bolj 
gotsko srednjeveški ne bi mogel biti. In čeprav je tu- 
roben, črnikav ter nepopustljivo zahteven, je široko 
odprt do tistih, ki so pripravljeni vanj vložiti čas, trud 
in celega sebe. S čimerkoli manj ne bo šlo. 


JAZ, UMRLI, VSTALI, 
SPET PADLI 


Začetna ura odlično zadene štimungo, ki te bo 
spremljala tedne, nemara mesece. (Čas igranja Dark 
Souls se ne šteje v urah. Take enote so preveč vsa- 

kdanje.) Kot hodeč mrtvec z nepoškodovanimi mož- 

gani in gnijočim telesom se zbudiš v pravljični deželi 
Drangleic. Tih portal, skalovje in s suho travo poraš: 
čena ploščad s prepadom vsenaokrog. Nekaj zašumi, 
se splazi, temna senca na robu zaznave. Stečeš v 
tesen, zadihan se ustaviš na čistini ob drevju. Pogrka- 
vanje, cmokljanje, zamolklo bitje velikega srca. Od- 
haja? Prihaja? Je že tu? 

S cmokom v grlu zdirjaš mimo deročega slapu čez le- 
sen mostič in v kolibo. Trohnobi navzlic se coprni- 
cam ob kaminu zdiš normalen. Še en izgubljenec iz- 
med mnogih, ki se bo po Drangleicu trudil nagrabiti 
zadosti duš, da bo odložil prekletstvo nemrtvih - zdrs 
v norost. Odložljiv, a neogiben. Ali pač? Si izbran? 
Boš ti prekinil krog rojstva in groba, vstajanja in pa- 
danja kraljestev? Zares umreti ne moreš, kajti smrt te 
je že zacahnala. Le odnehati, oveneti in zblazneti, ka- 
kor toliko drugih ... 

Za razliko od prvenca in dušnega predhodnika De- 
mon's Souls je zgodba bolj mesena in je ne spletaš 
zgolj iz opazovanja okolice ter redkih pripovedovanj. 
Kar pa ne pomeni, da je očitna in podana običajno. 
Saj poslušaš ljudi, ki razpredajo o usodi sveta in pre- 
teklosti. A pozabi na dokumente, filmčke, jasnost do- 
godkov in glasnost besede. Vsakdo, ki ga srečaš, je 
bodisi na robu živčnega zloma, bodisi onkraj. Daleč 
onkraj. V temnem hodniku sem srečal za vse čase se- 
dečega viteza, obrnjenega z obrazom v steno, edino 
sogovornico. Šel sem dalje. Kaj naj bi? 


V DALJI ČERI IN SKOVIK 


Še več povedo prizorišča. Kar je moralo biti ve- 
ličastna utrdba, je zdaj s šavjem zaraščena, z zomba- 
klji naseljena ruševina. Po gozdu, nekdaj polnem div- 
jadi, tavajo frankenštajnovski špehateži, medtem ko 
v posušenih krošnjah čemijo preveliki molji, s katerih 
kril dežuje lesketav strup. Zapor naseljujejo ujetniške 
mumije, izkrivljeni stražarji in skvarjeni vitezi, ki čuti- 
jo le še slo po krvi. V votlinah so se zaredili skeleti in 


nekromanti, ki jih animirajo med zlohotnim heheta- 
njem. Med oblaki so vršaci, kjer lintverni valijo jajca. 
In kar je bila svojčas prijetna globel, je postal izrojen, 
blaten dol, ovit v smrdljivo črnino, kjer po kotih 
prežijo čekanaste gnusobe. 

Kljub novemu vodji razvoja so lokacije vsaj tako im- 
presivne, razvejane, raznolike in pesniško metaforič- 
ne kot v obeh predhodnicah. Cesarstvo, kamor pri- 
deš, je novo in z enico le ohlapno povezano. Moti le, 
da je preveč skovano po predhodnih. Ječarska trd- 
njava je varianta norišnice iz Demon's Souls, črnina 
pod kletmi je inačica Blighttowna iz Dark Souls, 
dočim se mora očitno vsak naslov iz te serije začeti v 
mogočnem gradu iste baže. 

Po drugi strani je Dark Souls II ena redkih iger, ki de- 
jansko nudi občutek, da si se preselil v nov svet. Ne v 
kup linearno nanizanih ali posiljeno skrpanih prosto- 
rov, marveč v logično urejeno alternativno dimenzijo, 
ki deluje resnična. Tu ni ostro ločenih planjav, ječ in 
mest, temveč je vse skupaj velika dežela z domiselno 
povezanimi, raznoterimi deli. Od s soncem obsijanih 
kupol Heide's Tower of Flame prek z ogabnimi megli- 
cami prepojenih kamnitih utorov Harvest Valleyja do z 
lavo oblitega Iron Keepa. Ne gre za to, da je grafika ta- 
ko noro kvalitetna, čeprav nov pogon definitivno pri- 
pomore k zelo dobremu vtisu. To je preprosto mojstrs- 
ko oblikovana in predočena fantazijska dežela, ki ved- 
no znova preseneti. Že s tem, da ni oseb, ki bi te po- 
šiljale na kveste. Na tebi je le, da poraziš šefa aktual- 
nega območja, se prebiješ do naslednjega ter tako do 
konca. Koliko raziskuješ in kolješ, je povsem na tebi. 


BALZAM ZA UŠESA 


Menim, da najboljši tehnični element Dark Souls 
II ni grafika, kakor impresivne določene lokacije 
že so, temveč zvok. V tem pogledu običajno hva- 
limo govor in veličastno glasbo. Prvega je bolj 
malo, dočim muzika ne navduši z izvedbo, tem- 
več z melodijo. Prisluhni zgolj minimalistični 
uvodni pesmi, ki z izkrivljenim klavirskim molom 
napoveduje srh, temačnost, norost. Dobro ji daj, 
saj so kasneje glasbila redka. Izven šefovskih 
bitk jih zamenjajo zvoki narave, kot so šumenje 
trave in reke, brbotanje vrelcev in prasketanje 
ognja, pa številni pošastim lastni zveni. 

Ravno tu se igra odlepi od vsakršnega povprečja 
in ustvari zvočno sliko za nakovalca obliznit. V 
ozadju čuješ bizarno brenčanje nepojasnjenega 
izvora, kot bi te ovijalo nevidno zlo. Izza zidov 
prihajajo podrsavanja neumrlih soldatov, v dru- 
gem nadstropju mumije rožljajo z verigami, v 
temni špilji se nekromant odmevaje heheta tako 
zlobno, da ti zmrzuje kri v žilah. Vlogo ima celo 
odsotnost zvoka, ko denimo prideš v ukleti gozd 
in je vse mrtvo tiho, kar te napolni z več napeto- 
sti kot še tak trušč. 

Bolj dodelane in subtilne zvočne kulise že dolgo 
nisem zaslišal, če sploh kdaj, in vsa čast Fromo- 
vim slušnim inženirjem ter oblikovalcem. Dark 
Souls |I so na tem področju dosežek in presežek. 
Tak, za katerega ne potrebuješ sistema naslednje 

generacije. 

Souls 


V GOZDU, OB TABORNEM OGNJU 


Nepreglednih skyrimovskih ravnic ni, a nič v Dark Souls II ni ge- 

nerirano naključno in 'stopnje' rade namesto v širino segajo dale- Di š ma ai - 

ko v globino ter višave. Stalno se odpirajo nove poti v nevidene Flexile Sentry je šef, ki ima na eni strani gorjačo in na drugi meč. Slednji 
predele in ni nujno, da enega končaš, preden odpreš naslednjega. MU DlkšekI, MT je uporabiti steber na sredi in ne pozabiti na vodo. 
Ali da si s trenutnim docela opravil. Na kasnejši lokaciji odkriješ M:. a dnimi o, 
bližnjico do zgodnejše, na slednji so vrata za ključ iz naprednejše 

temnice. V danem trenutku imaš lahko odprte dostope v več ob- 

močij in se po mili volji seliš med njimi. Bodisi peš, bodisi s tele- 

portiranjem med odkritimi kresi. Ti so točke za shranjevanje po- 

ložaja, obnavljanje zalog in samodejno popravilo opreme, ki se 

sproti obrablja. 

Nekaterim starim ljubiteljem Soulsov dodano prestavljanje med 

ognjišči ni po volji, saj nalaganja pri skakanju med ognji trgajo 

zveznost. Je pa to bolj praktično, saj te je znala prej blodnja z ene- 

ga konca sveta na drugega spraviti ob živce. Sploh ker so se na- 

vadni sovražniki ob vsakem počitku ob kresu obnovili. Zdaj se ta- 

kisto, a jih je končno število. Ko umro dvanajstkrat, kar je lepa 

pravljična cifra, izpuhtijo, kar prepreči neskončno farmanje duš. 

Je treba več vložiti v brskanje in robo na sebi. 


LJUBE DUŠE 


Duše so vse: podlaga za napredovanje, valuta za kupovanje in vir 
nervoze zaradi edinstvenega, že od začetka serije prisotnega siste- 
ma. Če umreš, izgubiš duše, ki si jih imel s sabo, in se preseliš k 
nazadnje obiskanemu kresu. Nato imaš priložnost, da dotično iz- 
gubljeno zalogo duš pobereš, če se prebiješ do kraja smrti. Ako 
pogineš, preden ti to uspe, gredo vse tiste duše po zlu. Ostanejo 
pa ti nabrani predmeti, odprta vrata se ne zapro in šefi ne oživijo. 
Pozicija se samodejno shrani v en in le en prostorček, tako da sa- 
ve/load mahinacije odpadejo. 

Zato se moraš nenehno odločati, ali bi bilo bolje še malo napredo- 
vati ali vrniti se h kresu ter se teleportirati v vas Majulo, kjer si dvi- 
gaš statistike in trguješ. A ob dotiku kresa potolčeni navadni so- 
vražniki oživijo, kar pomeni, da jih boš moral naslednjič med razi- 
skovanjem spet pobijati. To bo pomenilo novo tveganje in ob- 
enem priložnost za krepitev. Prijem je genialen in ustvari vzdušje, 
kakršnega drugje ni. Res je le, da je tokrat zaradi omejene količine 
sovražnih oživetij in možnosti skakanja med kresovi krutost nače- 
loma manjša. 

Kar pa ne pomeni, da je igra postala lahka. Vse prej kot. Za Souls 
tipična brca v zobe je, da po vsaki smrti izgubiš del energije, ki se 
ti obnovi, in sicer tja do polovice. Tako imaš dokaj hitro le še pol ] 
življenjske črte. Kar nekaj ur je tako, dokler ne odkriješ prstana, ki Takele moraste nakaze te ričakajo v lokacijah, navdihnjenih s klasičnimi zy- —-! 
to omeji - bolje, da ga ne zgrešiš. Drugi način, da se rešiš sitnosti, basnimi in modernejšo, temačno fantazijo. Bodi pripravljen na veliko crkotov. " 

je raba kipcev, ki te vrnejo v človeško obliko in maksimirajo zdra- — ig 

vje. A ko naslednjič crkneš, boš spet zombi in počutje se ti bo vno- 
vič jelo slabšati. Pazi, kipcev ni neskončno! 

Lahkotnost nadalje v kali zatrejo ne tako redki ploščadarski vložki, 
kjer je tvoj lik vse prej kot gibčen in spreten. Bodisi je treba opre- 
zno pasti v globino na ozko brv, pri čemer en sam napačen korak 
pomeni strmoglavljenje v nepovrat, bodisi moraš med tekom sko- 
čiti s klikom gobice. Pozabi, da bi bilo to uporabno za karkoli dru- 
gega kot nove priložnosti za globoke padce na robove prepadov, 
kjer so nameščeni poželjivi predmeti v obliki svetlečih točkic. Si- 
cer ne veš, kaj tam je, a bodi po frpjsko preklet, če se boš obrnil in 
šel! Seveda ne misli, da je vsaka vabljiva lučkica nekaj sila upo- 
rabnega. Včasih gre za kako slastnost, na primer dodatne duše ali 
nadmočen kos opreme. Drugebodi pa prejmeš tak drek, da pisa- 
no pogledaš in dizajnerjem tiho onegaviš mamo. Na drugih koncih 
je tvoj sovražnik tema, ki jo je treba odgnati z baklo. Ta zaseda 
eno od rok in če jo pospraviš, se znajdeš v rogu. Zato je primerno 


prižigati žerjavnice na poti, ki ti nato kažejo pot v zatočišče. 


Ker izvedba čarovnij traja in si vmes komajda pokreten, so casterji daleč 
od diablovskih mašin uničevanja. Pri številnih likih so magije kul podpora. 


— 4 x. 
Mir teheljnih lastnosti RouremikoV] je, da dinje dokaj (40) področje zaz- 
navanja nevarnosti. Čeprav ni pavze, lahko tako SE varno pribežališče. 

KONZOLEC 


ME — KVALITETEN TRESK PO GOBCU 


s » VSakdariježa najbolj odžene bojevanje. Le-to je v marsika- 
di 


— terem sodobnem erpegeju poenostavljeno, Souls pa spom- 
ni na davni PCjev hitič Die by the Sword, ki se je postavljal 
z realizmom. Leva roka drži ščit, desna orožje, kar je mo- 
goče instantno menjavati in tako imeti več konfiguracij. Ker 
lik gledaš od zadaj, imaš boljši pregled nad okolico kot iz 
prve osebe. To je bistveno, zakaj kleč boja ni v udrihanju ali 
maničnem proženju urokov, marveč v previdnosti in obvla- 
dovanju prostora. Praktično noben sovrag ne bo priletel 
nadte, mahal s krepelcem, delal kombinacij tipa God of 
War ali te obsul z ognjenimi kroglami. Posledično je tvoje 
gibanje počasno, premišljeno, z dosti kroženja okrog zakle- 
njenega (locked on) sovraga, nastavljanja ščita in rabe 
okolice, kot so drevesa, stebri in prepadi, kamor je moč ko- 
ga pahniti ali sam omahniti vanje. Toda veliko kanalj te je 
sposobnih ubiti z enim počasnim, a silnim udarcem. Če je 
nasprotnikov več, na primer trop krastavih podgan, jih je 
nujno držati v vidnem polju in z desno gobico menjavati 
med njimi, odvisno od tega, kaj počno. Drugače ti požro 
ledvico in je sploh ne zalijejo s chiantijem, robavsi. 

Nadalje potrebuješ vzdržljivost, naj bo za zamah s sabljo, 
nastavljanje ščita, premet, proženje loka ali copranje. Se 
obnavlja, vendar je hitro zmanjka, sploh če se dosti valjaš 
in dobivaš močne udarce po ščitu. Če imaš slabo opremo, 
malo vzdržljivosti in / ali slabo držo (poise - izredno po- 
membna statistika!), se pod napadi hitro opotečeš, zaradi 
česar postaneš ranljiv. Pitje zdravilne tekočine, ki se ti ob- 
novi pri kresu, je počasno, zdravilni uroki še bolj in celo 
drobljenje tešilnih kristalov v roki traja. Liki, ki ne stavijo na 
obrambo, oklepe in ščite, pa se morajo še bolje znajti v pro- 
storu oziroma naštudirati prestrezanja (parry) ter zabadanja 
od zadaj (backstabe), ki so težja kot v Dark Souls. 

Ključna lastnost boja ni v kaki ceneni krvavosti in nazor- 
nem odpadanju udov, marveč v tem, da znaš ukrepati v 
pravem trenutku na pravi način. Če to pomeni en zamah na 
dve minuti kroženja, izmikanja in blokad, naj bo pač en za- 
mah. Šele ko imaš čisto priložnost, kar se zna meriti v se- 
kundah in centimetrih, podeli žestoko klofuto. 


STRANKE IN PODLOŽNIKI 


Variant spopadov je ogromno. Deloma zaradi mnoštva op- 
reme, od hladnih orožij (meči, helebarde, gorjače, buzdo- 
vani, sekire, loki, samostreli ...) prek množice oklepov, 
ščitov, čelad, rokavic in hlač do prstanov. Marsikaj je nad- 
gradljivo v zameno za duše in najdene surovine, pri čemer 
špil ne pozna v Aziji priljubljenega farmanja naključno iz- 
puščenih snovi. Nadalje h kompleksnosti prispeva teža ti- 
stega, kar imaš na sebi, kar krati gibljivost in terja, da izbe- 
reš med bolj zaščitenim in okornejšim likom in obratno. Pa 
ozemlja, ki te silijo v ozka grla, širše arene, na mostove in v 
kozje steze na robovih globeli. Ter statusni učinki, kot so 
zastrupljenost, okamnelost in krvavenje. 

In, jasno, pisana zaloga sovražnikov. Prej naštete kanalje bi 
že zadostovale, a sem z njimi komaj popraskal površje 
DS2, ki količino človeško-živalsko-demonskih tolovajev 
meri v več ducatih. Stalno novih, izvirnih, z drugačnimi pri- 
stopi, vzorci, spretnostmi in krepeli, od česar ni dosti pono- 
vljenega iz minulih dveh epizod. Ognjeni salamandri, garja- 
vi psi, vzburjeni stražarji, kislinski žužki, zahrbtni zmikavti, 
mučitelji, pajkovske opice, temni zalezovalci, kup inačic vi- 
tezov ... Nekateri so klasični, ob drugih pobuljiš, kateri skri- 
venčen mozeg si jih je izmislil. Pametni niso, ampak ni po- 
anta v tem, marveč v dojetju in izkoriščanju slabosti ter 
rešpektu do njihovih moči. Razporejeni so inteligentno, ta- 
ko da nudijo različen odpor glede na smer, od koder se jih 
lotiš, terjajo razbitje skupin, nastavljajo skupinske zasede, 
da jih komaj opaziš, in podobno. 

Sploh še nisem omenil šefov, ki jih je sedemindvajset. Ja, 
toliko je zajebancev, ki te skušajo potacati, požreti, začara- 
ti, zasuti s podrepniki, vreči v pasti, odreti v paru ali prese- 

kom, dvema. Važno je, da z zaporednimi 'talki' izčrpaš možnosti dialogov. 


VEČIGRALSKA PLAT 


Niz Souls slovi po edinstvenem multiplayerju, ki 
omogoča tako boj med igralci kot sodelovalne 
genocide nad računalniškimi sovragi. Oboje je 
zdaj zaradi enotnega strežnika in poenostavitve 
kompliciranih mehanik iz Demon's, pa tudi Dark 
Souls veliko prijetneje in preprosteje. Če bi rad 
vpadel v igro naključnega reveža, uporabiš rdečo 
kroglo in hitro se boš znašel pri nekom. Zmago- 
valec bo nekaj duš dobil, poraženec jih bo zgubil. 
V boju PvP pride zelo do izraza poteza, s katero 
želvastemu branilcu odsuneš ščit, zamik (lag) pa 
ni problematičen. Bolj je hecna obravnava drže 
(poise), ki je drugačna kot v enoigralstvu, in do- 
ločene premočne cepanice, je pa res, da From 
hitro izdajajo popravke. V vsakem primeru je ja- 
ko poseben občutek, ko se ti joypad zatrese in se 
pojavi obvestilo, da te je nekdo invadal, nakar se 
na dokaj majhnem področju odvije spopad do 
smrti ali pobega žrtve skozi šefovska vrata. Mak- 
simalno število igralcev v tem modusu je štiri, a 
najpogostejši so taki enega proti enemu, kjer je 
lag navadno minimalen. 

Kdor vpada k drugim igralcem in jih kolje, je 
obravnavan kot grešnik in je kaznovan z dodatno 
merico izgubljene energije po smrti. A mnogi se 
ne sekirajo in to radi počno. V ta namen se v 
puščavništvu pridružijo kaki morilski zavezi, co- 


venantu, ki dajejo različne prednosti. Nekateri, 
kot sta Blue Sentinels in Heirs to the Sun, nudita 
pomoč drugim, Brotherhood of Blood nagrajuje 
klavske težnje, Rat King's Covenant omogoča 
vlečenje nesrečnikov v kripto s podganami in 
pastmi, Pilgrims of Dark pa terja, da raziščeš 

temno podzemlje, kjer te napadajo tako prika- 

zni kot drugi igralci. Koncept covenantov je 
znan od prej, toda DS2 ga dobro razvije. 
Povezanost v splet doprinese še eno zanimivost. 
Tako kot v Demon's in Dark Souls na tleh vidiš 
znamenja, ki ob dotiku prikličejo tekstovno opo- 
zorilo iz vnaprej danih besed (Zaseda! Pazi! 
Olajšanje!) ali kratek posnetek gibanja nekoga, ki 
je bil tam pred tabo. Naokoli samodejno hodijo 
tudi duhci kdovekaterih ljudi, ki te včasih fino 
prestrašijo, ko s kotičkom očesa zaznaš gibanje. 


Najbolj praktična in uporabljana večigralska 
funkcija je vseeno sodelovanje. Če si v človeški 
obliki, lahko na tla postavljaš znake za priklic, na- 
kar počakaš, da se preseliš v drug svet ali da kdo 
obišče tvojega. Tokrat lahko pri znakih izbiraš, 
koga boš vzel. Nato v dvoje ali troje očistite nivo 
ter porazite šefa. Ker se glavarjevo zdravje ne pri- 
lagodi, Dark Souls II v bistvu spodbuja tako kvazi 
MMOjsko udejstvovanje. Na sličen način ti lahko 
asistirajo računalniški pomagači, medtem ko se 
kasneje v igri pojavijo umetni rdeči invaderji, ki 
simulirajo človeške. Da se ne bi slučajno sprostil! 
Škoda pa, da je kooperacija omejena, saj se ne 
moreš recimo niti medsebojno zdraviti. 


Saj nisi mislil, da bo šlo brez strupenjaškega insekta, kaj? Levo spodaj vi- 
diš instantno prilagodljivi nabor opreme, med njo bistveni zdravilni flaškon. 

Statistik lika je cela rajda, od zdravja do drže. Vsakič, ko zvišaš eno od temelj- — 
nih lastnosti, krepitev naslednje zahteva malo več duš. Sčasoma se nabere. 


al 


re Poosebljenje Dark Souls. Otipljiva turobnost v grobnici, nevarnost preži z 4% 


Z všeh strani, ti pa nimaš pojma, od kod in koga tako veliko okostje. Pač je. ' 


kati na dvoje. Kljub temu bazdljive nakaze iz 
smrdljivih delov pekla, titanski škorpijoni, dre- 
vesni giganti in nenavaden zmaj povečini ne 
težijo s fantazijskostjo, umetelnimi napadi ali, 
bognedaj, sekvencami GTE. Nak, so čisto spo- 
sobni enkrat povsem normalno švistniti in preti- 
ranega optimista koj ugonobiti. Kakšni boji so to 
navzlic relativni prizemljenosti načelnikov - ve- 
ličastni, do kraja napeti. In kakšno je zadovolj- 
stvo, ko zaradi spretnosti in vnaprejšnje priprave 
(oprema, vzorci, poise ...) potolčeš osovraženo 
sitnobo! Občasno je kak malo preveč soulovsko 
ukalupljen, vendar naletiš na docela izvirne in 
nevidene, pa opcijske, za katere ni nujno, da jih 
sploh srečaš. Žal ti je lahko, če jih ne. 


Svoje doprinesejo še poklici, v katerih se zrcali 
prečiščena erpegejskost izdelka. Na začetku si 
izbereš spol in eno od služb, med katerimi so 
pričakovane (bojevnik, klerik, vitez, čarodej) in 
manj tipske - mečevalec, ki vihti dve rezili, razi- 
skovalec, bandit, opeharjenec, ki začne gol in 
bos. Vsak je validen na svoj način in močnejši 
proti nekaterim ter šibkejši proti drugim pošast- 
kom. A to so le predloge, ki jim lahko slediš ali 
ne. Z vlaganjem nabranih duš v devet statistik 
in opremo coprnika vmes spremeniš v viteza in 
tega v klerika. Lahko se specializiraš za določe- 
no področje, kot je duhoven, ki vse stavi na 
moč zamaha in čarovnij, ali si punčka za vse. 
Ker pa je količina duš omejena, se naprej ne 

moreš prebiti z grobo močjo. Bildanje brez konca je rezervirano. 
za new game 4, new game 4 in tako dalje, se pravi vnovično 
začenjanje špila s težjimi pogoji, pri čemer obdržiš vse. Tokrat je 
iti v NG zaradi konkretnejših nagrad in novih sovražnikov ab- 
solutno vredno, bolj kot v Demon's in Dark Souls. 


RAZPOLAGAJ S TLAČANOM 


Drži, da ima Dark Souls II težave. Včasih je preveč primitiven, 
denimo ko se lik ne zna potegniti na napušč, ki mu je do kolen, 
ter ko se ubadaš s štorastim inventarjem. Biti zna pretirano žleht 
z nevidnimi zidovi in 'skrivnostmi', ki jih težko pogrešaš pri nor- 
malnem napredovanju in ne bi smele biti stlačene v obskurne 
kote. Tudi tehnično špil ni zgleden, saj v inačici za PS3 najeda 
občasno zatikanje in na xboxu 360 trganje premikajoče se slike, 
včasih pa v obeh izdajah zateži kamera, ki ti zna lepo skriti lik. 
YOU DIED'! A res je, da je vse to manj problematično kot v 
prejšnjih dveh Soulih, glede na katera je igra kljub fan servisu 
dosti drugačna. In da mnogo vsebine orenk prednjači pred tek- 
meci, naj bodo žanrski ali izven. 

No, pa kar težek je špil, ja. Nobenega dvoma ni, da DS2 palico 
postavi visoko. Navsezadnje nima easy moda, le privzeti nor- 
mal, se opravičujem, bloody hard. Občasno se z občutljivimi po- 
dročji na sovražnih telesih (hitboxi) in tajmingom dogajajo čudne 
reči. Celo pavza manjka - akcije ne ustavi ne gumb Štart, ne oni 
za sistemski meni. Ni pa dvoma, da si je moč špil podrediti s tis- 
tim, kar je bilo v starih igrah stalnica. Z oceno situacije in tvega- 
nja, pripravo, raziskovanjem. Eden od šefov denimo je bistveno 
lažji, če okrog njega prižgeš ogenj. Drugi te ne bo pahnil v pre- 
pad, če tega prekriješ s potegom ročic. Nekateri glavarji so ma- 
gični in je treba pri njih uporabiti proticoprniško zaščito, drugi so 
fizični in iti k njim v kikli je samomor. To so obenem Soulove pu- 
zle, saj ni klasičnih ugank z vlečenjem kamnov in ročic. Urok s 
strelo naredi več škode v vodi, z njo s sebe spereš katran, s kate- 
rim so te prekrili in bi ga znala ognjena puščica vneti, in eksplo- 
zivni sodi v sobi so tvoja ali sovražnikova smrt. Odvisno. 

Kaj pa tlaka, grind? Res je, da ne gre brez vračanja na že obdela- 
na prizorišča in mlatenja že zaklanih tečnob. A to še zdaleč ni zo- 
prno. Po eni strani zato, ker je domala vsak obračun napet in teh- 
ničen. Po drugi pa, ker s tem intimno spoznaš tako nasprotnike 
kot okolico, ki je ne kaže noben zemljevid. Spotoma odkriješ ka- 
ko novo skrivnost, opaziš spregledano potko in podobno. Grind, 
ki ni grind - še en podvig serije Souls. 


PRVI IN ZADNJI PLAMEN 


Dark Souls II se upira z vsemi štirimi, a če ga spoštuješ, je pre- 
težno pošten in ne nemogoč. Nanj se je treba pripraviti, kot se 
pripraviš na življenje, z garanjem in premislekom, upoštevati 
srečo ter biti ob polomu pripravljen poskusiti znova. Kakor smo 
nekdaj počeli tam, kjer so se From Software navdihovali - v Eye 
of the Beholderju, Ultimi, Dungeon Masterju. Stari časi so dod- 
obra izraženi in to ni igra za ljudi, ki iščejo lahkotno zabavo, po- 
zabo ter občutek moči, kot se danes rado dogaja. Ne boš uletel v 
gnečo in delil božjih udarcev, niti izvajal dolgometražnih napadov 
na teličkasto bolščeče trapce. Pod črto: ne boš sproščen. Name- 
sto tega se boš tresel v temi in bil nato prerezan od golše do jajc, 
med kroženjem z dvignjenim ščitom boš telebnil v prepad in za- 
slon 'YOU DIED' se ti bo vžgal v roženici. Tudi zato, ker te bodo 
napadali živi igralci in ti njih v samosvojem večigralstvu (glej 
okvir). A vračal se boš, doumeval, postajal boljši. 
To je prava pot v Dark Souls Il, izredno in izvenserijsko igro, ki ne 
trpi polovičarstva in je kljub približevanju širšemu občinstvu (ve- 
je zate ali ne; perfektna je, če ceniš konkreten izziv, globok boj, 
tesnobo, epsko srednjeveško-pravljično okolico in mogočne so- 
vražnike. Kajti ko jih boš tolkel, boš deležen tistega občutka. Daj, 
saj veš, katerega. Tistega najboljšega. 
Dolga senca križa čez gomilo pada / 
1) 1 zvrnjena ob grobu Snetega čelada. 

V enem izmed maloštevilnih vrst stranskih nalog na zidovje sprejaš 
gratite. Končni izdelki so simpatični in spomnijo na Banksyja. 


red kratkim smo v Grand Theft Auto V potešili 
čefurska nagnjenja in s papigo na rami par- 
kourili v Assassin's Creed. Superherojske 
svobodnjakarske igre pa že nekaj časa ni bilo. 
Ne, Saints Row ne šteje, ker je čuden. Zdaj je tu Infa- 
mous: Second Son. Eto, vratio se sine. 
Prvi Infamous (J191, 80) je bil solidna tretjeosebna 
akcijada, v kateri si obul superge nadmočnega štro- 
marja in širom mesta trosil elektrone, da je bilo vese- 
lje. In nato še v dvojki (J215, 83), ki je prinesla nekaj 
izboljšav in bolj vznemirljivo štorijo. Z inoviranjem se 
niz nikoli ni dosti trudil in da bi se povzpel med naj- 
boljše, je obakrat zmanjkalo. Je šlo v tretje? Na pa- 
pirju deluje dobro, saj je selitev na playstation 4 obe- 
tavna. Obenem so se novo zgodbo odločili splesti 
okoli frišnega glavnega lika. Zbogom, Cole. 


Pozdravljen, Delsin 


Prizorišče Drugega sina je Seattle v modernem stri- 
povsko navdahnjenem svetu, ki spomni na X-Men. Po 
njem namreč harajo prevodniki, se pravi človečki, 
oplemeniteni z vrsto supermoči. Sedem let je preteklo 
od tragičnega zaključka Colovega kvesta in po ek- 
sploziji, ki je s sveta zbrisala večino nadarjencev, so se 
ti spet začeli pojavljati. Da se katastrofa ne bi ponovi- 
la, nastane organizacija Department of Unified Protec- 
tion. Njeni člani skrbijo, da so mutanti pospravljeni na 
varno, brez stika z običajneži. Poleg lovljenja 'bio-tero- 
ristov' skrbijo, da je masa prestrašena. To gre najbolje 
od rok njihovi voditeljici, brezčutni Augustine. 

Stanje se zaplete, ko med prevozom treh prevodni- 
kov blizu indijanskega rezervata pride do nesreče. 
Zaporniku iz razbitine pomaga lokalni prestopnik 
Delsin, pri čemer si nehote sposodi njegove moči in 
ugleda njegovo preteklost. Preden na prizorišče dos- 
pe Avguštinka, trojca že ni več, zato se coprnica zne- 
se nad vsem plemenom. Ko se Delsin zbudi nepoško- 
dovan, priseže, da jim bo izvlekel kamnovje iz kolen 
in šefici navil ušesa. Kako? Z novoodkrito močjo cu- 
zanja sposobnosti. Zlobno babše, pazi se! 

Sem in tja v pripovedi naletiš na kako presenečenje, 
a hudih preobratov ni. Nasploh je zgodba mlačna, 
zlasti v primerjavi z dvojko. Maloštevilni liki so precej 
medli, z izjemo bivše odvisnice, ki se ti pridruži. Gla- 
vna zlobnica gre sicer na živce, toda njena izprijenost 
kljub globljim motivom ostane nepojasnjena. Je pa 
Delsin sčasoma manj tečen, kot izpade na začetku, in 
pohvalno je, da novinci ne bodo zmedeni. Second 
Son je namreč novo poglavje, ki se ne navezuje di- 
rektno na Colove prigode. 


Urbani kameleon 


Istočasno se poslovi elektrika, ki jo postopoma nado- 
mestijo štirje novi sklopi moči. V osnovi so si podobni, 
saj vsak vsebuje svoje vrste ročno udrihanje, različno 
močne strele, granate, ki nasprotnike onesposobijo, 
hudo specialko, počasno padanje ter potovalno spos- 
obnost. Vsak sklop se igra za odtenek drugače. Z 
enim zavreš čas, z drugim postaneš neviden. Z dimom 
frčiš skozi jaške, ki te urno spravijo na strehe, neon pa 

Gibčnemu junaku bljuvanje izstrelkov med visenjem s po- 
lic ni tuje. Brez težav nažiga tudi za hrbet med bežanjem. 


Sledi papirnati sledi 
Tekom igranja se odpre dodatna veriga stranskih 
kvestov. V njej Delsin sledi skrivnostni prevodnici, 
ki za seboj pušča trupla in origamijevske ptiče. 
Kleč je v tem, da se moraš prijaviti na stran Infa- 
mouspapertrail.com in račun povezati s svojim 
PSNjem. Nato polovico časa prebiješ v brskalniku 
na PCju ali tablici, kjer se greš detektiva. Iskanje 
sledi in razvozlavanje ugank je fletna popestritev, 
le strežniki znajo ponagajati. Vsebino dodajajo 
sproti in je zastonj, tako da jo le povohaj. 


ti omogoči tek po zidovih. Oboje pride še kako prav, 
saj je običajno plezanje kilavo in je daleč od svilnate 
elegance Assassina, šoferskega izpita pa nimaš. Zalo- 
go energije napolniš na določenih mestih. Saje črpaš 
iz dimnikov in razbitih strojev, lučke dajo neon in tako 
dalje. Kar si nazadnje vsesal, to lahko uporabljaš, in 
na srečo je različnih virov navadno povsod dovolj. 

Takšno razsuvanje zgradb žal ugledaš redko, 
saj razpade le peščica vnaprej določenih. 


- Takole z vrhov je Seattle videti najlepši in pogled seže do obzorja. 
O Škoda, da imaŠ'giritleh občutek, da so se preveč zanašali na ctrl -- V. 

Seveda ne manjka bojevanja. Oblegajo te capini več 
sort, od kanonfutrastih običajnežev in ostrostrelcev do 
asfaltno oplemenitenih supersoldatov. Trdoživce z mi- 
nigunom moraš najprej oslabiti, nakar jih potegneš iz 
oklepa in oklofutaš. Nekateri si prikličejo ščit ali ska- 
čejo petdeset metrov v luft, si ustvarjajo balkončke in 
ti radi pristanejo na glavi. Ali pa te nadlegujejo oklep- 
nik, helikopter in strojnično gnezdo. Toda boj te nik- 
dar ne prisili v menjavo moči. Čemu te ne naskoči 
kup barab, med katerimi bi nekatere imele določene 
odpornosti? To bi bojevanje razgibalo, vneslo dinami- 
ko in te prisililo v taktiziranje. A vsemu si kos s kate- 
rimkoli naborom sposobnosti. Isto velja za šefe, ki z 
izjemo enega malček bolj domiselnega kolosa pod- 
ležejo z zadosti naključnega nažiganja. 


Dober, grd, hudoben, grd 


Se je pa vrnila karma, ki rabi kot neke vrste izkuše- 
njske točke. Kot prej je znova na tebi, da se odločiš, 
če boš junaški zaščitnik ali maščevalni porednež. Ko 
sovrage, protestnike in ulične godce usmrtiš, dobiš 
zlobne točke. Če poloviš džankijevsko nesnago, po- 
magaš ranjencem, izpustiš jetnike in vojačke le one- 
sposobiš, pa napreduješ po poti prijaznosti in obje- 
manja dreves. Odločitve prinesejo drugačne vmesne 
sekvence in zaključek, odklenejo samosvoje sposob- 
nosti in Delsinu ustrezno obarvajo mikico. A vmesna 
pot je nepriporočljiva in škoda je, da Second Son ne 
pozna moralne sivine, ki bi dala težo izbiram. 

Ko napolniš vrstico karme, kupiš novosti in nadgrad- 
nje na razpredelnici moči. To počneš z energijskimi 
črepinjami, ki jih napaberkuješ iz naokoli frčečih ro- 
botkov. Tako pridobiš neprekinjen šprint v slogu juna- 
ka Flasha in okrepiš napade. Pomagajo ti ujeti zlikov- 
ce, če si hudoben, pa boš sejal hujše razdejanje brez 
oziranja na naključne mimoidoče. Pri slednjem zlasti 
okrepiš tepež, ki je na dobri strani nekam podhranjen. 

Razglednice iz 
smaragdnega mesta 


Mesto Seattle v Second Sonu je miniaturna 

različica pravega, ki zna očarati. Pogled 

seže daleč in ko se povzpneš na stolp Spa- 

ce Needle, se ne moreš načuditi razgledu. 

Sončni zahod in odsev stavb v lužah te rada 
opomnita, da smo v next-genu, in pohvalno 

je, da kljub polni HD-ločljivosti število sličic 

na sekundo pade redkokdaj. A kmalu ugo- 

toviš, da mesto ni tako ogromno in od blizu 

niti slučajno tako raznoliko in pisano kot v 

GTA5, notranjost zgradb pa uzreš vsega 

skupaj dvakrat. Hudič je v podrobnostih in 

teh manjka. Saj najdeš kitajsko četrt in kup 
znamenitosti, a stavbe so si zelo podobne, 

utripa pa ni čutiti. Leseni sprehajalci te obrajtajo, fot- 
kajo s telefoni in vzklikajo enovrstičnice v stilu "I love 
you like a son!" Vendar počnejo premalo, hroščavo 
se zatikajo in so svetlobna leta za življenjskim prebi- 
valstvom Los Santosa. V prejšnji generaciji! 
Štorijalne naloge te pošiljajo širom velemesta in se- 
gajo od lovljenja prevodnikov in raziskovanja prizo- 
rišč umorov do podiranja mostov in skakanja na heli- 
kopterje. Tu je kar nekaj raznolikosti, četudi manjka 
stranskimi misijami. Teh je bornih pet vrst in v vsa- 
kem okraju najdeš po eno ali dve vsake sorte. V njih 
uničuješ skrite kamere, loviš zakrinkane agente, sp- 
rejaš seksi banksyjevske grafite, s telefonom slediš 
zvočnim posnetkom in razsuvaš sovražne baze. Sled- 
nje je najbolj akcijsko in te nagradi z energijskimi 
drobci. Ko si se v področju znebil dovolj DUPcev, jih 
pozoveš na obračun, nakar si nagrajen s točko za 
prežarčevanje. Omeniti gre, da sem le enkrat začutil 
potrebo, da bi dotične uporabil. In ravno takrat niso 
bile na voljo. Argh. 


' pe ; 
le. 
i nači TM: 
4 te 
pa žat- 


ličinki radi erosijo oko: Mesto je najlepše 
Wi neonskih napisov lesketajo v lužah. 


Izgubljeni sin 
Vsebine zmanjka po dobrih petnajstih urah, boš pa 
zaključek ugledal mnogo prej, če te zanima le glavni 
kvest. Večigralstva še vedno ni, tako da ti ostane le 
ponovno preigranje, ob katerem uzreš drug nabor 
moči in finale. Še zdaleč pa ni nujno, da ti bo vrnitev 
v Seattle dišala. Saj brzenje po strehah zna biti zaba- 
vno in iz zraka Second Son sije. A raznolikosti je pre- 
malo in vse skupaj se prehitro začne ponavljati, 
občutek že videnega pa je prisoten že spočetka. 
Pričakoval sem, da bodo Sucker Punch izkušnjo nad- 
gradili, vendar je v marsičem nazadovala. To torej ni 
evolucija, ki bi playstationov ekskluzivni niz naposled 
popeljala iz drugorazrednosti. Morda se je Infamous 
izpel in je čas, da obudijo Slyja? 

Kavbojc opusti električarstvo. Zdaj je 
5 « črna Mujo vseh obrti, a mojster nobene. 


playstation 4 playstation 4 — Sucker Punch / Sony Punch / Sony 


Taka je osnova igranja. S tiščanjem petelina in premikanjem go- 
bice iz vroče točke zarišeš vejo, nakar jo uporabiš; da greš dalje. 


Na več mestih te preganja orjaška nemeza, ki ti je na coprnikovo 
povelje ugrabila bratca. Dolgo ji ne moreš nič, a le čakaj, pošast ... 


Ko Max dobi novo moč, vifi otroško navdušen. Tudi sicer je lik ig 
' dosti bolj pojnalen in življenjski, kot smo vajeni od takih i iger. Š 


Tu moraš priti do dna prepada. Ker je padec s prevelike višine 
smrtonosen, je treba na kovinsko kroglo zapored pripenjati lake. 


A, bi, 
f n 
h, K . 
"A 


Sak ka 
< Včasih je treba risati med gonjo. JA četudi se tedaj dogajanje 4 
K a upočasni, zna zmotiti ne najboljša natančnost primikanja (onestaj 
pi 9. NTVGIŠŠ ne Pp una TRE pu 


bratskih razprtijah iz prve roke ne 
vem dosti, saj sta se starša odločila, 
da bosta hitro nehala obremenjevati 
svet z mešanjem nesvetega genskega 
materiala. Si pa predstavljam, da bi v prvo- 
šolskih letih ne maral za malo tečnobo, ki bi 
me skoraj že odraslega nadlegovala z avto- 
mobilčki in robotki. Morda bi se mi celo za- 
hotelo, da bi ga končno vzele pošasti in ga 
odnesle v pravljično dimenzijo. 
Ko take misli obidejo pokavca Maxa, se mu 
želja uresniči, saj bratca Felixa ugrabi kos- 


V mata beštija. Izkaže se, da za njo stoji fran- 


kenštajnovski coprnik, ki si hoče povrniti iz- 
gubljeno mladost. Maxa na obeh Microsofto- 
vih konzolah in PCju čaka skakalno-ugankar- 
ska pot, polna nevarnosti, mimo katerih si bo 
pomagal s čudežno barvico dobre čarovnice. 


Jolly v malhi 


Če se ti je ob omembi imena Max v glavi ne- 
kaj zarisalo, si se verjetno spomnil na zani- 
mivi Max 6 The Magic Marker, opisan v Jo- 
kerju 202. Tam si napredoval z risanjem fizi- 
kalno podprtih objektov. Naslovnega junač- 
ka si z dežnikom ščitil pred dežjem, z zabo- 
jem obtežil tehtnico in ko si naslikal brv, se je 
Maks po njej povzpel. 

Curse of Brotherhood gradi na tej zamisli, a 
je preprostejši. Igranje poteka tako, da v po- 
gledu od strani šibaš po vnaprej določeni 
ploski poti, skačeš in uporabljaš barvico. Stis- 
neš petelina na joypadu, da se flomaster po- 
kaže, nakar rišeš objekt, dokler ne zmanjka 
barve. Malarske veščine odklepaš sproti. Spr- 
va Maks dviga stolpiče iz tal, nato na njegov 
ukaz poženejo veje in oprijemalke, še kas- 
neje cimpra vodne tokove in meče krogle ča- 
robne energije. 

A daleč od tega, da bi Maks našteto udeja- 
njal kjerkoli, kot je znal v Magic Markerju. Ri- 
sanje je mogoče le pri vročih točkah, obarva- 
nih glede na moč, ki jo lahko tam izkoristiš. 
Celo barve v svinčniku je vedno toliko, koli- 
kor so izdelovalci predvideli. Zaradi tega bo 
stolp vedno take in take maksimalne višine 
in bo imela liana natančno odmerjeno skraj- 
no dolžino. 

Domišljija in eksperimentiranje sta zato ome- 
jena. Če si imel v Markerju nekaj svobode pri 
tem, kako si odmotal situacije, je zdaj po- 
udarek skoraj vedno na iskanju tiste edine 
rešitve, ki so si jo zamislili danski avtorji 
Press Play. Spomnim se le prgišča situacij, ki 
sem jih ob vnovičnem poskušanju rešil kako 
drugače, pa še tam se mi dozdeva, da je šlo 
za nepredvidene posledice dinamične fizike. 
Bržda je igranje tako zamejeno ravno zaradi 
množice nihajočih vej, kotalečih se krogel ter 
podirajočih se stolpov - da bi ne prišlo do 
čudaškosti. 


Giotto na planem 


Ne morem reči, da je raba kracalnih moči 
trapasta in osnovna. Spočetka je vse samo- 
umevno, kasneje pa se reči bolj zapletejo. Ne 
dosežejo velike kompleksnosti, da bi recimo 
segale čez več prostorov. Znajo pa ponuditi 
soliden izziv sivim celicam, ko moraš zapore- 
doma navezovati ovijalke na veje ali se z na- 


nizanimi gejzirji izstreljevati čez več globeli. 
Oziroma prelisičiti redke sovražnike, kot:so 
smrtonosne kresnice, gorjačarji in metalci 
bomb. Veje na primer niso-nujno ravne, mar- 
več so lahko zakrivljene, da se skotalijo, ali 
cikcakaste, da po njih splezaš. 

Tudi okolica, ki meša srednji vek in tehnolo: 
gijo, je kljub grafični osnovnosti pogona (Uni? 
ty dokaj razgibana, od. gozda prek skalovja in 
gradovja do mrakobnih votlin. Všečen je riz 
tem, kjer težji zagonetki sledi par lažjih, 
nadaljevalne točke so razporej € 
Ter lušten je Maks, ki se je iz ] 
mulca prelevil v simpatičnega pogumneza. 
Dostikrat da vedeti, kako težko mu je, a vzt- 
raja, da bi rešil brata, zdaj se boji teme, malo 
kasneje je navdušen nad nevarnostmi, pogo- 
varja se-s čarodejko, ki mu stoji ob strani. 
Venomer pa ostane navaden fantič, ki razen 
barvice nima posebnih moči. 


Penzlaste preglavice 


Tudi zato je njegovo skakanje enostavno in 
nekoliko plavajoče nenatančno. Tako ploš- 
čadna kot ugankarska vsebina pa se začneta 
sčasoma opazno ponavljati, kar je bil že oči- 
tek Magic Markerju. Tako kot si tam spet in 
spet risal stolpiče iz kock, tu izdelaš na duca- 
te umetnih lestev, se na identičen način vih- 
tiš čez špice v tleh in na več mestih bežiš 
pred ogromno lomastečo-spako. 

V teh sekvencah je težavnost opaznovišja kot 
drugod in najmanjša napaka vodi v pogibel. 
Podobne špice v zahtevnosti občasno Dante 
pijo drugod, tako da na koncu newešykor 
je igra namenjena. Za predane igralce je v 
splošnem prelahka, dočim manj izvežbanim 
na par mestih vrže pod noge prehudo poleno." 


nekatere so v nasprotju z lahkotno pravlji 
nostjo, saj junačka pošast požre ali ga zdrc 
v pesteh. Res pa je, da so bajke dostikrat kru 


te, kar si Max očitno jemlje za vzor. — 


Trajn(ast)o zadaj 
Problemom navzlic Prekletstvo bratstva ni 
nič špil, zlasti ob cenovni postavki 15 
xboxovi spletni trgovini (na ploščk 
Ko se navadiš sackboyasto lebdeče 
nja in malce nenatančnega risanja te 
jazniš, da to ni visokoproračunski n 
reč kar prijetna. Vrednost za denarje, 


ič s. 1 
prvi skozihod dolg kakih pet, šest ur, nakar k 
lahko greš skozi znova in se trudiš uničevati s A 


čarodejeva očesa ter pobirati kosce amuleta, 
kar je večji izziv kot standardne puzlice. Defi- 
nitivno pa gre bolj za povprečen poklon to: 
vrstnim klasikam, kakršni sta Another World 
in Abe's Odyssey, kot za njihovega polno- 
pravnega naslednika. Ter za manj zanimiv ter 
raznolik odmev še ene skandinavske igre, po 
kateri se najbolj zgleduje - Trine 2. 


bratca rešuje in se nad 
špilom povprečnim zmrduje. 


/X860 / PC Microsoft 

TXK 


ullet hell arkadne streljanke poznaš, kaj pa tunel- 
B ske? To so tiste, kjer se premikaš po obodu navi- 

deznega predora in odstranjuješ prihajajoče so- 
vražnike. Sistem je leta 1981 udejanjil Atarijev Tem- 
pest, ki odtlej redno oživlja, na primer v Tempestu 
2000 za jaguar, Space Giraffe za PC in TxK za vito. Za 
vse tri rezurekcije je zaslužen kosmati Britanec Jeff 
Minter, ki mu je možgane skisala zdravilna zel. Vendar 
TxK pokaže, da je Jeff sposoben udejanjiti špil, ki ga 
lahko igra še kdo drug razen njega in nekaj izbrancev. 


€ Na trenutke je TxK po Minterjevi tradiciji bolj vide- 
ti kot vbrizg neona v žilo kot igra. Toda rejverska este- 
tika je obrzdana in zvečine ne kvari igranja. 


Prijem je identičen kot v Tempestu, tudi geometrijsko 
vijugavi nasprotniki so od tam ter tvoj lik. To je odbi- 
ta, rahlo pajkovska tvorba, ki od proge do proge lazi 
sem ter tja po tebi bližji strani stotih zapored naniza- 
nih stopenj in nažiga, nažiga, nažiga. Od originalnosti 
ni kaj dosti, prav tako manjkajo naprednosti iz Space 
Giraffe, kjer si se v sovrage zaletaval, in ni šefov. Edi- 
no skačeš lahko, kar te za kratek čas reši nevarnosti. 
vzorce alienske golazni ter v oblike nivojev, ki sčaso- 
ma zadobijo nadrealistične oblike. Lov na točkovni 
rekord za spletne lestvice je samoumeven, a ne nu- 
jen, saj lahko vedno greš od zadnje obiskane stopnje 
z najvišjo količino življenj, ki si jih tja privlekel. 


€ Tako Shorts kot Hooks rulata pri lokalnem več- 
igralstvu. Rekorder poda tablico ali fon drugemu, na- 
kar se ta trudi prehiteti duhca. Smeha polna skleda. 


Striktno enoigralski TxK je blagodejno preglednejši 
od Žirafe, ki ti je z neonskimi eksplozijami kratila vid- 
no polje. Bistveno lepše ga je igrati od te psihadelike 
in dlje vanj kot prodreš, manj ti je žal 10 evrov v PS 
Storu. Odlično je tempiran in ne varčuje z izzivom, a 
ga ne nagrmadi tako hitro kot Giraffe. Boljše verzije 
Tempesta še nisem igral in TxK deluje kot višek Min- 
terjevega ustvarjanja. V rokavu ima zmerom kako 
presenečenje, na zvočnikih pa udarno unc-unc melo- 
dijo z gesli tipa "Space is everything!" Izviren res ni, je 
pa zloščen in preprosto - dober. 81 Sneti 
Llamasoft e PS vita 

YOSHI'S NEW ISLAND 


rijazni dinozavrček Yoshi je moj najljubši lik iz 
B Nintendove menažerije. Ker je stalno lačen in se 

krepko izserava! Ne, sej ne. (Ali pač?) Na vsak 
način ga imam za nadmočno pojavo, ki popestri šte- 
vilne igre, zlasti trirazsežne Mariove odprave. V Ga- 
laxy 2 je bil recimo za umret smešen, ko je zaužil fe- 
feron in z gorečim anusom brzel po vesoljskih progah. 
Ne čislam pa ga toliko v samostojnih špilih, ki itak 
praktično sceloma sestojijo iz od strani gledanega 
platformskega niza Yoshi's Island. Še najboljša je bila 
inačica za DS, ki je osnovno igro s super nintenda 
(verzija za GBA je bila le malce nabuhel izvirnik) raz- 
širila z novimi stopnjami in petimi otroki. Te je Yoshi 
nosil na hrbtu in z njimi dobil nove sposobnosti. Yos- 
hi's New Island za 3DS pa je najnovejši - in hkrati naj- 
slabši ter najmanj inovativen v seriji. 


0959899978 


€O Ta buzdovan se vrti počasi in daje obilo časa, da 
zmanevriraš skozi vrzel. A neprevidnost je kruto kaz- 
novana, saj se po smrti dostikrat preseliš na začetek. 


Zgodba, ki se tiče ugrabitve Baby Lugija in truda Ba- 
by Maria, da bi ga našel, je vnovič nepomembna. Tre- 
ba je pač priti z leve na desno, tako kot v Marijih. A 
Yoshi se precej razlikuje od laškega vodoinštalaterja, 
pa ne le po voščenkasto risankasti okolici. Bistveno 
počasnejši je, zato ne temelji na hitrosti in gladkem 
nizanju skokov, marveč na lagodnem, umirjenem 
premagovanju ovir. Dostikrat se ustavi, da z jezikom 
spravi v usta sovražnička, nakar ga v loku izpljune ali 
ga pogoltne. Ubožec iz dinodanke zdrsne v obliki jajč- 
ka, ki ga je moč nato vreči. V ta namen Yoshi obsta- 
ne, nakar začne okrog njega samodejno krožiti name- 
rilna črta, ki jo je moč za več preciznosti ustaviti. Vr- 
ženo jajce ugonobi nasprotničke in spremeni oblake v 
dobrote, zmožno pa je tudi pobrati kovance in rože, 
ob katere zadene. 

To je pomembno, kajti Yoshi's New Islandovih osem- 
inštirideset osrednjh nivojev in šest skrivnih je za os- 
novno igranje brez iskanja skrivnosti medlih. Če si 
količkaj metodičen in previden ter poseduješ trohico 
platformskega znanja, prideš skozi vse svetove brez 


O veliko jajce, ki ruši vse pred sabo, je le inačica or- 
jaškega Maria. Težko je verjeti, da so igro izdelali Ar- 
zest, nekdanji Artoon, ki so naredili Yoshi's Island DS. 


DRKAMOŽ 


večjih težav. Navadni sovražniki, kot so raznobarvni 
menihi, so tam predvsem zato, da jih pomalicaš, 
dočim so šefi že prav neverjetno benigni. Igranje je 
počasno, ploščadi pa razpostavljene prijazno, tako da 
so skakalna sosledja domala samoumevna. Še naj- 
večja ovira je sam Yoshi, ki je težek in kljub sekund- 
nemu ostajanju v zraku precej nezanesljiv. Zato vča- 
sih vseeno kam cepneš ali ti sovražniki (oziroma 
hrošč!) preprečijo stik z Baby Mariem, ki ti ga ob sti- 
ku z nevarnostjo odfedra s hrbta in ga moraš hitro po- 
brati. Ob crkotu ugotoviš, da so kazni hude, kajti nad- 
zorne točke znajo biti kljub otroškemu videzu krepko 
narazen. A nič nenavadnega ni, če imaš po koncu de- 
seturnega špila sto, sto petdeset dodatnih življenj. 
Brez muje. 

Poanta je v iskanju skrivnosti, s čimer ni samo po se- 
bi nič narobe. To je težji del, namenjen bolj izkušenim 
in starejšim, medtem ko se mulčad ukvarja s temelj- 
nim kvestom. V redu. Vendar moram reči, da so skri- 
tosti v New Islandu tečne sorte. Napol prozorni oblaki 
z dobrotami, ki se pojavijo šele ob vohljanju po sle- 
hernem kotičku, in rdeči kovanci, zamaskirani v na- 
vadne, so še najmanjši problem. Bolj nažira množica 
časovno omejenih tajn, za katere imaš v okviru kakih 
deset minut dolgih stopenj natanko eno priložnost ali 
ozek časovni okvir, da jih pobereš. Na primer kova- 
nec na špagi pod nebom, ki odleti hitro po tistem, ko 
ga opaziš. In če ga zgrešiš? Jah, še enkrat od začetka. 
Malo reči je bolj sitnih od rožice, skrite pod previsom 
na samem koncu, ki jo opaziš med padanjem k tlom, 
in iskanje skrivnosti se mi je zdelo večja muka kot za- 
bava. Poleg tega je to početje enolično, saj so ob- 
stranskosti vedno iste in, tako kot ploščadi, zvečine 
nameščene predvidljivo. 


O Jajčka so na sliki le zelena, a so lahko tudi dru- 
gačnih barv. Če z njimi zadeneš enako pofarbanega 
sovražnika, bo bonus nemara boljši, kot bi bil sicer. 


Občutek svežine bi bil večji, če bi Yoshi's New Island 
glede na prejšnje, zdaj že pošteno stare dele vseboval 
konkretne novosti. Take, kot jih navzlic sličnim sredi- 
cam grmadi serija Mario. A jih ne, razen če sem šteješ 
občasno uporabljano in nič kaj impresivno kovinsko 
jajce za potoniti v vodo (plavalne sekcije so žal zelo 
kratke) ter ogromno jajce za razsutje okolice po zgle- 
du velikanskega Maria iz NSMB2. Ozadja so komaj 
kaj drugačna, kot so bila, različne spretnosti pa so v 
primerjavi z Islandom DS celo porezali, saj dinoza- 
vrčka zdaj jezdi le Baby Mario. Ostanejo redki vmesni 
nivoji, kjer Yoshi postane vozilo ali sveder, nakar ga 
do minutko oddaljenega cilja vodiš z nagibanjem 
konzolice. In nezanimive miniigre za lokalno poveza- 
na 3DSa (modul s špilom je lahko en), kjer se recimo 
boriš, kdo bo do izteka časa nabral več jajc. 

Nič od tega ne pripomore, da bi Novi otok postal za- 
res nov, špil pa karkoli več od za Nintendo neznačilno 
povprečnega platformerja. Bolje kot odšteti 40 evrov 
zanj je kupiti GBAjevo verzijo izvirnika v Virtual Con- 
sole. Grafika je slabša, igra pa boljša. 55 Smeti 
Nintendo e 3DS 


SLIKOSUK 


JUSTICE LEAGUE WAR 


ar bi bilo včasih strip, je v dobi gibljivih slik film. 
K Ali risanka, ki je zaradi dokaj nizkega proračuna 

in kakovosti ne sučejo v kinu, marveč gre na- 
ravnost na video. Takih se je pri superjunakih nabralo 
kar nekaj, od povprečnega Superman Unbound do 
zanimivega, dvodelnega Batman: The Dark Knight 
Returns. In do aktualne Justice League War. 


Batman: "Pospravi tisto svetlečo palico in spokaj do- 
mov. Jaz sem glavni v Gothamu!" Green Lantern: "Ze, 
ampak jaz sem glavni v vsem tem predelu vesolja!" 


Čeprav so si filmi po stripih zaradi Nolanovega Šiš- 
miša pri marsikom pridobili sloves resnih dram, je ta- 
le Pravičniška vojna na drugem koncu spektra. Gre za 
prostodušen, udaren, akcijski strip, ki se zaradi zah- 
tev odjemalcev premika. Postavljen je v univerzum 
organizacije Justice League, ki izvira iz šestdesetih let 
minulega stoletja in združuje znane heroje hiše DC 
Comics. V pričujoči animiranki Superman, Batman, 
Green Lantern, Wonder Woman, Shazam, Flash in 
Cyborg (vidimo nastanek slednjega) združijo moči 
proti vesoljskemu nepridipravu Darkseidu, ki je tako 
zajeban, da skorajda pohabi celo Supermoža. 
Pripovedne globine ni, kajti bolj je važno, da so liki 
humorni - na primer rivalsko-tovariški odnos med 
Batmanom in Green Lanternom ter cinične izjave 
Shazama, kot je "Hey, Blackheart the Deatheater or 
whatever your World of Warcraft name is!", ko naleti 
na vesoljsko barabo. In da orenk poka, saj že v prvih 
desetih minutah Gotham razturi najprej Darkseidov 
mudžahedinski pošastin, nato pa še Superman, ki se 
ne razume z Lanterno in Netopirjem. 

A se nihče ne sekira, kajti na obzorju je obilna invazi- 
ja iz vsemirja, ob kateri se onesveščajo gospodinje in 
zavarovalniški agenti od stresa serijsko doživljajo 
možganske kapi. Med njo je kajpak na sporedu napad 
robotskih peklenščkov na precednika, ki ga z meče- 
valskimi spretnostmi reši Diana - Wonder Woman, 
dočim risanka najde čas še za spremljanje nekaj 
otrok, ki se jim zdi vse to uničenje predvsem strašno 
kul. Jasno, kajti njim je Justice League War v osnovi 
namenjena. Smeti 

Justice League War si je mogoče ogledati le doma. 


Organizacija JLA, če se hočete starejši smejati, izvira 
iz šestdesetih let in združuje znane heroje hiše DC Co- 
mies. V njej je tudi prsata Amazonka Wonder Woman. 


VERONIGA MARS 


erija Veronica Mars o mladi detektivki, ki je pred 
S dobrimi sedmimi leti na hitro končala pohod po 

malih ekranih, je bila dragulj med najstniškimi 
nadaljevankami in si je po treh sezonah nabrala zavi- 
danja vredno oboževalsko zaledje. Da to ni floskula, s 
katero se rade dičijo cenene odstavljene nizike, doka- 
zuje letos splavljeni film, ki se je zgodil prav zaradi 
trume radodarnih fanov. Ti so množično podprli pro- 
jekt na Kickstarterju in uspeli v slabih desetih urah 
zbrati minimalno zahtevana dva milijona dolarjev. S 
tem je Veronica Mars postal eden najuspešnejših 
tamkajšnjih projektov. Gre torej za film od oboževal- 
cev za oboževalce. Za ljudi, ki so vse od zadnjega de- 
la leta 2007 kričali po nadaljevanju in zahtevali epilog 
serije, ki se je kljub jasnemu koncu končala prehitro 
in nepričakovano. Zatorej ni čudno, da bo manj zani- 
miv za tiste, ki glavnih likov iz serije ne poznajo, saj 
gradi na insajderskih forah. 


Kot prava detektivka Veronica seveda ne sme pozabi- 
ti na svoj značilni fotoaparat z ogromnim objektivom, 
ki ga ji zavidajo celo najhujši paparaci. 


Dogajanje je postavljeno devet let za koncem nada- 
ljevanke. Veronika se je odselila iz Kalifornije in živi v 
New Yorku, kjer dela kot uspešna odvetnica. V do- 
mači kraj se vrne zgolj priložnostno, saj s sošolci 
praznuje obletnico mature, na kateri pa jo čaka nepri- 
jetno presenečenje. Njen bivši fant Logan (po novem 
služi v ameriški mornarici) je namreč obtožen umora, 
zato se odloči, da ga bo zastopala in dokazala njego- 
vo nedolžnost. A kmalu se izkaže, da primer ni tako 
preprost, kot je predvidevala. Tako se znova znajde v 
precepu med pravico in poštenostjo, prijateljstvom in 
ljubeznijo ter življenjem in smrtjo, naj se sliši še tako 
klišejsko. 

Razvijajoča se fabula odseva zaplete iz najboljših ča- 
sov TV-nadaljevanke, a hkrati predstavlja njeno smi- 
selno nadgradnjo na vseh ravneh. Liki ohranijo svoje 
karakterne značilnosti - Veronica ima še vedno na- 
oljen jezik in bister um, Logan se ni znebil misteriozno- 
sti, Dick je ostal ljubezniv bedak -, a so ipak zrelejši in 
pametnejši. Celovečerec je tako sezona nadaljevanke 
v malem: scenarij se lahko z detektivsko sržjo postavi 
ob bok klasičnim noir filmom s sodobnim pridihom. 
Vrhunski, z besednim humorjem naphani dialogi pa 
bodo orosili oči zvestih gledalcev. No, znajo se zaba- 
vati tudi tisti, ki Marsovke od prej niso poznali in so 
odprti za bistroumne detektivke, čeprav bodo ob do- 
ločenih scenah samo debelo gledali. Jurec 

Veronica Mars bo od srede maja na voljo na vseh 
ploščkih, za zdaj pa si jo lahko ogledate v obliki videa 
na zahtevo. Kakršnegakoli že :). 

GAPTAIN AMERICA: 
WINTER SOLDIER 


impatični Steve Rogers - Stotnik Amerika je 

imel, kot se za pravega superjunaka spodobi, 

pestro in naporno filmsko pot. Najprej so ga iz 
dobrosrčnega slabiča pretvorili v steroidnega super- 
vojaka, da se je v drugi svetovni vojni boril proti naci- 
stični sekti Hydra. Nato se je za dobro človeštva sku- 
paj z nevarnim kozmičnim kubosom požrtvovalno za- 
mrznil nekje na Arktiki. Tam je miroval dobrih se- 
demdeset let, dokler ga niso odtajali in rekrutirali v 
ansambel Maščevalcev. 
Dve leti po Avengers se Steve Rogers še vedno priva- 
ja na življenje v modernem svetu. Pod okriljem agen- 
cije Shield preživlja čas z obujanjem zamujenih let in 
opravljanjem občasnih misij iz direktive Nicka Furyja. 
A tajnstvena agencija ima tokrat drastičen plan - 
predčasno bi radi zatrli kriminal. Ko Furyja napade 
skrivnostni plačanec, imenovan Zimski vojak, pade 
nekaj suma tudi na Stotnika. Na begu in odkrivanju 
ozadja zarote mu pomagata stara znanka Črna Vdova 
in novinec Sam Wilson kot krilati Falcon. 
Prvi Captain je imel to nesrečo, da je bil zadnja stopni- 
ca do velikega dogodka Avengerjev. Zato je bil zadnji 
del filma več ali manj le pripravljanje terena zanj. Brez 
tega bremena drugi del zadiha veliko bolj svobodno. 
Režiserja, brata Russo, znana kot ustvarjalca komedij, 
in oba scenarista enice so si za zgled vzeli klasične tri- 
lerje zarote. Delo so opravili solidno, saj je film poln 
zapletov in zasukov. Pohvalna sta tudi dinamična ak- 
cija in humor, čeprav slednji ne gre tako daleč kot Iron 
Mani. Kljub malo temnejšim podtonom gre še vedno 
za zabaven tobogan, ki lepo teče. Dasi sem pogrešal 
nekaj iskrivosti, ki sta si jo v prvem delu delila Kapitan 
in agentka Peggy Carter. Čeprav se junak rahlo plete s 
Črno vdovo, ne premoreta podobne kemije. Prav tako 
Zimski vojak, če izvzamem akcijske sekvence, ne 
upraviči dovolj prisotnosti in njegov odnos s Stotni- 
kom se premalo razvije. 


Kdo je Zimski vojak, ni velika skrivnost za tiste, ki po- 
znajo stripe. Vendar je v filmu bolj v ospredju zarota, 
ki zamaje temelje tajne agencije O.B.O.D.. 


Vendarle je tole po dolgem času superjunaški film, ki 
se na svoj način ukvarja s težavami sodobnega časa. 
Je popolni (preventivni) nadzor res edini način, da 
človeštvo ostane 'svobodno', in ali je totalitarni režim 
kaj manj totalitaren, če nam ga lepo zavitega ponuja- 
jo ustanove, ki bi jim naj zaupali? Film ne ponuja glo- 
bljih odgovorov na vprašanja, a vrže dovolj veliko 
senco na nekatere gradnike za katere smo bili prepri- 
čani, da v Marvelovem filmskem svetu predstavljajo 
neizpodbitno dobro. S tem odpre nekaj novih poti, za 
katere bodo ljubitelji tovrstnih filmov z zanimanjem 
čakali, kam bodo vodile. Zimski vojak se tako v Mar- 
velov filmski kanon umesti kot eden bolj zanimivih 
odvrtkov. Gerald 

Stotnik že brani Ameriko širom slovenskih dvoran. 


april 2014 


SLIKOSUK 


NOAH 


ollywood po svoje interpretira grško mitologijo, 
H dočim je judovsko doslej obravnaval precej 

spoštljivo. Saj ni skrivnost, da ameriško filmsko 
industrijo v glavnem držijo v rokah Davidovi potomci. 
Svetopisemske zgodbe so večidel puščali pri miru ozi- 
roma so bile deležne spektaklov velikega Cecila B. 
DeMilla. Nadaljnji problem je, da kontroverznost pri 
obdelavi materiala iz Biblije ne razburi le Judov, mar- 
več tudi kristjane in celo muslimane. Že Gibsonov Pa- 
sijon je bil deležen premnogih kritik. Darren Aronof- 
sky, ki očaka Noeta in vesoljni potop prikaže dosti bolj 
radikalno, pa si je že vnaprej prislužil prepoved v Bah- 
rainu, Katarju, Arabskih emiratih ter Egiptu. Razlog je 
islamski tabu upodabljanja prerokov, ne morda neko- 
rektna uprizoritev. Je pa res, da je zgodba interpretira- 
na hudo svobodno. Noe je pravzaprav film katastrofe, 
ki skuša nadnaravno ujmo izrabiti kot metaforo. 
Zemljo so poselili Kajnovi potomci in zgradili napred- 
no civilizacijo, ki je nekje na prehodu iz železne dobe 
v srednji vek. Kot pravi gospodarji planeta črpajo na- 
ravne vire, dokler za njimi ne ostane le požgana, opu- 
stošena pokrajina. Na drugi strani stoji Noe (Russel 
Crowe), potomec Seta - tretjega sina Adama in Eve. 
Ta je prototipni hipi, ki iz narave jemlje le tisto, kar 
potrebuje. Nakar dobi preroške sanje: Stvarnik bo 
očistil Zemljo zla, on pa je izbran, da reši vsa preosta- 
la bitja, nad katerimi naj bi Človek gospodoval. 


Ne, ladjedelec ne vodi mogočne armade. V resnici 
beži pred Kajnovimi potomci, ki mu hočejo ugrabiti 
barkačo. Da bi zgradili svojo, jim ni padlo na pamet. 


Sliši se prepisano iz Svetega pisma, mar ne? Toda 
Aronofsky v štorijo vključi padle angele v podobi 
kamnitih golemov, ki pomagajo zidati barkačo. Na- 
dalje spoznamo Tubalkajna (Ray Winstone), kralja 
preostalega človeštva, ki bi kljub neizmerni delovni 
sili raje zaplenil Noetovo novogradnjo. In nenazadnje 
imamo Noeta, ki se ne more odločiti, ali je greenpea- 
covski vodja ekskluzivnega kulta ali nemara hladno- 
krvni morilec novorojencev. Očak, ki bi moral biti v 
zgodbi trdna skala, je shizofreno bitje z manično idejo, 
kaj mora storiti, a hkrati nima pojma, kaj počne. Ob 
čemer trpi kot največji emo. 

Kristjani radi pripovedujemo, da je treba Genezo brati 
kot alegorijo in ne dobesedno. Nakar smo začudeni, 
ko nas Darren, podpisan tudi pod scenarij, prime za 
besedo. V filmu najdemo dosti čudovitih prispodob; 
posebej izstopa predstavitev stvarjenja sveta. Težava 
je, da je med temi trenutki briljantnosti preveč blesa- 
vega mašila. Pri tem ne mislim kostumografskih ali 
na splošno časovnih anahronizmov, kajti film je na- 
menoma zastavljen tako, da ga ni moč umestiti v ča- 
sovno obdobje. Prav tako ne morem kritizirati igral- 
cev. Jennifer Connely kot Noetova žena, njuna pos- 
vojena hčerka Emma Watson in Metuzalem Anthony 
Hopkins delo opravijo kvalitetno, enako mulca Sem 
in Ham. 


marelj 2014 


Aronofsky ves čas forsira koncept prerajanja. Na pušči 
iz rajskega semena požene gozd, v njem pa Metuza- 
lem jalovo dečvo z dotikom naredi spet plodno. 


Ne, glavni očitek leti na nekonsistentnost, na izgub- 
ljanje rdeče niti v prevelikem številu prispodob, ki ne 
spadajo skupaj. V enem trenutku je film naravovar- 
stvena himna, v naslednjem študija verske blaznosti, 
spet v tretjem je človeštvo v podobi Tubalkajna kača, 
ki skuša nedolžno bitje. Vsak del zase je lahko dober, 
a skupaj tvorijo neokusno čobodro. Zato se ne čudiš, 
da na koncu Noe najde uteho v alkoholu. Po svoje je 
to ironični zasuk, kajti izvorno ga je krepko popival 
pred potopom in se šele skozi kataklizmo poboljšal. 
Aronofsky je vzel legendo in jo postavil na glavo. A 
ne kot celoto, sukal je posamezne dele. Izdelek zato 
ni tekoč, marveč zmeden in dolgočasen. Guattro 
Če ne navijate za to, da bi barka potonila, si lahko 
Noeta že ogledate v kinih. 


NEED FOR SPEED 


o se je EA odločil za NFS s štorijo, je nastala po- 
4 lomija The Run. Najbrž bi bila zmagovalna kom- 

binacija, če bi developerji poskrbeli za igralni 
del, Hollywood pa za pripovednega. Film Želja po hit- 
rosti bi odlično rabil takemu skupku. Žal se kaj take- 
ga ne bo zgodilo, saj 50-milijonski proračun zgolj za 
vmesne sekvence ni možen, medtem ko se je na veli- 
kem platnu vložek potrojil v nekaj tednih. 130-minut- 
na gonja superšportnikov namreč kljub slabim obe- 
tom iz napovednika ni zanič. Še Aaron Paul, ki fura 
precej podoben ksiht kot v seriji Breaking Bad, se v 
glavni vlogi izkaže za manj antipatičnega od pričako- 
vanj. Bržda zato, ker je večinoma tiho in le suka volan 
ter tišči gas. 
Molčečnost šoferja je umestna, saj je v ospredju 


kimi igralci, kamor je zašla serija FSF, tod ni. Fabula 
malomeščana, ki ga iskanje pravice žene na trans- 
ameriško pustolovščino in skrivno dirko, je sicer do- 


Need for Speed je orenk reklama za shelby GT500. Te- 
gale naj bi predeloval gospod Shelhy osebno, preden 


je izdihnil. Ima 900 konj in gre 370 na uro. To je ob- 
enem edina omemba moči in hitrosti v filmu sploh. 

cela predvidljiva in nekaj kadrov ter potez je čisto ab- 
surdnih. Toda punca je simpatična, robno dogajanje 
nenajedajoče in Michael Keaton v vlogi dirkaškega 
botra dovolj posrečen. Zlasti pa pozdravim, da ni 
vključenega nobenega kriminala, ki prevečkrat rabi 
kot štorijalni okvir. Need for Speed je lahkotna najst- 
niška cestna akcijada, preverjeno primerna že za de- 
setletnike, brez sporočilnosti, pretiranih dvogovorov 
in enovrstičnic. 

Kot v igrah se na platnu divja skozi nasproti vozeči 
promet, priložnostno skače, beži pred grozdom poli- 
cajev, prisluškuje njihovim radijskim zvezam, šrekira 
po mestnih ulicah in dirka z najbolj žlahtnimi štiriko- 
lesniki po špilavcem dobro znani obalni cesti Kalifor- 
nije. Gonjo spremlja dober zvok, toda presežkov v 
spektakularnosti in domiselnosti prizorov ni. Najbrž 
zato, ker je vse kao posneto na cesti in ne ustvarjeno 
z računalniki. Zato ni stotih razbitih avtov, dočim so 
za prekuce osrednjih dirkalnikov ponucali cenene re- 
plike. Tiščanje je seveda arkadno, izogibi instantni in 
vozniki vedno najdejo čas, da se skozi stranska okna 
kamenofrisno motrijo. A na srečo brez tistih fastand- 
furiovskih for, da sredi dirke dobri fant kljub tiščanju 
do daske naenkrat besno prestavi niže in dobi ču- 
dežen pospešek. 


Rumeni je GTA spano, rjavkasti je melaren P1, srebr- 
ni saleen S7 in rdeči agera. Spredaj sta še veyron in 
sesto elemento. Kljuh milijonskim avtom pa divljenja 
nad njimi ni, kar je za tak izdelek zelo nekul. 


Čeprav je dobršen del filma drveč, sem pričakoval 
več pločevinske naslade v smislu lepih promocijskih 
posnetkov. Nastopajo namreč izbranci tipa koenig- 
segg agera r, lamborghini sesto elemento in bugatti 
veyron super sport, toda gledalec od njih nima sko- 
rajda nič. Še imena komajda omenijo, tehničnega po- 
govarjanja pa ni sploh. Takisto me glede na naravo 
izdelka čudi, da so izostali 'igralski' elementi. Nič 
šraufarije, nadgrajevanja, nitra in elektrošokov. Rav- 
no tako ni policajskih korvet in viperjev, samo stan- 
dardne crown victorie. Režiser ni niti uporabil kadrira- 
nja oziroma pogledov iz iger, kot smo domiselno vi- 
deli v Doomu in Hitmanu. To se mi zdi škoda, saj so 
Hitri in drzni delovali precej bolj igričarsko. 

Če film ni zanič, še ne pomeni, da je dober. Sem videl 
že precej boljšo štirikolesno akcijo, najsi gre za nape- 
tost dirk v Rushu ali pravljično lovljenje riti v Tokyo 
Driftu. Pravzaprav da avtomobilskim navdušencem 
več fetišizma vsaka epizoda Top Geara. Ampak ko 
sem se v kinu parkrat vprašal po počutju, se nisem 
dolgočasil. Celoten izdelek si zasluži oceno dobre 
dvojke in ogled je po mojem za ciljno publiko obve- 
zen. Zaradi splošne izobrazbe, pač. Ali bo to v kinu ali 
doma, je odločitev posameznika. Upam, da bo nada- 
ljevanje boljše, pa tudi, da se od filmskega izdelka kaj 
nauči Electronic Arts. Recimo iz misli: "Racers should 
race, cops should eat donuts." Cajkani so kot podrep- 
ne muhe, zato jih ne maramo. LordFebo 

Zelo željni hitrosti morate stopiti na gas, kajti film se v 
kinematografih izteka. 


Profesionaln?' igral 
krvno delijo headst 


ed 17. in 21. avgustom 2011 je v okviru kolnskega igro- 

sejma potekal turnir v Doti 2, nazvan The International. 

Razvpit je spričo dejstva, da je le kak teden dni prej Val- 

ve udaril s podatkom, da se bo šestnajst moštev tamkaj 
pomerilo za nagradni sklad v višini kar 1,6 milijona dolarjev, od 
česar bo zmagovalna ekipa pobasala okrogel milijon! Tolikšne ko- 
ličine novcev tekmovanja v igrah dotlej niso videla, saj so finali lig 
World Cyber Games in Electronic Sports World Cup, ki so dotlej 
držali primat v e-športu, v te namene običajno napraskali okrog šti- 
risto tisočakov. Skupnost in spletni forumi so eksplodirali od nori- 
je in urgence imajo iz tistih dni evidenco povečanega števila izpa- 
hov čeljusti od zevanja. (Nepreverjen podatek.) 


Ljudje za Uzdeuki 


Free to Play se ne spušča v to, kako igrati Do- 
to 2. Izvemo le, da gre za spopad dveh peterk 
igralcev, ki se spoprimeta v 'zmesi ameriške- 
ga nogometa in šaha'. Naslov je itak rahlo za- 
vajajoč, saj se niti z besedo ne dotakne narave 
ekonomskega modela, ki mu pravimo free to 
play. Namesto tega dobimo presenetljivo bli- 
žinski vpogled v življenja tekmovalcev. V os- 
predju je trojica Clinton 'Fear' Loomis, Bene- 

Vreščeči fante na desni je Dendi, ki je v zadnjih letih postal bržda najbolj poznan in čislan igralec Dote 2. The In- 
ternational se je prelevil v letni dogodek in na lanskem (levo) je bilo nagrad za kar poltretji milijon dolarjev! 


Sredstva je iz lastnega žepa prispeval Valve, ki se za nagradni sklad 
tako ni izprsil po pomoti. Ravno takrat je Dota 2 vstopala v beta te- 
stiranje in organizacija The Internationala je bila prefinjen ter 
učinkovit način za širjenje njene popularnosti. V žanru nalinijskih 
aren je imela namreč močne konkurente, v prvi vrsti League of Le- 
gends in stari mod Defense of the Ancients, ki je zvrst spočel in iz 
katerega naziv 'Dota' izvira. Skratka, turnir je bil premišljena poslo- 
vna poteza. A tu se trud Ventilarjev ni ustavil. Vzporedno so napravi- 
li dokumentarni film Free to Play, ki spremlja tedanje dogajanje in je 
prejšnji mesec brezplačno izšel na Steamu. Gre tudi v tem primeru 
za reklamo? Malo že, a navzlic temu je njegov ogled obvezen. 


V filmu so tudi najboljši igralci fantje in dekleta z vsakdanjimi 
problemi. Na primer družino, ki ne odobrava njihovega dela. 


dict 'hyhy' Lim in Danil 'Dendi' Išutin, ki jim 
kamera sledi za domača vrata in brska po nji- 
hovi preteklosti. Družino Američana Loomisa 
je oče zapustil, ko je bil še otrok, dočim je 
Dendijev ata umrl za rakom in igre so mlade- 
mu Ukrajincu pomenile pribežališče pred ža- 
lostjo. Vsi trije so kot fantje v zgodnjih dvajse- 
tih soočeni z dilemo, s čim se preživljati. 

Okej, dileme zanje ni. S špili, jasno. Je pa toli- 
ko večja za vse v njihovi okolici, ki jim je po- 
jem igranja za zaslužek hudo tuj. Loomisova 
mati je morala kot samohranilka preskrbeti 
dva sinova in je kljub temu doštudirala pravo. 
Clinton je v tekmovalni ameriški družbi pod 
hudim pritiskom, da ponovi veličino njenih 
podvigov. Familija Singapurca Lima pa že 
skorajda stereotipno azijsko polaga vse upa- 
nje v njegov študij. Da je turnir postavljen rav- 
no v sredo izpitnega obdobja, ne pomaga. 
"Zagamano je biti gejmer," izusti Lim sredi 
očitajočih pogledov matere in tete. Edini, ki je 
spoštoval njegove želje po profesionalnem ig- 
ranju, je njegova bivša punca, s katero se si- 
cer nista razšla v prijateljskem vzdušju. 

Free to Play tako na eno stran postavi mlado- 
stniške idealistične predstave in na drugo su- 
rovo realnost, da je treba nekaj pametnega 
početi, če hočeš imeti kaj za pod zob. Trk teh 

dveh svetov strezni, kajti v e-športu so redki 
dovolj uspešni, da bi se mogli s tem preživljati. 
"Govoriš, da boš zmagal, da boš milijonar," 
zmajuje z glavo Limova teta. "Pa nisi. Nisi mi- 
lijonar." Za nameček je obdobje največje učin- 
kovitosti še manjše kot običajno v športu. "Pri 
26, 27 letih si že prestar, ne moreš več klikati 
tako hitro kot mularija." Taka odrasla obrav- 
nava področja je osvežujoča. Tekmovalno ig- 
ranje ni zabavnjaški hobi, marveč resen izziv z 
visokim tveganjem, kjer uspeh pride le z gara- 
njem in odrekanjem. A hkrati se film zaključi 
dokaj pozitivno, saj so bili vsi trije fantje vsaj 
delno uspešni. Tistih, ki so povsem pogoreli in 
so se jim sanje docela sesule, kamera ne lovi. 
Škoda. 


Fatality odkimaua 


Če je razgaljanje osebne plati tekmovalcev za- 
nimivo za igralce, bo za njihove mame in ate 
morda bolj pomembno spoznanje, kako so vi- 

rane komore z igralci, kričeči kon entatoji 

trenerji, ki skačejo okrog z beležnicami. Luš- 
ten in pri nas vse premalo znan podatek, ki ga 
razkrije film, je tisti o priljubljenosti Dote (še 
kot moda!) na Kitajskem. Tam se je igra razši- 
rila, ker jo je moč enostavno spiratizirati. "Do- 
ta je za Kitajce nekaj podobnega kot Starcraft 
za Korejce," pove kitajska tekmovalka. 

Hkrati pa je to področje, kjer film z dokumen- 
tarnega stališča klecne in pride na dan njego- 
va oglaševalska nota. Pride namreč do vtisa, 
da je bilo obdobje pred prvim Internationalom 
e-športna prazgodovina, v katero je Valve na- 
posled prinesel ogenj in kolo. Kdor je že pred 
desetletjem spremljal fatalltyja pri sklepanju 
desettisoče dolarjev vrednih pogodb, se ob ta- 
kem napihovanju Valva le prizanesljivo nasmi- 
ha. In ve denimo povedati, da je bilo pred ak- 
tualno recesijo področje e-športa dejansko za- 
jetnejše kot danes. Tega film seveda ne ome- 
ni. Prav tako je škoda, da ne povedo več o 
azijskem, domala industrijskem režimu treni- 
ranja igralcev. A s tem bi Free to Play nemara 
izgubil fokus, ki je na osebah, ne industriji. 

Po ogledu je jasno, kam naslov cilja: na svo- 
bodo pri odločanju o tem, da se boš preživljal 
s turnirskim igranjem igric. Svobodo biti e- 
športnik. Na srečo v tem oziru ni preveč navi- 
jaški in ni sredstvo, s katerim bi starše koj pre- 
pričal v to, da boš pro. Jim pa lahko ponudi 
vpogled, ki ga doslej nismo bili vajeni. 

Znameniti Cebit 1999 


Naslovnica s peklenskim psom iz Lands of Lore 3. Visok 
kup špilov, D-naočniki, naslednik kralja, voodoo 3. Toda 


abateti Bive Nighr 
Pope VNA BOSNO Me 


med listanjem 15 let starega Jokerja najbolj i h pa 


pade v oči mala postavka: raport s CeBita. 


drijska legenda govori šopku mandeljcev iz te- 

ga znamenitega muzejskega mesta, ki se so 

marca leta 1999 z audijem odpravili v Hannover 

na smenj CeBit. Pa se je primerilo, da na izletu 

ustavijo v baru Blue Night. Bržda niso opazili 
neobičajnih zavesic okoli separejev, niti se jim niso 
zdele nenavadne raznobarvne mladenke, ki so pos- 
topale naokoli. Vsaj UroŠu ne, utemeljitelju Jokerje- 
ve rubrike železnina. In se mu ena od njih potoži, da 
je 'žejna', zato ji fante kupi pijačo in nato še njeni 
culukafrasti kolegici. Ker sta bili zelo žejni, sta dobi- 
li repete. Račun za zapitek je bil na kraju 1130 
mark, kar je recimo pol toliko evrov. Ko je železninar 
naposled spoznal, kaj je v resnici kupil, je zamorklji 
sledil v bolj intimne prostore. O tem, kaj je tam po- 
čel z njeno vijolično sredico, navajajo viri. Od nič 
(opazovalci) do vse (glavni lik). A izpričano dejstvo 
je, da je izkoristil le četrtino vložka. Poravnati je mo- 


O X-Wing Alliance (91) smo pisali že v analih o iks- 
krilcih v Jokerju 235. To je bila ena zadnjih velikih 
vesoljščin stare dobe, ko je bil ta žanr bliže simula- 
cijam kot arkadam. Podoba je bila teksturirana, 
upravljali smo tako X-, A-, B- in Y-winga kot Hano- 
vega Sokola ter kot nadebuden pilot v okviru dokaj 
močne zgodbe prišli od tovornjakarskih poslov do 
bitke nad Endorjem. Pa še solidno večigralstvo je 
bilo vključeno. Alliance je nič manj kot legenda. 

ral seveda celoten zne-  . 
sek in še dobro, da je 
imela družba s seboj do- 
volj gotovine. Kabarej- 
ski račun, naslovljen na 
firmo "Joker", pa se je 
zapisal v anale. 
Največja novost tistega časa je bil nedvomno 3dfx 
voodoo 3, na katerega smo čakali tako slinasto kot 
na novo konzolo. Kaj bi ne, ko pa sta predhodnika, 
četudi je šlo za dragi in dodatni grafični kartici, nare- 
dila revolucijo v računalniškem igranju. Trojka je bila 
samostojna in že najcenejša izdaja, model 2000, je 
bila hitrejša od dveh vzporednih (SLI) predhodnikov. 
Vudu je v tretje ostal zakon, zlasti zaradi neposredne 
podpore iger skozi lastno knjižnico Glide. A sčasoma 
ga je Nvidia dohitela in prehitela z geforcem 256, ki 
pa je že druga zgodba. 


s 


ivilzation: Call to 
Alien vs. Predator 
£Wing: Alliance 


V tistem času se je pripravljala še ena novost, o kate- 
ri smo pisali: DDV. Davek na dodano vrednost je na- 
mreč Slovenija uvedla maja 1999 in je nadomestil 
dotlejšnji prometni davek. Dajatev, sistemsko poeno- 
tena z EU, je veliko reči konkretno podražila. Prej pet 
posto se je pri računalnikih in igrah povišalo na 19 %! 
"Srečno hodi!" pravi cesar, minister Gregor pa nič. 


Civilization: Call to Power (91) je bil poskus Activi- 
sionovega maščevanja, ker jim je Microprose iz- 
maknil licenco za MechWarriorja. V ta namen so 
kupili celo Avalon Hill, stvarnike namizne igre, po 
kateri je Sid Meier oblikoval svoj umotvor. Kljub te- 
mu, da je bil špil nadpovprečen, pa se je zadnji 
smejal Microprose, ki so mu morali plačati mastno 
licenčnino. Nadaljevanje, izdano kako leto kasneje, 
se sploh ni smelo več imenovati Civilization. 

Kdo ve, kaj bi rekli leta 1999, če bi nam kdo demon- 
striral Titanfall ali kakšno drugo sodobno robotovš- 
čino. Bržda bi padli vznak, saj tedaj take grafike in 
spektakularnosti nismo videli niti v filmih. Vseeno 
pa smo robote furali že tedaj, pravzaprav že mnogo 
prej. Recimo v zlati seriji MechWarrior, katere ne- 
pozabni tretji del smo opisali (90). "Titanska količi- 
na akcije in vznemirljivosti," se je navduševal Sneti. 
Res je. Kljub ravnim tlem in razvlečeni teksturi. 

z Bleda, Andrej Medved iz Kozine, Aleksandra Povše 
iz Celja in Jaka Kranjec iz Ljubljane. 

Geselj je bil: ČEVELJ DOLG SENDVIČ. 

Dobitniki Lego Muvi Videogejmov: Maja Gerčar iz 


Trbovelj, Maks Skubic iz Ljubljane in Rok Košir iz 
Maribora. Rešitev je bila: SALAMA. 

Geselj, ki izhaja iz kražkine slike, napiši v glasov- 
nico, ki je na rumeni strani Joker.si, do 5. maja. 


Dobitniki dveh sendvičev v Subwayu: 

Toni Hočevar iz Ljubljane, Gregor Jalen iz Kranja, Pri- 
mož Zagožen iz Ljutomera, Iztok Kovačič iz Ljublja- 
ne, Štefan Žagar iz Slovenske Bistrice, Petra Zalokar 

Sem Garrett, mojster med zmikav- 
ti. Ženske hlačke so pred mano še 
kar varne, saj sem vase zaverovan 
in odmaknjen od skupnosti. Zato 
pa tolikanj raje tatinim dragoceno- 
sti. Premikam se čepe, počasi, ne- 
slišno in zvečine po sencah, da me 
ne vidijo ne naključni mimoidoči, 
ne stražarji in ne stanovalci. V di- 
rektnem boju nisem močan, raje 
imam lok, s katerim nesrečnike lu- 
knjam z razdalje, in gorjačico, s ka- 
tero jih onesveščam od zadaj. Na- 
to telesa hitro odvlečem s čistin, 
da jih kdo ne opazi in zažene pre- 
plaha. Ko se mi ponudi priložnost, 
upihnem svečo in ugasnem luč, da 
je tema še nepredirnejša. Drugi v 
njej vidijo strahove, jaz zavezništvo 
in priložnost. Ko je vse mirno in ti- 
ho, si naposled napolnim bisago z 
nakitom, zlatimi vilicami, demanti 
in ostalimi znaki buržujstva. Naj- 


večji uspeh je, ko vse izmaknem in 
opravim, ne da bi sploh kdo vedel, 
da sem bil tam. Celo ne glavni ne- 
gativci v tem steampunkovsko fan- 
tazijskem mestu, ki pripravljajo za- 
roto. A ta me ne zanima toliko kot 
osebni dobiček. Tak sem, Garrett, 
mojster med zmikavti. 

Če bi tudi ti želel zmikavt postati, 
se boš moral z znanjem izkazati. 
Zatorej preberi vprašanja si štiri, 
saj po njih se ti pamet izmeri! Na- 
grad vam ne bo treba ukrasti, Jo- 
kerjeva blagajna se bo sama odkle- 
nila tistim, ki so vredni! 


1. Za izvirnega Tatu so pri Loo- 
king Glassu razvili lasten srček, 
ki se mu je reklo: 

g) Dark Engine 

|) Shodan 2.0 

a) Penumbra 

v) ni res, Unrealov je bil 


2. Vodene puščice imajo poseb- 
no sposobnost. Kakšno? 

c) nameriš kamorkoli in same naj- 
dejo cilj 

o) ugasnejo plamen 

n) čajo streljanje pod vodo 
a) nobene, ker ne obstajajo 


3. Kako je Garret preživel par 
stoletij od tretje do četrte igre? 
s) padel je v časovni portal 

k) obležal je v magični komi 

a) ukradel je napoj nesmrtnosti 
| to ni isti Garret, kaj bluziš! 


4. Pod kateri legendarni franšizi 
je še podpisan Looking Glass? 
o) Deus Ex in Bioshock 

d) Ultima Underworld in System 
Shock 

r) Arx Fatalis in Dishonored 

k) nobeno od teh, so pa nekdanji 
zaposleni delali na vseh šestih 

spet gora. Če ne bi vedno bivali na najbolj od- 
ročnih mestih, bi bilo vse skupaj čisto prelah- 
ko," je pomislil Hilarion in v shojenih opankah 
storil prvi nejevoljen korak navkreber. Med- 
tem, ko je njegova potna glava postala gnez- 
do mrčesa in ga je po nogah drgnilo bodi- 
často grmičevje, si ni mogel kaj, da ne bi znova razmiš- 
ljal o tem, kakšen smisel sploh še ima biti junak. 
Zlati časi Herakleja, Ahila in drugih so že davno minili. 
Upi, da njegovo ime ne bo utonilo v pozabo, pa so bili 
brezpredmetni, saj ga niso poznali niti v sosednjem me- 
stu. Ponavadi si bil poklican kot tisti, ki pač reši težave. 
Kakšne težave neki? Na svetu ni bilo več hider, zmajev 
ali veličastnih vojn. Ne, poslali so ga po čudežno seme, 
saj so bile zadnje letine tako slabe, da so pomanjkanje 
občutili celo požrešni aristokrati. Raja je bila tako ali ta- 
ko že vajena praznih želodcev. A letos, so pravili veljaki 
in modreci, bi znalo biti res hudo. 
Kot rešitev so omenjali svečenice na gori, do katere je 
sedaj prispel. Vse pa je izhajalo iz napol pozabljene le- 
gende. Vedno enako - kar bi rad, je vedno za naslednjim 
ovinkom, za naslednjo nalogo, ki jih nikoli ni konec. Ta- 
ko mine leto in vsi pozabijo, kaj si šel iskat. Ob vrnitvi je 
bil običajno deležen predvsem zmedenih pogledov in 
redkih omlednih pohval. Samo zato, ker je nekoč po ne- 
sreči ubil leva in bil posledično razglašen za ljubljenca 
bogov. Mogoče pa bi moral pustiti levu, da ga požre, pa 
naj potem on šeta nekam v tri krasne. 


x ki kd 


V tako židanem vzdušju je Hilarion prišel do vrha. Sonce 
je žgalo po njem in dolgotrajni napor mu je že pošteno 
načel živce. Če je to božja ljubezen, lahko spoštovani 
Helios gladko odjebe. Stezica ga je končno popeljala do 
cilja - izvira, kjer naj bi bivali nimfi s čudežnimi semeni. 
Tam je v prijetno hladni vodi s sebe najprej spral znoj, 
nato pa pod bližnjim drevesom zasmrčal tako, kot se za 
junaka spodobi. 

Iz sanj o slavi in herojskih podvigih stare šole sta ga zbu- 
dili elegantno oblinasti postavi. 

"Z znojem si nama oskrunil izvir, tujec. Kako si drzneš?" 
sta ga v en glas ogovorili. 

"Če bi si bitja vaših vrst poiskala normalne kraje za 
življenje, meni ne bi bilo treba švicati," je tečno odvrnil 
Hilarion. Nato je hitro prešel k bistvu: "Glejta, svetu je 
vedno bolj vseeno za nas, smo le še tisti, ki se jih izko- 
rišča za usluge. Zato ne mislim leporečiti in dolgoveziti. 
Povejta, kaj moram storiti, da mi dasta čudežno seme in 
imam lahko čimprej spet mir." 

Nimfi sta se presenečeno spogledali, saj takšne odreza- 
vosti nista pričakovali. Prva se je zahihitala in dejala 
drugi: 

"To je to, ta bo pravi." 

Kolegica je nadaljevala: "Tujec, ali veš, kaj je ena naj- 
ljubših aktivnosti nas, nimf?" 

Hilarion je že hotel pomisliti, nato pa ugotovil, da se mu 
v bistvu ne ljubi. "Ne vem, mi je precej vseeno, povej ra- 
je, kaj moram storiti." 

"Nimfe smo narejene za seks. Če bi bilo na svetu kaj 
pravice, bi se spolna sla morala imenovati po nas, saj 
nihče nima večje. Naloga, ki je pred tabo, zato ne bo 
preizkušala tvojih sposobnosti z mečem. No, vsaj s tis- 
tim železnim ne." 

Ob tem sta tanki halji, s katerimi sta bili oviti, kar sami 
počasi spolzeli z njiju. Goli sta se bočili nad njim, njuna 
koža pa se je lesketala v soncu. Hilarionu je zmanjkalo 
pritožb. Meduzo je sicer že dolgo nazaj zaklal Perzej, am- 
pak ali ni mogoče, da imajo nimfe njeno moč, se je 
vprašal, ko je del njegovega telesa nenadoma okamnel. 
"Izkaži se in čudežno seme je tvoje," je zašepetala prva, 
se sklonila in ga nežno pobožala po licu. 

"Gotovo si žejen, junak, po tej naporni poti," se je dobri- 
kala druga. 

Še preden je utegnil odgovoriti, mu je obraz povlekla 

med prsi in mednje začela zlivati ambrozijo, ki se je 
pojavila od nikoder. Hilarion je, sedaj že popolno- 
ma predan, pil, srebal in lizal vsako kapljo. Hkrati 
je močno stiskal nimfine prsi in se potapljal v ču- 
dovito mehkobo. 

Nimfi sta se presenečeno spogledali, saj je njun 
načrt, kako z ambrozijo zastrupiti nesramnega 
smrtnika, ki jima je oskrunil bivališče, padel v vo- 
do. Robatež je očitno v sebi imel nekaj olimpske 
krvi, a ni niti vedel za to. Še bolje. Posvetili sta se 
mu s podvojeno vnemo. 

"Nikar tako požrešno, junak, nič ne bo ostalo za 
naju." 

Jezika in prsti so se po njegovem telesu gibali gib- 
ko in spretno kot srnjad čez travnik. Njegovo telo 
sta očitno poznali bolje kot on sam in na plan sta 
izvabljali občutke, ki jih ni poznal. Premikali sta se 
vse niže in niže, dokler ga ni spreletel srh, ko je 
prva njegovega ponosno stoječega korenjaka vzela 
globoko v grlo. Druga mu je sedla na obraz in mu 
ga zapolnila z vlažnim kraljestvom. 

Zagotovo niti Afrodita med nogami nima take po- 
polnosti, take krone stvarstva. O ljubi Zevs, Ares, 
Apolon in vsi ostali, oprostite moji zmoti, resnično 
sem vaš ljubljenec, je pomislil, ko se je prva nave- 
ličala draženja z usti in ga zajahala. Neverjetni gibi 
z boki so ga požirali. Kot da to ni bilo dovolj, je 
čutil, da ga njena po vsem sodeč magična notra- 
njost obdeluje sama od sebe in mu ga na neverje- 
ten način vleče med samim fukom. 

"Da, tudi to znamo," se je nasmehnila druga, ko se 
je umaknila z njegovega razmočenega obraza. 
Brez besed je jahalko zagrabil za boke, se dvignil in 
jo, še vedno nasajeno, prislonil ob drevo. Drugo je 
potegnil obse in ji zaril prste tja, kjer je bil še pred 
nekaj sekundami njegov jezik. Obe sta soglasno 
zaječali, se spogledali in se divje poljubili. Hvaležen 
je bil požlampanim litrom alkohola in vaškim kur- 
bam, ki jih je obdelal, da je zdržal to naslado. Pori- 
val je s silo in besom, ki bi moril celo mitične krea- 
ture, in zraven rjul od naslade. 

"Daj še mene, tudi jaz te hočem," je bilo vse, kar je 
morala reči druga nimfa, da jo je silovito obrnil in si 
jo vzel od zadaj. Njuni glasovi so postajali vse glas- 
nejši in bolj tresoči: "Tako ... dolgo ... že .... 
aaaaaahhhhh!!" 

Začutil je stiskanje mišic okrog svoje roke in tiča. 
Misel, da je ravnokar pripravil do orgazma dve 
nimfi hkrati, je bila preveč. Njegov vulkan je besno 
zadrhtel kot Hefajstova kovačija. 

"Pazi, seme!" 

Zadnji trenutek je doumel pomen besed, ga izvlekel 
in obilno zalil popolne prsi, kamor sta ga spretno 
usmerili. Zdelo se mu je, da erupciji kar ne bo kon- 
ca. Nato se je sesedel ob drevo. 

Nimfi sta v smehu zbirali njegov nektar v majhno 
amforo. "Kaj je to, kaj delata?" je zasoplo vprašal. 
"Spravljava tvoje seme, junak. Nad nami nimfami 
ima posebno moč. Ko ga použijemo, doživimo enak 
orgazem, kot smo ga med seksom s to osebo." 


"O ja, zato je tvoje seme še posebej dragoceno," je 
dodala druga, katere prsi so bile znova popolne in 
brez madeža. 

"Veš, junak, poznali sva mnogo izjemnih mož, a 
nihče, nihče naju ni pofukal kakor ti. Ob nikomer na- 
ma ni tako prišlo. V tvoji krvi je nekaj posebnega, ne- 
kaj, kar si lastite le največji med junaki. Ko smo ravno 
pri tem, vsekakor si si prigaral nagrado. Katero seme 
torej potrebuješ? Heraklejevo? Perzejevo? Morda Ahi- 
lovo?" ga je vprašala prva nimfa. 

"Kaj? O čem govoriš? Kakšno Heraklejevo seme?" je 
bil zmeden Hilarion. 

"Ja, semenska tekočina junakov. Nisi zato tu? Bogate 
ženske pošiljajo k nama take heroje, kot si, da jim pri- 
nesejo ta opevana semena. Zato jih shranjujeva. Veš, 
dandanes je moderno imeti lepega otroka, ki že pred 
puberteto naokrog premetava skale, davi zveri in ti ga 
nasploh zavidajo vse okoliške vasi." 

Če je naš junak še malo prej žarel od ponosa, je bil se- 
daj poosebljena nejevera. 

"Ne, jaz sem prišel po čudežno seme za sejanje. Po 
polju. Za pridelek. Za hrano. Prosim recita, da ga ima- 
ta," njegov glas je zvenel obupano in nič več odrezavo 
ter privlačno. 

"Uf, to pa v najini moči. Demetrine svečenice potre- 
buješ," se je namrgodila prva. "Recimo tisti stari veš- 
či, ki bivata tamle čez," je navrgla druga in pokazala 
na sosednjo špiljo. 

"Seveda, ne more Hilarionu enkrat vse iti po načrtih. 
Zakaj bi? Kje so sedaj bogovi? Z Olimpa spet serjejo 
po meni!" je besnel Hilarion, tik preden je zaslišal po- 
kanje in šelestenje. Iz grmovja je stopil oduren mo- 
žicelj s kozjimi nogami. 

"Pan!" sta vzhičeno zakričali nimfi. 

"Kako sta, moji predragi? ln kdo ima tako oster je- 
zik?" je dejal razigrano in ocenjujoče motril Hilariona. 
"Ne le jezik, Pan. Tako naju je obdelal, da ga le ti pre- 
sežeš. Demetrini svečenici potrebuje. Za seme." 
"Ravno k njima sem bil namenjen, pa sem slišal plo- 
ho kletvic. Za nagrado, ker si osrečil nimfi, te pope- 
ljem tja. Za kazen, ker preklinjaš bogove, pa bosta 
poskrbeli onidve. Oglej si ju." 

Nad studencem je zažarela mavrica in v njenem loku 
je Hilarion zagledal odurni stari baburi, ki sta si že 
navdušeno tiščali roke v mednožje. Srce mu je kar 
upadlo. Pan ga je dobrohotno dregnil pod rebra in ga 
odvlekel proti mavričnemu portalu. Zarotniško se je 
sklonil k njemu in zašepetal: "Mimogrede, si vedel, da 
sem jaz tisti, ki je pastirje naučil masturbirati?" 

